
Padėkos žodis 


Esu dėkingas Jamesui Campbellui iš Oksfordo universiteto Vusterio 
koledžo už itin skvarbias akis, kuriomis jis peržiūrėjo šios knygos juod- 
raštį, Johnui Davey iš Blackwello leidyklos už kantrybę, laukiant ma- 
no darbo pabaigos, ir savo sūnui Simonui, kuris tampė kompiuterį man 
iš paskos, ištikus knygos rašymo krizei. 


Pratarmė 


Ši knyga — pasakojimas apie klajoklių tautą, viduramžiais pasirodžiusią 
Balkanų pusiasalyje ir pamažu išplitusią po visą Europos žemyną ir už 
10. Kuometjie, apsitaisę piligrimais, pasibeldė į Vakarų Europos miestų 
vartus, sukėlė nemažą susidomėjimą, o apie jų kilmę pasklido daug 
teorijų. Tik gerokai vėliau kalba leido atsekti, iš kur jie kilę. Per šimt- 
mečius, nepaisant nuolatinės įtakos ir spaudimo, jie išsaugojo tautos 
savastį ir pademonstravo nepaprastus gebėjimus prisitaikyti 1r išlikti. Iš 
tiesų, panagrinėjus jiems tekusias likimo permainas, - nes istorija, ku- 
rią pasakosime, yra daugiausia apie tai, ko griebėsi kiti jų išskirtinumui 
sunaikinti, - tenka daryti išvadą, kad pats jų išlikimas yra didžiausia 
pergalė. 

Tačiau pripažinti čigonus „Europos tauta“ nebūtų absoliučiai teisin- 
ga, tad geriausia pradžioje šiuos reikalus ir aptarti. 

Jei tauta yra vienos kalbos, kultūros bei rasės vienijama vyrų, mote- 
rų ir vaikų grupė, kurią lengva atskirti nuo kaimynų, tuomet seniai lai- 
kas čigonus laikyti viena tauta. Tačiau amžiams bėgant jie tapo stebė- 
tinai skirtingi, kaip ir pati „čigonų“ sąvoka — svetima čigonams seman- 
tinė problema. Šis pavadinimas yra pašaliečių jiems duotas vardas (ar 
greičiau vienas iš epitetų). 

Terminologinė painiava ypač sustiprėjo dvidešimtajame amžiuje. Vie- 
nu metu žodis „čigonai“ iš esmės turėjo rasinį atspalvį. Pirminis api- 
brėžimas, vis dar pateiktas Oksfordo anglų kalbos žodyne (2-as1s 
leidimas, 1989), skamba taip: 

čigonas, čigonai... Iš Indijos kilusi klajoklių rasė (save vadinanti Romany), 
kuri Europoje pirmąkart pasirodė maždaug 16-ojo amžiaus pradžioje; tuomet 
buvo manoma, jog jie atkeliavo iš Egipto. 

Jų oda tamsiai rusva, o plaukai — juodi. Pragyvenimui jie pina krepšius, pre- 
kiauja arkliais, buria ir pan., bet jų klajokliškas gyvenimo būdas ir papročiai 
nuolat kėlė įtarimą. Jų kalba (vadinama romani) yra smarkiai iškraipytas hindi 
kalbos dialektas su didele įvairių Europos kalbų priemaiša*. 


Be šios reikšmės, žodis turi ir laisvesnių traktuočių. Nūnai jis dažnai 
nesukant galvos taikomas keliaujančiam tautiečiui, kuris nėra akivaiz- 
dus valkata. Kiti, gal neutralesnės prasmės apibrėžimai (nes „čigonas“ 
netrukus įgijo niekinamą atspalvį) neseniai įsigalėjo tiek bendruome- 
nės viduje, tiek už jos ribų: iš jų labiausiai paplitęs yra „keliautojas“ bei 
jJoatitikmenys kitose kalbose. Tai atspindėjo nūdienos jautrumą rasinei 
diskriminacijai, mat nė vienas iš pašaliečių vartojamų terminų nėra pa- 
kankamai priimtinas, laisvas nuo dviprasmybių apibrėžimas. 

Kalboje slypinčias pinkles liudija žodžio „čigonas“ raida anglų įsta- 
tymuose nuo 6-o0jo dešimtmečio pabaigos. Per šį laikotarpį vos du kar- 
tus paminėtas įstatymuose, jis visiškai prarado rasinę ar etninę reikš- 
mę- iš pradžių atsitiktinai, paskui sąmoningai. 1959 m. Kelių įstatyme, 
konsoliduojant ankstesnius įstatymus, buvo atsisakyta senos, visa api- 
mančios frazės „ar kiti keliaujantys asmenys“, kuomet ji Žymėjo grupę 
žmonių, nusižengiančių įstatymui, jei įrengdavo stovyklą ar būdelę, pa- 
lapinę ar pastogę ant kelio (įskaitant šaligatvį, žolėtą kelio kraštą ir 
šalikelę). Galimų pažeidėjų sąrašas buvo sumažintas iki „sendaiktinin- 
ko ar kitokio klajojančio prekiautojo, ar čigono“. Nėra jokių duomenų, 
liudijančių, kad įstatymų leidėjai, išskirdami žodį „čigonas“, teikė jam 
svarbesnės reikšmės, tačiau daugiau jau nebebuvo galima išsisukti jo 
nepaaiškinus. Vienu kirčiu jie sukūrė semantinę problemą, kuri - ne- 
sunku nuspėti** — turėjo išsispręsti teismuose. Kada klausimas galiau- 
siai pateko į civilinių bylų teismą 1967 m., teisėjai nusprendė, kad šia- 


* Šioje knygoje buvo pasirinktas vienas iš keturių žodžio čigonas (Gypsy) rašybos 
variantų —- Gypsy, Gipsy, gypsy, gipsy, išskyrus citatas su kitokiu variantu. O kas dėl 
Romany, tai užsimenant apie kalbą, yra patogu vartoti jo alternatyvą Romani. 
** Plg. su A. M. Fraser, 'Nuorodos į čigonus britų kelių įstatyme", Journal of the 
Gypsy Lore Society (3 serija), 40 (1961), p. 137-9. Šis žurnalas, kurį dažnai cituosi- 
me, yra vėliau trumpinamas kaip JGLS (1), (2), (3), (4) ar (5) pagal serijos numerį. 

me kontekste žodžiui negalima suteikti pirminės žodyne apibrėžtos 
„Romany rasės nario“ prasmės — jau vien dėl to, kad jie net negalvo- 
10, jog parlamentas ketino ką nors nubausti vien rasiniu pagrindu. 
Tuomet jie nusprendė, kad „čigonas“ reiškia tik „klajokliškai gyve- 
nantį asmenį, kuris neturi nuolatinio užsiėmimo ir nuolatinės gyve- 
namosios vietos“. Žmogus, pasakė jie, vieną dieną gali būti „čigo- 
nas“, o kitą — ne*. 





Ek 
“An 
I k 





—— 


1 iliustracija. Smuklės iškaba Kente. 1966 m. gruodžio 12 d., O Frank 
Martin/The Guardian; nuotrauka, The Bodleian Libra- 
ry, Oxford. 


* Millsas prieš Cooperį, Civilinių bylų teismas, 1967 (2 O.B. 459). 

Požiūris buvo atnaujintas kitąmet, išleidus 1968 m. Kelionės vietų 
įstatymą, reguliuojantį „čigonų stovyklavietes“. Įstatyme čigonai api- 
būdinti kaip „klajokliškai gyvenantys asmenys, nesvarbu, kokios rasės 
ar kilmės jie būtų“, išskyrus keliaujančius atrakcionų savininkus ar cir- 
kų artistus. Vadinasi, priskyrimas ar nepriskyrimas čigonams akivaiz- 
džiai priklauso nuo gyvenimo būdo, o ne nuo kultūrinės ar etninės kil- 
mės. Šis apibrėžimas anglų teisės aktuose yra vienintelis, nes frazė „ar 
čigonas“ buvo galiausiai pašalinta iš Kelių įstatymo kaip diskriminuo- 
janti. 

Tačiau etninė prasmė buvo įtvirtinta kitoje teisinėje plotmėje, su ku- 
ra kelių ir kelionės vietų įstatymų sukurti precedentai nebūtinai susiję. 
Tai atsitiko dėl 1976 m. Rasinių santykių įstatymo nutarimo, kuris Di- 
džiojoje Britanijoje gina asmenį nuo rasinės diskriminacijos dėl „spal- 
vos, rasės, tautybės, etniniais ar tautiniais pagrindais“. Argumentų, ar 
čigonus gina šie rasinių santykių aktai, metams bėgant vis daugėjo nuo 
pat pirmojo 1965 m. įstatymo, kuriuo buvo stengtasi pašalinti kai kurių 
smuklininkų iškabas su užrašu „Čigonams draudžiama“. Vadovaujan- 
tis pirmuoju įstatymu, tai nebuvo neteisėta, bet ilgainiui tapo teisėta. 
Tačiau kai kurie smuklininkai ieškojo saugesnės išeities bandydami ka- 
binti užrašą ,„Klajūnams draudžiama“, kunis iškėlė tiek keblių teisinių 
klausimų, kad Rasinės lygybės komisijai užginčijus kabinti tokį pavadi- 
nimą vienoje Rytų Londono smuklėje, vardu Katė ir aviena, jos išva- 
da patraukė teismų dėmesį, pirmiausia Vestminsterio grafystės teisme 
1987 m., o vėliau Apeliaciniame teisme 1988 m. 

Buvo svarstoma, ar toks draudimas naudotis prekėmis ir paslaugo- 
mis yra „rasinė diskriminacija“. Grafystės teismo teisėjas atsisakė pri- 
pažinti komisijos išvadą, kad „keliautojas“ yra tapatus „čigono“ sinoni- 
mas ir kad čigonai buvo etninė grupė: jis padarė išvadą, kad tokios 
iškabos kaip smuklėje Katė ir aviena yra teisėtos ir atmetė ieškinį. 
Apeliacinis teismas* pritarė šiai išvadai, juolab kad trys teisėjai sutiko, 
Jog „keliautojas“ nėra „čigono“ sinonimas ir jog šis užrašas laiko ne 
vien čigonus nepageidaujamais asmenimis: vadinasi, tiesioginės diskni- 
minacijos nėra. Tačiau mintį jie tęsė toliau tvirtindami, kad čigonai pa- 
gal įstatymo raidę yra rasinė grupė, todėl užrašas „Čigonams drau- 
džiama“ būtų neteisėtas; be to, užrašas „Keliautojams draudžiama“ 


* Rasinės lygybės komisija prieš Duttoną, Apeliacinis teismas, 1988. 

palaiko netiesioginę diskriminaciją čigonų nenaudai nustatydamas są- 
lygą (nebūti klajūnu), kuri labiau pažeidė juos nei kitų rasinių grupių 
Žmones. 

Mūsų nuklydimą į tokias teisines subtilybes pateisina tai, jog įsitikin- 
sime, kad čigonų savasties klausimas ėmė lydėti jų kelią per Europą 
vos jiems atvykus, o šie teisiniai svarstymai Anglijos teismuose puikiai 
nušviečia svarbią dilemą, kuri iškyla bet kurioje diskusijoje apie čigo- 
nus. Ar gyvenimo būdas yra pagrindinis apibrėžimo veiksnys? Galbūt 
jo pakanka kai kuriais mūsų minėtais atvejais, bet jis toli gražu nėra 
galutinis, nes ką jis pasako apie daugelį čigonų, priėmusių sėslų gyve- 
nimo būdą 1r „„neklajojančių“, kurie jaučiasi esą čigonai? Kita vertus, 
didžiausią svarbą teikiant biologiniams ar genealoginiams kriterijams, 
galima nusinisti iki absurdiškų dalykų: čigonų tauta, kaip ir kitos, yra 
protėvių genčių mišinys. Trumpas žvilgsnis į matematinius skaičiavi- 
mus liudija, kad per visą čigonų buvimo Europoje trukmę, šimtui vedy- 
bų tenkantis ketverių vedybų su nečigonais vidurkis būtų sudaręs maž- 
daug 70 proc. nečigonų kilmės palikuonių tarp jų nūdienos Europoje. 
Trejos vedybos šimtui vis dar sudarytų 60 proc. (Trečiajame Reiche 
teorinius ir praktinius sunkumus nustatant rasę sprendė gausus valsty- 
bės aparatas, tyręs čigonų kilmę ir parengęs čigonų kilmės laipsnio 
taisykles, kurių užtektų čigonui klasifikuoti ir galop nusiųsti į mirties 
lagerį.) 

Galiausia grįžtama prie „etninių“ kriterijų, taikomų tokia prasme, ko- 
kia juos 1988 m. liepą pavartojo Anglijos apeliacinis teismas, kurio 
samprotavimų eigą, išplėtotą nutartyje, būtų pravartu nuosekliau pa- 
nagrinėti. Teismas nustatė, kad „yra daug žmonių, keliaujančių po šalį 
furgonais, dengtais vežimais, sudedamaisiais nameliais, autopriekabo- 
mis, sunkvežimiais ir transporto priemonėmis ir besilaikančių keliauto- 
jųar klajoklių gyvenimo būdo... Juos galima vadinti „čigonais“, bet 
kaip grupė jie neturi būdingų įstatyme numatytų rasinės grupės bruo- 
žų“. Ankstesnėje Lordų rūmų * nutartyje buvo nuspręsta, kad žodis „et- 
ninis“ Rasinės lygybės įstatyme nebuvo pavartotas griežtai biologine 
ar rasine prasme ir išvardijo dvi pagrindines savybes, kuriomis pasižy- 
mi etninė grupė tame kontekste: pirmoji savybė yra „bendra istorija, 
kurią grupė suvokia ir skiria nuo kitų grupių, bei tęstinumą palaikanti 


* Mandla (Sewa Singh) prieš Dowellą Lee, Lordų rūmai, 1983 (2 A.C. 548). 

gyvųjų atmintis“; antroji yra „savita kultūrinė tradicija, apimanti šeimą 
ir socialinius papročius bei elgseną, dažnai, bet nebūtinai siejamą su 
religinėmis apeigomis“. Kitos savybės, kurios, būdamos antrinės, pa- 
deda išskirti etninę grupę, yra: bendra geografinė kilmė ar bendri pro- 
tėviai; viena kalba; savita grupės literatūra; bendra religija, besiski- 
rianti nuo kaimyninių grupių ar bendruomenės religijos; didesnėje ben- 
druomenėje esanti mažuma ar engiama grupė. 

Taikant šiuos kriterijus čigonams, problemiškiausia situacija An- 
glijoje vienam iš trijų Apeliacinio teismo teisėjų buvo kilusi 1988-ųjų 
liepą: 


Čigonams labiau patinka, kai juos vadina „keliautojais“, nes jie mano, jog šis 
pavadinimas nėra toks žeminantis. Tai reikštų jų norą netekti savo atskiros 
savasties, bent jei jau kalbėtume apie plačiąją visuomenę. Pusė ar net daugiau 
čigonų dabar nori gyventi namuose, kaip visi kiti žmonės. Ar čigonai dabar 
yra tiek netekę savo atskiros grupinės savasties, kad jie nebėra iš etninės 
kilmės atpažįstama bendruomenė, kaip yra teigiama įstatyme? 


Jis atsakė į klausimą pripažindamas, kad nors kai kurių čigonų neįma- 
noma atskirti nuo kitų visuomenės narių, bet to nepakanka istoriškai 
nulemtos socialinės savasties netekčiai nustatyti pačios grupės ir pa- 
šaliečių supratimu. ,„Nors čigonai seniai gyvena Anglijoje, jie nevisiš- 
kai susitapatino su vietos gyventojais, skirtingai nei saksai ir danai, 
kurie visiškai neteko atskiros savasties. Jie, ar bent jų dauguma, išlaikė 
savo tapatybę ir savimonę, kad jie yra čigonai.“ 

Be jokios abejonės, šis argumentas rutuliosis ir toliau. Faktiškai api- 
brėžimų problemos Britanijoje yra itin opios dėl labai ryškaus neroma- 
niško (n0n-Romany) Britanijos čigonų protėvių prado ir senos kitų 
keliaujančių grupių, kurios įsikūrė gerokai anksčiau už čigonus ir kurių 
daug socialinio gyvenimo bruožų ir pragyvenimo būdų susipynę su jais, 
istorijos. Tiesiogiai salų sąlygota Britanijos visuomenės prigimtis ap- 
skritai ištrynė etninius keliaujančių gyventojų skirtumus, juolab kad pa- 
lyginti neseni „naujų“ čigonų srautai iš kitur buvo gerokai retesni nei 
daugelyje šalių. Čia taip pat prisideda ideologinis matmuo, kuris supai- 
nioja reikalą: reaguojant į prietaringą susirūpinimą „kraujo grynumo“ 
klausimu praeityje, dabartinėje Britanijoje nėra madinga ar padoru kon- 
statuoti ar kalbėti apie skirtingas keliaujančios bendruomenės katego- 

rijas. Išties galima pastebėti, kad kai kurie socialiniai antropologai įta- 
riai žiūri į bet kokį indiškos čigonų kilmės akcentavimą ir greiti apkal- 
tinti egzotikos, romantikos ieškojimu ar bėgimu nuo tikrovės. 

Kokios nuorodos mes galime tikėtis iš pačių čigonų, kuriems savęs 
vertinimas yra svarbus etninės savasties nustatymo veiksnys? Ką jie 
laiko „savais“ ir ką— „kitais“? Jų akimis Žiūrint, esminiai skirtumai yra 
tarp jų ir gadzo (daugiskaita gadzė)*, — tai labiausiai paplitęs vardas 
nečigonams apibūdinti romani kalbos dialektuose. (Ispanijoje čigonai 
juos vadina payo. Škotijos keliautojų vartojamas atitikmuo paprastai 
yra flattie, o Airijoje —- buffer. Nė vienas iš šitų pavadinimų nėra ro- 
maniškas.) Tačiau romani kalboje nėra jokio žodžio „čigonas“ atitik- 
mens. Anglų čigonai gali vadintis romaničalais (čig0nų žmonėmis), šis 
pavadinimas taip pat paplitęs tarp čigonų imigrantų, persikėlusių iš Eu- 
ropos į JAV, Kanadą ir Australiją. Senajame žemyne senbuviai čigonai 
save vadina įvairiai, pvz.: calė (= Juodžiai) Ispanijoje 1r Pietų Prancūzi- 
joje, kaale Suomijoje, sinti Vokietijoje ir manouches Prancūzijoje. Dau- 
gelyje šalių nemažai atstovų iš naujesnių čigonų migracijos bangų, prieš 
šimtą ar daugiau metų atplūdusių iš Vakarų Europos, kurie vadina sa- 
ve Rom ar Roma ir kurių kalbą smarkiai paveikė ilgas jų protėvių gy- 
venimas rumuniškai kalbančiose šalyse — iš čia kilo jų pavadinimas 
vlakų (Valakijos) romai. (Žodis Rom neturi nieko bendra su Rumunija 
ir tiesiogiai reiškia „vyras“ arba „sutuoktinis“.) Šie vlakų romai yra 
pasidaliję į kelias skirtingas gentis: kalderašus, lovarus, čurarus ir kt. 
Štai čia paprasta dichotomija „jie ir mes“ suyra. Kiekviena čigonų gentis 
linkusi manyti, jog ji yra tikrieji čigonai. Palyginti aišku, koks yra kiek- 
vienos jų ir gadžė santykis. Bet yra ir kitų, dažnai toje pačioje šalyje, 
kurie atsiduria tarp jų ir gadzė. Jie pripažįsta, kad šie žmonės nėra 
gadžė, nes turi daug bendra su jais pačiais, bet vis tiek nėra tokie 
patys. Šie skirtumai čigonams yra svarbūs socialinių ryšių, vedybų ir 
panašiuose santykiuose, bet vis dėlto skirstymas retai aiškiai apibrėž- 
tas ir nedviprasmiškas. Vienų čigonų genčių požiūris į kitas yra papil- 
domas veiksnys begalinėse pašaliečių diskusijose, ką reikėtų vadinti 


* Sutartinė romani transkripcija toliau išdėstyta šio leidinio 24—25 puslapyje. Čia 
gadzo forma vartojamas žodis pateko į devynioliktojo amžiaus anglų literatūrą kaip 
gorgio per George'o Borrow raštus; vienu ar kitu laiku žodžio rašyba visaip keitėsi, o 
tarp variantų buvo ir gaujo bei gadjo. 

„tikru čigonu““, o ką ne; jis taip pat neleidžia vartoti geografinių sąvokų, 
tarkim, „Prancūzijos čigonai“, ir apsunkina bei klaidina apibendrinant, 
kas yra „čigonai“. 

Pabaigoje žodis apie suvokimą, jog esi didesnės visumos dalis. Na- 
cionalinių čigonų organizacijų atsiradimas nuo 7-0jo dešimtmečio — sa- 
vigynos tikslais, čigonų teisėms pripažinti ir kovoti prieš atmetimo bei 
asimiliavimo politiką — leido užmegzti tarptautinius ryšius, kurie kertasi 
su išsklaidytų čigonų sankloda, grindžiama skirtingumu ir individualu- 
mu. Tai yra naujos, čigonams bendros istorinių ir kultūrinių sąsajų sam- 
pratos pradžia. 

Galbūt anglų kalbos žodis „tauta“ — nors ir koks neapibrėžtas ir dvi- 
prasmis jis būtų (,„asmenų, sudarančių bendruomenę, gentį, rasę ar 
naciją, grupė“ - Oksfordo anglų kalbos žodynas) - gali aprėpti šią 
margą etninių atplaišų mozaiką, kurią mūsų dienomis sudaro gyvento- 
jai, pašaliečių vadinami „čigonais“. Bet grįžkime prie pirminio klausi- 
mo: kiek jie yra „Europos tauta“? Anapus Europos čigonų netrūksta — 
kai kurie kilę iš niekada Azijos nepalikusių pirmtakų, o dar daugiau 
emigravusių iš Europos ar kilusių iš tokių emigravusių čigonų šeimų. 
Išskyrus pirmąją kategoriją, ilgalaikis bendravimas ir maišymasis su 
kitomis Europos tautomis neišdildomai paveikė kalbą, paveldą, kultūrą 
1r visuomenę. Po šitiek amžių jie turi neginčijamą teisę būti laikomi „iš 
Europos“. Jie iš tikrųjų yra vieni iš nedaugelio žemyno paneuropiečių. 

Pats laikas dabar panagrinėti jų kilmę. Galbūt mes rasime daugiau 
rasinės, etninės, lingvistinės vienybės tarp čigonų protėvių nei dabarti- 
nėje jų dvidešimtojo amžiaus palikuonių įvairovėje? 

Maždaug pusė čigonų istorijos tenka keletui rašytinių šaltinių, kurie 
pravers mums sekant jų pėdsakais. Vėlesni ir gausesni istoriniai liudi- 
jimai dažnai palikti pašaliečių, tad galėjo būti rašyti nemokšiškai, 
priešiškai nusiteikus ar nesuprantant. 

„Tikroji čigonų rasės istorija glūdi jų kalbos tyrinėjimuose“, pareiš- 
kė vienas didis mokslininkas. Neabejotina, romani kalbos tyrimas gali 
daug ką atskleisti apie pačios kalbos kilmę ir raidą. Jos lyginimas su 
romaniškai kalbančių asmenų kilme ir raida yra rizikingesnis dalykas, 
o pastebėtą tapatybę negalima priimti už gryną pinigą. Vis dėlto, siek- 
dami užpildyti pradinę tuštumą, turime imtis filologinės analizės, kad 
patirtume, kokiu mastu lingvistiniai apibendrinimai gali kamšyti istori- 
Jos spragas. 


Lingvistiniai duomenys 


Pirmasis romani kalbos pavyzdys — turbūt gautas vienoje Sasekso alu- 
dėje — yra gana vėlyvas, išspausdintas Anglijoje 1547 m. Šios kever- 
zonės buvo atpažintos tik po kelių šimtmečių, nes buvo nukištos į An- 
drew Borde'o Pirmąją įvado į pažinimą gromatą (baigtą rašyti 
1542 m.) kaip „Egipto kalbos“, t.y. egiptiečių kalbos, pavyzdys (žr. 2 
iliustraciją). Borde'o laikais kalba jau buvo spėjusi tiek pakisti nuo ta- 
da, kai čigonai paliko savo tėvynę, kiek prireikė šiuolaikinei anglų kal- 
bai nutolti nuo anglosaksų, ir romani toli gražu nebebuvo vieninga kal- 
ba. Net keli Borde'o „Egipto kalbos“ pavyzdžiai rodo skolinius iš grai- 

kų, slavų ar rumunų kalbų. Šiandien, po daugiau nei tūkstantį metų 
trukusios raidos, neturėdama vienybę skatinančios rašytinės sistemos, 
romani kalba nėra sukūrusi jokių bendrinių normų. Vietoj jų turime 
gausybę dialektų (vien Europoje priskaičiuojama 60 ar daugiau), kurie 
akivaizdžiai ir yra gana glaudžiai susiję tarpusavyje, bet dažnai lieka 
nesuprantami vieni kitiems. 

Romani pavyzdžiais iliustruojant kalbos istoriją, ypač siūlyčiau pasi- 
naudoti trimis visų laikų geriausiai parašytomis atskirų dialektų studijo- 
mis. Pirmoji būtų Alexandre*o Paspati Etudes sur les Tschinghianės, 
išleista Konstantinopolyje 1870 m., kuri prasideda jau cituotu posakiu: 
„La vėritable histoire de la race Tchinghianėe est dans I'ėtude de leur 
1diome“.* Po jos eina Johno Sampsono monumentalus didžios erudici- 
jos veikalas Velso čigonų dialektas, išspausdintas 1926 m. Trečioji iš 
šio trejeto yra dviejų švedų, O. Gjerdmano ir E. Ljungbergo, užrašyta 
Švedijos varkalio čigono Johano Dimitri Taikono kalba (1963). 

Šie trys darbai leidžia patogiai tirti romani kalbą trijuose kraštiniuose 
jos europinio paplitimo geografiniuose taškuose. Jie taip pat pristato 
tris pagrindinius romani atstovų tipus. Paspati pradėjo rinkti medžiagą 
iš Konstantinopolio priemiesčiuose ir europinėje Osmanų imperijos da- 
lyje klajojusių čigonų praėjusio šimtmečio 6-ajame dešimtmetyje. Jis 
nebuvo kabinetinis mokslininkas: pabrėždavęs, kad čigonų kalbą reikia 
studijuoti palapinėje, jis taip ir elgėsi, pamažu tapdamas čigonus užjau- 
čiančiu draugu. Jo veikalas yra vertingas, nors fonetika ar etimologija 
ten kartais netiksli. Dar įdomesnis jis dėl Paspati'o tirto regiono, nes 
tai ilgalaikė ir svarbi sustojimo vieta pradiniame čigonų migracijos į 
vakarus kelyje, kuris juos pirmąkart atvedė į Europą. Jo ištirtas dialek- 
tas trumpai vadinamas „graikų romani“. 

Johnas Sampsonas medžiagą rinko daugiau nei tris dešimtmečius, 
pradedant 1894-aisiais. Jis buvo Liverpulio universiteto bibliotekinin- 
kas, o iš pašaukimo poetas, romantikas ir maištininkas. Čigonai jį pri- 
ėmė kaip savą, ir Velse jis su meile užrašė nuostabiai darnų dialektą, 
kuris buvo grynesnis nei tuometinė romani kalba kitose Anglijos vieto- 
se. Juo kalbėję čigonai buvo paveldėję kalbą iš savo protėvių Velse, 
kurių buvimą čia galima atsekti nuo septynioliktojo amžiaus: tai buvo 
daug laiko vienoje šalyje praleidę čigonai. 


* Tikroji čigonų rasės istorija glūdi jų kalbos tyrinėjimuose. (Pranc.) 

Gjerdmano ir Ljungbergo 5-ajame dešimtmetyje užrašytu varkalių 
(t. y. kalderašų) dialektu kalbėjo pirmos kartos Švedijoje naujakurys, 
gyvenęs ir keliavęs po Norvegiją, Suomiją, Rusiją, Balkanų pusiasalį, 
Lenkiją, Vokietiją ir Prancūziją. Šitaip Taikonas įkūnijo klajokliškus po- 
linkius vienos vlakų romų grupės, kuri tapo žinoma devynioliktojo am- 
Žžiaus antroje pusėje, kuomet iš Balkanų, Rusijos stepių ir Vengrijos 
lygumų pasuko vakarų link, sukeldama tiek pat sumaišties kiek jos 
protėviai, šimtmečiais anksčiau prasiskverbę į Vakarų Europą. 

Pats laikas būtų tarti keletą žodžių apie romani fonetinę transkripci- 
ją, nes palyginę Paspati'o, Sampsono, Gjerdmano ir Ljungbergo veika- 
lus, iškart susiduriame su viena šios srities problema. Problema iškyla 
todėl, kad romani, ilgai buvusi neraštingų žmonių kalba, neturi sutarti- 
nio užrašymo būdo. Transkribuotojai dažniausiai naudojosi savo gimto- 
sios kalbos fonetinėmis normomis, o kiekvienoje kalboje rašybos ir tar- 
ties dėsningumai labai skirtingi. Griežtoje fonetinėje abėcėlėje, kokią 
dabar vartoja Tarptautinė fonetikos asociacija, kiekvienas ženklas žy- 
mi vienintelį atskirą garsą, todėl nelieka vietos dviprasmybėms. Tokia 
abėcėlė tobulai tinka techniniam darbui, tačiau joje naudojama gerokai 
daugiau ženklų nei 26 lotynų abėcėlės raidės, todėl eilinį skaitytoją ne- 
įprasti rašmenys gali šiek tiek sugluminti. Aš siūlau kompromisinį va- 
nantą, kuriame raidės, kurių apytikrė garsinė išraiška anglų skaitytojui 
nesukels rimtų sunkumų, bus paliktos, o keli diakritiniai ženklai ir spe- 
cialūs raidžių junginiai žymės konkrečius, įvairiausiai Europos kalbose 
bei pačioje anglų kalboje transkribuojamus garsus. Šiems ypatingiems 
atvejams knygoje naudojama sutartinė rašyba nurodyta paskutiniaja- 
me žemiau pateikiamos lentelės stulpelyje. 


Anglų kalbos Paspati  Sampsonas Gjerdmanas/ 


žodžio garsas Ljundbergas 

church (bažnyčia) tch Č tš Č 
judge (teisėjas) d J dž dž 
she (ji) sh Š Š Š 
treasure (1ždas) Z Ž Ž Ž 
1nk-horn (rašalinė) kh,k k' kh kh 

top-hole ph, p p ph ph 
(pirmarūšis) 

an/-Aill th, t t th th 
(skruzdėlynas) 

loch (škotų kh X X X 
tariamas garsas) 


(Sutartinis žymėjimas paskutiniame stulpelyje atitinka 1990 m. Pa- 
sauliniame romani kongrese priimtąjį, išskyrus dz, kuomet kongresas 
pasirinko specialią raidės formą.)* Galiausiai, baigiant apie romani kal- 
bos fonetinę transkripciją, reikia pasakyti, kad ten, kur atrodys būtina, 
ilguosius balsius žymės balsės ilgumo ženklas (4 ir pan.), o kirčio vietą 
nurodys kirčiuojamos balsės akūtas, pvz., ė. 

Netjei lyginamoji kalbotyra tiksliai neatskleidžia pačių čigonų gene- 
alogijos, ji teikia mums gausybę informacijos apie jų tarmių kilmę. Maž- 
daug prieš 200 metų buvo pirmąkart suvokta, jog romani turėtų būti 
indiškos kilmės, nes jos žodynas primena kai kurias indų kalbas. Vė- 
lesniais metais šis suvokimas smarkiai stūmėsi į priekį, nors neaišku- 
mų liko pakankamai. Kadangi tiek daug priklauso nuo lingvistinių api- 
bendrinimų, neprošal būtų peržvelgti lyginamosios kalbotyros metodo- 
logiją, paremtą trimis pagrindiniais kalbos požymiais — garsais, grama- 
tine sandara ir leksika. 

Nustatinėjant kalbų giminystę, du svarbiausi kriterijai yra bazinio 
žodyno bendrumas ir gramatinės sandaros panašumas. Trečiasis yra 
garsų analogijos nuoseklumas — t.y. abiejose kalbose analogiškas reikš- 
mes turinčių žodžių garsų santykių dėsningumas, kuomet vienoje kal- 
boje esantis garsas dėsningai atitinka kitoje kalboje esantį garsą. 

Savaime suprantama, kad dvi artimai susijusios kalbos turi daug pa- 
našių žodžių. Tačiau kiekybė nėra pagrindinis argumentas: ypač svar- 
bu pažvelgti į seniausius kertinės reikšmės žodžius, kurie tikriausiai 
niekada nebuvo perimti iš kitur. Šie seniausieji leksikos sandai yra as- 
meniniai įvardžiai (aš, tu ir taip toliau); gyvybinę veiklą ar būseną 
reiškiantys veiksmažodžiai (pvz., gerti, matyti, miegoti); pirmines sa- 
vybes žymintys būdvardžiai (pvz., didelis ar karštas); daiktavardžiai, 


* Kai kurių išnašose cituojamų darbų pavadinimuose buvo vartojami skirtingi diakri- 
tiniai ženklai, perteikiantys šiuos garsus: č, j, Š, Ž. 

nurodantys plačiai paplitusius dalykus (pvz., vanduo ar žmogus), kū- 
no dalis (pvz., plaukai, galva, nosis) ar artimus kraujo gimines (to- 
kius kaip brolis, tėvas, sesuo). 

Jei kalbėsime apie gramatikos dalis, tai kalbos morfologija (žodžių 
fleksijų — galūnių ir šaknies balsių — kaityba) yra gerokai konservaty- 
vesnė nei sintaksė (idiomos ir sakinių konstrukcijos). Susidūrus su mor- 
fologiniais panašumais — pvz., daiktavardžių linksniuose ar veiksmažo- 
džių asmenavime - būtų pernelyg drąsu juos aiškinti atsitiktinumu. Tiek 
pat menkai tikėtina (nors įmanoma), jog tai skolinimosi padarinys. Var- 
gu ar galima būti kategoriškesniam nei čia, nes blogiausiu atveju viską 
paaiškina kalbos reiškinių sklaida. 

Jei šiuos tris ryšių raidos kriterijus — bazinio žodyno bendrumą, gra- 
matinės sandaros panašumą ir garsų atitikmenų nuoseklumą — pritai- 
kysime romani kalbai ir tam tikroms indų kalboms, gautos išvados pa- 
liudys jų bendrą kilmę. 

Toliau lentelėje pateikiamas žodžių bendrumo pavyzdėlis, sudarytas 
iš seniausiųjų žodžių, kurių reikšmė itin svarbi. (Šiuo atveju tik sanskri- 
tas ir hindi* cituojamos kaip indų kalbos atstovės; klausimas, kuri iš 
Indijos kalbų yra artimiausia romani kalbos giminaitė, paliekamas vė- 
lesniems svarstymams.) 


Anglų Sanskritas Hindi Graikų Velso Varkalių 
romani  romani | romani 


big (didelis) vadra bara baro baro baro 

brother bhratr bhai pral,plal  phal pral 

(brolis) 

to drink pibati pi- pi- pi- pč- 

(gerti) (geria) 

father (tėvas) tata tat dat, dad dad dad 

hair (plaukai)  vala bal bal bal bal 

head (galva)  širas Sir ŠerO,sero = Š6IO Šero 

hot, warm tapta tatta tatto tato tato 

(karšta, šilta) 

I (aš) may2 main me mėč me 
(įnagininkas) 


* Kurs ir s yra apytikriai anglų fonemos sA atitikmenys. 


man (žmogus)mžnusa 
nose (nosis) nakka 
our (mūsų) asmaūka 


to see drksati 
(matyti) 
sister (sesuo) bhagini 
to sleep svapati 
(miegoti) (miega) 
sun (saulė) gharma 
water (vanduo) paniy4 
you (tu) tuvam 


dekh- dik- 

(mato) 

bahn pen, ben 
sona sOV- 
gham kam 

(kaitra)  (kaitra) 
pani pani 

tū tu 


manūš 


pani 
tū 

+ 


manūš 
nakh 

amaro 
dikh- 


phei 
SOV- 


kham 


pai 
tu 


Šiuose bazinio žodyno pavyzdžiuose sanskrito ar hindi irromani kal- 
bų panašumai akivaizdūs, išskyrus galbūt žodžius brolis ir sesuo, prie 
kurių aš grįšiu vėliau. Sąrašas galėjo būti kur kas ilgesnis. Kiekviena iš 
šių trijų romani kalbos tarmių turi 500 ar daugiau indų kilmės žodžių. 


1 žemėlapis. 


„aš 


Š 
L „VRC 
A iki 


ORIJU 


(TIBETIEČIŲ-BIRMIEČIŲ) 


> 
M 
N 
+ 
-— 
"d 


a 
+4 3 


BENGALIJOS 


ILANKA 


Įšiiauų 


Kai kurios indoiranėnų kalbos. (Neabejotinai neindoi- 
ranėnų kalbos — skliaustuose.) 

Prieš antrojo ir trečiojo kriterijų — gramatinės sandaros ir garsų per- 
kaitos — analizę reiktų plačiau apžvelgti indoarijų kalbų grupę. Didelėje 
indoeuropiečių kalbų šeimoje, apimančioje daugelį Europos kalbų ir 
siekiančioje Vidurinę Aziją, labiausiai į rytus nutolusi šeimos šaka yra 
žinoma indoiranėnų pavadinimu, 0 ją sudaro indoarijų ir iranėnų atša- 
kos. Indoarijų, arba indų, kalbas suformavo senųjų indoeuropiečių gru- 
pė (piemenys klajokliai, istoriškai vadinami arijais), kuri po daugelį kar- 
tų trukusios migracijos iš Eurazijos stepių į rytus antrajame tūkstant- 
metyje prieš mūsų erą, o gal dar anksčiau, prasiskverbė į Indijos pusia- 
salio šiaurę. Seniausi indoarijų raštijos paminklai yra indų šventraščiai 
Vedos; vienos Vedų sanskrito tarmės pagrindu išsivystė gausią litera- 
tūrą turinti klasikinė sanskrito kalba. Šis pirmasis laikotarpis vadina- 
mas senuoju indoarijų laikotarpiu. Klasikinis sanskritas tapo dirbtinai 
sustingdyta raštų kalba: jos istorinė raida sutrikusi, joje nerasime tar- 
mių ar geografinių subtilumų. Vidurinysis indoarijų laikotarpis prasi- 
dėjo maždaug šeštajame amžiuje prieš mūsų erą, kai ėmė kurtis įvai- 
rios šnekamosios kalbos formos, supaprastinusios tam tikrus sansk- 
rito painumus. Šie prakritai (skr. prakrit = "natūralus", 'nevalytas"), 
liudijantys apie tarmių skirtumus, atrodo, išstūmė sanskritą iš kasdie- 
nės vartosenos ne vėliau kaip penktajame amžiuje prieš mūsų erą. 
Tačiau sanskritas tebevaidino tokį pat garbingą vaidmenį kaip lotynų 
kalba Europoje, ir net dabar tebėra viena iš oficialių Indijos kalbų. 
Savo ruožtu prakritus (maždaug šeštajame mūsų eros amžiuje) pa- 
mažu išstūmė sparčiausiai viduriniųjų indoarijų laikotarpiu besivys- 
čiusi Apabhramša (“krintančioji?). Ši įpėdinė dar tebevilkėjo prakritų 
rūbą, sukirptą pagal išorinį sanskrito pavyzdį; nors garsai buvo paki- 
tę, bet gramatinės kategorijos ir sintaksė liko bemaž tokios pačios. 
Mažai ką Žinome apie perėjimą nuo viduriniųjų indoarijų kalbų prie 
ankstyvųjų šiuolaikinių, vadinamų naujosiomis indoarijų kalbomis; per- 
einamasis laikotarpis truko kelis amžius iki pat 1000 mūsų eros metų, 
kai gramatinės naujovės plito vis smarkiau, o vietiniai skirtumai ėmė 
labiau ryškėti. Tai reiškia, kad viso šio laikotarpio, ypač svarbaus 
atskleidžiant romani kilmę bei artimą giminystę, įvykius gaubia neži- 
nios skraistė. 

Esminiai indoarijų kalbų pokyčiai, būdingi šiuolaikinėms kalboms, davė 
pradžią daugybei - keletui šimtų - šnekamųjų formų, kurios tapo pa- 

grindinėmis Indijos, Pakistano, Bangladešo, Nepalo ir Šri Lankos kal- 
bomis ir dabar yra vartojamos daugiau kaip 650 milijonų žmonių. Svar- 
biausios iš jų: 


Dardų grupė: kašmyrų 

Šiaurės vakarų grupė: sindų, landų (ar vakarų pandžabų) 
Šiaurės grupė: vakarų paharų, nepaliečių 

Centrinė grupė: pandžabų, radžastanų, gudžaratų, vakarų hindi 
Tarpinė grupė: rytų hindi 

Rytų grupė: biharų, orijų, bengalų, asamų 

Pietinė grupė: maratų, konkanų (goanų), sinhalų 


Yra ir kitokių skirstymų, o kalbų skaičius kiekvienoje grupėje ten kur 
kas didesnis nei šiame sąraše. Bet kuri klasifikacija rizikinga, nes gali 
sudaryti tiksliai apribotų 1r uždarų lingvistinių sričių įspūdį, o tuo tarpu 
faktai liudija visai ką kita. Netgi šiandien Indijos šnekamųjų kalbų situ- 
acija primena romanų ar slavų pasaulio viduramžius, kai įvairios kal- 
bos ir tarmės nepaliaujamai ir nepastebimai susiliedavo viena su kita 
be jokių griežtų ir tvirtų geografinių sienų. Tokios sienos atsirado tik 
kuriantis šiuolaikinėms valstybėms ir norminėms valstybinėms kalboms 
(nors tęstinumas dažnai tebeegzistuoja vietos lygiu kaimo šnektose abi- 
pus sienos). 

Nemažai Indijos pusiasalyje vartojamų kalbų nepriklauso indoeu- 
ropiečių kalbų šeimai. Svarbiausios iš jų yra Pietų ir Vidurio Indijos 
bei Šri Lankos dravidų kalbos (pvz., telugų ir tamilų), išlikusios po 
arijų genčių įsiveržimo. Būta nuomonių, kad romani galėjo atsiskirti 
nuo pagrindinės indoarijų migracijos dar jiems nepasiekus pusiasalio. 
Tačiau sanskrito leksikoje yra skolinių iš dravidų, kurie anuomet gy- 
veno gerokai šiauriau, ir keletas šių skolinių aptinkama romani kalbo- 
je. Vadinasi, romani atsiskyrė nuo kitų indoarijų kalbų jau Indijos te- 
ntorijoje. 

Mortologinė romani ir sanskrito kalbų giminystė iškart krinta į akis 
lyginant, tarkim, veiksmažodžių galūnes, daiktavardžių linksniavimą ar 
būdvardžių, prieveiksmių ir dalyvių bei lyginamojo laipsnio priesagas. 
Taip pat aišku, kad vėlėliau romani kartu su kitomis šiuolaikinėmis indų 
kalbomis įgavo nemažai garsinių pokyčių, kurie skiria prakritus nuo 

sanskrito. Šį ryšį su šiuolaikinėmis kalbomis taip pat rodo gausios žo- 
džių darybos ir gramatinės sandaros ypatybės — asmeninių įvardžių ir 
klausiamojo įvardžio (kon? “kas? ) plėtotė; vyriškosios ir moteriško- 
sios giminės galūnės -o ir -i; abstrakčių daiktavardžių daryba su prie- 
saga -ben ar -pen (pvz., Velso romani tačo "tikras" ir tačiben "tiesa"; 
graikų romani čor- "vogti", čoribė vagystė"); kilmininko keitimas būd- 
vardine konstrukcija pagal pavyzdį “tėviškas arklys" (t-y. pridedant būd- 
vardžio priesagą prie daiktavardžio “tėvas? sąvokai “tėvo arklys" iš- 
reikšti: kalderašų kalboje dadėsko gras). Šios bei kitos ypatybės pa- 
tvirtina giminystę su keliomis šiuolaikinėmis Indijos kalbomis ir rodo, 
kad romani susiformavo posanskritiniais laikais. 

Sunku pasakyti, ar galima toliau siaurinti paiešką ir tiksliau nustatyti 
sritį ar žmones, iš kurių kilo romani kalbantys migrantai, kad tvirtai 
susietume romani kalbą su viena iš kalbų grupių, kurią pateikėme 29 
puslapyje. Deja, čia kalbotyra pradeda mus nuvilti. Nors galima toli 
nueiti atkuriant prokalbę (spėjamą visų čigonų tarmių pradininkę)*, kaip 
kalbos paleontologai darė daugeliu atvejų, lieka akivaizdu, kad mes 
turime nepakankamai Žinių apie šiuolaikinių indų vietos tarmių atsiradi- 
mą, idant galėtume ieškoti anapus gana bendrų raidos bruožų sulygini- 
mų, neleidžiančių pakankamai tiksliai nusitaikyti į konkrečią kalbą, kuri 
turėtų tikrai glaudžius ryšius su romani kalba. 

Tokios kalbos medžioklė kėlė nuožmius ginčus nuo tada, kai romani 
kalbos ryšys su Indija buvo atskleistas maždaug prieš du šimtus metų. 
Niekas niekada nesiūlė kandidačių iš tarpinės, rytų ar pietų grupės, bet 
visos likusios vienu ar kitu metu neliko nuošaly. Argumentai buvo dau- 
giausia grindžiami fonologija: arba nustatant romani ir kitos indų kalbos 
išsaugotas garsų sistemos ypatybes, kurios kitose kalbose sunyko ar 
dingo, arba priešingai, ryžtingiau randant abiem kalboms bendrą garsų 
perkaitą. Retkarčiais įtraukiami ir kiti veiksniai, tokie kaip veiksmažo- 
džių ir įvardžių paradigmų paralelės. 

Dvidešimtajame amžiuje ilgą laiką vyravo dviejų požiūrių mokyklos. 


* Du nepriklausomi šios linkmės tyrimai yra: T. Kaufman, “Exploration in proto 
Gipsy phonology and classification', nepublikuotas pranešimas, perskaitytas šešto- 
joje Pietų Azijos kalbų analizės apskritojo stalo konferencijoje, vykusioje Ostine 
(Teksaso valstijoje) 1984 m. gegužės 25-26 d.; ir B. Higgie, *Proto-Romanes Phono- 
logy', filosofijos daktaro disertacija, apginta Teksaso universitete Ostine 1984 m. 

Vienai atstovavo šiaurės vakarų ar dardiškosios romani kilmės šalinin- 
kai: Johnas Sampsonas buvo vienas iš jų ir teigė, kad romani kalba 
užgimė šiaurės vakarų srityse, o atskilo ne vėliau kaip devintajame 
mūsų eros amžiuje. Kitoje stovykloje, kurios ryškiausias atstovas se- 
ras Ralphas Turneris, buvęs Londono Orientalistikos ir Afrikos studijų 
mokyklos vadovas*, bandyta įrodyti, kad iš pradžių romani kalba pri- 
klausė centrinei grupei (dabar atstovaujamai hindi), su kuria ją jungė 
ankstyviausios naujovės. Tikslindamas grupės tarpusavio ryšius, Tur- 
neris nurodė, kad tolimoje praeityje, kuomet romani turėjo atsiskirti 
nuo grupės, tarmių, kurios vėliau, tarkim, tapo hindi ir radžastanų kal- 
bomis, skirtumai buvo per maži, kad šiandien galėtume aptikti jų pėd- 
sakus. Bet jis gana tvirtai neigė glaudžius ryšius su „sinhalų, maratų, 
sindų, landų, pandžabų, dardų ir vakarų paharų, o veikiausiai ir gu- 
džaratų bei bengalų protėviais“. Romani kalba turi tam tikrų dardų ar 
šiaurės vakarų fonologinių 1r leksinių bruožų, bet Turneris aiškino 
juos kaip vėlesnius priedus, atsiradusius po migracijos iš centrinės 
srities į šiaurės vakarus galbūt daugiau nei 250 metų prieš mūsų erą. 
Tokia migracija paaiškina ir tai, kad romani išsaugojo nemažai garsų, 
kurie radikaliai pasikeitė centrinėje srityje, bet ne lingvistiškai kon- 
servatyvesniuose šiaurės vakaruose. Laikinas viešėjimas naujoje ap- 
linkoje, kaip teigiama toliau, užtruko kelis šimtmečius, kol galiausiai 
prieš devintąjį mūsų eros amžių susiformavo čigonų diaspora**. Tur- 
nerio darbas buvo įtikinamai pagrįstas, jo argumentai atrodė svarūs, o 
Jo pozicijos, vėliau rašant apie čigonus tiesiogiai ar netiesiogiai, buvo 
įprasta laikytis, net jei datas kai kurie jį citavę šalininkai ir kaitaliodavo. 

Visai neseniai ši santarvė suiro. Iš tikrųjų, tarsi pabrėždamas aiški- 
nimų, kuriuos galima išvesti iš vienos duomenų sistemos, įvairovę, Ter- 
rence'as Kaufmanas, Amerikos kalbininkas, pasiūlė fonologinius duo- 
menis geriau pagrįsti teiginiu, kad čigonų protėviai pajudėjo į iranėniš- 
kai šnekančias teritorijas daugiau kaip 300 metų prieš mūsų erą, — 


* Žr. R. L. Turner, "The position of Romani in Indo-Aryan"', JGSL (3), 5 (1926), pp. 
145-89; J. Sampson, 'Notes on Professor R. L. Turner's „The Position of Romani in 
Indo-Aryan“, JGSL (3), 6 (1927), pp.57-68; R. L. Turner, * „The Position of Romani 
in Indo-Aryan“: A reply to Dr. J. Sampson"', JGSL (3), 6 (1927), pp.129-38. 

** Išsami lingvistinių ginčų apžvalga yra I. Hancock 'The development of Romani 
linguistics', knygoje Languages and Cultures: Studies in Honor of Edgar C. Polomė, 
eds M. A. Jazayery and W. Winter (Berlin, 1988), pp. 183-223. 

galbūt po Aleksandro Didžiojo įsiveržimo į Šiaurės vakarų Indiją 327— 
326 m. p. m.e.* 


Fizinė antropologija 


Istorinė kalbotyra negali nustatyti rasinės ir etninės pirmųjų romaniš- 
kai kalbėjusių žmonių kilmės. Tarp kalbos ir rasės nėra jokio neatski- 
riamo ar būtino ryšio: iš tikrųjų esama daug gerai patvirtintų atvejų, kai 
ištisos etninės grupės ilgainiui pakeisdavo kalbą. Tad negali būti tikras, 
kad Žmonių grupės rasiškai susijusios vien todėl, kad jos kalba giminin- 
gomis kalbomis. Šiuo atveju reikia pasvarstyti, kiek fizinė antropologija 
galėtų užpildyti kalbotyros paliktas spragas. Iki pat Antrojo pasaulinio 
karo fizinė antropologija reiškė skirtingų žmonijos populiacijų ar indivi- 
dų anatominių požymių lyginamąsias studijas. Konkrečiau — kūno ir jo 
dalių, ypač kaukolės, matavimus. 

Išsamiausios lyginamosios čigonų antropometrinės apžvalgos, kurią 
atliko fizinis antropologas profesorius Eugėne'as Pittard'as, rezultatai 
buvo išspausdinti 1932 m.** Visą dėmesį Pittard'as skyrė Balkanų či- 
gonams, vildamasis, kad jo matavimai suteiks duomenų apie vadina- 
muosius „les vrais Tziganes“ („tikruosius čigonus“). Rulete ir kroncir- 
kuliu išmatavęs daugiau čigonų nei kas nors kitas anksčiau, jis padarė 
išvadą, kad tipiški čigonai buvo kiek aukštesni už vidutinius europie- 
čius, gana ilgomis kojomis, lyginant su liemeniu, o jų galvoms buvo 
būdinga dolichocefaiija („ilga galva“, t.y. ilga ir siaura kaukolė); jų plaukai 
buvo juodi, ausys mažokos, akys plačios su stipriai pigmentuotomis 
rainelėmis, o nosys — ilgos, siauros ir tiesios. Pittard'as jiems skyrė itin 
garbingą vietą pagal žmogaus estetiką. 


Tarp jų dažnai pasitaiko labai gražių vyrų ir labai dailių moterų. Jei kalbėsime 
apie fizinį grožį, tai jų tamsus gymis [teint /ėgėrement basanė|, juodi kaip 
derva plaukai, tiesi taisyklinga nosis, balti dantys, tamsiai rudos plačiai atver- 


* Kaufman, 'Explorations in protoGipsy", p. 42. Higgie ('Proto-Romanes Phonolo- 
gy', pp.19, 141) nurodo ankstesnę datą — maždaug šeštąjį amžių prieš mūsų erą. 
Abejonės tokiu datavimu buvo išdėstytos A. M. Frazer, 'Looking into the seeds of 
time", Tsiganologische Studien (1992), no. 1+2, pp. i35-66. 
** E. Pittard, Les Tsiganes ou Bohėmiens (Geneva, 1932). 

tos akys su gyva ar apatiška išraiška, grakšti laikysena ir harmoningi judesiai 
iškelia juos aukščiau daugelio Europos tautų. 


Išmatavęs šimtus vyrų ir moterų ir užrašęs keturis kūno ir galūnių, 
penkis galvos, penkis veido matmenis ir dešimtį bruožų, Pittard'as su- 
sidūrė su dviem pagrindinėmis problemomis. Pirma, jo gauti duomenys 
dažnai nesutapdavo su pirmtakų gautais skaičiais (kurie tyrė daug ma- 
žesnius žmonių būrelius): visa tai jį vertė pabrėžti, kad reikia imti duo- 
menis iš „les vrais Tziganes“ („tikrųjų čigonų“), kurie kaip galima ma- 
Žžiau būtų susimaišę su kitomis gentimis (šia prasme klajoklišką gyveni- 
mą jis laikė rasinio grynumo garantu). Susidūręs su kita problema, jis 
turėjo prisipažinti pralaimėjęs: gauti Indijos etninių grupių duomenys 
buvo pernelyg menki ar nepatikimi, kad leistų jam spręsti apie čigonų 
kilmę, o jis pats nurodė, kad kai kurių duomenų apie čigonus įvairovė 
galbūt liudija jų mišrią kilmę. 

Apskritai reikia pasakyti, jog daugelis ankstyvųjų, dažniausiai kau- 
kolių matavimais paremtų darbų apie menamus rasinius tipus pasirodė 
netikslūs ir neturintys statistinės vertės. Iš tikrųjų, dabar linkstama ma- 
nyti, kad paveldėjimo veiksniai tik iš dalies nulemia kaukolės struktūrą, 
tad nereikėtų pernelyg remtis kaukolės forma kaip argumentu ilgalai- 
kiam Žmonių grupės tęstinumui nustatyti. Po Pittard'o* atliktų su čigo- 
nais susijusių tyrimų daugiau aiškumo neatsirado. Nepaisant to, naujos 
technikos ir metodai nuolat tobulėja. Genetiškai kruopštus kraujo gru- 
pių tyrimas pateikė alternatyvių žmonių kartų klasifikavimo būdų ir 
žymiu mastu išstūmė tiesioginius kūno stebėjimus. Neseniai šį metodą 
papildė kitos biocheminės paveldėjimo ypatybės. Gyventojų genetikos 
mokslas, kuriam kraujo grupės teikia didžiąją dalį duomenų, kartais 
geba atsekti žmonių migracijos ir antplūdžių kryptis. Iš pirmo žvilgsnio 
atrodytų, kad kraujo grupių tyrimai žada šiokios tokios sėkmės ir čigo- 
nų atveju. 

Nuo 1940 m. atlikti tyrimai atskleidė, kad įvairių Europos čigonų 
kraujo grupių mėginiuose B genas pasitaiko gerokai dažniau nei tarp 
kitų europiečių. Atrodo, kad ABO paplitimas svariai patvirtina indiš- 
* Pvz., B. Ėly, “Les Cranes tsiganes des collecuions du Musėe de I!'Homme", 
Bulletins de la Sociėtė d Anthropologie de Paris (1967), pp. 177-92: ir R. Reyment, 


“Les Voyageurs suėdois: aspects physigues et linguistigues', Etudes Tsiganes 
(1981), no. 4, pp. 1-14. 

kosios kilmės teoriją (B genas daugiau nei dukart dažnesnis pusiasaly- 
je nei Europoje, nors skirtumas tarp sričių netolygus). Čigonų rezus 
faktoriaus dažnis, nors taip smarkiai nesiskiria nuo Europos skaičių, 
taip pat dera su Indijos kilme. Tuomet kai kurie tolesni čigonų tyrimai — 
Švedijoje, D. Britanijoje ir Slovėnijoje — davė rezultatų, kurie, nors reikš- 
mingai skyrėsi nuo aplinkinių gyventojų pavyzdžių, bet taip pat nesuta- 
po ir su ankstesniuose čigonų tyrimuose gautais pavyzdžiais. Iš esmės 
ši biologinio tyrimo kryptis susiduria su ta pačia problema, su kuria 
susidūrė Pittard'as. Tyrinėtojui gali būti sunku apibūdinti čigonų mėgi- 
nius; šiaip ar taip, Čigonų rasė nėra vienalytė, ir atskiros genties geno- 
fondas gali būti labai mišrus: vidutiniškai tam reikėjo tik vienerių vedy- 
bų su nečigonu šimtui vedybų po to, kai čigonai paliko Indiją, kad 
dabarties neindiškų palikuonių santykis sudarytų pusę. Be to, esant 
atsitiktiniam genetiniam pokyčiui, mažos ir 1z0liuotos grupės genetiš- 
kai ima skirtis viena nuo kitos. Šioje srityje tebevyksta daug žadantis 
darbas, bet iki tol, kol jis reikšmingai papildys mūsų Žinių bagažą, 
galios 1983 m. Mouranto padaryta išvada apie čigonus: „Šiai įdomiai 
gyventojų grupei išstudijuoti reikia tolesnių svarbių tyrimų, ypač jei 
atsižvelgsime į tuos veiksnius, kurių dažnis Europoje ir Šiaurės Indi- 
joje skiriasi“*. 

Žodžiu, dabartinio teorinio ir taikomojo lygio fizinė antropologija ir 
gyventojų genetika yra įtaigios, bet ne galutinės. Jos mus veda ne taip 
toli kaip istorinė kalbotyra, tačiau yra linkusios patvirtinti - ko negali 
kalbotyra — indišką kalbos ir kalbėtojo ryšį bei nurodyti, kad abiejų 
kilmės reikia ieškoti Indijos pusiasalyje, net jei kalbotyra, fizinė antro- 
pologija ir genetika kartu nepateikia mums jokios užuominos apie ro- 
mani atstovų migraciją ir paplitimą sukėlusias istorines aplinkybes ar 
kodėl apskritai įvyko jų masinis išsikėlimas. 


Etninės paralelės 


Vis dėlto egzistuoja mažiausiai viena etninė išvada, paremta kalba. Ji 
slypi paplitusiame čigonų žodyje, skirtame jų rasės žmogui apibūdinti — 


* A. E. Mourant, Blood Relations: Blood Groups and Anthropology (Oxford, 1983), 
p. 98. 

Europos romani kalboje rom, Armėnijos romani - /om, o Sirijos ir Per- 
sijos romani — dom. Galima pagrįsti, kad visi jie (atsižvelgus į Armėni- 
jos ir Europos romani garsų kitimo dėsningumus) yra tikslūs sanskrito 
žodžio domba ir šiuolaikinių indų dom arba dum fonetiniai atitikmenys, 
kurie pažymi ypatingą genčių konglomeratą. Jau šeštajame amžiuje 
domai yra apibūdinami kaip muzikantai. Sanskrite šiam žodžiui prigijo 
reikšmė „žemos kastos žmogus, gyvenantis iš dainavimo ir grojimo“. 
Šiuolaikinėse indų kalbose atitinkami žodžiai turi daugybę artimų reikš- 
mių: pvz., „klajojančių muzikantų kasta“ (sindų kalboje); „tarnas“ (lan- 
dų kalboje); „„klajojantis muzikantas“ (pandžabų kalboje); „žemos kas- 
tos juodaodis vyrukas“ (vakarų paharų kalboje). Žodis galėjo mums 
išsaugoti tikrą Azijos 1r Europos čigonų protėvių kastą ir statusą, nors 
juo nepavyksta susieti romani su konkrečia indų tarme. Domai, kaip 
kitos klajokliškos Indijos gentys, galėjo būti dravidų kilmės. Jie vis dar 
gyvuoja kaip gentys klajoklės, besiverčiančios įvairia prekyba ir ama- 
tais, - krepšių pynėjai, šlavėjai, dainiai, muzikantai, kalviai ir metalinin- 
kai. Gana įtikinamai skamba hipotezė, kad domai sudarė emigravusios 
grupės ar grupių branduolį. Apie jų emigracijos priežastį galime tik 
spėlioti: badas, o galbūt karas. 

Toks ryšys su domais tenkina ne visus, todėl kai kurie dairosi kitų 
paralelių. Beveik pusantro šimtmečio buvo siūloma, kad bandžarai, miš- 
rios rasės klaidžiojantys prekeiviai, vadinami Indijos „nusikaltėlių ir kla- 
joklių gentimis“, yra artimi čigonų giminaičiai*. Dabar daugelis iš jų 
gyvena Vidurio ir Pietų Indijoje ir dažnai kalba gyvenamosios srities 
tarme. Reikia pasakyti, kad jų gimtoji kalba - bandžari ar lamani** — 
turi mažai ką bendro su romani. 


Kai kuriuos čigonus, kurie mūsų laikais patys tyrė kilmės problemą, 
sužavėjo alternatyvios hipotezės* **, kurios jų protėviais laiko kšatrijus — 


* Pirmiausia tokią prielaidą iškėlė G. de Longpėrier, “L'Inde et ses mystėres', 
Musėe universel, 1 (1857), pp. 330—6. Neseniai šią teoriją atmetė L. Mroz, “Les 
Lohar, les Banjara et Ie problėme de I'origine des Tsiganes', Etudes Tsiganes 
(1990), no. 1, pp. 3-14. 

** G. A. Grierson, Linguistic Survey of India, vol. 9, part III (Delhi, 1907), pp. 255—325; 
R. L.Trail, The Grammar of Lamani (Norman, OK, 1970). 

*** Šios hipotezės pavyzdį galima rasti J. Kochanowski, *'Roma - History of their 
Indian origin", Roma, 4 (1979), no. 4, pp. 16-32. 

3 iliustracija. = Bandžarų pynėja iš Niudelio, 1969 m. O Bruce Dale/Na- 
tional Geographic Society, Washington, DC. 

karius, sudariusius antrąjį keturių kastų hindų visuomenės luomą, o ne 
margą dainių ir žemos kastos klajoklių publiką; juos parėmė Indijos 
rašytojai*, teigdami, kad čigonai galbūt yra kilę iš Džato ir Radžputo 
karių**. Toks susimaišymas jau galėtų būti vienas iš būdų paaiškinti 
akivaizdžią dabartinių čigonų fizinių tipų įvairovę, bet veikiausiai minė- 
tus karius lydėjo gausi stovyklų svita — bandžarai ir kiti, tarnavę jiems 
kaip kalviai, pranašautojai, artistai ir panašiai, 0 socialiniai skirtumai 
tarp karių ir stovyklų palydovų pamažu nusitrynė. Tokios teorijos nere- 
tai atmieštos subjektyvizmu. Rafinuotumas, su kuriuo džatų banga aš- 
tuntajame šimtmetyje užklojama antru karių sluoksniu dvyliktajame am- 
žiuje, po Taraino mūšio 1192 m., kuomet radžputus sumušė turkų-af- 
ganų Gaznavidų dinastija, vargu ar įtiks skeptiškiau nusiteikusiam skai- 
tytojui. 

Tačiau kol neįmanoma susiaurinti laiko ir vietos paieškų, tol pole- 
mikai, būtent kokios kastos, profesijos ir etninės kilmės atstovai pali- 
ko Indijos pusiasalį prieš tūkstantį metų ar anksčiau, ir ar paliko jį 
kaip vientisa grupė, liks nemaža vietos. Kai kas, pvz., Sampsonas, 
remdamasis lingvistiniais duomenimis, teigė, jog čigonai, pirmąkart 
įžengę į Persijos teritoriją, turėjo būti vieninga rasė, kalbėjusi viena 
kalba. Kiti, pvz., Turneris, pateikė priešingus lingvistinius įrodymus ir 
teigė, kad morfologinius, leksinius ir fonologinius Europos, Armėnijos 
1r Azijos romani skirtumus lengviau paaiškinti, jei išsikėlimas buvo ne 
vieninte lis arba jei išsikėlimo metu kalboje jau vyko šiokia tokia dife- 
renciacija. Pastarasis požiūris atrodo įtaigesnis; juo labiau nereikia at- 
mesti galimybės, kad įvairios migrantų grupės išsaugojo tarpusavio ry- 
šius ar juos vėl užmezgė, ir taip sąlygojo tam tikrą abipusę kalbinę 
sąveiką. 


Leksinė statistika 


Polemiką būtų galima nukirsti vienu kirčiu, jei egzistuotų technika, kuri 


* Ypač W. R. Rishi, Introduction to Multilingual Romani Dictionary (Chandigarh, 
1974); Introduction to Romani Punjabi English Dictionary (Patiala, 1981); 'Roma—a 
study', Roma, 7 (1983), no. 2, pp.1-10; ir 'History of Romano movement, their 
language and culture", in Romani language and Culture, pp. 1-10. 

** Džatų hipotezę nagrinėsime vėliau kitame skyriuje, 44—46 puslapiuose. 

leistų kalbos priešistorės raidą tvirtai datuoti taip pat, kaip nuoseklus 
anglies-14 izotopo skilimas organinėse medžiagose užtikrina radioak- 
tyvios anglies datavimo sėkmę kitose srityse. Iš tiesų tokį metodą 
6-ajame dešimtmetyje sugalvojo Amerikos kalbininkas Morrisas Swa- 
deshas, tvirtinęs, kad gali apytikriai nustatyti istorinio kalbų išsiskyrimo 
datą. Paprastai metodas yra apibūdinamas kaip glotochronologija ar 
leksinė statistika ir grindžiamas bendru pastebėjimu, kad juo didesnis 
laiko tarpas skiria kalbų šeimos narius nuo momento, kai jos atsiskyrė 
nuo bendros prokalbės, tuo jų skirtumas didesnis. Pamatinė prielaida 
yra ta, kad bazinis žodynas (skirtingai nei fonologija ir sandara) yra 
kalbos sritis, kur kitimo norma yra palyginti reguliari. Esminė tokio 
bazinio žodyno svarba analizuojant kalbų santykius jau buvo aptarta 
anksčiau (25psl.). Swadeshas būtent ir siekė padaryti šį tradicinį po- 
žiūrį skrupulingai tikslų, parinkdamas 200 žodžių sąrašą, kurį vėliau 
sumažino iki šimto ne tik giminystei nustatyti, bet ir praėjusiam laikui 
skaičiuoti. 

Glotochronologų vykdoma procedūra yra nustatyti dviejų nagrinė- 
jamų kalbų žodžius, tiksliausiai atitinkančius kontrolinio sąrašo reikš- 
mes, ir tuomet išskirti kognatus (etimologiškai giminingomis laikyti- 
nas poras) — t.y. žodžius, kilusius iš to paties bendros prokalbės žo- 
džio. Kitais atvejais prokalbės žodis vienoje ar abiejose nagrinėjamo- 
se kalbose išnykdavo arba pakisdavo jo reikšmė. Kognatų skaičius 
yra naudojamas nustatant minimalų kalbų išsiskyrimo laiką. Įprasti- 
nė išlikimo norma buvo apskaičiuota paėmus trylikos kalbų porų kiti- 
mų vidurkį. Išlikimo normos vidurkis šimtui kertinių sąrašo žodžių 
išėjo lygus 86 procentams per tūkstantmetį, o prieš 1000 metų pra- 
dėjusios atsiskirti kalbos turi 74 procentus kognatų (86 procentai 
nuo 86 sudaro 74). Nustačius giminingų žodžių procentą, buvo iš- 
vesta formulė apskaičiuoti dviejų kalbų savarankiško gyvavimo truk- 
mę. 

Pagrindinis šios technikos trūkumas yra tas, kad ji silpnai pasi- 
teisina tuomet, kai tam tikrų kalbų stadijų datas galima nustatyti 
kitomis priemonėmis. Pirminė nuolatinės išlikimo normos hipotezė 
nėra įrodyta: iš tiesų sunku a priori rasti priežastį manyti, jog kal- 
bos tam tikru greičiu praranda žodžius netgi kultūrinei įtakai atspa- 
riausiose žodyno srityse. Sociolingvistikos pamokos rodo, kad so- 

cialiniai veiksniai, netapatūs laike, vietovėse ir tautose, yra itin su- 
siję su kalbos pokyčiais. Pavyzdžiui, romani kalbos atveju galima 
rasti keletą priežasčių, kodėl ji atvira išoriniam poveikiui, ir, priešin- 
gai, keletą priežasčių, kodėl ji nepasiduoda naujovėms. Romani tam- 
pa ypač pažeidžiama dėl čigonų poreikio bendrauti jų gyvenamo- 
sios šalies kalba ir savosios rašytinės tradicijos nebuvimo: apskntai 
kalbos greičiausiai konverguoja tuomet, kai žmonės vienodai gerai 
šneka svetima ir gimtąja kalbomis. Kita vertus, romani kaip savos 
kalbos išsaugojimo privalumas veiktų priešinga linkme; taip pat ir 
dažnas kraustymasis, kuris neleidžia čigonams įsigyventi į kitų vi- 
suomenių kultūrą. 

Vis dėlto atrodė verta atlikti bandymą šiuo metodu, nes jis siūlo 
kiekybinį kalbų ir tarmių panašumų bei skirtumų matą, o iš čia nu- 
stato jų giminystės laipsnį*. Lyginant romani kalbą su aštuoniomis 
dardų, šiaurės vakarų, šiaurės ir centro grupėms atstovaujančiomis 
kalbomis (kašmyrų, multanų, sindų, kotgarų, vakarų hindi, pandža- 
bų, marvarų ir gudžaratų), trys atsiduria viršuje, nes turi maždaug 
50 procentų bendrų su romani kalba kognatų. Tokios kalbos yra 
hindi, multanų (landų kalbos tarmė) ir kotgarų (vakarų paharų tar- 
mė). Nuojų kiek atsilieka pandžabų, marvarų (pagrindinė radžas- 
tanų kalbos tarmė) 1r gudžaratų kalbos, o sindų kalba eina po jų. 
Apačioje atsiduria kašmyrų kalba, turinti tik apie 33 procentus: šis 
ryškus skirtumas keistai nedera su gausiais ankstesniais spėjimais, 
kad romani kalba yra iš dardų grupės. Tačiau paprasta takoskyra 
tarp giminingų ir negiminingų žodžių yra pernelyg šiurkšti, kad su- 
reikšmintų ekvivalentiškų žodžių, net jei jie kognatai, galimo foneti- 
nio išsiskyrimo laipsnį. Jei - įvesdami papildomą teorijos lygmenį — 
pakeistume Swadesho binarinį žymėjimą penkianariu, su skaičiais 
nuo 4 iki 0, atimdami po tašką už kiekvieną besiskiriančią fone- 
mą**, tuomet hindi pirmautų, kotgarų kalba atsidurtų antroje vieto- 


* Rezultatai, tarp jų ir lyginamųjų žodžių romani ir atrinktose indų kalbose 
lentelė, yra pateikti Fraserio straipsnyje “Looking into the seeds of time". 

** Šis patobulinimas yra paimtas iš Marcelio Cortiade'o veikalo, kuriame, įver- 
tindamas romani tarmių giminystės laipsnius, jis naudojosi leksinės statistikos 
metodu: *Romany phonetics and orthography', GSL/NAC Newsletter, 7 (1984), no. 4; 
*Distance between the Romani dialects', GLS/NAC Newsletter, 8 (1985), no. 2; ir 
Romani fonetika thaj lekhipa (Titograd, 1986). 

je, o multanų liktų pabaigoje, maždaug viename lygmenyje su pan- 
džabų. 

Nuėjus taip toli, neįmanoma atsispirti pagundai apskaičiuoti pagal 
Swadesho skalę praėjusio laiko minimumą nuo tada, kai romani kalba 
ėmė skirtis nuo kitų indoarijų kalbų. Pirmųjų trijų kalbų (vakarų hindi ir 
t.t.) data pagal Swadesho formulę - maždaug 390 metai prieš mūsų 
erą ar anksčiau, o kašmyrų kalbos —- maždaug 1700 metų prieš mūsų 
erą. Šiomis datomis galima tikėti, nors 1700 metų prieš mūsų erą kaš- 
myrų kalbai yra daug ankstesnė data, nei formulė teikia kitų kalbų 
atsiskyrimui nuo kašmyrų. Išskyrus šį faktą, data gerai atitinka mūsų 
lūkesčius: dardų grupė, kurios narė yra kašmyrų kalba, tikriausiai buvo 
atkirsta nuo indoarijų kamieno tuoj po arijų įsiveržimo į Šiaurės Vakarų 
Indiją. Minėdamas 390 metų prieš mūsų erą datą hindi ir kitoms kal- 
boms, Turnenis sakė, kad romani prokalbė tikriausiai pasitraukė iš cen- 
trinės grupės iki trečiojo amžiaus prieš mūsų erą vidurio. Iš tikrųjų 
Kaufmanas galutinį išsikėlimą iš Indijos datavo ketvirtuoju amžiumi 
prieš mūsų erą. 

Tad turime keletą įdomių sutapimų. Bet Turneris 1r kiti taip pat teigė, 
kad, pasitraukę iš centrinės srities, romani protėviai nemažai laiko pra- 
leido pusiasalio šiaurės vakaruose. Galima numanyti, kad toks susijun- 
gimas su naujomis kaimyninėmis kalbomis padidino bendrą žodyną. 
Pakartotiniai skoliniai sujaukia laiko skaičiavimus; tai galėjo būti vie- 
nas iš skirtingus rezultatus sąlygojusių veiksnių, susijusių su anksty- 
vesniu kašmyrų nei kitų naujųjų indoarijų kalbų atsiskyrimu nuo romani 
(kašmyrų kalbą labai veikė kuri nors viena iš jų). Svariausia tokio me- 
todo reikšmė, matyt, yra ne dvi kalbas skiriančios laiko ribos paieška, o 
jų tikslaus gretinimo pagrindimas konkrečiais duomenimis ir normine 
schema bei išskirtiniu dėmesiu žodžiams, kurie yra iš prigimties gajesni 
už kitus, reiškiamai sąvokų sferai. 

Šimtmečiais romani kalbą ir ja šnekančius žmones veikė daugybė 
istorinių, demografinių ir sociolingvistinių veiksnių, taip pat, nors ir ne- 
vienodai, indų kalbos bei tautos. Po šitokio laiko tarpo beviltišku reikė- 
tų laikyti siekį tvirtai įrodyti, iš kokios praeityje buvusios tautos (ar 
tautų junginio) kilo Europos čigonai ar kuri tauta yra jiems nūdien arti- 
miausia. Bet būtų per anksti paiešką nutraukti. Laimė, mes turime 
tokius kalbotyros veikalus kaip monumentalioji Griersono /ndijos kal- 

bų apžvalga *, tikras neapdorotų duomenų lobynas nuosekliam — fo- 
nologiniam, leksikostatistiniam, morfologiniam — romani kalbos įverti- 
nimui kartu su šiuolaikinėmis indoarijų kalbomis. Tokie moksliniai dar- 
bai gali plačiai ir sistemingai pateikti naujų sugretinimų, kurių reikia 
naujam požiūriui į romani padėtį tarp indoarijų kalbų bei dabartiniam 
galimos paieškos ratui susiaurinti. 


* G. A. Grierson, Linguistic Survey of India, 20 vols (Delhi, 1903-28), kuriame 
kiekvienos pusiasalio kalbos pagrindinei tarmei atstovauja vienodas 241 žodžio 
ir posakio sąrašas su gramatikos apžvalga ir pasakojamosios literatūros tekstų 
rinkiniu. 

Persija 


Pagaliau Persijoje mes randame kelis tekstus, kurie gali kiek padėti 
gilinantis į čigonų priešistorę, nors per daug jais nereikėtų pasitikėti: 
pati kalba dar kurį laiką liks pagrindiniu ramsčiu. 

Arabų istorikas Hamza Isfahanietis (apie 950 metus) pasakoja, kad 
Persijos šachas Bahramas Guras (Omaro Rubajatų „didysis medžio- 
tojas“, kurio valdymas baigėsi 438 metais), nusprendęs, kad jo valdi- 
niai turi dirbti tik pusę darbo dienos, o likusį laiką valgyti ir gerti skam- 
bant muzikos garsams, vieną dieną sutiko žmonių būrį, kurie turėjo 
vyno, bet muzikos - ne. Išgirdę jo priekaištą, jog apleido muziką, jie 
puolė kniūbsti ant žemės sakydami, kad bandė rasti muzikantų, bet 
nepavyko. Tuomet šachas įtikino Indijos karalių atsiųsti jam muzikantų — 
net 12 000 - ir išskirstė po įvairias Persijos karalystės sritis, kur jie 
ėmė daugintis. „Jų ainiai, - pažymėjo Hamza, — ten, nors ir negausiai, 
pasiliko; jie yra zotai (Zott).“ 

Po pusės amžiaus persų tautiniame epe Firdousio Šachnamė („„ka- 
ralių knyga“), 60 000 eilių pasakojime apie tautos istoriją, kuris buvo 
baigtas 1010 metais, randame kitokį legendos variantą. Jis taip pat 
užsimena apie Bahramo Guro prašymą Indijos karaliui Šangului at- 
siųsti muzikantų ir šokėjų: „Neturtingi tyloj mat pratę vyną gerti, kam 
turtuoliai negali pritart. Tad atrinki iš lūrų ir siųsk pas mane dešimt 
tūkstančių vyrų ir moterų, išmokusių groti liutnia“. Bahramas Guras 
davė lurams kviečių, galvijų, asilų ir išsiuntinėjo juos į visas karalystės 

4 iliustracija. Fragmentas iš iliustruoto šešioliktojo amžiaus Persijos 
rankraščio: Indijos šangulą linksmina Bahramas Guras. 
Iliustracija spausdinama maloniai sutikus Mančesterio 
Džono Railandso universiteto bibliotekos direktoriui ir 
bibliotekininkui. 

provincijas ūkininkauti ir linksminti neturtinguosius. Po metų nerūpes- 
tingieji lurai pravalgė visus grūdus ir gyvulius, o karalius, išbaręs už 


išlaidumą, 


paleido juos, įsakęs jiems sėsti ant asilų, susikrauti visą mantą ir pelnytis 
duoną dainomis ir šilkinėmis liutnių stygomis; kiekvienais metais jie turėjo 
keliauti po šalį ir dainomis linksminti didikus ir varguolius. Nūnai lurai, paklu- 
sę šacho įsakymui, klajoja po pasaulį, ieškodami darbo, draugaudami su šuni- 
mis ir vilkais, dieną ir naktį vogdami kelyje.* 


Ieškodami čigonų pėdsakų, tyrinėtojai per dažnai vadovaujasi prie- 
laida, kad bet kokia nuoroda į migrantų būrį, užsiimantį panašiu į čigo- 
nų amatu, jau yra priežastis juos sutapatinti. Šis atvejis gali būti vienas 
1š tokių; čigonų išsikėlimą sunku suderinti su Bahramo Guro valdymo 
metais. Bet vardai, kuriais apibūdinami šie menestreliai, yra svarbūs, 0 
chronologiją galbūt logiškai paaiškintų Bahramo Guro legendos papliti- 
mu pagrįsta išvada, kad Indijos menestrelių substratas, čia apibūdintas 
kaip zotai ar lurai, tikriausiai įsikūrė Persijoje gerokai anksčiau nei de- 
šimtajame amžiuje — tradicija, matyt, jau kurį laiką gyvavo, todėl Ham- 
za Isfahanietis, atskaičiavęs kiek metų atgal, galėjo ją nukelti į Bahra- 
mo Guro laikus. 

Zotti (daugiskaita zott) ir /uli ar /uri 1r dabartinėje persų kalboje 
reiškia 'čigonai'; Sirijoje, Palestinoje ir Egipte dažnai pasitaiko /uri 
variantas nuri (daugiskaita nawar). Zott yra suarabintas Indijos gen- 
ties jat pavadinimas. Jau visą šimtmetį ar ilgiau nenurimsta ginčai, ar 
tikruosius čigonus galima identifikuoti su Indijos džatais** (Pandžabe 
gausiai gyvenančia tautybe), o, kaip nurodyta anksčiau (37 psl.), džatų 
hipotezė vis teberanda šalininkų. Jei visas ankstyvąsias nuorodas į zo- 
tus laikytume nuorodomis į čigonus, tuomet greitai atkurtume anksty- 


* Originalus tekstas persų kalba kartu su vertimu pateikiamas puikioje to meto 
esė J. S. Harriot, 'Observations on the Oriental origin of the Romnichal', 
Transaction of the Royal Asiatic Society, 2 (1830), pp. 518-58. 

** Išsamiau išdėstyta M. J. de Goeje, Mėmoire sur les migrations des Tsiganes d 
travers | Asie (Leiden, 1903). Ankstesnė de Goeje disertacijos versija, jog čigo- 
nus galima tapatinti su džatais, su ilgu komentaru įtraukta į D. MacRitchie, 
Accounts of the Gypsies of India (London, 1886), pp. 1-126. Sir Richard Burton, The 
Jew, the Gypsy and El Islam (London, 1898) skyriuje apie čigonus taip pat teikia 
pirmenybę tokiam tapatinimui. 

vosios čigonų migracijos istorinį paveikslą. Iš metraštininkų ir geogra- 
fų pasakojimų žinome, jog būta nemažai atsitikimų, kai žmonės iš Indo 
upės slėnio būdavo perkeliami į Persijos vakarus ir toliau. Arabų užka- 
riavimų septintajame amžiuje metu Persijos kariuomenėje tarnavo gau- 
sūs sindų daliniai, o laimei nusisukus nuo valdovų valdovo, jie perbėgo 
į arabų pusę, priėmė islamą ir įsikūrė Basroje. Kitos zotų kolonijos 
įsitaisė kažkur kitur. Vėliau, arabų antplūdžiui perėjus Aziją ir pasiekus 
rytinį pakraštį prie Sindo aštuntojo šimtmečio pradžioje, daug džatų ir 
kitų Sindo gyventojų buvo perkelta prie Tigrio upės; pasitaikius ke- 
lioms palankioms progoms, jų gausūs būriai vėliau buvo deportuoti šiau- 
rės Sirijai kolonizuoti. Tuomet pirmąkart krikščionių teritorijose atsidū- 
rusius čigonus minėtų ir arabų metraštininkas Tabaris, kuris pasakoja, 
kaip Bizantijai užpuolus Siriją, dideli zotų būriai 855 metais pateko į 
nelaisvę ir buvo išvežti svetur kartu su moterimis, vaikais ir buivolais. 

Bėda, kad zotais, labai nesismulkinant, galiausiai buvo imta vadinti 
visus, kilusius nuo Indo upės slėnio. Šaltiniai liudija, kas nutiko atski- 
riems indų kilmės gyventojų sluoksniams, ypač džatams. Smarkiai abe- 
jJotina, ar jie mums ką nors sako apie tikruosius čigonų protėvius. Tai, 
kad arabai pavadino čigonus zotais, turbūt reiškia tik tai, kad jiems, 
kaip atvykėliams iš Indijos, arabai priskyrė vardą tų Indijos atstovų, su 
kuriais jiems teko dažniausiai bendrauti, panašiai kaip frankų ar pran- 
cūzų vaidmuo Europos istorijoje davė pradžią žodžiui „firandžas“, nuo 
lotyniškojo Francia, kus dabartinėje arabų kalboje reiškia "Europa". 
(Panašiai dabartiniame Afganistane „džatai“ yra niekinama sąvoka, 
plačiai taikoma įvairios kilmės ir žemos visuomeninės padėties ben- 
druomenėms, nors iš pradžių ji apibūdindavo keliaujančias Indijos ir 
Pakistano tautas.)* 

Lingvistiniai Indijos duomenys mažai kuo pagrindžia džatų teoriją. 
Kitas gan svarus argumentas prieš yra tas, kad migracijų istorija Per- 
sijos pietuose neatitinka sklaidos kurso, kurį galima nuspėti pagal ro- 
mani kalbos raidą Persijos teritorijoje. Tačiau reikia pasakyti, kad ling- 
vistinėms išvadoms kelią užkerta faktas, kad lygiai tiek pat, kiek kelių 
šimtmečių duomenų spragos mums kliudo daugiau sužinoti apie naują- 
sias indoiranėnų kalbas lemiamoje vystymosi stadijoje, yra sunku įver- 


* Plg. A. Rao, 'Note prėliminaire sur les Jat d' Afghanistan", Siudia Iranica, 8 
(1979), no. 1, pp. 141-9. 

tinti intensyvaus kalbos persitvarkymo, turbūt vykusio dar čigonams 
esant Persijoje, eigą. 642 m. arabų nukariauti persai pakeitė ne tik 
religiją, bet ir kalbą: valstybinės persų kalbos viešpatavimas baigėsi, o 
tai lėmė katastrofišką jos rašytinės kalbos sunykimą. Po nukariavimų 
prasidėjo ilgai užsitęsęs laikotarpis, kuomet persai perėmė daugybę 
arabiškų skolinių, o skolinimosi mastą ir pobūdį galima palyginti su lo- 
tynizmų (prancūzų ir lotynų žodžių) skaičiumi dabartinėje anglų kalbo- 
je. Tik antroje dešimtojo amžiaus pusėje persų kalba jau arabų rašme- 
nimis dar kartą ėmė dominuoti kaip literatūrinė kalba, tačiau tuomet ji 
buvo smarkiai pasikeitusi. Ankstyviausi naujojo stiliaus tekstai yra 
žymimi devintuoju amžiumi ir yra oficialiai laikomi šiuolaikinės persų 
kalbos pradžia. Nuoseklaus perėjimo iš vidurinės į šiuolaikinę persų 
kalbą nebuvimas yra stulbinantis, bet rašytiniai paminklai nutyli, kaip 
giliai ir greitai arabų įtaka sugebėjo paveikti įvairius regionus ar Že- 
mesniąsias visuomenės klases. 

Persijoje čigonai buvo įsibrovėliai: kad galėtų bendrauti su vietos 
gyventojais, jie turėjo išmokti aplinkinių kalbą. Jų kalbiniai ryšiai tik- 
riausiai buvo dažnesni su dinamiškai kintančiomis valstiečių šnekto- 
mis, o ne su išsilavinusių ponų literatūrinėmis normomis, kurios įamžin- 
tos žodynuose. Jų dvikalbystės įtakos nereikėtų pervertinti: tam tikros 
prekės ar paslaugos tiekėjų ir jų klientų santykiai yra paviršutiniškesni 
nei tikrose dvikalbėse bendruomenėse. Vis dėlto romani kalba, atsidū- 
rusi už Indijos, išplėtojo kai kuriuos savo svarbiausius ir būdingiausius 
požymius. 

Apskritai visą romani tarmių šeimą galima padalyti į tris pagrindi- 
nes atšakas: Europos, Armėnijos ir Azijos (visos kitos, be Armėni- 
j0s). Turnenis, remdamasis fonetiniais sanskrito kalbos žodžio domba 
kitimais tarmėse, tiksliai pavadino jas romų, lomų ir domų grupėmis. 
Todėl neeuropietiškas romani kalbos atmainas galima vadinti lomav- 
renų (Armėnijos) ir domarių (Azijos) tarmėmis. Sampsonas įrodė, 
kad Europos romani ir lomavrenų tarmės sanskrito skardžiuosius prie- 
balsius (t.y. išgaunamus virpinant balso stygas) bh, dh, gh ir dzh 
pakeitė į dusliuosius (t.y. tariamus nedalyvaujant balso stygoms) ph, 
th, kh 1 ch (h žymi aspiruojamus, iškvepiamo oro lydimus garsus: žr. 
24 psl.), tuo tarpu visiškai priešingas principas - bh, dh, gh 1r dzh 
virtimas neaspiruotais b, d, gir dž- yra Azijos romani tarmės skiria- 

masis požymis. Gali būti, kad pirmuosius kitimus (kurie lomavrenų 
tarmėje yra ne tokie nuoseklūs, kaip manė Sampsonas) veikė armė- 
nų kalba, kurios dauguma tarmių turi dusliuosius, o ne skardžiuosius 
priebalsius. 

Sampsonas tikėjo, kad ši priebalsių raida buvo tolesnė kalbų išsisky- 
rimo, įvykusio Persijos teritorijoje, išdava; atsirado dvi atšakos, kurias 
jis pavadino ben (domarių) ir phen (Europos romani ir lomavrenų) 
grupėmis remdamasis atitinkamomis žodžio “sesuo? formomis grupė- 
se. Taigi turime: 


Sanskritas" Domarių Lomavrenų "Eur. romani Anglų 

bhagini ben phen phen Sister 
(sesuo) 

bhratr bar phal phral* brother 
(brolis) 


Kol kas Sampsono terminus patogu vartoti, nors jo vieningos phen 
grupės samprata yra ginčytina. Šnekamoji ben čigonų (domarių) kal- 
ba apima navarų (Palestina ir Sirija), kurbatų (šiaurės Sirija) ir karačių 
(Mažoji Azija, Užkaukazė ir Persija) tarmes**. Domarių tarmės nyko 
sparčiau nei dauguma europinių tarmių ir jų tyrimo laikais buvo smar- 
kiai pasidavusios arabų įtakai, o jų literatūrinis palikimas dažnai yra 
padrikas***. Mes jau minėjome, kad, nepaisant Sampsono įrodinėji- 
mo, jog abi atšakos kilusios 1š to paties šaltinio, kai kurie domarių ir 


* Žodį phral Anglijos romani kalboje atitinka pa/ (bičiulis, sėbras), vienas iš nedauge- 
lio romani žodžių, patekusių į anglų kalbos leksikoną (kur jis pirmąkart buvo užfik- 
suotas 1681-82 metais). Tai paaiškina, kaip gali būti sunku atpažinti etimologiškai 
giminingus žodžius. Ar kas nors, neturėdamas papildomos informacijos ir vadovau- 
damasis vien fonetiniu panašumu, drįstų teigti, kad lotynų /rater, romani pal, anglų 
brother ir slavų brat yra giminingi žodžiai? O juk jie visi yra kilę iš indoeuropiečių 
prokalbės žodžio bhrater. 

** Apie įvairias čigonų kalbas ir etnonimus žr. D. Kenrick, 'Romanies in the 
Middle East', Roma, 1 (1976), no. 4, pp. 5-8, 2 (1977), no. I, pp. 30-6, no. 2, 
pp. 23-39. 

*** Išsamiausias šios srities tinamasis darbas yra R. A. Stewart Macalister, The 
Language of the Nawar or Zuti, the Nomad Smiths of Palestine, JGLS Monograph 
no. 3 (London, 1914); anksčiau išspausdinta JGLS (2), 3 (1909-10), pp. 120-6, 
298-317; 5 (1911-12), pp. 289—305. 

Europos romani tarmių skirtumai verčia abejoti, ar tikrai pirmapradė 
bendruomenė buvo vienalytė. 

Prokalbei suirus į naujas kalbas, skirtingų atplaišų keliai gali greičiau 
ar lėčiau suartėti ar išsiskirti. Tiksliai nežinome, kaip greitai keitėsi ben 
ir phen grupės, kada jos nutolo viena nuo kitos ar kiek ilgai jos išbuvo 
Persijoje. Pakankamai didelis jų tarpusavio skirtumas liudija gana anks- 
tyvą išsiskyrimą. Kai kurių svarbesnių persų kalbos skolinių nebuvi- 
mas ben čigonų tarmėse turbūt rodo, kad jie pirmieji paliko Persiją. 
Kaip ir kada jie pasiekė Siriją, nežinome: mažai ką konkretaus apie 
Juos girdime iki pat devynioliktojo amžiaus, išskyrus atsitiktinius dvi- 
prasmiškus pastebėjimus, tokius kaip keturioliktojo amžiaus arabų va- 
dove Mesalek Alabsar („Akių kelionės“), kurį parašė Al-Umari, 
mameliukų kanceliarijos tarnautojas, užsimindamas apie kelias „lo- 
rų“ gentis Egipte ir (ypač) Sirijoje bei apibūdindamas jų akrobatinius 
gebėjimus. 

Gausūs persų kalbos skoliniai Europos čigonų tarmėse liudija jų i1- 
gėlesnę viešnagę šalyje*. Tarp jų tokie žodžiai (Velso romani kalboje) 
kaip čakano "žvaigždė", dariav "jūra", kis "šilkas", kisti "diržas", ko- 
ro "aklas", posum "vilna" ir ves "miškas", iš kurių domarių šnekoje 
Macalisteris aptiko tik žodžius "aklas" ir vilna". Čia ir kitur tikėtinų ar 
galimų skolinių sąrašą galima gerokai pratęsti, bet su rizika, kad atsiras 
daugiau vietos spėlionėms. Pavyzdžiui, romani žodis baxt “laimė, sėk- 
mė' yra paprastai laikomas persų kalbos žodžio bakht "laimė", 'sėk- 
mė', atpažįstamo žodyje bakhsheesh (bakchšyš), skoliniu, nors gali 
būti ir savas žodis. Kadangi iranėnų ir indoarijų kalbos glaudžiai susiju- 
Sios ir turi nemažai giminingų bruožų, tai ne visuomet lengva apsispręsti 
dėl konkuruojančių etimologijų. Net pačioje iranėnų kalbų šeimoje kar- 
tais kyla abejonių, ar skolinys yra atkeliavęs iš persų, kurdų ar osetinų, 
ar iš armėnų, kuri, nors dabar nelaikoma šeimos nare, turi gausybę 
iranėnų skolinių. 

Kalbėdami apie išvykimo iš Persijos laiką, keli mokslininkai šio am- 
žiaus 8-0jo dešimtmečio pradžioje teigė, kad Europos čigonų protėviai 
tikriausiai perėjo Persiją dar prieš arabų užkariavimus, nes arabų kal- 


* Plg. I. Hancock, 'On the migration and affiliation of the Domba: Iranian 
words in Rom, Lom and Dom Gypsy, International Romani Union Occasional 
Papers, senes F, no. 8 (1993). 

bos skolinių romani nėra. Tai reikštų, kad jie paliko šalį dar prieš sep- 
tintojo šimtmečio vidurį — daug anksčiau, nei paprastai teigė kiti tyrinė- 
tojai. Deja, toks teiginys susiduria su dviem sunkumais. Pirma: prielai- 
da, kad vos arabams nugalėjus persus jų kalba ėmė taip skverbtis vi- 
sais lygiais, kad iškart paveikė romani kalbą, yra lingvistinio proceso 
supaprastinimas. Šiaip ar taip, Europos romani kalboje yra keli arabų 
kalbos skoliniai: berk “krūtis" (nors romani kalba taip pat išlaikė indiš- 
kąjį čuči); xumėr, xumėl "tešla, duonos trupiniai '; kisi "maišelis, pini- 
ginė'. Galbūt prie sąrašo galima pridurti /av 'Žodis" (kaip George'o 
Borrow Lavengro), nes jis kilo ar jį sąlygojo arabų kalbos žodis /a/z, 
kurį perėmė tiek Persija, tiek (vėliau) Indija. Nors ir kokie reti ar gin- 
čytini yra šie duomenys, bet jų, ko gera, užtenka spėti, kad Europos 
čigonų protėviai išvyko iš Persijos tik po arabų užkariavimų, kuomet 
paprastų žmonių kalbą papildė nemažai semitiškų žodžių. 


Armėnija 


Armėnija, į kurią iš Persijos pasitraukė phen čigonai, septintajame am- 
Žiuje taip pat pateko arabų valdžion, nors į armėnų kalbą neprasiskver- 
bė tiek arabų skolinių kiek į persų. Ko gero, Armėnijoje čigonai užsibu- 
vo ilgai, nes Europos romani tarmės turi nemažai armėnų skolinių, tarp 
jų bov "krosnis", dudūm "melionas, moliūgas', dzolano "mulas", kotor 
"gabalas", kočo "saga", mortsi "kailis" (= oda), ir, matyt, grai 'arklys" 
(iš armėnų žodžio grast "nešulinis gyvulys'?). Iš osetinų kalbos, kuria 
kalbama į šiaurę nuo Armėnijos, matyt, atkeliavo žodis vordon "furgo- 
nas', kuris gerokai vėliau tapo čigonų žodžiu, reiškiančiu arkliais trau- 
kiamą vilkstinę, visuomenės nuomonės taip dažnai siejamą su čigo- 
nais. Nė vieno iš šių žodžių nėra Azijos ben čigonų tarmėse. Nerasta 
Jųir Lomavreno atgyvenose, t.y. Boša čigonų, kurie šimtmečiais vė- 
liau klajojo po Armėniją, Turkiją, Persiją ir Pietų Kaukazą, tarmėje. 
Kada romani kalbą, kuria kalbėjo Boša čigonai (save vadinę /om), 
1mta tirti devynioliktajame amžiuje, ji buvo jau sunykusi ir iškraipyta. 
Nors joje ryški armėnų kalbos įtaka, bet pats faktas, kad ji neturi ben- 
drų iš armėnų kalbos kilusių žodžių su Europos romani čigonais, leidžia 
spėti, kad phen čigonų išsiskyrimas įvyko dar jiems nepakliuvus į 
visišką armėnų kalbos įtaką, ar kad lomavrenams ir Europos romani 

čigonams bendri naujadarai atsirado nepriklausomai vieni nuo kitų*. 

Galime tik spėlioti, kodėl buvo išsikelta iš Armėnijos, bet griauna- 
mojo poveikio darbo čia netrūko. Atvykimas į Bizantijos imperiją tur- 
būt buvo laipsniškas procesas, kurį iš pradžių stimuliavo ilgalaikių Bi- 
zantijos ir Arabijos tarpusavio kovų sudrumsta padėtis šalyje: daug 
Armėnijos Bizantijos kariauna nusiaubė ir galiausiai pamažu aneksavo 
per pirmuosius vienuoliktojo amžiaus dešimtmečius. Bizantijos perga- 
lės buvo trumpalaikės; netrukus Armėniją užpuolė turkai-seldžiukai, 
Vidurinės Azijos gentis, ir Armėnijos valdžioje liko tik Kilikijos sritis 
prie Viduržemio jūros. 


Socialinė sanglauda 


Atsekus romani kalbos pėdsakais iki Ararato kalno papėdės, it Cow- 
perio 


lingvistams neramiems, kurie vis gena 

Jų nuvarytą Žodį per erdvės ir laiko okeaną, 
Ir nuo namų pradėję, jį tamsoj medžioja 
Nuo Galijos per Graikiją lig laivo Nojaus — 


mums būtų ne prošal apžvelgti galimus supaprastinimo būdus, kuriuos 
gali paskatinti lingvistinis požiūris į čigonų priešistorę. Kyla pavojus, 
kad kalbėdami apie vėlesnį kalbų „skilimą“ ir išsiskyrimą į skirtingus 
„būrius“, rizikuojame sukurti nesąmoningą čigonų migracijos, kaip iš 
Indijos atplūdusios žmonių ordos, tam tikruose maršruto taškuose tvar- 
kingai pasidalijančios į dvi grupes, įvaizdį. Paskui viena iš grupių nu- 
tolsta savu, bet paprastai į vakarus vedančiu keliu. Tokią minčių eigą 
skatina kartais pateikiami žemėlapiai, kuriuose rodyklės žymi tikėtinas 
ankstyvosios čigonų migracijos kryptis. Vargu ar taip buvo iš tikrųjų. 

* Esama ir kitų lingvistinės raidos požymių, kurie sunkiai dera su Sampsono 
vieningo phen grupavimo, suirusio tik atvykus į Armėniją, samprata: plg. J.Bloch, 
The Dialect of the Gypsies of Wales apžvalgą, JGLS (3), 5 (1926), pp. 134—41, ypač 
pp. 136-8; R. L.Turner, "The position of Romani in Indo-Aryan"', JGLS (3), 5 (1926), 
pp. 145-89, ypač pp. 177-8, ir 'Transference of aspiration in European Gypsy", 


Bulletin of the School of Oriental and African Studies, 22 (1959), pp. 491-8, ypač 
p. 491; Hancock, "On the migration and affiliation of the Domba!, p. 19. 

Nieko tikro nežinodami apie ankstyvųjų čigonų visuomenę ir kultū- 
rą, mes galime tik spėlioti. Atrodo, nebūtų pernelyg nerealu tokius spė- 
liojimus grįsti dviem prielaidomis: pirma, šie čigonai turėtų atspindėti 
Indijos socialinio gyvenimo modelį; antra, tie iš jų, kurie netapo sėsliais 
gyventojais, turėtų ypatingus, daugeliui klajojančių grupių būdingus po- 
žymius. Vienas iš Indijos socialinio gyvenimo bruožų — tuomet ir dabar -— 
buvo vyraujančios etninės subkastos ar jatai (jati = "kilmė"), kurios 
tapo svarbesnės kasdieniame indų visuomenės gyvenime nei pagrindi- 
nės kastos (varnas). Subkastų santykiai buvo grindžiami darbo spe- 
cializacija. Jatams būdinga monoprofesija veda į ekonominę tarpusa- 
vio priklausomybę; jie taip pat gali tapti nuolatinio teritorinio kilnojimosi 
ar sklaidos priežastimi, ieškant pakankamos savo darbo paklausos, o 
čia jau nesunku rasti čigonų panašumų su klajoklių grupėmis, itin gau- 
siomis Indijos pusiasalyje*. Kita jatų ypatybė yra endogamija, arba 
įprastinės vedybos tarp grupės narių, o tam reikia palaikyti ryšius jatų 
viduje, bet išsaugoti ribą tarp jų ir kitų bendruomenių. Indijos modelis 
taip pat nurodytų gana griežtą grynumo ir suteptumo ideologiją (kuri 
galėtų būti svarbus tokių ribų nustatymo veiksnys). 

Atsižvelgus į tai ir į tolesnę čigonų raidą, atrodo tikėtina, kad daugu- 
ma pirminių grupių užpildė ekonominę nišą tiekdamos specializuotas 
prekes ar paslaugas, dirbdamos palyginti nedidelėmis jėgomis ir nuolat 
judėdamos, nes jos negalėjo sau leisti užtvindyti rinkos ir reikalavo pla- 
taus klientų rato. Ar jų klientai buvo miestiečiai, kaimiečiai, sėslūs žem- 
dirbiai, piemenys klajokliai, ar visi išvardytieji, - neįmanoma atsakyti. 
Klajokliškas čigonų gyvenimo būdas kitiems neatrodė išskirtinis: Irane 
1 kaimyniniuose kraštuose klajojimas buvo plačiai paplitęs, ir net dvi- 
dešimtojo amžiaus viduryje maždaug dešimtadalis visų Irano gyvento- 
jų, nepaisant sporadiškų pastangų įkurdinti šias gentis, gyveno noma- 
diškai. Vis dėlto vienas esminis skirtumas tarp čigonų ir paprastų kla- 
joklių yra tas, kad pirmiesiems klajoti reiškia kilnotis iš vienos vietos į 
kitą, siekiant parduoti savo gaminius ar verstis savo amatu bei gebėji- 
mais, o kitiems — sezoninį persikėlimą dėl ganiavos ar žemės ūkio dar- 
bų. Klajojantys 1r piemenaujantys nomadai gali gyventi kartu simbio- 


* Plg. P. K. Misra and K. C. Malhotra (eds), Nomads in India (Calcutta, 1982); ir 
J. C. Berland, 'Pary[a]tan: „native“ models of peripatetic strategies in Pakistan", 
Nomadic Peoples (1986), nos. 21/22, pp. 189—205. 

zėje: netgi dabar daugelis piemenaujančių grupių Turkijoje, Irane ir Be- 
ludžistane turi bent vieną prie jų pritapusią klajoklių grupę, gal kaip 
prekiautojus smulkiais dirbiniais; kartais klajoklių pirkėjais taip pat bū- 
na sėslūs kaimiečiai. 

Atsižvelgus į jų gyvenimo būdo suvaržymus, jei taip galima vadinti 
nomadiškumą, išsklaidymą, mažėjantį gentainių skaičių ir galiausiai ben- 
druomenės ryšių silpnėjimą grupės viduje, kyla klausimas, kaip tiek 
daug senųjų čigonų išlaikė savo bendrą socialinę ir kultūrinę tapatybę 
per tokį ilgą laipsniško judėjimo į vakarus laikotarpį? Pateikdami šį 
klausimą, negalime nesistebėti jų nepaprastu atkaklumu. Čigonų dias- 
porą kartais lygindavo su žydų, tačiau tai buvo žmonių diaspora be 
kunigų luomo, be įprastų kalbos normų, be tikėjimo raštų bei moralės 
kodekso tekstų, be paskirtų etninių tradicijų sergėtojų. Netekus indiškų 
šaknų ir laikantis judrios egzistencijos, kintanti tapatybė tapo neišven- 
giama būtinybe. Jų etniškumą veikė ir formavo daugybė išorinių ir vi- 
dinių veiksnių. Jie asimiliavo be galo daug nieko bendra su Indija netu- 
rinčių elementų ir galop nustojo būti indais bet kuria prasme, tačiau jų 
tapatybė, jų kultūra — nepaisant visų permainų - juos aiškiai išskyrė iš 
aplinkinių gadzė, nuo kurių jie buvo ekonomiškai priklausomi. Jie netu- 
rėjo jokios pažadėtosios žemės kaip galutinio svajonių tikslo, patys pa- 
mažu pamiršo savo indiškuosius protėvius ir iš tiesų mažai domėjosi 
savo pirmykšte istorija, palikdami tai gadzė, kurie šimtmečiais vėliau 
iš naujo atrado ir kaip apsėsti ėmė tirti jų praeitį ir kilmę. 

Bizantija ir Graikija 


Seldžiukų aistra kariauti buvo neįveikiama, o jų galia augo fenomena- 
liai greitai. Jų įsiveržimas į Armėniją vienuoliktojo amžiaus viduryje 
išstūmė armėnus iš gimtųjų vietų, ir kyla pagunda manyti, kad tai daug 
čigonų išvarė į vakarinę Bizantijos teritoriją, - Konstantinopolį ir Tra- 
kiją, — iš kur jie paskui pasklido po Balkanų pusiasalį ir visą Europą*. 
Bizantijos 1mperijai grėsė spartus žlugimas, nes didingi laikai, kuomet 
Konstantinopolis valdė turtingiausią krikščionių valstybę, jau buvo pra- 
eityje. 1071 m. seldžiukų pajėgos prie Mandžikerto, netoli Vano ežero 
Armėnijoje, sutriuškino Bizantijos armiją ir atėmė didžiąją Anatolijos 
dalį. 

Graikiškoji Bizantijos kultūra dar ilgai gyvavo prarastose žemėse; 
net musulmoniškoje Anatolijoje graikai dar nebuvo visiškai išnykę. Jų 
kalbos įtakon čigonai pakliuvo gerokai anksčiau, nei pasiekė Dardane- 
lų sąsiaurį, o graikų poveikis romani kalbai buvo stiprus - kur kas stip- 
resnis nei persų kalbos. (Taip pat verta pažymėti, jog istoriškai reikš- 
minga tai, kad nėra turkų kalbos elementų Europos roman: kalboje, 


* Šią bizantiškosios čigonų istorijos atkarpos analizę itin palengvino G. C. Souliso 
darbas, 'The Gypsies in the Byzantine Empire and the Balkans in the late Middle 
Ages', Dumbarton Oaks Papers, no. 15 (1961), pp. 142-65. 

išskyrus gerokai vėliau į čigonų, kurių veiklos smitis apsiribojo Balka- 
nais, kalbą patekusius negausius skolinius.) 

Labiausiai tikėtina, kad pirmąkart čigonus Konstantinopolyje mini 
gruzinų hagiografinis tekstas Šv. Jurgio Atoniečio gyvenimas, pa- 
rašytas Iberono vienuolyne ant Atoso kalno* maždaug 1068 m. Skai- 
tydami jį sužinome, kad 1050 m. imperatoriui Konstantinui Monoma- 
chui ramybės nedavė laukiniai žvėrys, užpuldinėdavę Konstantino- 
polio Filopationo imperatoriškojo parko gyvūnus, skirtus medžioklei. 
Pagalbos jis kreipėsi į ,„samariečius, Simono mago palikuonis, adsin- 
canais vadinamus, pagarsėjusius savo pranašavimais ir burtais“, 1r 
šie adsincanai išdėliojo užkerėtus mėsos gabalus, nuo kurių nuožmūs 
žvėrys iškart pastipo. Tekste minimi adsincanai yra gruziniškas grai- 
kų žodžio Ats nganoi ar Atz/nganoi, kuriuo bizantiečiai paprastai 
vadindavo čigonus, atitikmuo. Vokiečių žodis Zigeuner, prancūzų 
Tsiganes, italų Zingari, vengrų Cigdnyok ir panašios formos kito- 
se kalbose yra kilusios iš šio bizantiško vardo. Dėl ats/nganų kil- 
mės vyko daug ginčų ir vis dar kyla abejonių. Daugiausia pripažini- 
mo sulaukė nuomonė, kad tai yra iškraipyta ath/nganoi eretikų 
sektos vardo forma, kurią imta taikyti čigonams, nes abi grupės 
garsėjo būrimais ir kerėjimais. Tikruosius eretikus atinganus smar- 
kiai išretino, o gal net išnaikino devintajame amžiuje vykę persekio- 
jimai. 

Antrąkart atinganus, kur jiems aiškiai suteikta žodžio "čigonai" pras- 
mė, dvyliktajame amžiuje mini kanonų teisės žinovas Theodore'as Bal- 
samonas (miręs 1204 m.), komentuodamas Trulo susirinkimo (692 m.) 
LXI kanoną, kuriame grasinama šešerių metų ekskomunika visiems 
bažnyčios nariams, išnaudojantiems visuomenę meškų ar kitų gyvūnų 
pasirodymais pramogoms ar ateičiai nuspėti: 


Vedžiojantys meškas asmenys vadinami meškų vedžiotojais. Jie įpina dažytas 
gijas į gyvūno galvos ir viso kūno gaurus. Paskum nupjovę šias gijas jie kartu 
su gyvūno gaurais jas siūlo kaip amuletus ir vaistus nuo ligų ar piktos akies. 
Kiti, vadinami atinganais, nešiojasi apsivynioję gyvates ir vieniems sako, kad 


* D. M. Lang (ed.), Lives and Legends of the Georgian Saints. Selected and translated 
from the original texts (London, 1956), p. 154; lotyniškas variantas P. Peeters, 'His- 
toires monastigues gėorgiennes', Analecta Bollandiana, 36—7 (1917-19), pp. 102—4. 

jie gimę po nelaiminga žvaigžde, o kitiems — kad po laiminga, ir pranašauja 
apie jų laukiančią sėkmę ar nelaimę*. 


Dar kartą atinganus Balsamonas mini Trulo susiinkimo LXV kanono 
komentare. Aiškindamas pilvakalbių prigimtį, jis rašo: „Pilvakalbiai ir 
burtininkai yra visi, kuriuos įkvepia šėtonas ir kurie apsimeta prana- 
šaują apie nežinomybę, kaip kritriai, atinganai, netikri pranašai, „at- 
siskyrėliai“ ir kiti“. Šį pranešimą po šimto metų ar vėliau dvasininkijai 
skirtame cirkuliare pakartojo Atanazas I, Konstantinopolio patriarchas, 
liepdamas jiems perspėti savo „aveles“, kad nesusidėtų su ateities spė- 
jikais, meškų vedžiotojais ir gyvačių kerėtojais, 0 „ypač neleistų čigo- 
nams (Adingūnous) lankytis jų namuose, nes jie moko velniškų mo- 
nų“. Keliais dešimtmečiais vėliau mokytasis Josephas Bryennius (gy- 
venęs maždaug 1340-1431 m.) traktate apie Bizantijos imperiją ištiku- 
sias nelaimes sielojosi, kad žmonės kasdien susideda „su raganiais, 
pranašautojais, AtAingdnous ir kerėtojais“. 

Įdomus terminologinis variantas pasitaikė penkioliktojo amžiaus Bi- 
zantijos kanone, kuris numato penkerių metų ekskomuniką tiems, „ku- 
rie kreipiasi į egiptietes [Aigupt5sas] ateičiai nuspėti ar kurie atsiveda 
pranašautoją į namus, kad ši panaudotų savo burtus, kuomet jie serga 
ar kenčia dėl kitų priežasčių“. Tai, kad vardas Aigupt5sas apibūdina 
ateitį buriančias čigones, o ne egiptietes, įrodo slaviška kanono versija, 
kurioje šis žodis yra išverstas kaip ciganki **. Negalima būti įsitikinu- 
siems, kad kiti Bizantijos autoriai, rašydami apie egiptiečius, visuomet 
turėjo omenyje čigonus, nors yra pagunda taip aiškinti ilgą Nicephoru- 
so Gregoraso aprašymą*** apie Egipto akrobatų ir žonglierių trupę, 
pirmaisiais keturioliktojo amžiaus dešimtmečiais pasirodžiusią Konstan- 
tinopolyje, paskui keliavusią per Trakiją ir Makedoniją ir net pasiekusią 
Ispaniją. Vis dėlto aišku, kad legenda apie egiptietišką kilmę (be jokios 
abejonės, paremta paslaptingomis Egipto sąsajomis su okultizmu ir at- 
eities būrimu) jau buvo paplitusi Bizantijoje penkioliktajame amžiuje, 
jei ne anksčiau. Dabartinės graikų kalbos terminas čigonams - Guūp- 
htoi — tikriausiai yra likęs nuo tų laikų. 


* Pastraipa yra cituojama iš Soulis, “The Gypsies in the Byzantine Empire", pp. 146-—7. 
** Ten pat, pp. 147-8. 
*** Visa citata, ten pat, pp. 148-9. 

Toliau čigonai, egiptiečių ar kitokiais vardais, minimi tautinėse tur- 
būt keturioliktojo amžiaus giesmėse, o tai liudija, kad bizantiečiai juos 
taip tapatino su meškų vedžiotojais ir rėtininkais, kad šiuos vardus imta 
laikyti niekinamu įžeidimu. 

Taip prieš akis ima ryškėti fragmentiškas ir impresionistinis čigonų 
gyvenimo ir padėties Bizantijos visuomenėje paveikslas. Kuomet jie 
pirmąkart pasirodė Bizantijoje, lengvatikybė ir prietarai buvo apėmę 
visus sluoksnius, net pačius imperatorius. Nenuostabu, kad čigonai grei- 
tai tuo pasinaudojo, burdami ir pranašaudami ateitį. Jie taip pat pasiŽy- 
mėjo kaip linksmintojai — meškų vedžiotojai, gyvačių kerėtojai ir šiaip 
gyvūnų dresuotojai, akrobatai ir žonglieriai. Iš smerkiančių užuominų 
tautosakoje galime daryti išvadą, kad jie neturėjo geros reputacijos. 
Žinoma, tai yra viena paveikslo pusė: niekada nesužinosime, ką čigo- 
nai manė apie Bizantijos visuomenę ir kaip ši visuomenė elgėsi su 
jais. 

Tuometinė Bizantija jau merdėjo. Penkioliktojo amžiaus pradžioje 
1mperijai priklausė tik Konstantinopolis, Salonikai ir Morėja ar Pelopo- 
nesas — pietinė žemyninės Graikijos dalis. Sostinę buvo apsupę Osma- 
nų turkai, kurie, jau nukariavę Mažąją Aziją ir, pirmąkart įsikūrę Euro- 
poje 1354 m. prie Galipolio, nugalėjo Bulgariją, užėmė didesnę Graiki- 
jos dalį, o Serbiją ir Valakiją pavertė vasalinėmis valstybėmis. Čigonai 
buvo įsikūrę šiuose kraštuose gerokai anksčiau nei užkariautojai tur- 
kai. Atrodo, kad iš Trakijos jie įvairiomis grupėmis pasklido per Make- 
doniją iki žemyninės Graikijos bei salų ir į šiaurę ten, kur vėliau susikū- 
rė Jugoslavija ir Rumunija. Galbūt kai kurios migracijos bangos buvo 
susijusios su nepaliaujamu Osmanų turkų puolimu. 

Keturioliktajame amžiuje čigonai buvo tvirtai įsikūrę Peloponeso 
pusiasalyje ir Keliose graikų salose. 1416 m. Bizantijos satyriko Ma- 
zario sukurtame pamflete Mazario viešnagė pas Hadą aptinkame 
neva tikrai siųstą laišką su 1415 m. rugsėjo 21 d. data, adresuotą iš 
Peloponeso pusiasalio kažkokiam požemių pasaulio Holobolui, jame 
aprašoma pusiasalyje susiklosčiusi padėtis: „Peloponese... kaip pa- 
puola gyvena daugybė tautų, kurių ribas nėra lengva ar visai nebūti- 
na apibrėžti, bet kurių kalbą galima lengvai atskirti iš klausos; iš jų 
garsiausios septynios tautos yra lakedomoniečiai, italai, peloponesai, 
slavai, ilyrai, egiptiečiai [Aigūptioi) ir žydai (tarp jų nemažai mišrū- 

nų)“.* Jei sutiktume, kad tie „egiptiečiai“ iš tikrųjų buvo čigonai, — 
o atsižvelgus į kitas tuometes užuominas apie jų buvimą Pelopone- 
se, tai nėra per drąsi prielaida, — jų skaičius turėjo būti nemažas, jei 
buvo laikomi viena iš pagrindinių tuo metu pusiasalyje gyvenusių 
tautų. 

Įsikurti jie daugiausia pasirinkdavo Venecijos valdas tiek Pelopo- 
neso pusiasalyje, tiek gretimose salose, be jokios abejonės, todėl, kad 
šios Venecijai, pačiai sėkmingiausiai rytinės imperijos grobikei, pri- 
klausančios kolonijos jautėsi palyginti stabilios ir saugios, o tuo tarpu 
kai kitos sritys smarkiai kentėjo nuo nuolatinių turkų antpuolių. Pran- 
ciškonų vienuolis Symonas Simeonis, 1323 m. lankęsis Kretos salos 
sostinėje Kandijoje (Heraklione), paliko tokį žmonių, tapatinamų su 
čigonais, aprašymą: 


* Cituojama iš ten pat, p. 152. 

Taip pat už miesto mes pamatėme rasę, kuri laikėsi graikų apeigų ir teigė esanti 
kilusi iš Chaimo (Chamo) šeimos. Jie retai ar niekada neišbūna vienoje vietoje 
ilgiau nei mėnesį, visada klajoja ir bėga tarsi Dievo užkeikti, o po trisdešimtos 
dienos eina iš laukų į laukus, traukdami pailgas palapines, juodas ir žemas, 
panašias į arabų, sliūkindami iš urvo į urvą.* 


Nemažai čigonų persikėlė gyventi ir į Jonijos salas, esančias į vaka- 
rus nuo žemyninės Graikijos ir valdomas Venecijos. Zakinto saloje 
1518 m. Jacgues'as le Saige'as aprašė kalvių darbo būdus, itin pana- 
šius į čigonų kalvių metodus žemyne, taip pakišdamas mintį apie tiesio- 
ginę migraciją iš Peloponeso pusiasalio**. Esama išsamių pasakojimų 
apie čigonų įsikūrimą Kerkyros (Korfu) saloje, jis prasidėjo antroje 
keturioliktojo amžiaus pusėje, kai sala dar nebuvo patekus į Venecijos 
rankas 1386 m. Kuomet pirmąkart išgirstame apie Kerkyros čigonus, 
sužinome, kad jų metinių mokesčių jau pakako įkurti nepriklausomą 
leną, feudum acinganorum (gyvavusį iki pat devynioliktojo amžiaus), 
0 į Kerkyrą jie tikriausiai buvo atvykę kur kas anksčiau. Jų skaičiai 
turbūt šoktelėjo nuolat plūstant vargo kamuojamų migrantų srautui (ho- 
mines vageniti), tarp jų įsimaišė ir čigonai, keturioliktojo amžiaus pa- 
baigoje ir penkioliktojo amžiaus pradžioje atplūdę per jūrą į Kerkyrą iš 
žemyninio Epyro, kur jie tuomet gausiai gyveno. Feodalinė sistema 
sudarė Venecijos valdymo Kerkyroje pagrindą. 1470 m. Venecijos val- 
džios potvarkis, suteikęs čigonų leną Michaeliui de Hugot***, rodo, 
kad leno baronas turėjo plačią jurisdikciją ne tik Kerkyroje apsigyve- 
nusiems, bet ir Venecijos valdomiems Epyro pakrantės čigonams. Pos- 
tas buvo pelningas, nes baudžiauninkai savo feodalui privalėjo mokėti 
daug mokesčių tiek pinigais, tiek natūra, o jis turėjo teisę juos teisti ir 
bausti visose civilinės ir baudžiamosios teisės bylose, išskyrus žŽmog- 
Žudystės atvejus: šios privilegijos kitiems feodalams nebuvo suteiktos. 
Be to, kiekvienas svetimšalis čigonas (Cinganus forensis) Venecijos 
valdytojui privalėjo sumokėti už atvykimą ir išvykimą iš jam pavaldžios 


* Vertimas iš lotynų kalbos, kurį cituoja F. H. Groome, Gypsy Folk-Tales (Lon- 
don, 1899), p. xix. 

** J. le Saige, Voyage de J. Le Saige de Douai d Rome, Venise, Jėrusalem, et autres 
saints lieux (Douai, 1851), p.74, cituojama iš Soulis, *The Gypsies in the Byzan- 
tine Empire", p. 156. 

*** Visą tekstą lotynų kalba išspausdino Soulis, pp. 164—5. 

teritorijos Kerkyroje, o jei buvo nuolatinis salos gyventojas, turėjo mo- 
kėti metinius mokesčius. 

Žemyninėje Graikijoje čigonai buvo tvirtai įsikūrę Venecijos Naf 
pliono mieste Peloponeso rytinėje dalyje, taip pat Metonyje (Methoni), 
kitoje Venecijos kolonijoje pusiasalio pietvakariuose. Atrodo, kad Naf- 
plione jie gyveno kaip organizuota grupė, kuriai vadovavo karo vadas, 
nes 1444 m. rugpjūčio 12 d.* nutarimu Venecijos Keturiasdešimties 
taryba sugrąžino vieną Johannes cinganus (čigoną Joną) į drunga- 
rius acinganorum (drungarius buvo kareivių pulko vadas) pareigas 
praėjus kiek laiko po to, kai iš pareigų jį buvo atleidęs Venecijos valdy- 
tojas. Valdytojo veika buvo pasmerkta kaip „prieštaraujanti minėtojo 
Jono pirmtakų ir protėvių privilegijoms, kurias suteikė mūsų vyriausy- 
bėirkilmingasis Ottaviano Bono“ (Nafpliono valdytojas 1397-1404 m.). 
Jei pats Jonas 1š tiesų buvo čigonas, tai šis dokumentas yra pirmasis 
rašytinis kokių nors čigonų vadovui suteiktų privilegijų liudijimas. Jei 
tai buvo tam tikra leno teisė — visai galimas dalykas, atsižvelgus į Ker- 
kyros tvarką - tai privilegijos buvo asmeniškai suteiktos Jonui. Kita 
vertus, jei jos iš esmės buvo bendresnės, tai galima tik samprotauti, 
kad venecijiečiai, dėl dažnų turkų antpuolių Nafplione atsidūrę sunkio- 
je padėtyje, savo ruožtu tikėjosi čigonų karinės pagalbos užpuolus tur- 
kams; galbūt jie taip pat tikėjosi, kad čigonai įdirbs gyventojų paliktą 
žemę. 

Metonio uostas, kuriame čigonų kolonija buvo gana didelė, buvo 
patogiai Venecijos—Jafos pusiaukelėje išsidėstęs svetingas miestas, ku- 
riame apsistodavo populiariausiu maršrutu į Šventąją Žemę keliaujan- 
tys piligrimai. Keli piligrimų kelionių užrašai mini jų autorių matytus 
čigonų kvartalus**. Lionardo'as di Niccolo Frescobaldi, Metonyje 
viešėjęs 1384 m., pranešė už miesto vartų matęs nemažai Romitų, 
kurie, jo manymu, buvo už savo nuodėmes atgailaujantys nusidėjė- 
liai.*** Vėlesnių keliautojų liudijimai įrodo, kad jie buvo čigonai. Tur- 


* Visą lotynišką tekstą Žr. ten pat, p. 164. 

** Žr. E. O. Winstedt, *The Gypsies of Modon and the „Wine of Romeney“", JGLS 
(2), 3 (1909-10), pp. 57-69. 

*** Viaggio di Lionardo di Niccolo Frescobaldi in Egitto ein Terra Santa, ed. G. Manzi 
(Rome, 1818), pp. 72-3; 'Pilgrimage of Lionardo di Niccolo Frescobaldi to the Holy 
Land' (trans. T. Bellorine and E. Hoade), in Publications of the Studium Biblicum 
Franciscanum no. 6 (1948), pp. 22-90. 

5 iliustracija." Metonis Morėjoje su čigonų taboru. Eberhardo Reūwi- 
cho piešinys iš Breydenbacho knygos Peregrinatio, 1486. 


būt čigonai, tokiose vietose kaip Metonis susipažinę su piligrimais, 
paskui pasinaudojo atgaila kaip priedanga, atveriančia kelius į Vaka- 
rų Europą. 

Praėjus tik šimtmečiui po Frescobaldi, sparčiai pasipylė Vokietijos ir 
Šveicarijos piligrimų rašytiniai liudijimai apie čigonų koloniją Metonio 
mieste, kurie, savo gimtinėse susidūrę su čigonais, Metonyje juos mi- 
nėdavo kaip Zigeuner,; jų pastabas nuspalvindavo tuomet vyravęs po- 
Žiūris į čigonus jų gimtosiose šalyse. Bernhardas von Breydenbachas, 
rašydamas atsiminimus apie savo kelionę į šventąsias vietas 1483 m., 
smerkia juos kaip „išdavikus ir vagis, kurie, atklydę į vokiečių kraštus, 

sakosi atvykę iš Egipto“*. Breydenbachą kelionėje lydėjo piešėjas Eber- 
hardas Reūwichas, kuriam mes dėkingi už Metonio miesto piešinį su 
čigonų kvartalu už jo sienų (žr. 5 iliustraciją). Konradas Grūnember- 
gas (1486) teigė, kad visi čigonai „yra kilę iš ten, kaip ir jų pavadini- 
mas“. Dietrichas von Schachtenas (1491) ir Peteris Fassbenderis 
(1492) minėjo juos daugiausia kaip kalvius. Aleksandras, Reino pfalc- 
grafas, aprašė netoli Metonio esančią kalvą Gype, ant kurios šlaitų 
1495 m. glaudėsi maždaug 200 čigonų lūšnelių: „„kai kurie šią kalvą ir 
jos apylinkes vadina mažuoju Egiptu“. Arnoldo von Harffo Kelniečio 
1497 m. kelionės pasakojimas yra išsamiausias: 


Item (taip pat), mes nuvykome į priemiesčius, kur nameliuose su nendriniais 
stogais gyvena daug neturtingų tamsaus gymio nuogų Žmonių, maždaug 
trys šimtai šeimynų; jie yra vadinami čigonais (Suyginer): mes juos vadiname 
Egipto pagonimis, kuomet jie keliauja mūsų kraštuose. Šie žmonės verčiasi 
visokiais amatais, tokiais kaip kurpiaus, batsiuvio ar kalvio; pastarąjį buvo 
labai keista stebėti, nes priekalas stovėjo ant Žemės, o šalia jo sėdėjo Žmogus, 
tarsi koks mūsų siuvėjas. Šalimais, irgi ant žemės, sėdėdama verpė žmona; 
tarp jų abiejų liepsnojo laužas. Šalia jų, pusiau įkasti į žemę, prie laužo buvo du 
maži odiniai maišeliai, panašūs į dūdmaišius. Moteris verpdama nuolat pakel- 
davo vieną iš maišų nuo žemės ir vėl prispausdavo jį. Nuo žemės pakilęs vėjas 
pūsdavo į ugnį, ir vyras galėdavo dirbti. Item, šie žmonės atvyko iš Gyppe 
šalies, esančios maždaug už keturiasdešimties mylių nuo Metonio miesto. Šią 
sritį per pastaruosius šešiasdešimt metų užėmė turkų sultonas, bet kai kurie 
didikai ir grafai nepanoro tarnauti Turkijos sultonui ir pabėgo į mūsų šalį, į 
Romą, pas Šventąjį Tėvą popiežių, ieškodami paguodos ir paramos. Šis davė 
jiems rekomendacinius raštus, adresuotus Romos imperatoriui ir visiems impe- 
rijos kunigaikščiams, idant šie juos apsaugotų ir padėtų, nes jie buvo išvaryti už 
krikščioniškąjį tikėjimą. Jie parodė šiuos raštus visiems kunigaikščiams, bet 
pagalbos nė iš vieno nesulaukė. Jie mirė skurde, palikę raštus savo tarnams ir 
vaikams, kurie lig šiol klajoja po kraštą ir tvirtina esą iš Mažojo Egipto. Bet jie 
meluoja, nes jų tėvai gimė Gyppe šalyje, Suginijoje (Suginien), kuri plyti pusiau- 
kelėje tarp Kelno ir Egipto. Todėl šie klajokliai yra sukčiai ir šniukštinėja sveti- 
mose žemėse**. 


* Vertimas iš vokiečių kalbos, kurį cituoja Winstedtas, *The Gypsies of Mo- 
don', p. 60. 

** Vertimas iš vokiečių kalbos, Die Pilgerfahrt des Ritters Arnold von Harff, ed. 
E. von Groote (Cologne, 1860), pp. 67-8. 

Rekomendacinių raštų istorija yra kiek iškraipyta, bet labai tinka kitam 
skyriui apie čigonų atvykimą į Vakarų Europą. 

Daug spėliojimų sukėlė Harffo pavartoti vardai Gyppe ir ypač ma- 
žasis Egiptas, kurį kai kurie penkioliktojo amžiaus pradžios čigonai, 
atkilę į Vakarų Europą, vadino savo tikrąja gimtine. Bet atrodo, kad šis 
pavadinimas nebuvo legendos apie egiptietišką kilmę šaltinis, 0 grei- 
čiau iš pradžių atsirado iš legendos ir prigijo čigonų stovyklavietei už 
Metonio miesto. 

Kuomet 1519 m. šveicaras Ludwigas Tschudi pravažiavo Metonį, 
ten stūksojo tik 30 čigonų lūšnelių. Čigonų sumažėjimą galima paaiš- 
kinti nuolatiniu bėgimu nuo turkų puldinėjimų, smarkiai sumažinusių 
komercinę veiklą bei piligrimų gretas ir pasibaigusių paties Metonio 
nukariavimu 1500 metais. 

Romani kalba smarkiai pasikeitė, čigonams ilgam apsistojus graikiš- 
kai kalbančiose teritorijose. Jos tartis evoliucionavo: žodžių viduryje m 
virto v (pvz., sanskrito n4man “vardas* hindi kalboje yra nam, o Euro- 
pos romani - nav); garsas h žodžių pradžioje ir viduryje išnyko, vėliau 
dažnai užleisdamas vietą v ar y (pvz., sanskrito hdsta "ranka", hindi 
haūth, Europos romani vast); garsas fatkeliavo į kalbą kartu su graikų 
kalbos skoliniais (pvz., Europos romani foros 'miestas'). Graikiškų 
žodžių atsarga, kurią čigonai nusinešė į tolesnes klajones, tebesudaro 
nemažą visų europietiškų romani atmainų dalį, taip pat ir skolinių, pasi- 
taikančių tik kai kuriose tarmėse ir kurie, matyt, buvo vėlesni lokali- 
zuoti skoliniai. Tarp pirmiausia perimtųjų yra tokie nauji žodžiai kaip 
„dangus“, „savaitė“, „sekmadienis“ ir „penktadienis“; paukščių pava- 
dinimai — „žąsis“, „balandis“, „varna“, „šarka“ ir ,,povas“; uogos — „Vyš- 
nia“ ir „avietė“; „kaulas“, „sultinys“, „švinas“ ir „varis“, „kambarys“ ir 
„kėdė“, „lėlė“ ir „lopšys“; „raktai“, „knivūlė“ ir „dumplės“; „pjūklas“, 
„vinis“ ir „lenta“; „virdulys“, „lėkštė“ ir „muilas“; „kelias“, „miestas“ ir 
„rūmai“. Petalo 'pasaga" 1r paramisus "pasaka" buvo du svarbūs sko- 
liniai, vienas darbui, kitas — malonumui. Jie taip pat perėmė Žodį 'kai- 
rei' (zeravo) žymėti, bet ne 'dešinei'; žodį "daugiau" (komi), bet ne 
"mažiau". Sąvoką kralis "karalius" jie pasisavino iš graikų, kurie savo 
ruožtu pasiskolino jį iš slavų kalbų. Iš graikų jie perėmė skaitvardžius 
7,8, 9, 30, 40, 50 (nors po penkių šimtmečių anglų ir Velso romani 
prarado šiuos žodžius ir turėjo verstis sudėtiniais aprašymais pagal ana- 

logiją 3+4, 2x4, 4+5, 3x10). Jie ėmė sudarinėti kai kuriuos žodžius su 
graikiškomis piesagomis: -m0s — abstraktiems daiktavardžiams, -os — 
vyriškosios giminės skolinių galūnėms ir -men ar -mė neveikiamosios 
rūšies dalyviams sudaryti. Vienas iš tokių dalyvių marimė, išvestas iš 
graikų veiksmažodžio, reiškiančio “sutepti", tapo čigonų ritualinio su- 
teptumo sistemos kertine sąvoka, o ar pati sąvoka susiformavo graikų 
teritorijose — tai jau visai kitas klausimas. Panašiai ir kris, žodis “teis- 
mui' žymėti (iš to paties žodžio kr5is "nuosprendis", anglų kalbai da- 
vusio crisis - krizę), tarp Valakijos romų įgijo ypatingą čigonišką reikš- 
mę - kaip jų ginčų sprendimo ir nusižengimų čigonų moraliniam ko- 
deksui baudimo priemonės apibūdinimas. O graikiškas žodis "varlė" 
prigijo dėl to, kad jo indiškasis atitikmuo beng (tebereiškiąs "varlę" 
Sirijos romani kalboje) ilgainiui ėmė reikšti velnią", galbūt - kaip mano 
Paspati* — nuo negrabiai nutapytų ikonų, vaizduojančių, kaip raitas šv. 
Jurgis nukauna drakoną, kurias čigonai turėjo matyti visoje Bizantijos 
teritorijoje. Šie ir kiti importuoti į kalbą žodžiai liudijo, kad graikų įnašas 
įromani žodyną Europoje 11gai liks pats svarbiausias, gal tik išskyrus 
pradinį indoarijų fondą. Tačiau tikriausiai šis reiškinys buvo paskutinė 
vieningos kalbos stadija Europoje: vos atsidūrę už graikiškai kalbančių 
sričių, romani ėmė tolti nuo bendros europinės tarmės. Nors čia nerei- 
kėtų ieškoti itin gilios prasmės, bet įdomu pažymėti, kad graikų ir vel- 
siečių romani bei kalderašų kalboms pritaikius glotochronologijos me- 
todus (aprašytus 38-40 psl.), gauti rezultatai rodo, jog Europos romani 
bazinio žodyno vienybė ėmė skeldėti 1040 m. e. metais, o vėliau, iki 
1200 m. e. metų, dar toliau skilo tarp į Balkanų pusiasalį pasistūmėju- 
sių čigonų. 

Bizantijoje ir Graikijoje čigonai susipažino ne tik su naujais žodžiais, 
bet ir su krikščionybe. Keliuose ir uostuose jie sutiko keliautojų iš visos 
Europos. Jie turbūt išmoko dar kelias kalbas. Jie, žinoma, girdėjo apie 
Šventąją Žemę; pamatė, kad piligrimai yra privilegijuoti keliautojai. Vi- 
sos šios Žinios pravertė jiems vieną dieną, kuomet jie nusprendė mig- 
ruoti toliau į Vakarų krikščioniškąjį pasaulį. 


* A. Paspati, Etudes sur les Tehinghianės (Constantinople, 1870), p. 169. 

Serbija, Bulgarija, Valakija, Moldavija 


Kryptis, kuria ėmė plėtotis kalbinė diferenciacija, jau buvo nulemta 
keturioliktojo amžiaus pabaigoje, nes tuomet čigonai buvo įsikūrę viso- 
se Balkanų provincijose. Serbijoje, kur Stefano Dušano valdomi pietų 
slavai galiausiai susivienijo į imperiją, Stefano 1348 m. išleistame Šv. 
Mykolo ir Gabrieliaus vienuolyno Prizrene steigimo akte tarp samdo- 
mų amatininkų minimų cingarije negalima tapatinti su čigonais: šiuo 
atveju vardas klaidina ir tiesiog reiškia „batsiuvius“*. Bet 1362 m. kai- 
myninės Ragūzos (Dubrovniko) respublikos dokumente yra įregistruo- 
tas dviejų egiptiečių, Vlacho ir Vitano, prašymu (ad petitionem Vla- 
chi et Vitani Egyptiorum) auksakaliui duotas nurodymas grąžinti jiems 
aštuonias sidabrines monetas, kurias jie atidavė saugoti kaip užstatą. 
O 1378 m. Ivanas Šišmanas, paskutinysis Bulgarijos caras, Rilsko vie- 
nuolynui (Rilski Manastir) perdavė kelis kaimus su Agupovi kleti. Kleti 
buvo klėtys, bet abejotina, ar Agupovi buvo egiptiečiai, t.y. sėslūs Či- 
gonai. Tikrai neginčytina prielaida, jog čigonai tuo metu jau buvo spėję 
įsiskverbti į Bulgariją, kaip ir į kitas kaimynines šalis. 

Tai vyko tuomet, kai Osmanų imperijos puolimas nenumaldomai „ri- 
jo“ Balkanus. 1371 m. Ivanas Šišmanas buvo priverstas pasiskelbti 
sultono vasalu; tuomet turkams jau priklausė ir didesnioji Makedonijos 
dalis. Savo ruožtu Serbija 1389 m. tapo vasaline valstybe; 1391 m. 
Bosnija 1r Valakija buvo pnverstos mokėti metines duokles; 1396 m. 
Bulgarija visiškai prijungta prie imperijos. 

Valakija ir Moldavija suvaidino ypatingą — ir gėdingą - vaidmenį 
čigonų istorijoje, nes ten čigonai buvo nuosekliai verčiami vergais. Lo- 
tyniškai kalbantys valakai, kurių palikuonys gyvena dabartinėje Rumu- 
nijoje ir Moldavijoje, tryliktajame ir keturioliktajame amžiuose iš Tran- 
silvanijos emigravo pirmiausia į Valakiją („Valakų žemę“), o paskui į 
Moldaviją, kurios tapo nepriklausomomis kunigaikštystėmis. Abi buvo 
krikščioniškos valstybės, pripažįstančios daugiausia Stačiatikių bažny- 
čią, nors Valakija iš dalies gręžėsi ir į Romą. Jų tikros nepriklausomy- 
bės laikotarpis buvo trumpas, ir didesnę laiko dalį jos buvo kaimyninių 


* Plg. F. X. Miklosich, Uber die Mundarten und die Wanderungen der Zigeuner 
Europas (Denkschriften der kaiserlichen Akademie der Wissenschaften, Philosop- 
hisch-historische Klasse, Vienna), vol. 23 (1874), p. 6. 

valstybių valdžioje. Bet abi išrado labai panašias sistemas, kaip susido- 
roti su savo čigonais, kad paverstų juos vertinga darbo jėga. 

Jau pačios ankstyviausios nuorodos liudija, kad čigonai vienaip ar 
kitaip vergavo valdančiajam kunigaikščiui ar vienuolynams. Pirmasis 
Rumunijos archyvų rašytinis liudijimas apie čigonus aptinkamas vaiva- 
dos Dano I, visos Valakijos valdovo, 1385 m. išleistame dokumente, 
kuriame Mergelės Marijos vienuolyno Tismanoje labui vaivada patvir- 
tino savo dėdės Vladislavo valdymo metais (1364—1377) išduotą 40 
čigonų (atsingani) šeimų dovanojimo aktą Vodicos miesto Šv. Antano 
vienuolynui, priklausomam nuo Tismanos vienuolyno. 1388 m. kitas 
Valakijos kunigaikščių įpėdinis, Mirčia (Mircea) Senasis, Kozijos vie- 
nuolynui padovanojo 300 šeimų. Moldavijos 1428 m. dokumentas mini, 
kad Aleksandras Gerasis Bistricos vienuolynui padovanojo 31 čigonų 
1r 13 totorių palapinių. Nemažai vėlesnių slavų kalba rašytų rumunų 
dokumentų - ketunioliktojo ir penkioliktojo amžių — patvirtina plačiai 
paplitusią praktiką versti čigonus eiti baudžiavą šiose Dunojaus kuni- 
gaikštystėse, kai jie čia atkeliaudavo. 

Regis, iš pradžių pagrindinis išnaudojimo būdas buvo fiskalinis, o 
vėliau, padovanojus čigonų šeimas, buvo perduota teisė versti juos 
mokėti duoklę (darbu, pinigais ar prekėmis). Laikui bėgant, ši teisė 
tapo teise į duoklės mokėtoją. Faktiškai čigonai tapo ekonomiškai svarbiu 
veiksniu, todėl valdovai nenorėjo jiems leisti išvykti. Kunigaikštystės, 
per kurias ėjo svarbūs prekybos keliai, prarado turtus, kuriais mėgavo- 
si. Pirmiausia bažnyčios ir vienuolynai, paskui bojarai (dvarų savinin- 
kai) suvokė, kad čigonai jiems — tikras lobis. Nuskurdę valstiečiai jiems 
parduodavo žemę, ir juos buvo galima paversti žemę ariančiais bau- 
džiauninkais, o čigonai, atsidūrę tarp valstiečio ir pono, buvo vertinami 
kaip tam tikrais verslais užsiimantys amatininkai — kalviai, šaltkalviai, 
skardininkai ir t.t. Bet jie klajodavo, ir šeimininkai negalėjo visą laiką 
pasikliauti jų paslaugomis. Kad nepabėgtų, čigonai buvo verčiami bo- 
Jjarų vergais, kaip anksčiau — bažnyčios vergais, o siekiant juos visiškai 
kontroliuoti, buvo paskelbta, kad kiekvienas čigonas be šeimininko tampa 
valstybės nuosavybe.* 


* Plg. P. N. Panaitescu, 'The Gypsies in Walachia and Moldavia: a chapter of econo- 
mic history", JGLS (3), 20 (1941), pp. 58-72; ir N. Gheorghe, 'Origin of Roma's 
Slavery in the Rumanian principalities', Roma, 7 (1983), no. 1., pp. 12-27. 

Karūnos čigonai mokėjo metinę duoklę, bet neprivalėjo likti vienoje 
vietoje; faktiškai jie buvo vejami iš vienos vietos į kitą. Vasarą jie gy- 
vendavo palapinėse, o žiemą - žeminėse ar slėptuvėse, kurias išsikas- 
davo miškuose netoli kaimų. Vienuolynams ir bojarams priklausę čigo- 
nai matė, kaip tirpte sutirpo jų asmeninės teisės, ir galiausiai jie atsidū- 
rė visiškoje ponų valioje: jie ir jų vaikai tapo kilnojamuoju turtu, kurį 
buvo galima parduoti, keisti ar atiduoti; rumunas ar ramunė, susituokę 
su tokiais čigonais, taip pat tapdavo vergais. Kai kurie čigonai gyveno 
kaimuose ir ne tik ardavo savo pono žemę, bet ir dirbo kirpėjais, siuvė- 
jais, kepėjais, mūrininkais ir tarnais; jų moterys gaudė žuvį ir atlikdavo 
namų ruošos darbus: balino liną, siuvo drabužius ir siuvinėjo rankdar- 
bius. Tik 1856 m. Moldavijoje ir Valakijoje jie atgavo visišką laisvę.* 


* Pig. M. Kogalniceanu, Esguisse sur I histoire... des Cigains (Berlin, 1837). 

Didysis triukas 


Ketunioliktojo amžiaus pabaigoje Vengrijos karalystė, galinga Europos 
valstybė, siekė Osmanų imperiją. Karalystės teritorija driekėsi gerokai 
toliau už dabartinės Vengrijos sienų, apėmė Transilvaniją ir didesnę 
kraštų, dvidešimtajame amžiuje tapusių Jugoslavija ir Čekoslovakija, 
dalį. Nėra aišku, kada jos valdose pasirodė pirmieji čigonai. Agramas 
(dabartinis Zagrebas) tuomet priklausė Vengrijai, ir visą 80 metų ar 
11gesnį laikotarpį, pradedant 1382 m., Agramo teismo posėdžių proto- 
kolai mini grupę linkusių bylinėtis mėsininkų, vardu Ciganas ar Cyga- 
nas, Chickanas ar Czyganychynas*. Kitur nuo keturioliktojo amžiaus 
8-0jo dešimtmečio vengrų žodis, reiškiantis čigonus, cigdny aptinka- 
mas archyvuose kaip šeimos pavardė ir kaimų pavadinimas**. Dar 
geresnis liudijimas yra Otokaro II, Bohemijos karaliaus, 1260 m. laiš- 
kas popiežiui Adrianui IV apie pergalę prieš Vengrijos karalių Belą IV, 
kuriame karalius tarp Belos armijos karių mini ir Cingari.*** 

Iš pradžių toks dažnas žodžio cygan ar cigūny, ar cingari kartoji- 
masis uždega aistrą ieškoti toliau, tačiau paskui atsėlina apdairnumas. 
Geografiniai pavadinimai, atrodą tarytum vertingos užuominos, pasitaiko 
tik labai ribotoje šiaurės vakarų Transilvanijos dalyje 1r kaimyninėje 
teritorijoje, ir būtent ten pasitaiko pavardė kilmingos Zyganų šeimos, 
kurios praeities reikia ieškoti devintajame amžiuje, pirmojoje vengrų 


* L. Wiener, "Ismaelites", JGLS (2), 4 (1910), pp. 83—100. 

** Žr. J. Vekerdi, 'Earliest archival evidence on Gypsies in Hungary“, JGLS (4), 1 
(1977), no. 3, pp. 170-2. 

*** Citata iš F. Predari, Origine e Vicende dei Zingari (Milan, 1841), p. 63. 

invazijoje*. Kroatijos žemėse aptinkami cygan asmenvardžiai nelei- 
džia manyti, kad šios nuorodos vertingos: aptariamų Žmonių buitis ir 
amatai pernelyg nusistovėję, be to, jie pernelyg linkę bylinėtis. Pradedi 
įtarti, kad tai dar viena antis viliokė, bet ar ji susijusi su kilnios Zyganų 
giminės vardu ar ne, neįmanoma atsakyti. O kas dėl karaliaus Otokaro 
laiško, tai čigonų kariai sumuštoje armijoje - migla, kitas teksto varian- 
tas Cingarorum vadina Bulgarorum (bulgarais). 

Nepaisykime nesutapimų, aišku, kad pirmieji pranešimai apie čigo- 
nus Vengrijoje yra palyginti iš vėlyvų laikų**. 1416 m. pietryčių Tran- 
silvanijos miestas Brassė (anksčiau vadinosi Kronštatas, dabar rumu- 
nų Brašovas) aprūpino „poną Emausą iš Egipto ir 120 jo bendrakelei- 
vių maistu ir pinigais“. Mes nieko nežinome apie Emausą ar kokią 
kryptį jis ir jo bendražygiai paskui pasirinko, — jei į vakarus, tai tuomet 
jie buvo ateinančiųjų metų įvykių pranašai, čigonų istorija smarkiai pa- 
sisuks ir prasidės nauja gausiai paliudytų apsilankymų Vidurio ir Rytų 
Europoje era čigonai pasirodys kaip organizuotos, dotacijų reikalau- 
jančios ir jas gaunančios piligrimų grupės. 1417m., kai prasidėjo šie 
įvykiai ir kilo sujudimas, leidžia manyti, jog čigonai buvo naujas reiški- 
nys Europos dalyje į vakarus nuo Balkanų. 

Vargu ar jų antplūdis buvo toks staigus ir gausus. Žemutinės Sakso- 
nijos Hildesheimo miesto metraščiuose, pavyzdžiui, yra 1407 m. įrašas 
apie „miesto raštinėje totoriams įteiktą dovaną, kurią jie gavo atidžiai 
ištyrus jų [apsaugos] raštus“. Šiaurės Vokietijos sąvoka „totoriai“ — tai 
aiški nuoroda į čigonus vėlesniuose įrašuose, matyt, ir čia ji reiškia tą 
patį. Panašiuose 1414 m. Šveicarijos Bazelio miesto protokoluose yra 
liudijimas apie stabmeldžiams (Hleiden) „su Dievo valia“ duotą išmal- 


* Žr. J. Vekerdi, *La parola ,„Zingaro“ nei nomi medievali', Lacio Drom (1985), no. 3, 
p. 31. 

** Du vis dar pagrindiniai straipsniai apie ankstyvąją čigonų istoriją Europoje, 
nors juos pakoregavo ir išplėtė vėlesni tyrimai, yra: P. Bataillard, 'Beginning of 
the immigration of the Gypsies into western Europe in the fifteenth century", 
JGLS (1), 1 (1888-9), pp. 185-212, 260-86, 324—45; 2 (1890), pp. 27-53; ir 
E. O. Winstedt, 'Some records of'the Gypsies in Germany, 1407-1792", JGLS (3), 11 
(1932), pp. 97-111; 12 (1933), pp. 123—41, 189-96; 13 (1934), pp. 98—116. Vertin- 
gos kai kurių paplitusių klaidingų sąvokų pataisos yra: R. Gilsenbach, 'Ouellen zur 
Geschichte der Roma und ihrer Interpretation, dargestellt an Beispielen aus dem 15. 
Jahrhundert', Giessener Hefte fr Tsiganologie (1985), 1/85, pp. 8-16; 2+3/85, 
pp. 3-11. 

dą. Vėliau žodis „stabmeldžiai“ irgi dažnai aptinkamas kalbant apie 
čigonus vokiškai ir olandiškai kalbančiuose kraštuose, beveik toks pat 
dažnas kaip ir pavadinimas Zigeuner (čigonai). Mažiau tikėtini, jei kal- 
bėsime apie datas, yra įvairių Vakarų metraštininkų liudijimai, kad či- 
gonai lankėsi 1414 m. Hesėje 1r 1416 m. Meisene bei Bohemijoje. 

Negausūs įrodymai dar nėra galutinis argumentas apie čigonų pra- 
siskverbimus į Vakarus, galbūt trumpus ir nevienkartinius iki 1417 m.: 
tol, kol jų buvo nedaug ir kol ne itin krito į akis, jie, matyt, išvengė 
viešumos. Tačiau praktiškai niekas jų ankstesnėje istorijoje — kurią 
sudaro tai šen, tai ten šmėstelinčios nuotrupos — nebyloja mums apie 
1417 1r tolesnių metų įvykius. Ispanijos čigonų romani kalboje posakis 
oxonxano baro "didysis triukas? reiškia būdą, kaip iš patiklaus kvailio 
išvilioti didelę sumą pinigų. Visuotinėje čigonų istorijos kronikoje ge- 
nausiai vykęs yra triukas, kurį jie iškrėtė Vakarų Europai penkioliktojo 
amžiaus pradžioje. 

Staiga čigonai ima negirdėtai elgtis. Jie nebėra kuklūs kaip anks- 
čiau, o tiesiog reikalauja dėmesio. Jie nėra padrika minia, o tituluotų 
vadovų vedami eina neabejotinai tikslingu keliu. Iš pradžių jų niekas 
nepersekioja ir nekamuoja, bet rodo tam tikrą pagarbą. Atrodo, lyg 
kažkoks neapdainuotas genijus, galbūt paskatintas visų sunkumų Bal- 
kanuose, perprato visus to meto religinės aplinkos privalumus ir paren- 
gė strategiją, kaip jais pasinaudoti ir pagerinti išlikimo perspektyvas. 

Šiandien mums sunku suprasti viduramžių žmonių požiūrį į atgailau- 
Jančius nusidėjėlius, nes mes praradome stiprų nuodėmės suvokimą ir 
įsitikinimą baudžiamumu už ją. Anapus bažnyčios — visų tikinčiųjų ben- 
druomenės — vešėjo tik pagonybė, o grynai materialiais pavidalais su- 
vokiamas velnias ir pragaras tykojo išklydusiųjų iš maldos kelio. Čigo- 
nams buvo svarbu, kad net kiek pašlijus piligrimų kelionių reputacijai, 
žmonės vis tiek laikė savo pareiga priimti piligrimą ir padėti jam kelio- 
nės metu. Taip dosniems žmonėms tekdavo dalis piligrimams teikiamų 
malonių, ir patys piligrimai buvo įrankiai malonei užsitarnauti. Valdovai 
galėjo skatinti juos, išduodami rekomendacinius raštus. Valdovas Ka- 
rolis Didysis įteisino pareigą teikti piligrimams pastogę, leisti pasišildyti 
prie Židinio ir ugnies, nesvarbu, kur jie keliautų. Tvirtindami esą atgai- 
laujantys nusidėjėliai ir piligrimai, čigonai galėjo įsitikinti, kad juos su- 
tinka svetingiau nei iki tol. Kai kurie tikriausiai jau išbandė apsaugos 

raštų veiksmingumą (jei Hildesheime iš tiesų buvo čigonai — žr. 68 
psl.), ir dabar, regis, pasikliaudami jais stengėsi išpešti sau kuo dides- 
nės naudos. Šio tikslo geriausiai siekti padėjo imperatoriaus Zigmanto 
vardas. 

Zigmantas (1368-1437) buvo Vengrijos karalius nuo 1387 m. 1411 m. 
rinkėjų kolegija jam taip pat atidavė Vokietijos karūną, de facto suteik- 
dama Šventosios Romos imperatoriaus titulą (nors popiežius jį karūna- 
vo tik 1433 m.), ir netrukus šį smarkų valstybės veikėją užgulę painūs 
Bohemijos ir imperijos reikalai neleido jam skirti Vengrijos valdymui ir 
turkų tvano sustabdymui reikiamo dėmesio. Nuo 1414 m. iki 1418 m. 
jis aplankė keliolika šalių tiek imperijoje, tiek už jos, bei Konstancos 
miestą, kuris anuomet buvo krikščionybės šerdis, nes ten vyko Sigiz- 
mundo remiamas ekumeninis susirinkimas, kuriuo jis siekė garbės tap- 
ti bažnyčios vienybės atkūrėju, panaikinsiančiu didįjį bažnyčios skili- 
mą. Susirinkimo pradžioje 1414 m. mieste įsikūrė daug kunigaikščių, 
abatų ir vyskupų, o pats Zigmantas ten praleido didžiąją 1417 m. ir 
1418 m. dalį. Susinnkimui iš tiesų pavyko atkurti bažnyčios vienybę, 
bet jis nesusitvarkė su plintančiomis iš Bohemijos erezijomis, nors Ja- 
nas Husas ir buvo pasmerktas, kai Zigmantas atšaukė savo išduotą 
apsaugos raštą. 


Imperinės neliečiamybės garantijos 


Būtent į Konstancą ir pasuko dalis čigonų. Regis, kad Lindau mieste 
prie Bodeno ežero jie gavo raštus iš Zigmanto (galbūt panūdusio susi- 
tikti su jais, kad sužinotų naujienų iš Vengrijos karalystės) ar vieno iš 
kanceliarijos pareigūnų, jeigu, žinoma, jie, neįsigijo reikalingų dokumentų 
išradingesniu būdu. Neliečiamybės garantijų išdavimas buvo dažnas 
reiškinys viduramžiais: tai buvo tikrieji paso pirmtakai. Tokie doku- 
mentai būdavo išduodami konkrečiam asmeniui (ir jo sekėjams), bet 
čigonai sumąstė, kad taupiau ir ekonomiškiau turėti greitai įsigyjamas 
dokumentų kopijas. Šiaip ar taip, Sebastianas Mūnsteris kur kas vėliau 
savo knygoje Cosmographia universalis (1550) pasakoja, kad netoli 
Heidelbergo čigonai jam parodė imperatoriaus Zigmanto išduoto leidi- 
mo laisvai keliauti kopiją. Mūnsteriui parodytame dokumente pateikta 
klajonių priežastis buvo viena iš tų, kurios bus tos pačios ir po kelerių 

metų, nors dar atsiras ir kitokių : mes jau skaitėme Arnoldo von Harffo 
pateiktą versiją (61 psl.). Pasak Mūnsterio, 


jie pasakojo, kaip jų protėviai seniau Mažajame Egipte [in minori Aegypto) 
kelerius metus buvo atsimetę nuo krikščioniškojo tikėjimo ir pasidavę pago- 
nių klaidatikystei, ir kad jiems ėmus atgailauti buvo skirta tokia bausmė, kad 
daugelį metų kai kurie jų šeimų nariai privalėjo klajoti po pasaulį ir tremtyje 
išpažinti savo nuodėmės kaltę*. 


Po kai kurių susitikimo metu įvykusių žodinių scenų Mūnsteris teigė, 
jog čigonai jam sakę, kad jų gimtasis kraštas plyti toli už Šventosios 
Žemės ir Babilonijos ir kad, norint ten patekti, reikia pereiti pigmėjų 
gyvenamas žemes. Mūnsteriui pasakius, kad „tuomet jūsų Mažasis 
Egiptas nėra Afrikoje prie Nilo, bet Azijoje prie Gango ar Indo upių“, 
čigonai atsakymą nuleido juokais. Mūnsteris taip pat pabrėžė, kad jie 
kalbėjo savo kalba, kurią jis palaikė rotvelšu (Rotwelsch), vokiečių 
vagių žargonu.** 

Hildesheimo savivaldybės 1417 m. įrašai, kurie suintrigavo mus ži- 
nia apie „totorių“ apsilankymą dešimtmečiu anksčiau, liudija — šį kartą 
išsamiau — išmaldos davimą „totoriams iš Egipto Dievo garbei“, bet 
miestas taip pat manė esant protinga skirti sargybą jiems stebėti. Tik- 
riausiai tai buvo nariai tos grupės, kurią apibūdino pirmasis amžininkų 
pranešimas apie čigonų sklidimą po to, kai jie apsirūpino imperijos do- 
kumentais - 1435 m. lotynų kalba parašyta Hermanno Cormneruso Chro- 
nica novella. Minėdamas paskutiniuosius 1417 m. mėnesius, Corne- 
rusas, kilęs iš Liubeko, apie jų kraustymąsi per Šiaurės Vokietijos Holš- 
teino, Meklenburgo ir Pomeranijos žemes rašo: 


Labai keista, niekada lig tol nematyta klajoklių orda atkako iš rytų žemių į 
Alemaniją (Švabiją), keliaudama per visą kraštą ligi pat pajūrio provincijų. Jie 


* Lotynišką Mūnsterio tekstą galima rasti D. M. M. Bartlett, 'Mūnster's *Cos- 
mographia universalis', JGLS (3), 31 (1952), pp. 83-90. Nuo jo skiriasi vokiškasis 
tekstas, kurį pateikia R. Gronemeyer knygoje Zigeuner im Speigel frūher Chroni- 
ken und Abhandlungen (Giessen, 1987), kurioje jis aptaria daug nuorodų apie čigonus, 
randamų metraščiuose, etc (išskyrus savivaldybių archyvus). 

** Šios knygos tikslas nėra svarstyti įvairias ankstyvąsias čigonų kilmės teorijas. Tai, 
apimdamas 1461-1841 m. laikotarpį, puikiai atliko L. Piasere, 'De origine Cingano- 
rum", Ėtudes et documents balkanigues et mėditerranėens, 14 (1989), pp. 105-26. 

taip pat lankėsi pakrančių miestuose; pradėję nuo Liūnebergo ir įsiskverbę į 
Prūsiją, jie perėjo Hamburgą, Liubeką, Vismarą, Rostoką, Štralzundą ir Greif- 
svaldą. Jie keliavo būriais, o naktį apsistodavo laukuose už miestų, nes buvo 
nepaprastai linkę vogti ir bijojo, kad miestuose jų nepaimtų į nelaisvę. Jų 
buvo maždaug 300 vyrų ir moterų, neskaitant vaikų ir kūdikių. Jie buvo labai 
bjaurios išvaizdos ir juodi kaip totoriai, o save vadino sekanais (Secani). Jie 
turėjo savo vadus, tai yra kunigaikštį [Ducem) ir grafą [Comitem), kurie vykdė 
teisingumą ir kurių įstatymams jie pakluso. Tačiau jie buvo dideli vagys, ypač 
moterys, ir kai kurie jų įvairiose vietose buvo sugauti ir nubausti mirtimi. Jie 
visi turėjo kunigaikščių duotus apsaugos laiškus, daugiausia karaliaus Zig- 
manto, pasak kurių, valstybės, kunigaikščiai, tvirtovės, miestai, vyskupai ir 
prelatai, į kuriuos jie kreipdavosi, privalo juos priimti ir rodyti jiems svetingu- 
mą. Vieni jų jojo, kiti ėjo pėsti. Sakoma, jie klajoja ir keliauja po svetimas šalis 
dėl to, kad atsimetė nuo tikrojo tikėjimo ir, atsivertę į pagonybę, tapo atskalū- 
nais. Vyskupai kaip bausmę jiems skyrė septynerius metus tęsti klajones po 
svetimus kraštus.* 


Šis svarbus tekstas mums daug ką praneša apie čigonų struktūras ir jų 
vertinimą. Rodos, jie dažnai suskildavo į smulkesnes kuopeles, bet visi 
klausė vieno vado; jie žygiuodavo drauge ir eidavo vienas paskui kitą. 
Jie rodydavo apsaugos laiškus, bet Žmonės jais nepasitikėjo. Viena 
vertus, vokiečiams jų išvaizda rodės labai bjauri, akivaizdžiai dėl odos 
spalvos; taip pat jie garsėjo kaip 1lgapirščiai. Kitas Liubeko metrašti- 
ninkas, Rufusas, pasakoja panašią istoriją, išskyrus tik tai, kad čigonus 
jis aprašė kaip totorius (vardas, vėliau prigijęs jiems Šiaurės Vokietijoje 
1r Skandinavijoje) ir suskaičiavo jų 400. 

Jų žygį po Baltijos valstybių miestus lydėjo permaininga sėkmė. Ap- 
saugos raštai ne visada apsaugodavo nuo nuožmaus atpildo už vagilia- 
vimą: tik viena neaišku, ar rūstų teisingumą vykdydavo valdžia, ar miesto 
žmonės. Akivaizdu, kad šie Hanzos sąjungos miestai visiškai neatitiko 
čigonų skonio, nes 1418 m. visi jų pėdsakai veda gerokai piečiau. Frank- 
furtas prie Maino birželį „,vargetoms iš Mažojo Egipto“ davė 4 svarus 
1r 4 šilingus duonai ir mėsai — seniausia nuoroda į „Mažąjį Egiptą“ kaip 
į kilmės vietą. Maždaug to paties meto įrašai liudija apie čigonus Elza- 
se: kiek abejotini kalbant apie Strasbūrą, bet tikslesni ir patikimesni 


* Hermanno Comeruso Chronica novella usgue ad annum 1435 pateikia J. G. Eccard, 
Corpus historicum medii avi (Leipzig, 1723), vol. 2, col. 1225. 

6 iliustracija. Čigonė būrėja. Sebastiano Mūnsterio knyga Cosmog- 
raphia universalis, išleista 1550 m. 


kalbant apie Kolmarą, kurį, pasak seniausio miesto metraščio, rugpjū- 
čio 10 d. aplankė trisdešimt Heiden (vok. pagonių) su moterimis ir 
vaikais; jiems išvykus, juos pakeitė kita šimto žmonių grupė. Metraštis 
vėl pabrėžia jų tamsią odą; nauja pastaba tik apie moteris, kurios dėvėjo 
panašius į antklodes skarmalus, sidabrinius auskarus ir būrė iš delno. 
Būtent šveicarų šaltiniai juos gausiai ir dažnai mini, nors daugelis švei- 
carų metraštininkų nusirašydavo ir kartodavo vienas kitą — visi, išsky- 
rus vieną, gyveno gerokai vėliau ir negalėjo būti įvykio liudytojai. Ciu- 
richui, Bazeliui, Zoloturnui ir Bernui teko garbė susidurti su čigonais. 
Metraštininkai vaizduoja čigonus kaip keistus tamsiaodžius atėjūnus; 
jie turėjo savo kunigaikščius ir grafus ir sakėsi atvykę iš Mažojo Egip- 
to. (Vienas iš Ciuricho metraščių priduria, kad kai kurie sakėsi esą iš 
Igrico — įdomi pastaba, nes Igricas — miestelis Vengrijos šiaurėje, ne- 
toli Miškolco.) Jie pasakojo, kad juos išvijo turkai ir kad jie buvo pa- 
smerkti išpirkti nuodėmes, gyvendami skurde septynerius metus. Jie 


115011 yJUDIdO sivJAMU Zp[-10b[Į huoBi) sMDWMU L [ Į aido vdosnį 


1 N ve (siryt) 
O 


(VEIAVOTAE) 


(VIINVIVA) 


VNIVUAMII 


VAILLAII 


S:LSA.LSMIVDINIUAI ASU 





(viridis) NSVT ZAUO4 , 


's1d0J2U0Z £ 


ALSA TVUVIA 
OVIOdVAN 


wznnu 
"+ . AHNALSIVA 


+ s 
k 
. p » a . PsodnIuS e 
VIINSOU WS suo Stele NVS DL atuoši 
“ » uno!) 78) svuolunay 
(f ribausĄ 1 ANIHOG 
i 2 t 
77, Nauolinns ANOYSV!) 


VIIUONHA VIIU2IdNL sia "p suvo] U9$5 N1VONV 
= 


SHOULISUOY e | „£ 
VIIMLSIV nepuri sė o i 2 
Uri Vpriouų je MI S 
e“ VIINVAVII Vas o Žo: 
šiinysuodojį yo siinisūny NS VIIZIDNV ud 
VPUOŲSUJN)| stinysiijų 92 
VVFINILO) SONOM L; o 
NAM ž seainjyna į SI 
VIINAHMOM ap sruafuuy 
"Ne enPI sONNIŲŲ N AAS 


SOISOLNHAS 4477, 90 


| są sraA | A p", Č vil 10DNV 
NPPUNZJUAIS sryDyITT[ VIIZAMA 


siugAdų 


VIDHIN:II 


/ VEIUIV 


AS 
VEIdAAS <) 


Didysis triukas 15 


laikėsi krikščionių krikšto ir laidojimo papročių. Nors dėvėjo prastais 
drabužiais, bet turėjo daug aukso ir sidabro, daug valgė, gėrė bei gerai 
mokėjo. Tačiau priešingas Konrado Justingerio, metraštininko ir to meto 
įvykių liudytojo, pasakojimas. Rašydamas apie 1419 m. (nors galbūt 
suklydo: turėjo omeny 1418 m.) jis tvirtina, kad į Šveicariją atvyko 
daugiau nei 200 krikštytų Heiden, kue stovyklavo laukuose prie Ber- 
no tol, kol miesto valdžia uždraudė jiems ten būti, nes gyventojai pritrū- 
ko kantrybės taikstytis su jų gribišiavimu. 

Matyt, 1418 m. rugsėjį čigonai kurį laiką paliko Šveicariją. Kitais 
metais likusios Vakarų Europoje grupės buvo negausios; teliko vien 
kelių vadų valdomas branduolys. Kartais branduolys apsistodavo drau- 
ge, kartais — skildavo į smulkesnius junginius. Taip 1418 m. lapkritų, 
pasak Mūlicho metraščio, į Augsburgą atėjo čigonų būrys, kurį sudarė 
„du kunigaikščiai, penkiasdešimt vyrų ir daugybė moterų bei vaikų, 
kurie sakėsi esą iš Egipto“. 

Dar mes sužinome, jog jie pastebėti Prancūzijoje. 1419 m. rugpjūčio 
22 d. „saracėnų“ minia pasirodė Chatillon-en-Dombes miestelyje (da- 
bar Šatiljonas prie Šalaronos [Chatillon-sur-Chalaronne]), kuris tuo- 
met priklausė Savojai. Šie čigonai parodė Savojos hercogo ir impera- 
toriaus laiškus; Savojos dokumentų autentiškumas neginčytinas.* 
Žmonės juos priėmė svetingai ir davė jiems vyno, avižų bei tris flori- 
nus. Po dviejų dienų „Andrew, Mažojo Egipto kunigaikštis“, su 120 ar 
daugiau žmonių svita atvyko į Sen Loraną (St Laurent) prie Makono 
(Macon), tik šešios lygos už Šatiljono. Miestas aprūpino juos duona ir 
vynu; miesto archyvai juos apibūdino kaip: „žmones baisaus sudėjimo, 
plaukų ir pan.“. Jie apsistojo laukuose, ir tiek vyrai, tiek moterys būrė 
iš delno ir kerėjo. Archyvai toliau užsimena apie tam tikras jų apgau- 
les, čigonų kunigaikštį jie kandžiai vadina „Andrew, kuris dedasi esąs 
kunigaikštis iš Mažojo Egipto“. Po penkių savaičių (1419 m. spalio I d.) 
mes aptinkame pastabą, kur čigonai vėl vadinami „saracėnais“ (Siste- 
rone Provanso sritis). Jų neįsileido, bet jie dviem dienom įsikūrė lau- 
kuose „kaip kareiviai“ (be abejonės, palapinėse), ir miestas nusiuntė 
jiems maisto ir pašaro arkliams. 

Praeina trys mėnesiai, ir mes vėl randame įrašą apie kunigaikštį 


* Plg. M. Pastore, *Zingari nello Stato Sabaudo', Lacio Drom (1989), nos 3—4, pp. 6-19, 
ypač p. 7. 

Andrew ir jo čigonų kompaniją, šį kartą jis jau atsidūręs Nyderlanduo- 
se, Belgijoje. Gali būti, kad tai tie patys čigonai, kurie prieš metus lan- 
kėsi Prancūzijoje, tačiau mes tuo nesame visiškai įsitikinę. Čigonai, 
regis, be vargo apsirūpindavo apsaugos raštų nuorašais, ir bet kas, 
esantis būrio priešakyje, galėjo sakytis esąs dokumente minimas va- 
das; žinoma, savo ruožtu negalima atmesti galimybės, kad du vadai 
galėjo turėti tą patį vardą. Bet kuriuo atveju 1420 m. sausį Briuselio 
miesto archyvuose rašoma, kad „Mažojo Egipto kunigaikščio, vardu 
Andries“, vedamas būrys sumažino biurgerių alaus, vyno ir duonos 
atsargas bei priglaudė karvę, keturias avis ir 25 guldenus. Paskui De- 
venterio archyvuose atsirado įrašas, kad 1420 m. kovą miesto tarybos 
narių (oldermenų) įsakymu „jo šviesybei ponui Andreasui, Mažojo Egip- 
to hercogui“ (Hoefscheid Heren Andreas, Hertoch van Cleyn-Egyp- 
ten), „kurį už krikščioniškąjį tikėjimą išvijo iš gimtosios šalies ir kuris 
atvyko į mūsų miestą su šimtu vyrų, moterų ir vaikų ir maždaug 40 
arklių ir turi romėnų karaliaus laiškus, kuriuose prašoma duoti jiems 1š- 
maldą ir svetingai priimti visose šalyse, į kurias jie užsuktų“, buvo įteikta 
dovana. Iš viso ši kompanija gavo 25 florinus, be to, duonos, alaus, silkių 
1r šiaudų; miestas taip pat padengė išlaidas už sutvarkytą daržinę, kur jie 
miegojo, ir palydą, rodžiusią jiems kelią į rytus Goro miesto link. 

Yra pagrindas manyti, kad tais pačiais metais čigonai lankėsi Fryzi- 
joje ir netoli Leideno, bet šie liudijimai nepatikimi. Labiau tikėtina, kad 
kunigaikštis ir grafas, vadovavę „egiptiečių“ būriui, 1421 m. rugsėjį 
lankėsi Briugėje, Flandrijos provincijoje. Jų vardai neminimi, bet mums 
labiau pasisekė su kaimyninėmis sritimis — Heno ir Artua. 1421 m. 
rugsėjo 30 d. Turnė miesto tarybos nariai svarstė, ką daryti su šalia 
esančiais „egiptiečiais“. Po svarstymų buvo nuspręsta „ponui Miguie- 
liui, Latinghemo kunigaikščiui iš Egipto“, dovanoti 12 auksinių, duonos 
ir statinaitę alaus „iš gailesčio ir užuojautos“ išlaikyti jį ir kitus jo būrio 
vyrus bei moteris, kuriuos saracėnai išvarė iš gimtosios šalies, nes jie 
priėmė krikščioniškąjį tikėjimą“. Čia mes pirmą kartą išgirstame apie 
„poną Miguielį, Latinghemo kunigaikštį“, - nors vietovės pavadinimas 
labiau primena Flandriją nei Egiptą. Bet netrukus kunigaikštis Micha- 
elis — vardas įtartinai panašus — pasirodė kaimyniniame Monse, kurį 
spalio mėnesį iš tiesų aplankė du būriai: pirmąjį sudarė 80 kunigaikščio 
Andrew Žmonių, o antrąjį — 60 kunigaikščio Michaelio, kuris sakėsi 


Didysis triukas 77 


esąs jo brolis. Kitų metų gegužę egiptiečiai sugrįžo į Turnė 1r apsistojo 
miesto turgaus aikštėje. „Ir šie egiptiečiai“, pasakoja metraštininkas, 
„turėjo karalių ir didikus, kurių jie klausydavo, ir tik jie turėjo teisę bausti 
saviškius“. Jis nepateikia vardų, bet nepraleidžia detalių apie moterų 
vagystes ir būrimus (per jas čigonai vaikai nupjaudavo kapšus su pini- 
gais) ir apsukrią vyrų prekybą arkliais. 

Burgundijos Araso miesto tarybos archyvai su vaizdingomis deta- 
lėmis pasakoja apie 30 „svetimšalių iš Egipto šalies“, kurie atvyko 
1421 m. spalio 11 d. vadovaujami grafo, turinčio imperatoriaus ap- 
saugos raštus; jie išbuvo čia tris dienas, naktimis miegodami laukuo- 
se nenusivilkę jokių drabužių. Vyrai buvo itin tamsaus gymio, ilgap- 
laukiai ir apžėlę tankia barzda, o moterys apsivyniojusios audeklu 
galvas — it turbanu — ir dėvėjo 1lgas šiurkščios drobės palaidines; mo- 
terų ir vaikų ausyse kabojo auskarai. Jų apranga labai skyrėsi nuo 
tuometinių Europos madų. Nustebę miestiečiai jiems nešykštėjo alaus 
ir anglių. 


Naujieji apsaugos raštai 


Jau nuo savo atvykimo 1417 m. čigonai sakydavo, kad jų maldinga 
kelionė tęsis septynerius metus. Prabėgus penkeriems metams, senieji 
raštai pamažu ėmė prarasti veiksmingumą, o kadangi jų galiojimo lai- 
kas ėjo į pabaigą, reikėjo stengtis juos pratęsti. Be to, Zigmanto raštai 
negaliojo už Šventosios Romos imperijos ribų ir čigonai jau pradėjo 
(kaip matėme Šatiljone) apsirūpinti kitų aukštų pareigūnų raštais. Vie- 
nintelis popiežius galėjo užtikrinti universalią apsaugą. Pirmą kartą po- 
piežiaus išduoti raštai čigonams paminėti 1422 m. liepos 16 d. Šveica- 
rijos kronikoje: sakoma, kad tą dieną kunigaikštis Michaelis iš Egipto ir 
jo sekėjai Bazelio piliečiams įteikė „apsaugos raštus, kuriuos buvo 1š- 
davęs popiežius ir mūsų Viešpaties Karalius bei kiti valdovai“. Deja, 
kronika taip pat tvirtina: „tuo jie nieko gero nelaimėjo; svečius priėmė 
šaltai“. Vadinasi, jei data tiksli, kunigaikštis Michaelis sugebėjo pasiek- 
ti Vatikaną anksčiau už kitą čigonų vadą - kunigaikštį Andreą, kuris, 
sakoma, atvyko su savo maždaug 100 žmonių būriu į Boloniją 1422 m. 
liepos 18 d. ir pasiliko dviem savaitėms. Pasak Bolonijos kronikos, 

kunigaikštis Andrea pasakojo, kad jam atsisakius krikščioniško tikėji- 
mojo žemes konfiskavo Vengrijos karalius, o panorėjus vėl priimti krikš- 
čionybę, jis ir maždaug 4000 žmonių buvo pakrikštyti; tuomet karalius 
liepė septynerius metus keliauti po pasaulį ir nuvykti pas popiežių į 
Romą, tada jie galės grįžti į savo šalį. Šie čigonai toliau tvirtino, kad jie 
pasiekė Boloniją po penkerių metų kelionės ir kad per tą laiką daugiau 
nei pusė jų mirė. Kaip įrodymu jie rėmėsi dekretu, kuriuo Vengrijos 
karalius neva leido jiems, išvengiant teisminės atsakomybės, vogti per 
tuos septynerius metus, kad ir kur jie eitų. Kunigaikštis Andrea įsitaisė 
karaliaus smuklėje (ne//'albergo del re), o jo sekėjai abipus vienerių 
miesto vartų. 


Daug Žmonių ėjo jų Žiūrėti, nes kunigaikščio žmona mokėjo burti ateitį ir 
numatyti, kas atsitiks žmogui tolesniam gyvenime, taip pat tai, kas vyko 
praeityje, ir kiek vaikų jis turi, ir ar žmona gera ar bloga, bei kitus dalykus. 
Daugeliu atvejų ji nemelavo. Ir tarp tų, kurie norėjo, kad jiems išburtų ateitį, 
tik nedaugelis grįždavo išsaugoję piniginę, o moterims būdavo nukerpamos 
suknelių skiautės. Būrio moterys, po šešias arba aštuonias, šlaistėsi po 
miestą; jos eidavo į gyventojų namus ir sekdavo tuščias pasakas, kai kurios 
griebdamos viską, kas pakliūdavo po ranka. Taip pat jos lankydavosi par- 
duotuvėse apsimesdamos, kad ką nors perka, bet viena jų ką nors vogdavo. 
Šitaip Bolonijoje buvo įvykdyta daug vagysčių. Taigi, miesto šaukliai pa- 
skelbė, kad niekas neitų pas juos — už tai grėsė penkiasdešimties lirų bauda 
1 ekskomunikavimas: mat jie esą patys klastingiausi vagys visame pasauly- 
je. Apvogtiesiems net buvo leista apvogti pačius vagis, kad susigrąžintų, 
kiek praradę; dėl to keletas žmonių vieną naktį nepastebėti prasmuko į arkli- 
dę, kur stovėjo keli jų arkliai, ir pasiėmė geriausius. Svetimšaliai, norėdami 
atgauti savo arklius, sutiko grąžinti daug pavogtų daiktų. Matydami, kad 
čia daugiau nėra ką vogti, jie pasuko į Romą. Atkreipkite dėmesį: jie - pati 
bjauriausia padermė iš visų, kurios kada nors lankėsi šiuose kraštuose. Jie 
liesi ir juodi ir rijo kaip paršai. Jų moterys šmirinėjo apsitaisiusios visokiais 
skarmalais — jos vilkėjo šiurkščius viršutinius apdarus, buvo persimetusios 
juos per petį, dar įsivėrusios žiedus ausyse ir nešiojo ilgą vualį ant galvų. 
Viena jų pagimdė vaiką turguje, o trečios dienos pabaigoje jau vaikščiojo su 
kitomis moterimis.* 


* Versta iš italų kalbos pagal L. A. Muraton (ed.), Rerum Italicarum Scriptores, vol. 
18 (Milan, 1730), p. 611. 

1422 m. rugpjūčio 7 d. jie atsiduria Forlyje, penkios lygos už Bolonijos 
pakeliui į Romą. Brolis Jeronimas, Forlio kronikininkas, suskaičiavo jų 
200. Kai kurie žmonės sakė, kad jie iš Indijos (aligui dicebant, guod 
erant de India).* Galimas daiktas, nors nėra visiškai aišku, kad tai 
sakę žmonės buvo stebėtojai, o ne čigonai, nes vėlesnių nuorodų apie 
tai nėra. Tuometis supratimas apie Indiją ir jos geografiją buvo labai 
miglotas (kaip rodo Kolumbo pavyzdys); iš tiesų tokį pavadinimą žmo- 
nės kartais pavartodavo kalbėdami apie Etiopiją. Po dviejų dienų tie 
čigonai išvyko sakydami, kad jie keliauja susitikti su popiežiumi. Tada 
jie dingo iš akiračio. Tačiau periodiškai dešimtmečiais po to— 1427 m. 
Paryžiuje ir Amjene, 1429 m. Duė, Roterdame ir Utrechte, 1430 m. 
Ferme, Italijoje, ir Midelburge, Valchereno saloje, bei vėlesniais metais 
kitur — čigonų vadai pasirodydavo turėdami popiežiaus raštus. Jie ne 
visuomet buvo išduoti tam pačiam asmeniui, ir ne Visuose juose nuro- 
dyta ta pati data. Vaizdingiausiai juos nupasakojo vienas prancūzų žur- 
nalas, vadinamasis Paryžiaus ,„Bourgeois“, kuris aprašė padriką čigo- 
nų tuntą, įsikūrusį La Šapelėje prie Paryžiaus (kuris vis dar priklausė 
anglams) nuo 1427 m. rugpjūčio 17 iki rugsėjo 8 d. Pirmiausia atvyko 
kunigaikštis, grafas ir dešimt vyrų, visi raiti, ir sakėsi esą geri krikščio- 
nys, kilę iš Žemutinio Egipto. Jie pasakojo jau girdėtą istoriją, esą jie 
grįžo prie krikščioniškojo tikėjimo po to, kai juos nukariavo saracėnai, 
o paskui imperatorius ir kiti krikščionių valdovai. 


Po ilgų svarstymų imperatorius ir kiti valdovai nutarė, kad be popiežiaus 
leidimo jie niekada negalės turėti savo šalies žemės ir kad jie privalo keliauti į 
Romą pas Šventąjį Tėvą. Ten jie visi ir išvyko, seni ir jauni, ir vaikams ta 
kelionė buvo sunki. Nuvykę ten, jie visi kartu išpažino savo nuodėmes. Po- 
piežius, išklausęs jų išpažintį, po ilgų mąstymų ir konsultacijų paskyrė tokią 
atgailą: septynerius metus jie turi klajoti po pasaulį ir niekada nemiegoti lovo- 
se. Jis taip paliepė, kad jie turėtų šiek tiek lėšų — kiekvienas vyskupas ir 
kiekvienas abatas turi jiems kartą duoti dešimt Tūro (tournois) svarų. Jis 
įteikė jiems apie tai raštus, skirtus bažnyčios prelatams, palaimino, ir taip jie 
išvyko. * * 


* Ten pat, vol. 19 (Milan, 1731), p. 890. 

** Journal d'un Bourgeois de Paris (1405-1449), ed. A. Tuetey (Paris, 1881); šis 
vertimas paimtas iš J. Shirley'aus varianto A Parisian Journal, 1405-1449 (Oxford, 
1968), pp. 217-218. 

Ir kas mums iš viso to aiškėja: ar 1422 m. popiežius Marty- 
nas V suteikė audienciją čigonų būriui, arba dviem vienas po kito atvy- 
kusiems būriams (pirmasis buvo kunigaikščio Michaelio, kitas - kuni- 
gaikščio Andrea), ir, išklausęs jų istoriją, paskyrė jiems dar septynerius 
atgailos metus, kartu įteikdamas apsaugos raštus?* Vatikano archy- 
vuose įrašų apie tokį stulbinantį įvykį nėra: 1932 m. atliktos paieškos 
nieko nauja nedavė. Tai nėra galutinė išvada, nes daug archyvinių do- 
kumentų ten yra dingę, bet, žinoma, leidžia manyti, jog čigonai nu- 
sprendė netrukdyti Jo Šventenybės arba buvo jo palydos išvaryti lauk 
ir kreipėsi į patyrusį dokumentų klastotoją, kad įsigytų įspūdingą popie- 
žiaus raštą. Popiežiaus bulių bei kitų popiežiaus dokumentų klastojimas 
buvo klestinti pramonės šaka viduramžiais; jais buvo gyvai prekiaujama. 

Kad ir kaip ten buvo, gavę naujus apsaugos raštus, čigonai apsirūpi- 
no keliomis jų kopijomis. Kai kurios buvo išduotos vienu vardu, kai 
kurios kitos - kitu. Viena tokia likusi kopija yra Mažojo Egipto kuni- 
gaikščiui Andreu 1423 m. (ne 1422) gruodžio 15 d. išduoto rašto ver- 
timas į prancūzų kalbą. Vienu įmantri sakiniu popiežius jiems atleidžia 
pusę nuodėmių - tai buvo precedento neturintis atvejis. Todėl kopija 
kelia nemažą įtarimą; taigi įtarimą juo labiau kelia originalai. 

Kitais, 1423 metais, atsirado dar vienas naujas svarbus apsaugos 
dokumentas, kurio turinį mums perdavė gerai informuotas tų laikų liu- 
dytojas Andreas, Radasbono (dabar Regensburgas) Bavarijoje kuni- 
gas. Andreas pažymėjo čigonų („Cingari, liaudiškai vadinamų 
Cigūwnaūr “) atvykimą savo dienoraštyje 1424 m. 


Jie laikėsi šalia Radasbono — vyrai, moterys, vaikai ėjo vieni paskui kitus, 
kartais jų buvo iki 30, kartais mažiau. Jie statydavosi palapines laukuose, nes 
jiems buvo uždrausta apsistoti mieste, mat jie klastingai imdavo tai, kas jiems 
nepriklausė. Šie žmonės buvo iš Vengrijos, jie sakėsi buvę ištremti kaip atmini- 
mo ženklas to, kad Mūsų Viešpats pabėgo į Egiptą, kai bėgo nuo Erodo, kuris 
1eškojo jo, kad nužudytų. Bet paprasti žmonės sakė, kad jie šnipinėjo šalyje.** 


* Du vertingi straipsniai yra: R. A. Scott Macfie, 'The Gypsy visit to Rome in 1422", 
JGLS (3), 11 (1932), pp. 111-115; ir F. de Vaux de Foletier, 'Le pėlennage romain des 
Tsiganes en 1422 et les lettres du Pape Martin V', Erudes Tsiganes (1965), no. 4, 
pp. 13-19. 

** Vertimas iš lotynų kalbos: Andreas, Presbyter Ratisbonensis, Diarium sexennale, 
kurį pateikia A. F. Oefelius, Rerum boicarum scriptores (Augsburg, 1763), vol. 1,p.21. 

Čia iškyla keletas neįprastų dalykų: nuoroda į palapines; čigonų ištrė- 
mimas siejamas su Šventosios šeimos pabėgimų; įtarimas šnipinėjimu 
(kuris po penkių amžių vėl pasigirdo Vokietijoje kaip genocido pateisi- 
nimas). Bet įdomiausia tai, kad Andreas užsirašė vieno iš karaliaus 
Zigmanto laiškų, kurį šie čigonai turėjo, turinį. Jo data - 1423 m. balan- 
džio 23 d., po įžangos ėjo tekstas: 


Mus asmeniškai aplankė ištikimasis Vladislovas, waynoda Ciganorum [či- 
gonų vaivada|, kartu su palydovais, kurie pateikė mums savo nuolankius 
prašymus čia, Zipse, mūsų akivaizdoje... Dėl to mes, įtikinti jų maldavimo, 
nutarėme, kad deramai suteiksime jiems šią privilegiją: nuo šiol kiekvieną 
kartą, kai minėtasis vaivada Vladislovas ir jo žmonės atvyks į mūsų valdas, 
laisvuosius miestus ar miestus-tvirtoves, — mes griežtai pavedame ir įsako- 
me savo ištikimiesiems: jūs turite palankiai priimti ir nekliudomi bei nesivar- 
gindami laikyti minėtąjį vaivadą Vladislovą ir čigonus, kurie yra su juo; ir 
visaip saugokite juos nuo bet kokių kliūčių ir nemalonumų. Jei tarp jų kiltų 
kokių nors nesutarimų arba bėdų, nei jūs, nei kas nors kitas iš jūsų, bet tik 
pats vaivada Vladislovas turi galią juos teisti ir išteisinti... 


Šis saugumo dokumentas buvo įteiktas Zipse, šiaurinėje Vengrijos 
kunigaikštystės dalyje (dabar Slovakija), kur, - tai yra žinoma, - tuo 
metu buvo apsistojęs Zigmantas. Atrodo, tą raštą bus gavę čigonai, 
kurių kilmė kitokia nei tų, kurie aplenkė juos vakaruose. Dokumente 
nėra minima maldinga kelionė, nėra aiškinimo apie egzotišką kilmę, o 
pats Vladislovas, pristatomas kaip Zigmanto pavaldinys, turėjo vardą, 
kuris labiausiai paplitęs Vengrijoje ir Lenkijoje, tuo tarpu jo pirmtakų 
vardai Andrew ir Michaelis priklausė visam krikščioniškajam pasau- 
liui. Jo paties (jei ne jo sekėjų) ryšys su Vengrija turėjo būti gana ilga- 
laikis. Tiesą sakant, jie atrodė kaip rimčiausi antrosios imigracijos ban- 
gos pirmeiviai, tačiau jų pėdsakų neįmanoma atsekti, nes Vladislovas 
niekada daugiau nebepasirodė. 

Kronikininkas Andreas dar kartą užrašė, kad čigonai lankėsi Ra- 
dasbone 1426 m. ir - nenurodo tikslios vietos - 1433 m. (šį kartą 
pažymi, kad jie „sakėsi esą iš Egipto“). Bet šios vėlesnės grupės nesu- 
laukė tiek daug dėmesio, ir dar keletą metų galime detaliai žymėtis 
pirmųjų migrantų judėjimą. 

Abejonių nekelia čigonų lankymasis Ispanijoje, kur pirmasis su jais 

susijęs dokumentas yra 1425 m. sausio 12 d. trims mėnesiams Alfon- 
so V Aragoniečio „Donui Johanui iš Mažojo Egipto (de Egipte Me- 
nor)“ Saragosoje išduotas apsaugos raštas. Akivaizdu, kad Alfonsas, 
savo darbais nusipelnęs epiteto „,Kilnusis“, palankiai Žiūrėjo į naujai 
atvykusius maldininkus. Po kelių mėnesių jis išdavė dar vieną apsau- 
gos raštą kunigaikščiui Tomui iš Mažojo Egipto ir jo sekėjams, o kai 
Alagono, miestelio prie Saragosos, gyventojai pavogė iš čigonų kuni- 
gaikščio kurtą ir mastifą, Alfonsas nedelsiant liepė juos grąžinti. Kuni- 
gaikštis Tomas rūpestingai saugojo apsaugos raštą ir 1435 m. pateikė 
jo kopiją tada, kai iš karalienės Blanšos Navanietės gavęs 23 florinus, 
atvyko į Ispanijos Kanfranko pasienio postą Somporto perėjos papė- 
dėje. Chakos miesto ir Kanfranko mokesčių ir muito rinkėjas pareika- 
lavo mokėti, bet garbingasis ir puikusis (muyt honrado et inclito) Ma- 
žojo Egipto kunigaikštis pareiškė, kad jis ir jo žmonės krikščioniškojo 
tikėjimo vardu išsirengę į maldingą kelionę po visą pasaulį ir kad kara- 
lius Alfonsas jam suteikė leidimą laisvai pereiti visas jo žemes su savo 
būriu ir šeima ir nemokėti jokių mokesčių ar rinkliavų. Karališkasis 
leidimas iš tikrųjų yra taip suformuluotas (dabar saugomas Hueskoje 
kartu su jo autentiškumą patvirtinančių dokumentu). Čigonų kunigaikštis 
vengė mokėti mokesčius, bet privalėjo deklaruoti turimą asmeninį tur- 
tą: jį sudarė ,,5 arkliai, kurių kiekvieno vertė 20 florinų; 5 šilkiniai dra- 
bužiai; 4 sidabrinės taurės, kurių kiekviena svėrė bemaž vieną marką 
(maždaug 8 uncijas)“. 

Tokios yra pirmosios mūsų turimos nuorodos į vadovus, kurių vardai 
buvo Tomas ir Jonas. Netrukus kunigaikštis Tomas vėl pasirodys. Jis 
galėjo būti tas bevardis čigonų kunigaikštis, kurį mes jau matėme ro- 
dantį popiežiaus raštą 1427 m. La Šapelėje, šiauriniuose Paryžiaus 
priemiesčiuose, bet netrukus po to Amjene iš tikrųjų lankėsi kunigaikš- 
tis Tomas, nešdamasis jo vardu išduotus popiežiaus raštus. La Šapelės 
čigonų aprašymas Paryžiaus žurnale „Bourgeois“ yra vienas iš išsa- 
miausių pasakojimų, išlikusių iki mūsų dienų. Jų tamsi oda ir sidabriniai 
auskarai buvo egzotiškas reginys, kuris prie savęs traukė smalsių žiū- 
rovų minias. Moterų kostiumas buvo baltiniai, ant jų dar į paklodę pa- 
našus apdaras, jau anksčiau matytas Arase 1421 m. ir Bolonijoje 
1422 m. Karti jų burtų tiesa (arba prasimanymas) pranašaujant ne 
vienoje santuokoje pasėjo nesantaiką. Paryžiaus „„Bourgeois“ pažymėjo: 

„Turiu pasakyti, kad ėjau ten tris ar keturis kartus pasikalbėti su jomis 
ir niekada nepastebėjau, kad netekau penso, ir nemačiau, kad jos žvilg- 
čiotų į kieno nors rankas, bet visi tvirtino, kad jos tai darė“. Galop 
Paryžiaus vyskupas įsakė, kad būrėjos ir leidžiantys joms skaityti iš 
savo delno būtų atskirti nuo bažnyčios, ir čigonai buvo priversti kraus- 
tytis toliau. Maždaug po trijų savaičių, vis dar 1427 m. rugsėjį, Amjene 
jų gyveno apie 40 žmonių, o jiems vadovavo kunigaikštis Tomas, kuris 
gavo 8 paryžietiškus svarus (livres parisis) 1 pelnė savo žmonėms 
palankumą pasakojimu apie tai, kaip jie buvo išvaryti iš savo „labai 
keistos ir tolimos“ šalies, nes nesutiko atsižadėti krikščioniškojo tikėji- 
mo. Po pusantrų metų, 1429 m. kovą, Turnė mieste apsilanko bevardis 
kunigaikštis iš Mažojo Egipto ir jį lydintis maždaug 60 žmonių būrys, 
visais atžvilgiais panašus į tą, kuris lankėsi Amjene. Oldermenas iška- 
bino skelbimus, įspėjančius miestiečius, kad nedarytų jiems nieko blo- 
ga, ir raginančius duoti išmaldą; be to, oldermenas nusiuntė jiems vy- 
no, kviečių, alaus, silkių ir malkų. 

Čigonų atvykimas taip pat sukeldavo nenumatytų išlaidų. 1428 m. 
gegužę Hildesheimas turėjo sumokėti už namo, kuriame buvo apsisto- 
Ję čigonai, sutvarkymą. Beveik tuo pačiu laiku panašių išlaidų turėjo ir 
Flandrija, kai čigonai buvo apgyvendinti Vulhauze, Briugėje; 1429 m. 
Deventeryje, kai miestas dar padengė palydos šiaurėn, į naująją susto- 
jimo vietą, išlaidas; 17 1429—1430 m. Roterdame „už mokyklos pastato 
išvalymą po to, kai ten pabuvo kunigaikštis ir jo svita“. Deventerio 
įrašas yra pirmasis Nyderlanduose, pavadinęs čigonus „Heidens“ („„pa- 
gonimis“), šis vardas jiems prigijo Nyderlanduose. Kunigaikščius ir gra- 
fus iš Mažojo Egipto taip pat savo archyvuose mini: 1429 m. Neime- 
genas, Utrechtas ir Arnhemas, o 1430 m. - Midelburgas, Ziutfenas ir 
Leidenas. Kelis kartus archyvai užsimena apie popiežiaus raštus. Bet 
kai „Egipto kunigaikštis“ 1431 m. vėl aplankė Midelburgą, jis parodė 
Pilypo Burgundiečio — daugumos Nyderlandų žemių siuzereno - iš- 
duotą dokumentą. Kunigaikštis, 1429—1430 m. apsistojęs Roterdame, 
užsitikrino dvigubą paramą, pateikdamas „popiežiaus raštus ir mūsų 
brangiojo Burgundijos valdovo raštus“. 

Yra pagrindas manyti, kad čigonai, kurie 1430 m. atvyko į Mecą ir 
Konstancą, 1431 m. į Turnė, 1434 m. į Hamburgą („kunigaikštis Jonas 
iš Mažojo Egipto“) ir Frankfurtą prie Maino bei 1434—1435 m. į Briu- 

gę, buvo pradinio būrio dalis. Daugiau abejonių, iš kur atvyko čigonai, 
kurie dažnai lankėsi ryčiau, Saksonijoje (1432 m. Erfurte, 1435 m. 
Meiningene): galbūt jie buvo vėlesni atvykėliai iš Vengrijos. Tų, kurie 
Meiningene praleido 11 dienų, laukė šaltas priėmimas, nepaisant to, 
kad turgaus aikštėje jie linksmino miestiečius akrobatiniais triukais. 
Dėl tamsios odos gyventojams jie atrodė svetimi; galų gale kunigas 
juos išvarė. 


Apžvalga 


Per tą laiką žvalgymosi metas, jei tokio išvis būta, jau ėjo į pabaigą. 
Mes atskleidėme pakankamai, kad nustatytume, jog gyvenimas vaka- 
ruose kažkuo traukė čigonus, kuriems reikėjo naujos tėvynės. Taigi, jie 
vienaip ar kitaip susipažino su Vokietija, Šveicarija, Prancūzija, Italija ir 
Ispanija, kitomis šalimis; tačiau mes kol kas dar neaptikome jokių žen- 
klų, kad jie būtų pasistūmėję giliau į Europos šiaurę arba rytus arba 
būtų kirtę Lamanšą ar Šiaurės jūrą. 

Bet kokia dviejų dešimtmečių, prasidėjusių 1417 m., interpretacija 
kelia keletą nepagyįstų prielaidų. Yra ženklų, rodančių, kad lig šiol mes 
turėjom reikalų ne su šiaip imigracija, bet priešingai — su gana darniais 
būriais, kurie keliaudavo plačiai išsklidę ir daugeliu atvejų valdomi 
kelių vadų. Iš tikrųjų jie buvo gana vieningi ir glaudžiai tarpusavyje 
susiję. Nes jie pasakodavo tas pačias istorijas ir rodydavo panašius 
patvirtinamuosius dokumentus, iš pradžių išduotus imperatoriaus ir 
kitų monarchų, vėliau — popiežiaus. Tuo metu jų priedanga papras- 
čiausiai buvo pasakojimas apie atgailą už atskalūniškumą: tik Andre- 
aso iš Radasbono dienoraštyje yra užuomina apie pagražintą istoriją, 
pagrįstą tuo, kad nepavyko padėti Šventajai šeimai pabėgti į Egiptą, 
tačiau ją dar reikia atidžiai išstudijuoti. Kai kurie svarbūs jų gyveni- 
mo būdo aspektai vis dar yra migloti. Pavyzdžiui, stebina, kad iki 
šešioliktojo amžiaus nė žodžiu neužsiminta apie čigonų gimtąją kal- 
bą; mes taip pat nieko neaptinkame apie kokius nors sunkumus ben- 
draujant su šalių, kuriose jie lankėsi pirmą kartą, gyventojais. Vėl 
turime tik šykščių detalių apie transporto priemones ir pastoges. Mi- 
nimos palapinės, tačiau retai. Pirmieji migrantai, matyt, turėjo mažai 
transporto priemonių ir, kai jiems nepavykdavo įkalbėti miestiečių 

duoti pastogę, nakvodavo atvirame lauke arba laikinose priedangose. 

Tirščiausia migla dengia už šių antpuolių glūdinčią socialinę ir politi- 
nę santvarką bei ryšių sistemą. Mes susidūrėme su maždaug dviem 
tuzinais skirtingų čigonų vadų vardų: kai kurie tų vardų išnyra tik kartą; 
kiti, be jokios abejonės, priklausė daugiau nei vienam asmeniui. Kas 
buvo šie puikiai apsirengę raiti „kunigaikščiai“ bei „grafai“ ir ką reiškė 
jųįsiveržimai? Ar jie paprasčiausiai vaidino? Iš tikrųjų visai įmanomas 
dalykas, kad kartais būrio vadas turėjo čigoniško kraujo arba buvo 
vedęs čigonę žmoną: mes jau matėme, kad Bolonijoje kunigaikštis An- 
drea, įsikūręs „Albergo del Re“ viešbutyje, turėjo žmoną, kuri buvo 
garsi būrėja. Žinoma, pavaldūs vadai tikriausiai buvo čigonų kilmės. 
Bet kai kunos Vidurio ir Rytų Europos šalys rūpinosi, kad čigonų ne- 
valdytų čigonai. Tokių įrodymų jau pasitaikė, ir ateityje jų bus dar dau- 
giau- Lenkijoje, Lietuvoje, Transilvanijoje ir kitur. Ankstyvojoje čigo- 
nų istorijos stadijoje, Graikijoje ir Balkanuose, mes matėme, kaip buvo 
skiriami valdovai ir įstatymų kūrėjai, ir būtent jiems čigonai mokėjo 
savo mokesčius. Kerkyra turėjo čigonų leną, kurios baronas naudojosi 
ypatingomis privilegijomis teisėtvarkos reikaluose (žr. 58 psl.). Didelė- 
je Europos dalyje kai kuriems asmenims čigonų antplūdžiai tapo pasi- 
pelnymo šaltiniu. Vladislovas, čigonų vaivada, kuriam 1423 m. impe- 
ratorius Zigmantas malonėjo išduoti apsaugos raštus, buvo, matyt, vie- 
nas jų. 

Statuso skirtumas išliko ir vėliau, kai čigonai įsiskverbė į vakarus, ir 
užrašai apie jų viešnages pradedant 1417 m. pabrėžia ženklų skirtumą 
tarp elgesio su kunigaikščiu arba grafu, kuris gaudavo nakvynę kaip 
gerbiamas asmuo, ir elgesio su jo svita, kuri apsigyvendavo prastesnė- 
je aplinkoje. Tačiau vakaruose vadovų vaidmuo smarkiai pasikeitė. 
Pirmiausia jie nustojo buvę čigonų priėmimo į socialinę-ekonominę hie- 
rarchiją laiduotojai, atiduodantys valdžiai čigonų bendruomenės su- 
rinktus mokesčius; jie tapo čigonų ir gadzo tarpininkais, kurie derybo- 
mis ir meilikavimu siekė išpešti naudos iš pasaulio galingųjų. 

Čigonų vadovų ypatingą vaidmenį žymėjo svarbus įprastinis sutari- 
mas, kad čigonai turi teisę tvarkyti savo pačių reikalus — neliečiamybė, 
kurią pabrėžia 1423 m. Vladislovui išduoti apsaugos raštai ir mini netgi 
ankstesni dokumentai, su kuriais čigonų būrys keliavo pro Tumė 1422 m. 
Tai, kartu su išmaldos prašymo privilegijomis, kylančiomis iš jų, kaip 

krikščionių maldininkų, statuso, užtikrino, kad tol, kol jie buvo pnimami 
savo pačių nuožiūra, jie galėjo tikėtis svarbios, kad ir nenuolatinės, pa- 
galbos maistu, gėrimais ir pinigais, o pažeidę kokią nors teisę tikėtis 
švelnesnės bausmės. Tačiau ilgalaikio sprendimo nebuvo, nes išanks- 
tinis nusistatymas ir ekonominė šalių, per kurias jie keliavo, santvarka 
lėmė, kad sėsliai negyvenantys žmonės retai kada galėjo tikėtis i1lges- 
nio gero priėmimo: gildijos tvarkė amatus ir prekybą, prekyba taip pat 
buvo griežtai kontroliuojama, o valstiečiai nebuvo įpratę samdytis atsi- 
tiktinės darbo jėgos; taigi čigonų pragyvenimo šaltiniai apsiribojo smul- 
kiomis paslaugomis, nedidele prekyba bei pramogomis. 

O dėl akstino migruoti į vakarus, tai Timūras (Tamerlanas) leido 
Europai atsikvėpti nuo Osmanų imperijos spaudimo penkioliktojo am- 
Žiaus pradžioje, užpuolęs turkus Antalijoje, bet 1415 m. Osmanų impe- 
rijos puolimas atsinaujino ir turkai atgavo ne tik prarastas žemes Grai- 
kijoje ir Balkanuose, bet ir užkariavo naujas. 1417 m. Valakija buvo 
priversta sudėti ginklus, nors jos dinastija, teritorija ir krikščioniškasis 
tikėjimas išliko nepaliesti; vėliau Transilvanijai ir pietų Vengrijai teko 
atremti pasikartojančius turkų antpuolius. Iki šiol čigonų migracijos ry- 
šys su turkų puolimais atrodė labai įtikinamas, todėl mus verčia dar 
kartą į jį pasigilinti, bet pirma dera prisiminti: didesnė dalis Europos 
čigonų ir toliau gyveno Osmanų imperijos valdose, kurios iš tiesų apė- 
mė ir nemažą vidurio bei pietų Vengrijos dalį. Jei kai kurie čigonai 
galėjo laisvai pasiieškoti alternatyvių teritorijų ir taip padarė, nepanašu, 
kad jie taip elgėsi iš religinių paskatų, nors ir pabrėždavo šį aspektą 
judėdami vakarų link. (Bet kuriuo atveju turkų požiūris į krikščionis ir 
Žydus buvo daug geresnis, nei, tarkim, Ispanijos krikščionių į žydus ir 
musulmonus.) Galima ginčytis, ar, laikui bėgant, Osmanų imperijoje 
jiems būtų prasčiau klojęsi: užkariavimų metui pasibaigus, nukariautų 
tautų likimas dažniausiai nebūdavo blogesnis nei esant ankstesnei val- 
džiai. Apskritai turkai palikdavo civiliniams gyventojams laisvę su są- 
lyga, kad jie mokės nukariautojams mokesčius, ir tai čigonams nebuvo 
naujiena; be to, musulmonų visuomenė pernelyg nesirūpino rase arba 
kilme. Staigus žlugimas ir pavojus, su kuriuo jie susidūrė karų svars- 
tyklėms svyrant tai į vieną, tai į kitą pusę, buvo kitas reikalas. Užpuo- 
likai kardu ir ugnimi niokojo žemę; jie plėšdavo Balkanų miestus, kai- 
mus ir vienuolynus bei ištisus regionus paversdavo dykynėmis, tad la- 

bai tikėtina, kad daugelis čigonų mielai pasišalino iš nuolatinės kovos 
arenos. Tačiau yra kitokia užuomina Arnoldo von Harffo gana iškrai- 
pytame pasakojime jam aplankius Metonį (61 psl.): čigonų migraciją 
jis aiškina „kai kurių valdovų ir grafų nenonu tarnauti turkų imperato- 
niui“; čigonų lenų baronai ir panašūs į juos galėjo prarasti kur kas dau- 
giau nei savo valdinius, todėl jų įkarštį rengti tiriamąsias ekspedicijas 
galbūt pirmiausia skatino savanaudiškumas. 

„Mažojo Egipto“ pabrėžimas čigonams aiškinant savo kilmę pri- 
blokštiems vakariečiams galbūt rodo, kad ankstyvieji jų būriai turėjo 
nesenų ryšių su Peloponesu. Jie nebuvo vieninteliai pabėgėliai iš tų 
vietų. Nors daugelis didikų pasiliko ir priėmė islamą, turkų puolimai 
Europoje kitus kartu su daugeliu kunigų ir paprastų žmonių privertė 
bėgti ir ieškoti saugesnės vietos, galų gale keliauti į vakarus bei gyventi 
iš labdaros. Savivaldybių archyvai liudija, kad kai kurie jų keliaudavo 
būriais, kuriuos vedė panašius į čigonų titulus turėję ir panašiai priima- 
mi vadovai. Briugės archyvuose, pavyzdžiui*, nuo pat penkioliktojo 
amžiaus pradžios esama įrašų apie išmokas daugybei klajojančių grai- 
kų, tarp jų ir keliems grafams; taip pat grafui iš Valakijos, kurį iš savo 
valdų išvijo užkariautojai turkai, bei Vengrijos kunigaikščiui; 1453 m. 
Žlugus Konstantinopoliui, nuolat atklysdavo įvairiausių tautų ir rangų 
žmonių iš senosios graikų imperijos, tačiau tai dažniausiai būdavo ma- 
žos grupės. Iš tiesų, tokių pirmųjų pabėgėlių grupių stebėjimas ir jų 
svetingas priėmimas galėjo būti vienas iš faktorių, davusių mintį čigo- 
nams migruoti į vakarus apsimetant maldininkais. 

Turint omeny abejones dėl jų išvykimo vietos, galbūt pats laikas bū- 
tų paieškoti tolesnio istorijos rakto čigonų kalboje, atsižvelgiant į jų ju- 
dėjimą palikus Graikiją. Praktiškai visi Vakarų Europos čigonų romani 
dialektai rodo pietų slavų kalbų įtaką ir daugelis jų turi - nors gerokai 
mažiau - rumuniškų bruožų.** Ne visi dialektai turi tokį patį slavų 
skolinių žodyną, tačiau tam tikri skoliniai yra smarkiai paplitę; pavyz- 
džiui, boba "pupa", bžino "išdidus'; mačka "katė"; mizak "piktas"; 
* Plg. E. O. Winstedt, “Gypsies at Bruges", JGLS (3), 15 (1936), pp. 126-134. 

** Geriausiu skolinių Europos čigonų tarmėse sąvadu (nors remiasi dar pra- 
ėjusio šimtmečio romani lingvistikos laimėjimais) lieka F. X. Miklosich, Uber die 
Mundarten und die Wanderungen der Zigeuner Europas (Denkschriften der kaiserli- 


chen Akademie der Wissenschaften, Philosophisch-historische Klasse, Vienna, 
1872-1881), ypač 3 dalis (Die Wanderungen der Zigeuner') in vol. 23 (1874), pp. 1-46. 

puska “šautuvas", skorni "'aulinis batas su atvartu'; stanya "arklidė"; 
trūpos "lavonas". Šios Velso romani kalbos formos turi savo atitikme- 
nis daugelyje vakarų šalių dialektų (taip pat ir Suomijos čigonų kalbo- 
je). Beveik tokie pat dažni yra: dosta 'pakanka'; kirčima *'smuklė"; 
lovina "alus"; smentėna ' grietinė". Lovina - vienas iš Andrew Bor- 
de'o paimtų žodžių. Tačiau ir /ovna, ir smentėna iliustruoja vieną iš 
sunkumų, nustatant etimonus Balkanų lingvistiniame kratinyje, kur žo- 
džiai labai sumišę: abu šie skoliniai galėjo atkeliauti per ramunų kalbą. 
Patys akivaizdžiausi rumuniški skoliniai Velso čigonų kalboje yra šie: 
bauri “sraigės', manč “pralinksmėti', mūra "uoga", vare- "kada nors' 
(pvz., varekdi “bet kada"); yra ir daug ginčytinų. Kita vertus, vengrų 
kalbos įtaka nesiekia taip toli ir, regis, yra vėlesnio skolinimo, apsirnibo- 
jusio tik Vidurio Europos šalyse susiformavusiais dialektais, rezultatas. 
Ar mes tuomet turime daryti išvadą, kad čigonai, keliavę į vakarus 
penkioliktajame amžiuje, nebuvo ilgam apsistoję Vengrijoje, bet visi daug 
laiko praleido pietinėse slavų žemėse ir nors mažiau — vlakiškai kal- 
bančiose teritorijose (išskyrus tuos, kurie tiesiai iš Graikijos nuplaukė 
laivu į pietų Italiją, kurios dialektai rodo labai mažą slavų įtaką)? Ne- 
protinga būti tokiems dogmatiškiems: atsižvelgdami į skirtingus skoli- 
nių iš slaviškųjų ir ramuniškųjų šaltinių mastus, taip pat atsižvelgdami į 
greitą migracijų į vakarus seką ir po to vykusį susimaišymą, manytu- 
me, kad šiuolaikiniai dialektai gali būti kilę iš kelių jau atsiskyrusių gru- 
pių kalbos susiliejimo, o čigonai, iš pradžių išvengę slavų ir nimunų 
kalbų įtakos, vėliau su kiekvienu žingsniu galėjo joms pasiduoti. 


5 


Likimo vingiai 


Nuo keturioliktojo amžiaus ketvirto dešimtmečio ir vėliau čigonai — 
tikriausiai vedlių istorijų suvilioti - pamažu ėmė sklisti iš Rytų Europos. 
Metraštininkų pasakojimai kaip šaltiniai dabar jau įgauna didesnį svorį. 
Tačiau į istorijas, užrašytas gerokai vėliau po pasakojamų įvykių, gal- 
būt be asmeninio sąlyčio tarp metraštininko ir čigonų, reikia žiūrėti 
atsargiai, nes jos dažniausiai yra išvestinės, aklai kopijuojančios me- 
džiagą iš kur nors kitur, 0 jose atsiradusios naujos detalės gali būti 
nuspalvintos paties metraštininko laikų požiūriais ir fantazijomis. Jei 
įmanoma, verčiau reikėtų kreiptis į vietinius ir centrinius archyvus: bū- 
tent ten galima rasti neapdorotos čigonų istorijos medžiagos, užrašytos 
dar neįsigalėjus išorinių veiksnių iškreiptam požiūriui. 

Vokiečių metraštininko Aventinuso (Johanno Thurmaierio) kronika, 
parašyta maždaug 1522 m., yra daugeliu požiūrių pamokanti, atsižvel- 
giant į naują aspektą. Leidinyje Bavarian Chronicle maždaug 1539 m. 
jis rašo: 


Anuomet ši vagišių rasė, padugnės ir įvairių tautų atmatos, gyvenančios turkų 
1mperijos ir Vengrijos pasienyje (mes juos vadiname Zigeni), vedamos savo 
karaliaus Zindelo, ėmė klajoti po mūsų provincijas ir bandė nebaudžiamos vers- 
tis vagystėmis, plėšikavimais ir būrimu. Jie meluoja esą iš Egipto ir esą die- 
vų* priversti bėgti, gėdingai apsimeta, jog išvaryti septyneriems metams, jie 
atgailauja už savo protėvių, kurie nusisuko nuo Švenčiausiosios Mergelės su 


* Originale yra lotyniškas žodis superis, kurio reikšmė platesnė negu vertime pavar- 
totas žodis: jis taip pat galėjo reikšti 'jų valdovų". 

kūdikėliu Jėzumi, nuodėmes. Iš savo patirties sužinojau, kad jie kalba venedų 
kalba ir yra išdavikai bei šnipai. Kaip ir kiti, ypač imperatorius Maksimilijonas 
Cezaris Augustas, ir Albertas, mūsų kunigaikščių tėvas, tai paliudijo savo vie- 
šaisiais įsakais: tačiau tušti prietarai it letargo miegas taip giliai įsišaknijo žmo- 
nių protuose, kad jie tiki, jog su jais buvo blogai pasielgta, ir visur kenčia nuo jų 
slapukavimo, vagiliavimo ir apgaudinėjimo.* 


Šis skirsnis apima pablogėjusios viešosios nuomonės apie čigonus 
amžių. Pagiežos mastas yra atkeliavęs iš paties Aventinuso laikų. Kai 
jis tai rašė, Šventosios Romos imperija jau ilgiau nei du dešimtmečius 
taikė čigonams bausmes. Valdant imperatoriui Maksimilijonui I, apie 
kurį taip palankiai atsiliepia Aventinusas, imperijos parlamentas išleido 
tris įsakymus (1497, 1498 ir 1500 m..), kurie čigonus kaltino šnipinėjimu 
ir įtraukė į išvaromų asmenų sąrašą. Šie įstatymai suteikė atitinkamą 
atspalvį kunigaikščių, hercogų ir kitų imperijos monarchų leidžiamiems 
potvarkiams. Įtarinėjimas šnipinėjimu (kurį jau minėjo Andreas iš Ra- 
dasbono) pirmiausia buvo būdingas vokiečiams. Jis itin skaudžiai pa- 
lietė čigonus, nes savo pačių labui jiems reikėjo artimiau susipažinti su 
šalimi ir daugiau sužinoti apie jos gyventojus. Akivaizdus Aventinuso 
pripažinimas, jog egzistuoja ypatinga čigonų kalba (nebent jis papras- 
čiausiai nurodė, kad išmokę svetimų kalbų jie galėjo sukčiauti), yra 
vertas dėmesio, nors jis laiko ją slavų venedų kalba, kuri buvo vartoja- 
ma Rytų Vokietijoje. Jo aiškinimas apie čigonų migraciją kaip septyne- 
rių metų tremtį taip pat vertas dėmesio dėl to, kad jie nepagelbėjo 
Šventajai Šeimai, bėgančiai į Egiptą. Jei šią ypatingą istoriją sugalvojo 
patys čigonai, kad lengva būtų ją paskleisti kaip kilusią iš Egipto, su 
kuriuo juos seniai siejo viešoji nuomonė, tai buvo neatsargus pagražini- 
mas. Niekas nežinojo, kad nurodytu metu čigonai dar tebegyveno In- 
dijoje, ir tai suteikė Europos gyventojams teisėtą dingstį netolerancijai, 
panašią į tą, kuri paskatino antisemitizmą, penimą tvirtinimais apie Žy- 
dų dalyvavimą nukryžiavime ir apie knikščionių vaikų aukojimą per 
Žydų Velykas. 

Istoriniu požiūriu labiausiai intriguojanti Aventinuso pastaba yra ta, 
kad visuotinė čigonų imigracija, bent jau į Bavariją, prasidėjo 1439 m., 


* Vertimas iš lotynų kalbos: Johan Thurmaier, Annalium Boiorum libri septem (In- 
golstadt, 1554). 

vadovaujant karaliui Zindelo arba Zindelui. Tai yra vienintelis kartas, 
kai buvo aprašytas karaliaus Zindelo žygis. Tačiau iš šios vienos nuo- 
rodos galima nemažai ką išvesti. Kyla didelė pagunda kiekvieną pa- 
stebėtą ankstyvąjį būrį sieti su vienu iš kelių įvardytų vadų, ir - išimti- 
niais atvejais — kruopščiai atsekti Europos žemėlapyje spėjamą kiek- 
vieno iš jų maršrutą. Puikus tokios paieškos pavyzdys Adriano Coloc- 
ci ,„Gli Zingari“ (1889), kur yra žemėlapis, vaizduojantis karaliaus Sin- 
delo, kunigaikščio Mihalio, kunigaikščio Andrašo ir kunigaikščio Panu- 
elio maršrutus. Skirtingai nuspalvintos linijos prasideda Valakijoje ir 
pradeda išsiskirti tik Vengrijoje. Autorius kažkodėl, be jokios akivaiz- 
džios priežasties, mano, kad kunigaikštis Panuelis (vardas, kurį mes 
dar išgirsime) 1417 m. vadovavo Baltijos miestų plėšimui, o vėliau lan- 
kėsi Leipcige (1418 m.) ir Mece (1430 m.). Kunigaikščiai Michaelis ir 
Andrew keliavo kartu iki Šveicarijos, tada Andrew pasuko į pietus, 
kirto Boloniją, Forlį ir Romą (1422 m.) ir per Provansą grįžo į Paryžių 
(1427 m.); paskutinį kartą jį matė traukiant Anglijos link. Kunigaikščio 
Michaelio būrys skilo Šveicarijoje, vienas būrys pasuko link Strasbūro 
(1418 m.), Augsburgo (1419 m.), Miunsterio ir Kaselio (1424 m.) bei 
Meiseno (1426 m.), o kitas pietvakarių kryptimi keliavo į Liucerną ir 
Sisteroną (1419 m.) bei Barseloną (1447 m.). Nors Colocci, be abejo, 
pasižymėjo lakia vaizduote, karaliui Zindelui net jis tesugebėjo priskirti 
tik vadovavimą antpuoliams Radasbono apylinkėse (1424, 1426, 1433, 
1439 m.). Išskyrus šias ir kelias kitas Aventinusu pasinaudojusių auto- 
rių nuorodas, Zindelas dingo be pėdsakų. 

Tačiau mes dar susidursime su gausybę vardų — žinomų ir visai 
naujų — turinčiais kunigaikščiais ir grafais, bet šioje vietoje, užuot lai- 
kius Vakarų ir Šiaurės Europą viena geografine sąvoka, būtų geriau 
atskirai panagrinėti kiekvieną šalį; kiekvienoje iš jų atsekti čigonų per- 
mainingos istorijos raidą, o tada iš naujo įvertinti jų padėtį šešioliktojo 
amžiaus viduryje tokioje aplinkoje, kokią atspindi Aventinusas*. 


* Čia, kaip ir kitur, pasinaudojome gausybės šaltinių duomenimis. Šis skyrius apima 
bemaž visas istorines nuorodas į čigonus anapus Balkanų iki penkioliktojo amžiaus 
6-0jo dešimtmečio; jei cituotume kiekvieną šaltinį, puslapiai persipildytų išnašomis. 
Tad dažniausiai yra cituojamos itin vertingos, išsamios apžvalgos. Kai kune ankstes- 
niame skyriuje cituoti darbai čia taip pat tinka. Gera visuotinė istorija, siekianti iki 
devynioliktojo amžiaus vidurio ir suskirstyta temomis, yra F. de Vaux de Foletier, Mille 
ans d'histoire des Tsiganes (Paris, 1970). 

Vokietija, Austrija, Šveicarija 


Būtent Vokietijoje požiūris į čigonus ėmė griežtėti, nors imperatoriškie- 
ji apsaugos raštai dar kurį laiką turėjo nemažai galios. Oportunistinis 
grafas Michellis netgi sugebėjo gauti dar vieną raštą, šį kartą iš impe- 
ratoriaus Frederiko III. Vargu ar kas gali suabejoti šio dokumento au- 
tentiškumu, nes jis buvo išduotas 1442 m. balandį Zefelde, o tai atitin- 
ka žinomą Frydricho kelią į Acheną, kur jis turėjo būti karūnuotas. 
Kitąmet grafas Michellis (arba Michaelis) buvo Bensberge prie Kel- 
no, Jūlich-Bergo hercogo pilyje; išvykdamas jis jau turėjo neliečiamy- 
bės garantiją, surašytą panašiais terminais kaip ir imperatoriaus, nors 
joje buvo išlyga, kad patys gavėjai privalo deramai elgtis. Abu doku- 
mentai vartoja žodį Czygenier. Per savo gyvenimą Jūlich-Bergo her- 
cogas suteikė dar dvi neliečiamybės garantijas, abi - grafui Dyderi- 
chui (Denkui): pirmąją - 1448 m., o antrąją - 1454 m.* 

Tačiau čigonų priėmimas jau nebebuvo vienodas. Nors kai kuriuose 
miestuose, pavyzdžiui, Hamburge (1441-1468 m.) 1r Hildesheime 
(1442 m. ir 1454 m.), išmaldos toliau buvo duodamos be jokio priešiš- 
kumo, kituose čigonai nebuvo pageidaujami. Zygburgo, kiek į šiaurę 
nuo Bonos, archyvai, pradedant 1439 m., dažnai turi įrašų apie dova- 
nas čigonams, tačiau tai jau buvo kyšiai, kad jie išsinešdintų. Frankfur- 
te prie Maino nuo 1449 m. čigonai dažnai negaudavo leidimo įeiti į 
miestą arba būdavo jėga išvejami; o Frankonijoje jiems buvo sumokė- 
ta, kad išvyktų į Bambergą 1463 m. Bavarija 1456 m. turėjo vieną iš 
keisčiausių argumentų išvarymui, kai gydytojas Johannas Hartliebas, 
knygos apie chiromantiją autorius, paragino kunigaikštį atsikratyti či- 
gonų dėl to, kad jie burdami iš delno nesinaudojo moksliniais metodais. 

Kartais požiūrio iš viršaus pasikeitimas yra nesuvokiamai ūmus: an- 
tai 1472 m. kovą pfalcgrafas Frydrichas įteikė Mažojo Egipto grafui 
Baltramiejui raštą su įprastinėmis sąlygomis, o vėliau, gruodį, pats už- 
draudė visiems čigonams keliauti per jo valdas. Dar vienas monar- 


* Žr. O. van Kappen, “Four early safe-conducts for Gypsies', JGLS(3), 44 (1965), 
pp.107-15. Trys knygos apie ankstyvąją čigonų istoriją vokiškai kalbančiose šalyse 
yra: H. Arnold, Die Zigeuner, Herkunft und Leben im deutschen Sprachgebiet (Olten, 
1965), ypač pp. 33-63; H. Mode und S. Wolffling, Zigeuner, Der Weg eines Volkes in 
Deutschland (Leipzig, 1968), ypač pp.141-66; ir R. Gronemeyer and G. A.Rakel- 
mann, Die Zigeuner, Reisende in Europa (Cologne, 1988), ypač pp.23-78. 

chas, dešimtmečiu vėliau bandęs juos pašalinti, buvo Brandenburgo 
markgrafas Albrechtas Achilesas. 

Kilmingųjų čigonų vardai nuolat įvairėjo. Kartais tik po mirties vo- 
kiečių metraščiuose fiksuojamas naujas vardas: kunigaikštis Panuelis 
1445 m. (netoli Fiurstenau Žemutinėje Saksonijoje); grafas Petrus 
1453 m. (netoli Bautnos); grafas Antonis 1552 m. Brecingene; visų jų, 
kaip bet kurių kitų kilmingųjų, antkapius puošė herbai - kaip antai gra- 
fo Johanno, kuris buvo palaidotas Pforcheime 1498 m. O kalbant apie 
gyvuosius, reikia paminėti kunigaikštį Ernstą ir grafą Ambrozijų, kurie 
buvo įmesti į kalėjimą 1483 m. Hohengeroldseke, pfalcgrafystėje, už 
nežinomą nusižengimą; jie, kad ir kaip ten būtų, sugebėjo išsisukti sa- 
vuoju stiliumi, pabrėždami savo svarbumą ir žadėdami nekeršyti už 
savo įkalinimą. 1488 m. Saksonijoje aptinkame dar vieną naują vardą, 
kuomet grafas Nicolausas Casparas iš Mažojo Egipto, sukurpęs mums 
žinomą istoriją apie atgailą, gavo iš Lesingo grafienės Johannos ap- 
saugos raštus*. 

1497 m. Šventosios Romos Imperijos įstatymų leidėjai pajuto, kad 
būtina įsikišti. Parlamentas apkaltino čigonus šnipinėjimu ir svarstė, 
kaip jų atsikratyti. Kitais metais įsakė, kad čigonai, kaip šnipai, būtų 
išvaryti iš šalies; šis dekretas buvo atnaujintas 1500 m., suteikus jiems 
leidimą pasitraukti iš Vokietijos iki Velykų, nes vėliau jau nebebūtų nu- 
sikaltimas prieš juos imtis prievartos; trumpai tariant, jie buvo paskelbti 
už įstatymo ribų. Tokios priemonės mažai ką padėjo ir nesustabdė naujų 
neliečiamybės garantijų išdavimo, pavyzdžiui, lenkų kunigaikštis Bo- 
gislavas X, vakarų ir vidurio Pomeranijos vadovas, 1512 m. leido Lud- 
wigui von Rothenburgui, Mažojo Egipto grafui, keliauti į Dancigą 
(Gdanską) kartu su sava zyganisch kompanija. Parlamento įsakymai, 
pakartotinai išleisti 1544 ir 1548 m., didesnių rezultatų nedavė. Paga- 
liau 1551 m. išleistas dekretas bandė užlopyti įstatymo spragas skelb- 
damas, kad bet koks čigonų leidimas negalioja, ir uždraudė išduoti to- 
kius dokumentus ateityje. Tai buvo paskutinysis iš bendrųjų dekretų, 
iškeliavusių iš imperatoriškojo parlamento, bet toli gražu ne iš viešo- 
sios tvarkos nuostatų, kurie buvo leidžiami nuo 1500 m.; panašius įsa- 


* Visą garantijos tekstą pateikia C. von Weber, 'Zigeuner in Sachsen 1488-1792", 
knygoje Mitileilungen aus dem Hauptstaatsarchive zu Dresden (Leipzig, 1857-1861), 
vol. 2, pp. 282—-303. 

7 iliustracija. = Čigonų šeima. Namų ūkio vadovas, maždaug 1480 m. 
Nacionalinė biblioteka, Paryžius. 


kus toliau vieną po kito pleškino atskiros Vokietijos žemės.* Vokietija 
jungė maždaug 300 valstybių. Tai reiškė ne tik tai, kad įstatymų daugė- 
Jo, bet ir tai, kad jie dažniausiai buvo neveiksmingi dėl smulkių kuni- 
gaikštėlių silpnumo ir nesugebėjimo veikti išvien. Tik retkarčiais ran- 
dame įrodymų apie pastangas suvienyti jėgas, pavyzdžiui, kuomet Kelno 
arkivyskupas, Miunsterio vyskupas ir Klėvės-Julich-Bergo hercogas 
paskyrė 25 patrulius 1538 m., kad šie imtųsi veiksmų prieš kurstytojus, 
anabaptistus, čigonus ir t.t.; Klėvės-Julich-Bergas, prieš šimtmetį bu- 
vęs toks svetingas, iš to turėjo daugiau praktinės naudos nei iš daugelio 
1525-1558 m. išleistų įstatymų, kurie čigonams draudė įkelti koją į 
hercogystę. Kiek mažai įtakos turėjo imperatoriškasis dekretas, maty- 


* Plg. R. A. Scott Macfie, “Gypsy persecution: a survey of a black chapter in Euro- 
pean history', JGLS(3), 22 (1943), pp. 65-78. 

ti iš 1549 m. įvykių Niurnberge. Kai čigonų grupė pasirodė Heideke, 
nesiimti jokių veiksmų prieš juos, bet įtikinti pasitraukti; ir tik kitąmet 
vėl jiems pasirodžius, buvo duotas leidimas panaudoti jėgą, jei nepa- 
vyktų įkalbėti. 

Panašūs įvykiai klostėsi ir Šveicarijos kantonuose, kurie, bent ofi- 
cialiai, ilgai sudarė mažą Šventosios Romos imperijos dalį, bet dabar 
atkakliai tvirtino savo nepriklausomybę ir konfederaciją. 1471 m. Tag- 
satzungas (seimas) Liucernoje išleido įsakymą, draudžiantį čigonus ap- 
gyvendinti ar priglausti Šveicarijos konfederacijos teritorijose; o mies- 
tas-valstybė Ženeva, esanti už konfederacijos ribų, 1477 m. išvarė ke- 
lis „saracėnus“. 1510 m., vėl Liucernoje, po skundų, kad čigonai vogė 
1r buvo pavojingi, Zegynen buvo uždrausta kelti koją į konfederaciją, o 
Jei jie bandytų grįžti, grėsė kartuvės. Nepaisant to, skundai tęsėsi, ir 
Berno parlamentas 1516 m. davė specialius nurodymus pasirūpinti, 
kad jie nepriartėtų prie sienų. Keliais mėnesiais anksčiau Ženeva taip 
pat paskelbė „saracėnus“ už įstatymo ribų. Šios priemonės, matyt, irgi 
nebuvo itin veiksmingos, nes 1525 m. Liucerna dar kartą išleido įstaty- 
mą, skelbiantį, kad čigonai turi būti išvaryti iš konfederacijos ir bau- 
džiami už vagystes lygiai taip pat kaip kiti vagys. Po dvejų metų šį teko 
atnaujinti, tačiau 1530 m. Badeno parlamentas pažymėjo, kad čigonai 
klajoja visur, ir vietos valdžios organams buvo įsakyta jų neįsileisti ir 
sudaryti įspūdį, kad bus pakarti, jei juos pagaus sukčiaujant. Jau po 
dvejų metų čigonų klausimas vėl buvo įtrauktas į darbotvarkę, o rezul- 
tatas buvo tas pats: suradus suimti ir pagal įstatymą nubausti, o nuo 
valstybės sienų vyti šalin. 

Pasakojimų apie aršų čigonų pasipriešinimą pasitaiko retai: Ženeva 
pateikia vieną pavyzdį, kai 1532 m. tarp didelio čigonų būrio ir miesto 
pareigūnų, kurie neleido jam įeiti į miestą, kilo konfliktas. Čigonai rado 
prieglobstį vienuolyne; tačiau miestiečiai vis tiek būtų juos nuteisę vie- 
toje, jei nebūtų įsikišusi valdžia. Maždaug 20 čigonų buvo suimta, bet 
jie maldavo pasigailėti, ir buvo paleisti propter Deum: juos tebegaubė 
kažkokia maldininkų aura. 

Šešioliktojo amžiaus Šveicarijos metraštininkai (ypač Brennwaldas, 
maždaug 1530 m.; Stumpfas, 1538 m.; Wurstisenas, 1580 m.) gretino 
ankstyvųjų metų čigonų atvykėlius su (Stumpfo aprašyme) „netiku- 

siais nenaudėliais, kurie klajoja mūsų dienomis ir iš kurių net pats ge- 
riausias yra vagis, nes jie pelnosi duoną tik iš vagysčių“.* Tai yra viena 
iš pirmųjų tebetrunkančių debatų „kas yra tikrieji čigonai?“ apraiškų; 
daug kas mano, kad daugiau nei romantiškai egzotiška teigti apie ko- 
kius nors realius ryšius tarp šių dienų keliautojų ir indiškosios protėvy- 
nės**. Kitame amžiuje kiti šveicarų metraštininkai (Guleris, 1616; Spre- 
cheris, 1617) plėtojo šią priešpriešą ginčydamiesi dėl to, ar tikrieji čigo- 
nai, pasibaigus skirtam jų tremties laikui, neišvyko namo, 0 juos nepa- 
keitė neaiškūs vagys valkatos.*** 


Prancūzija 


Netgi pasibaigus Šimtamečiam karui ir 1453 m. anglus išvarius iš visos 
Prancūzijos, išskyrus Kalė, didžioji Prancūzijos dalis nebuvo tiesiogiai 
pavaldi monarchijai, kol maždaug po 50 metų prasidėjusi žemių konfis- 
kacija nesujungė Burgundijos, Anžu, Bretanės ir Burbonų kunigaikš- 
čių valdų. Vadinasi, šiandieninė Prancūzijos teritorija buvo draskoma 
įvairiausių politinių įtakų. 

Politinis valdžios susiskaldymas čigonams visai netrukdė.**** Dau- 
gelyje Prancūzijos vietų iš pradžių jie laikėsi visai neblogai. Neveras 
vis dar buvo nepriklausomo leno sostinė, kai „kilmingasis princas mes- 
jė Thomas, comte de Gipte la Minor“ maždaug su 30 savo šalininkų 
1436 m. ėmė iš miestiečių prašyti išmaldos. Po penkerių metų Neverui 
teko priimti dar vieną kilmingą svečią, kai į miestą atvyko grafas Pily- 
pas su 40 žmonių būriu. Galbūt tai buvo tas pats Pilypas, kuriam Šv. 


* Vertimas iš vokiečių kalbos: Johann Stumpf, Schweytzer Chronik (Zūnch, 1606), 
fol. 731. 

** Pvz., J. Okely, The Traveler-Gypsies (Cambridge, 1983); N. Martinez, Les 
Tsiganes (Paris, 1986). 

*** Plg. A. M. Fraser, *'Counterfeit Egyptians', siganologische Studien 1990, no. 2, 
pp. 43-69. 

**+** Čigonų istoriją Prancūzijoje iki Didžiosios prancūzų revoliucijos anali- 
zuoja F. De Vaux de Foletier, Les Tsiganes dans V 'ancienne France (Panis, 1961). 
Taip pat svarbus veikalas, atskleidžiantis Prancūzijos valdžios organų požiūrį į 
čigonus, yra H. Assėo and J.-P. Vittu, Problėmes socioculturels en France au XVIle 
siėcle (Paris, 1974), pp. 9-87, ir J.-P. Liėgeois, 'Bohėmiens et pouvoirs publics en 
France du XVe au XIXe sičcle", Etudes Tsiganes (1978), no. 4, pp. 10-30. 


Likimo vingiai 97 


Andriaus kapitula davė du florinus Grenoblyje, ir tas pats Tomas, kuris 
pasirodė Trua mieste, abu kartus 1442 m. Provansas, nepriklausoma 
grafystė, buvo čigonų pamėgtas regionas, nors rodomas svetingumas 
ten pradėjo mažėti: kai Mažojo Egipto kunigaikštis pasirodė Arlyje 
1438 m., jam atseikėjo dešimt florinų; po kelerių metų du kiti vadai, 
Jonas ir Georgas, taip pat prašė išmaldos Arlyje, bet suma iš pradžių 
nuknto iki šešių, o vėliau iki keturių florinų. Rodos, kad Elzasas ir Lo- 
taringija, abi Šventosios Romos imperijos dalys, dar išlaikė nuoširdžius 
santykius su čigonais penkioliktajame amžiuje, bet galiausiai ir jos nu- 
plaukė pasroviui kartu su visa imperija. 1442 m. ir 1444 m. Kolmaras 
ne tik dalijo duoną „saracėnams“, bet manė būsiant teisinga paliudyti, 
merui ir miesto tarybai tarpininkaujant, kad kunigaikštis Andrew iš 
Mažojo Egipto ir jo žmonės išvyko draugiškai nusiteikę. 1450 m. tos 
pačios institucijos suteikė grafui Pilypui neliečiamybės garantiją, liudi- 
Jančią, kadjis ir jo būrys elgėsi garbingai ir krikščioniškai. Mece, jei 
tikėsime Jeano Aubriono dienoraščiu, 1494 m. rugsėjį ne mažiau nei 
200 „egiptiečių“ pasistatė savo palapines ant Mozelio krantų; po dviejų 
dienų prie jų prisidėjo dar 300 kunigaikščio vedamų žmonių. Kunigaikščio 
žmonai pagimdžius dukrą, kūdikis buvo krikštijamas Šv. Julijono baž- 
nyčioje, dalyvaujant trim krikštatėviams ir dviem krikštamotėms iš gar- 
bingiausių Meco šeimų*. Čigonai greičiausiai sužinojo, koks pranašu- 
mas — kalbant apie apsaugą ir dovanas — yra turėti gadzė kaip savo 
vaikų krikštatėvius, ir todėl buvo daugybė kitų atvejų, kai jie laikėsi 
panašios praktikos. 

Kurį laiką Prancūzijos monarcho valdose vyravo abipusė harmoni- 
ja. 1447 m. matome, kad išmaldos, be jokių nepritarimo ženklų, buvo 
dalijamos Romano mieste Dofinė provincijoje (jas gavo grafas Baltra- 
miejus) ir vėl Orleane. 1457 m. čigonai bent du kartus lankėsi Mijo 
mieste, pietinėje Prancūzijos dalyje, kur svečių laukė šiltas priėmimas. 
Antrajai grupei vadovavo grafas Tomas: mums gerai žinomas vardas, 
bet neliečiamybės garantiją jis buvo gavęs iš Prancūzijos karaliaus, o 
jo titulas, kaip užrašyta dokumente, buvo keistas hibridas — „grafas iš 
Mažojo Egipto Bohemijoje“. Prancūzijoje Bohėmien pamažu įgijo Žo- 
džio „čigonas“ reikšmę. Sprendžiant iš įrašų, akivaizdu, kad čigonus 
draugiškai priėmė Bajonė (1483 m.) ir Risclė Armanjako provincijoje 


* Journal de Jean Aubrion, bourgeois de Metz (Metz, 1857), p. 348. 

bei Betiunas Artua provincijoje (1500). Tačiau nemažai buvo ir trin- 
mų pas saracėnus, nes jie pernelyg noriai tai darė. Trua vyskupijoje 
1456-1457 m. buvo keletas pavyzdžių, kai bažnytinės nuobaudos (at- 
seikėtos vaško žvakėmis) skirtos tiems, kurie ėjo burtis iš delno arba 
pasinaudojo čigonų gydymu. Be to, Prancūzijos gyventojai turėjo dau- 
gybę priežasčių saugotis didelių klajoklių grupių. Per Šimtametį karą 
atsirado baimę keliantys valkatų būriai ir kareivių kompanijos, kurios 
baugino tiek valstiečius, tiek kaimiečius ir miestiečius. Dėl to nukentė- 
jo čigonai. 1453 m. La Šepė, netoli Šalono prie Marnos, Šampanėje, 
pastebėta maždaug 80 „egiptiečių arba saracėnų“, kurie nešėsi ietis ir 
kitus ginklus, todėl patys miestiečiai sukruto ieškodami lazdų, šakių, 
kobinių ir lankų. Karališkasis prokuroras kreipėsi į svetimšalius argu- 
mentuodamas, kad jie arba į juos panašūs žmonės neseniai jau buvo 
apsilankę La Šepė ir palikę nepalankių prisiminimų: jie vogė maistą, 
pinigus ir viską, ką galėjo išnešti. Šį kartą jie verčiau eitų į vieną iš 
kaimyninių vietovių, o La Šepė gyventojai pamaitins juos ir pašers jų 
arklius prieš jiems išvykstant. Po karštų ginčų čigonai pasitraukė, bet 
vienas iš miestiečių persekiojo juos ir susikivirčijęs nužudė vieną iš jų, 
ietimi perverdamas pilvą. Žudikas pabėgo iš šalies išgirdęs, kad čigo- 
nus globoja Prancūzijos karalius; bet tremtyje jis aiškino apie būtinąją 
gintį ir gavo karališkuosius atleidimo raštus. 

Ne mažiau įtarimų reikėjo nugalėti, kai čigonai 1465 m. tris kartus 
lankėsi Karpantraso mieste, esančiame Venesino grafystėje (Comtat- 
Venaissin), popiežiaus anklavoje prie Avinjono. Jų vadų tituluose vėl 
šmėkštelėjo Bohemija: pirmiausiai — „Bohemijos tautos kunigaikštis“, 
tada — „Mažojo Egipto Bohemijos grafas“ ir, „Bohemijos šalies Mažojo 
Egipto grafas“. Miesto valdžia, gavusi skundų dėl vagysčių ir nepa- 
tikslintų apgavysčių, nusprendė duoti vadui nedidelę sumą su sąlyga, 
kad jie išvyks. Netrukus visame Ronos regione įsigalėjo praktika su- 
mokėti čigonams, kad jie išvyktų kur nors kitur. 

Iki pat šešioliktojo amžiaus pradžios municipaliteto pareigūnai galė- 
jo daugiausia savo nuožiūra tvarkytis su čigonais, ir pareigūnų, kurie 
turėjo įgaliojimus veikti, veiksmai buvo prieštaringi. Kartais jie nesu- 
tardavo tarpusavyje: kuomet 1498 m. Anžė miesto konetablis mero 
vardu įsakė uždaryti miesto vartus, kad neįleistų čigonų minios, tarp jo 

ir miesto tarėjo pavaduotojo įsiplieskė smarkus ginčas, nes pastarasis 
leido jiems pasilikti. Ilgainiui karaliaus įsakymai ir teismų išvados su- 
mažino abejones dėl sankcionuotos veiksmų eigos. 1504 m. liepos mė- 
nesį Liudviko XII oficialus laiškas įpareigojo Ruano antstolį surasti ir 
išvaryti Egipto valkatas, kad ir kokias neliečiamybės garantijas jie pa- 
teiktų; o 1510 m. Didžioji taryba, priimdama nuosprendį dėl septynių 
teisme dalyvavusių čigonų ištrėmimo, pritaikė teismo nutartį visiems 
kitiems Prancūzijos karalystėje esantiems čigonams. Tačiau, matyt, 
net karaliaus įsakymas galėjo būti greitai pamirštas, nes 1509 m. Rua- 
no gyventojai, tarp jų ir kunigas, rizikuodami savo sielomis spietėsi pas 
čigonus, kad išgirstų apie savo ateitį; tuo tarpu kitame Normandijos 
kampe 1508 m. čigonams, turintiems Bretanės kunigaikštienės leidimą 
kirsti jos kunigaikštystę, niekas netrukdė patekti į maldingos kelionės 
centrą — Mon Sen Mišelį, kurį jie laikė savo tikslu. 

Praėjus amžiui nuo to, kai buvo pirmąkart išbandyta, popiežiaus pa- 
skirta atgaila (žr. 80 psl.) vis dar turėjo magijos, bent jau tarp įtakingų 
bažnyčios asmenų. 1528 m. Venesino grafystės prorektorius grafui 
Žanui Batistui Rolandui iš Mažojo Egipto išdavė apsaugos raštus, kad 
padėtų jam pakeliui aplankyti šventoves ir gauti išmaldos iš tikinčiųjų; 
bet 1533 m. karaliaus vietininkas kaimyniniame Langedoke, kur čigo- 
nų ėmė sparčiai daugėti, įsakė visiems iš karto išvykti pačiu trumpiau- 
siu keliu. 1537 m. Robertas de Croy, Kambrė vyskupas ir kunigaikštis 
ir Šventosios Romos imperijos kunigaikštis, teikėsi garbingai priimti 
grafą Martiną iš Mažojo Egipto. Tačiau galų gale 1539 m. Pranciškus I 
nusprendė, kad nepaisant to, ką galvoja bažnyčia, visai karalystei atėjo 
laikas imtis ypatingų priemonių prieš „tam tikrus nežinomus asmenis, 
kurie vadina save bohemais““, keliaujančius kur jiems patinka, „apsi- 
metinėjančius tikinčiaisiais arba tvirtinančius, jog šitaip atgailauja už 
savo nuodėmes visame pasaulyje“. Jis išleido dekretą, kad „nuo šiol nė 
viena iš anksčiau minėtų bohemų kompanijų ar draugijų negali įžengti, 
kirsti arba apsistoti mūsų karalystėje arba mums pavaldžiose šalyse“. 
Tačiau bausmės buvo palyginti neapibrėžtos, nors už bet kokį įstatymo 
nesilaikymą buvo skiriamos fizinės bausmės. 1561 m. Karolis IX įve- 
dė dar griežtesnius suvaržymus ir savo pareigūnams liepė išvaryti vi- 
sus čigonus per du mėnesius, grasinant katorga galerose ir kūno baus- 
mėmis. Jei nors vienas čigonas būtų rastas arba grįžtų po dviejų mėne- 

sių, jam būtų nuskusti plaukai, o vyrui - dar ir barzda, ir jis patektų į 
galeras, kur gautų tarnauti trejus metus. Navara panašiai pasielgė 
1538 m., nusprendusi per keturias dienas atsikratyti visų valkatų ir 
uždraudusi čigonams įžengti į karalystę; tuo atveju, jei nors vieną iš jų 
rastų vėliau, jis būtų nuplaktas, o jei kas nors suteiktų jiems pastogę 
arba turėtų reikalų su jais, rizikuotų susilaukti rūsčios bausmės. Tos 
priemonės buvo atnaujintos keletą kartų. 

Tačiau kasdieniame gyvenime čigonai pernelyg nesuko sau galvos 
dėl prancūzų įsakymų gausos. Jie nesislapstė, o jų vadai vis dar vadi- 
nosi grafais arba - pagal naują madą - kapitonais ir žinojo, kaip meili- 
kavimu išgauti leidimus ir neliečiamybės garantijas. Gerai išbandyta 
priedanga vis dar buvo veiksminga. Pats Pranciškus I, praėjus penke- 
riems metams po jo paties įsakymo, ėmėsi globoti Antoine'ą Moreulį, 
„savo mylimą kapitoną iš Mažojo Egipto“, ir įsakė savo pareigūnams 
leisti „,minėtajam kilmingajam Moreuliui ir jo kompanijai su visomis jų 
prekėmis, ar tai būtų auksas, sidabras, namų apyvokos daiktai, arkliai, 
ar dar kas nors“, keliauti dieną ir naktį, pėstiems ir raitiems, kad atliktų 
maldingą kelionę į Kompostelą ar kitur ir kad apsistotų bet kur trims 
dienoms, arba, jei būtina, net šešioms. Moreulio būryje vidinės tvarkos 
įgaliojimai buvo formaliai atkurti. Henrikas II savo ruožtu panašiai el- 
gėsi su grafu Palgue 1553 m. Šių keistų maldininkų dienos dar nebuvo 
visiškai pasibaigusios. 


Ispanija ir Portugalija 


Palankus karaliaus elgesys, kurį grafui Tomui rodė Alfonsas V Ara- 
gonietis (82 psl.), truko kelis dešimtmečius.* Pirmiausia čigonų pėdsa- 


* Čigonų ir valdžios santykių istorija Ispanijoje iki pat aštuonioliktojo amžiaus pabai- 
gos yra pagrindinė B. Leblono studijos Les Gitans d'Espagne (Paris, 1985) tema. 
G. Borrow The Zincali (London, 1841) taip pat turi dar daug šiai temai tinkančios medžia- 
gos. Dvi gerai dokumentine medžiaga pagrįstos esė apie penkioliktąjį amžių yra Amalia 
Lopez de Meneses, “La inmigraciėn gitana en Espana durante el siglo XV?, knygoje 
Martmez Ferrando, Archivero. Miscelūnea de Estudios dedicados a su memoria (Barce- 
lona, 1968), pp. 239-63; ir *Noves dades sobre la immigracio gitana a Espanya al segle 
XV',in Estudis d Historia Medieval (Barcelona, 1971), vol. 4, pp. 145-60. Pagrindinis 
penkioliktajame-aštuonioliktajame amžiuje leistų įstatymų šaltinis yra A. Gomez Alfaro 
disertacija mokslų daktaro laipsniui gauti 'El Expediente general de Gitanos" (Madnd, 1988). 

kus aptinkame tik Aragone ir Katalonijoje: „kunigaikštis“, „grafas“ ir 
daugybė sekėjų lankėsi Barselonoje, 1447 m., kelios viešnagės Kas- 
teljone de la Planoje 1460 m. (grafas Martinas), 1471 m. ir 1472 m. 
Valdant Jonui II, kuris paveldėjo Aragono sostą iš savo brolio Alfonso, 
čigonų vadai naudojosi keliomis karališkosios neliečiamybės garan- 
tijomis: viena — 1460 m. grafui Martinui; trys (1460-1471 m.)- grafui 
Jokūbui, kuris taip pat gavo raštus iš Henriko IV Kastiliečio 1454— 
1470 metais; viena kunigaikščiui Pauliui (1471 m.); viena kunigaikščiui 
Migeliui (1472 m.) ir trys grafui Jonui (1474-1476). Šie dokumentai 
rėmėsi popiežiaus įsaku (lot. fia:— "tebūnie") ir patvirtino čigonų vadų 
įgaliojimus vykdyti teisingumą savo būriuose. Kai kada netgi buvo nu- 
matyta, esant būtinybei, vadui suteikti ginkluotą pagalbą, nes, kaip jie 
teigė, prie „egiptiečių“ kasdien šliedavosi pašaliečiai, tad neramumai ir 
drausmės pažeidimai buvo visad galimi. 1476 m. grafui Chuanui išduo- 
ta neliečiamybės garantija, kuri tvirtina, kad jis keliauja į Santjago de 
Kompostelos ir Romos šventyklas, išsiskyrė iš kitų garantijų tuo, kad 
piešė vidinių nesantaikų paveikslą, nes buvo sakoma, jog jis esąs mir- 
tinas grafų Martino, Migelio ir Chaimo priešas. 

Pirmieji čigonų būnai, atklydę į Andalūziją Kastilijos karalystėje, su- 
silaukė prabangaus priėmimo. Tai buvo 1462 m. lapkritį, kai Kastilijos 
konetablis ir kancleris grafas Miguelis Lucas de Iranzo grafų Tomo ir 
Martino iš Mažojo Egipto atvykimo proga surengė vaišes Chaeno mies- 
te; jie puotavo su savo žmonomis už šventinio stalo, ir jiems bei jų 
kompanijai buvo atnešta gausybė duonos, vyno, mėsos, paukštienos, 
žuvies, vaisių, miežių ir šiaudų; išvykdami atsisveikinimo dovanoms jie 
gavo vilnonių audinių 1r šilko, nemažą pinigų sumą, ir pats donas Migu- 
elis pusę lygos juos pagarbiai lydėjo. 1470 m. jis vėl suvaidino dosnaus 
šeimininko vaidmenį, šį kartą savo rezidencijoje Anduchare, surengęs 
penkių ar šešių dienų priėmimą grafui Jokūbui iš Mažojo Egipto ir jo 
žmonai Loisai bei 50 kitų, o po dviejų savaičių kunigaikščiui Pauliui ir jo 
kompanijai. Nemažai Ispanijos kilmingųjų iš tiesų liko čigonų globėjai ir 
teikė jiems vertingą pagalbą netgi sunkiausiais laikais. Jų bendrininka- 
vimą vėliau įvairiai aiškino jį pasmerkę asmenys, kurie piktdžiugiškai 
pabrėžė čigonių moterų gebėjimą suvedžioti ir vyrų talentą parūpinti 
puikių ristūnų savo draugų žirgynams. Tuo tarpu grafas Jokūbas ir 
kunigaikštis Paulius toliau tęsė vizitą Mursijoje — kadangi jų vardai ir 

titulai tie patys, galima manyti, jog tai buvo ta pati pora- 1470 m. liepą 
(Jokūbas) ir 1471 m. sausį (Paulius) iš miesto municipaliteto narių, 
kurie abiem progom turėjo specialiai pasiskolinti grynųjų, surinko ne- 
mažas pinigų sumas, siekiančias 2000 maravedžių (Jokūbas) ir 1000 
maravedžių (Paulius).* 

Paskutiniais penkioliktojo amžiaus dešimtmečiais jau pažįstamas pa- 
sipriešinimas neribotoms išmaldoms tampa akivaizdus, ir nuo 1470 m. 
vis dažniau čigonai, vos pasirodę, būdavo paperkami arba išvaromi. Iki 
tol į Ispaniją per Viduržemio jūrą plūdo nauja bėglių banga, kuri nebe- 
sisakė esanti iš Mažojo Egipto, bet vadino save graikais ir prisistatyda- 
vo, jog bėga nuo turkų. Jų vadai nebeturėjo kunigaikščio ar grafo titulų, 
bet buvo vadinami „šeimininkais“, „riteriais“, „kapitonais“, arba pa- 
prasčiausiai savo vardais. Geografiniai čigonams suteikti vardai darėsi 
vis painesni: 1512 m. Katalonijos represiniuose įstatymuose jie vadina- 
mi „„Boemians, et sots nom de Boemians grechs, e Egiptians“ („„Bohe- 
mai, ir kvailiai, vadinami bohemų graikais, ir egiptiečiai“). 

Kai 1479 m. susijungė Kastilijos ir Aragono karūnos, Ferdinandas ir 
Izabelė ėmėsi griežtų tvarkos palaikymo priemonių ir centrinės val- 
džios sutvirtinimo po visų pilietinio karo metų. Jie ne iš karto atšaukė 
egzistuojančius apsaugos raštus ir netgi patys išdavė kelis, pavyzdžiui, 
grafui Filipui iš Egipto 1491 m.; bet jie galiojo tik tam tikrą laiką, juose 
buvo mažiau pabrėžiamos išmaldos, daugiau svarbos dabar teikiama 
teisei užsiimti legalia ir sąžininga prekyba, kad čigonai užsidirbtų pra- 
gyvenimui. 1499 m. kovo 4 d., praėjus septyneriems metams po žydų 
išvarymo ir likus trejiems metams iki priverstinio musulmonų atverti- 
mo, katalikų kunigų (Medina del Kampo pragmatinės sankcijos) dek- 
retas aiškiai suformulavo čigonams teisę pasirinkti: arba jie tampa sės- 
lūs ir susiranda šeimininkus, arba po 60 dienų bus išvaryti. Karalius 
Karolis I, tapęs 1mperatoriumi Karoliu V po to, kai kyšiais prasiskynė 
kelią iki Šventosios Romos imperijos karūnos 1519 m., kelis kartus 
atnaujino šias sąlygas ir pridūrė kelis patobulinimus: trečią kartą su- 
gauti klajojant bus suimti ir visam laikui atiduoti į vergiją; asmenys, 
nenorintys sėsliai gyventi ar per 60 dienų išvykti iš šalies, bus šeše- 
rems metams nutremti į galeras, jei jų amžius nuo 20 iki 50 metų. 
Paskutinė sąlyga atspindėjo vyriausybės sunkumus surinkti žmonių ga- 


* D. Creades, *Les premiers Gitans 4 Murcie', Ėtudes Tsiganes (1974), nos 2/3, pp. 5-7. 

lerų eskadras, nes dėl nuolatinių karų tarp Ispanijos ir islamo i1mperijos 
Viduržemio jūroje jų poreikis padidėjo: tokia katorga dabar buvo tai- 
koma visiems nusikaltėliams, tiek stambiems, tiek smulkiems. Irkluo- 
tojai didžiąją savo bausmės dalį praleisdavo prirakinti prie galeros 
suolo. 

Portugalijoje* nieko nebuvo girdėti apie čigonus iki šešioliktojo am- 
žiaus pradžios, kai pirmosios nuorodos pasitaiko literatūros tekstuose — 
pati pirmoji galbūt yra trumpa aliuzija į Grega („graikas“) 1516 m. 
veikale Cancioneiro geral. Reikšmingesnė didžiausio portugalų dra- 
maturgo Gilo Vicente's pjesė Farsa das Ciganas, suvaidinta 1521 m. 
Evoroje dalyvaujant karaliui Žuanui III, kurioje ilgai vaizduojami čigo- 
nai linkę švepluoti — tai jau buvo būdinga ispanams ir portugalams, 
kalbant apie juos** — šiuo atveju švepluojantys Ciganos (be jokios 
abejonės) buvo iš Alentežo provincijos, kuri gerai tiko jų gyvenimo 
būdui. (Keista, kad nuo pat pradžių portugalai ėmė vartoti žodį Ciga- 
no, kaip pagrindinį žodį, žymintį „čigoną“, prisilaikydami Italijos, Vo- 
kietijos ir Vidurio bei Rytų Europos tradicijos vartoti žodį, kilusį iš at- 
singanos, tuo tarpu ispanai apsistojo prie Gitano, žodžio „egiptietis“ 
vedinio.) Vicente's pjesėje yra tik aštuoni veikėjai, visi čigonai. Ketu- 
nos moterys, kurios sakosi esą graikės, prašo išmaldos „dėl Dievo 
meilės; mes esame krikščionės, žiūrėkite, aure mūsų kryžius“; jos mal- 
dauja duonos, drabužių ir kitų dalykų; tuo tarpu keturi vyrai siūlo vien- 
pusius žirgų sandėrius. Jie dainuoja ir šoka, o moterys, kreipdamosi į 
žiūrovus, primygtinai siūlo paburti iš delnų, perdėtai meilikaudamos ir 
žadėdamos didelę laimę. Po finalinio šokio čigonai pasišalina su išsi- 
skyrimo pašaipa, kad niekada anksčiau tokia garbinga kompanija taip 
menkai neatsilygino. Kadangi čigonai jau buvo nesunkiai atpažįstami, 
jie turėjo būti įsikūrę Portugalijoje senokai. Bet kokiu atveju jie ten 
turėjo būti atsiradę pakankamai seniai, kad patrauktų priešišką val- 


* Plg. F. A. Coelho, Os Ciganos de Portugal (Lisbon, 1892), ypač 3 skyrių; 
P. d'Azevedo, “Os Ciganos em Portugal nos secs.XVI e XVII", Arguivo Historico 
Portuguės, 6 (1908), pp. 460-8, ir 7 (1909), pp. 42-52, 81-90, 169-77; O. Nunes, 
O Povo Cigano (Oporto, 1981), ypač II dalis, 4 skymus; ir E. M. Lopes da Costa, 
*La minoranza sociale Rom nel Portogallo moderno (secoli XV-XVIII)", Lacio Drom 
(1989), no. 1, pp. 5-23. 

** Cervantesas taip pat pasinaudos šia savybe novelėje La Gitanilla (1613) ir 
komedijoje Pedro de Urdemalas (apie 1611). 

džios dėmesį, virtusį įprastiniu represinių priemonių gūsiu; tos priemo- 
nės, priimtos valdant Žuanui II (1526, 1538 ir 1557 m.) ir skelbiančios 
Ciganos už įstatymų ribų bei draudžiančios jiems įžengti į karalystę, 
ko gero, nebuvo veiksmingesnės nei panašios priemonės kitur. 1538 m. 
įstatymas buvo skirtas čigonams ir „visiems kitiems bet kokios tauty- 
bės asmenims, kurie gyvena kaip čigonai, net jei jie ir nėra čigonai“, 
nes gimusieji Portugalijoje negalėjo būti išvaromi už Portugalijos valdų, 
o turėjo būti siunčiami į Afrikos kolonijas. 


Nyderlandai 


Burgundijos kunigaikščiai iš Nyderlandų ir Burgundijos provincijų su- 
rentė galingą valstybę. Pilypas Gerasis, viešpatavęs nuo 1419 m. iki 
1467 m., buvo vieno iš turtingiausių Europos kraštų valdovas. Be abe- 
jo, dėl šios savybės Nyderlandai ypač traukė čigonus, bet penktame 
penkioliktojo amžiaus dešimtmetyje pasirodė aiškūs pnešiškumo žen- 
klai. 1442 m. gruodį Turnė, miestas-respublika, anksčiau toks dosnus 
čigonams, atsisakė įsileisti kai kuriuos išmaldos ir nakvynės prašan- 
čius asmenis. Briugės miesto archyvai liudija, jog 1439-1440 m. čigo- 
nams miestas paaukojo šešis Paryžiaus svarus (6 livres parisis); kitą 
kartą, 1445—1446 m., čigonai gavo išmaldą, „kad jų žmonės pasiliktų 
už miesto sienų“; 0 1451-1452 m. ir 1453-1454 m. „todėl, kad jiems 
buvo uždrausta ilgiau čia pasilikti“. Kaimyninis Damė miestelis irgi 
laikėsi panašios politikos. Abu miestai tikriausiai nutuokė, kad juos per 
dažnai lanko svečiai: Briugės archyvuose galima užtikti dar aštuonis 
vėlesnius įrašus apie mokėjimus iki pat amžiaus pabaigos, kartais tam, 
kad neprašyti svečiai išsikraustytų kitur; miestiečiai, sergėdamiesi 
galsro, taip pat nutarė, jog ne prošal būtų stebėti Vulhauzą, kur buvo 
apsistoję čigonai. Kokį spaudimą juto Damės miesto patarėjai, gali- 
me įsivaizduoti iš įrašų 1460-aisiais, kai čigonų būriai iš viso septynis 
kartus aplankė miestą. Tais pat metais penktąjį kartą į miestą atvyko 
„ponas iš Mažojo Egipto, vardu grafas Jehanas“. Miesto valdžia, „gra- 
sindama tam tikromis bausmėmis ir mirtimi“, jį privertė pažadėti, kad 
„Neli jis pats, nei kiti žmonės iš jo gimtojo krašto kitais metais negrįš į 
šį miestą“. Vis dėlto po kelių dienų miestą užgriuvo kitas „ponas iš 


1 L£6Į "SPUNY AD1AAN7) "sDAKSdUUDES NIN "SLADJS9DUDJA DLL4DJDB OUDW AD1AAN) "SMAOJND 

Mažojo Egipto, vardu grafas Nicolao““. Jis irgi sulaukė išmaldos „su 
sąlyga, kad jis ir jo žmonės pereis miestą niekur neužsukdami ar ne- 
sustodami“. Vos tik jis išvyko, ir vėl pasirodė grafas Jehanas, susi- 
laukęs griežtų sankcijų. Panaši santykių raida pastebima ir kitose 
pietų Nyderlandų vietose — Lyre (prie Antverpeno), Monse, Nime: iš 
pradžių dovanos buvo nemažos, bet vėliau buvo skinami pinigai, kad 
atėjūnai išsinešdintų ar laikytųsi atokiai, arba jie būdavo tiesiog išve- 
jami. 

Kai Nyderlandai 1504 m. atiteko Habsburgų valdomai Ispanijos- 
Austrijos imperijai, o ypač kuomet imperatorius Karolis V perėmė val- 
džią ir įvedė generalinių gubernatorių instituciją, valdymas tapo vis cen- 
tralizuotesnis. Čigonams Nyderlanduose Karolis parodė ne daugiau 
pakantumo nei Ispanijoje, bet jis nevisiškai valdė represijų tempą: kai 
norėdavo paskelbti visoms provincijoms galiojantį įsakymą, jį turėjo 
vykdyti kiekvienoje iš jų atskirai, o tai asmenims, besipriešinantiems jo 
suvienijimo aistrai, davė progą imtis delsimo taktikos. Jo pastangų sėk- 
mę ar nesėkmę geriausia tirti Šiaurės Nyderlanduose, kur čigonų marš- 
rutus patvirtina išsamūs dokumentai.* Kruopšti įvykių peržiūra vienoje 
ar dviejose iš provincijų leidžia susidaryti pakankamai aiškų platesnių 
įvykių vaizdą. Šiam tikslui mums pakaks dviejų kaimyninių rytinių pro- 
vincijų —- Gelderlando ir Overeiselio. 

Deventerio miestas Overeiselyje buvo vienas iš pirmųjų miestų, ku- 
ris matė čigonus Nyderlanduose 1420 ir 1429 m. (76 ir 83 psl.). Tai 
buvo prasidėjusių nuolatinių viešnagių, trukusių iki amžiaus pabaigos, 
pavyzdys. Du kartus (1438 1r 1441 m. ) čigonų vadas buvo paaukštin- 
tas iki Mažojo Egipto ar pagonių „karaliaus“. Kitais keliais atvejais 
čigonams buvo sumokėta, kad jie pasišalintų (miestiečiai padengė jų 
perkėlos per Eiselio upę išlaidas), o dovanų vertė nuolat krito. Valdant 
Karoliui V, įvairias Šiaurės Nyderlandų provincijas užplūdo šūsnis įsa- 
kų, kuriais čigonams buvo draudžiama atvykti ar apsistoti; draudimas 
taip pat galiojo visokio plauko perėjūnams, kurie įsiliedavo į jų gretas. 
Pavyzdžiui, 1537 m. vasarį imperatonus, būdamas Briuselyje, išleido 
* Nuodugni čigonų ir visuomenės santykių Šiaurės Nyderlanduose iki aštuo- 
nioliktojo amžiaus vidurio studija yra O. van Kappen, Geschiedenis der Zigeu- 
ners in Nederland (Assen, 1965). Apie santykius Pietų Nyderlanduose žr. to 


paties autoriaus 'Contribution to the history of the Gypsies in Belgium", JGLS (3), 
48 (1969), pp. 107-20. 

9 iliustracija. Hieronymuso Boscho paveikslo Šieno vežimas fragmen- 
tas, maždaug 1500 m. Nacionalinis Prado muziejus, Mad- 
ridas. 


įsaką, adresuotą Overeiseliui, kuriame jis „Egipto tautai“ ir visiems, 
kurie juos lydėjo ir mėgdžiojo jų drabužių stilių, davė keturias dienas 
išsinešdinti iš visų jo valdų, kitaip jiems grėsė mirtis ir turto nusavini- 
mas. Panašios priemonės nuo 1524 m. buvo skelbiamos ir kitose pro- 
vincijose; po jų eidavo kitos, — jų pasirodymo reguliarumas liudijo, kiek 
nedaug jos buvo įkūnytos tikrovėje. 

Pirmuosius čigonų apsilankymus Gelderlando provincijoje Neime- 
gene ir Arnheme 1429 m. ir Ziutfene 1430 m. (83 psl.), bei vėliau 
žinomus, nuo 1445 m. iki amžiaus pabaigos, daugiausia Ziutfene, ski- 
ria nemažas laiko tarpas. Ten irgi bent keturis sykius vadui buvo 
prisegtas „karaliaus“ titulas. Paskutiniais amžiaus metais čigonai ban- 

dė papildyti savo apsaugos raštų atsargą. Jiems pasisekė į savo pusę 
palenkti suktąjį Karolį Egmontą, Gelderlando kunigaikštį, kuris suge- 
bėjo išsaugoti savo provincijos nepriklausomybę nuo Habsburgų val- 
džios. Kunigaikštis garsėjo kaip labai prietaringas žmogus ir dažnai 
kreipdavosi į būrėjus ir kerėtojus, bet tikriausiai jis nesiryžo nuošir- 
džiai paremti čigonų 1496 m. išleistame apsaugos rašte, nes įtraukė į 
jį draudimą ilgiau nei tris dienas apsistoti vienoje vietoje. Kitais at- 
žvilgiais jis besąlygiškai sutiko su jam papasakota istorija: „Grafas 
Martinas Gnougy, gimęs Mažajame Egipte, atskleidė mums, kad mū- 
sų maloningasis tėvas Popiežius jam, jo šeimai ir jo būriui skyrė at- 
gailą, kurios laikydamiesi jie privalo vykti į maldingą kelionę po Ro- 
mą, Santjagą Galicijoje ir kitas šventąsias vietas“, todėl grafą pralei- 
do be jokių kliūčių. 1506 m. kunigaikštis panašią malonę skyrė grafui 
Wilhemui iš Mažojo Egipto ir jo 15 žmonių būriui, bet apdairiai pridū- 
rė: „ir jie tinkamai bei padoriai elgsis, idant mums netektų girdėti dėl 
jų kilusių skundų ar persekiojimo“. Trečiasis apsaugos raštas, kurį jis 
išdavė 1518 m., turbūt buvo paskutinysis pagonims duotas raštas 
Nyderlanduose. Dokumentas vėl liudija apie kai kurias išlygas, su- 
sijusias su „kilminguoju Anthonijumi, kuris tvirtina esąs iš Mažojo 
Egipto“, ir savo tekstu veikiau primena kaimyninėms valstybėms 
skirtą rekomendaciją nei kunigaikščio įsakymą savo pareigūnams. 
Šie raštai nebuvo vieninteliai, išduoti Gelderlande. Neimegeno mies- 
to taryba grafui Antanui prieš kelerius metus, maždaug ties amžių 
riba, taip pat buvo išdavusi vieną raštą, bet kai kitą kartą čigonai 
atsidūrė prie Neimegeno miesto vartų 1536 ir 1543 m., buvo nedel- 
siant nuvyti šalin. 1538 ir 1542 m. panašios taktikos griebėsi Ziut- 
fenas. 

Pirmoji visuotinė priemonė prieš čigonus Gelderlande pritaikyta 
1544 m., netrukus po to, kai Karolis V pagaliau pajungė šią provinci- 
ją. Teksto turinys buvo panašus į 1537 m. Overeiselio įsaką, išskyrus 
tai, kad išsikraustyti duodamos tik dvi dienos. Po to 1548, 1553 ir 
1560 m. įsakai. Tačiau čigonai daugiau ar mažiau tebeklajojo kaip 
anksčiau, nors ėmėsi atsargumo ir, kad nepatrauktų pašalinių dė- 
mesio, keliavo mažesniais būriais. Kuomet archyvai vėl užsimena 
apie juos, jų nebevadina maldininkais, o vadai nebeturi kilmingų ti- 
tulų. 

Iš pradžių duomenys apie čigonus Italijoje apsiriboja šiaure, ir tik še- 
šioliktojo amžiaus viduryje jie mus nuveda į pietus ligi Romos.* Pen- 
kioliktajame amžiuje Italija buvo vien tik geografinė sąvoka; politiniu 
požiūriu ji buvo mozaika, sudėliota iš penkių didžiųjų valstybių, kurių 
sąsajos ir stabilumas buvo nepatikimi, ir daugybės valstybėlių, kurioms 
geriau ar prasčiau sekėsi išsaugoti savo nepriklausomybę. Pirmą kar- 
tą Italijoje čigonai pasirodė vienoje iš didesnių valstybių, Milano kuni- 
gaikštystėje, praėjus beveik 27 metams po to, kai juos matė prie Fer- 
mo Ankonos paribyje (79 psl.). Kitą kartą archyvai vėl juos mini įvy- 
kus kruvinam smurto aktui: 1457 m. birželį Egipto grafą Michelę, jo 
žmoną ir dukterį nužudė čigonas, vardu Filippo, bet kunigaikštystės 
archyvai nutyli kodėl. Kiti įrašai apie čigonus penkioliktajame amžiuje 
yra taikesni. Modenos kunigaikštystėje, vienoje iš mažų valstybėlių, 
Feraros kunigaikščio archyvuose yra įrašas apie 1469 m. išmoką čigo- 
nui už skambinimą cistra (styginiu instrumentu) — viena iš pirmųjų či- 
gonų sąsajų su muzika Europoje - o paskui, tai mums jau nėra nauja, 
randame dvi neliečiamybės garantijas, kurias išdavė Karpio valdovai; 
vieną 8-ajame dešimtmetyje grafui Michaeliui iš Žemutinio Egipto irjo 
būriui, kitą - 1485 m. grafui Joannesui. Milane jaunasis kunigaikštis 
Gianas Galeazzo II 1480 m. išdavė panašų dokumentą grafui Martino 
iš Mažojo Egipto. 

Tačiau santykiai pašlijo paskutiniaisiais amžiaus dešimtmečiais. Pje- 
monte, kurį valdė Savojos kunigaikštis, per 1494—1499 m. Saraceni 
sive Cingari (lot. saracėnai arba čigonai) keturis kartus gavo pinigų, 
kad laikytųsi atokiau nuo Bardžės ir Kuornjės ir pasitrauktų į pietus ir 
į šiaurę nuo Turino. Kitų valstybių atkirčiai buvo atviresni. Venecija, 
regis, buvo viena iš pirmųjų, kuri išleido potvarkius, draudžiančius či- 
gonams apsistoti jos pačios valdose**, bet ne respublikos graikų kolo- 


* Apie ankstyvuosius Italijos valstybių įstatymus čigonų atžvilgiu žr. M. Zuccon, 
“La legislazione sugli Zingari negli stati italiani prima della rivoluzione', Lacio 
Drom (1979), nos 1-2, pp.1-68; A. Campigotto, *I bandi bolognesi contro gli Zingari 
(sec. XVI-XVIII)", Lacio Drom (1987), no. 4, pp. 2-27; ir A. Arlati, *Gli Zingari 
nello stato di Milano", Lacio Drom (1989), no. 2, pp. 411. 

** Plg. J. F. Foresti, Supp/lementum chronicorum Fratris Jacobi Philippi Bergomensis 
(Venice, 1483). 

nijose, kuriose jie sudarė feodalinės struktūros dalį (plg. 59 psl.). Ta- 
čiau pirma dokumentuotų, Venecijos Senato išleistų dekretų virtinė pa- 
sirodė tik 1540 m. Milanas taip pat pasiskubino imtis priemonių prieš 
čigonus. 1493 m., valdant Ludovikui Maunui, du Milano ediktai pažen- 
klino posūkį į griežtas represijas Italijos valstybėse; antrajame iš jų 
visiems kunigaikštystės čigonams buvo įsakyta nedelsiant išvykti dėl 
per didelio jų skaičiaus ir vagiliavimo. Prancūzija, užėmusi Milaną, įve- 
dė dar griežtesnes bausmes. Du 1506 m. potvarkiai skelbė, jog čigonai 
kelia grėsmę visuomenei, ir vėl įsakė jiems išvykti iš kunigaikštystės, 
nurašydami juos kartu su kitais valkatom kaip potencialius maro nešio- 
tojus. Iš jiems skirtų bausmių tris kartus buvo taikyta tratto di corda 
(it. “virvės trūkis', kuomet auką, surišę jai už nugaros rankas, pakelda- 
vo, ir visas kūno svoris tekdavo niešams). Tratto di corda vėl pasirodė 
1517 m. Pranciškaus I leistame potvarkyje, kuriame visiems čigonams 
1r egiptiečiams (Cinguli et Cadegipti) buvo liepta palikti kunigaikš- 
tystę per tris dienas, bei 1523 m. potvarkyje, kurį išleido jo statytinis 
kunigaikštis, paskutinis Sforzų giminės palikuonis, prie fizinės bausmės 
pridėjęs 1r 25 aukso dukatų baudą. Galiausiai 1534 m. per tarpuvaldį, 
kai prancūzai buvo išstumti iš Milano, o ispanų valdžia dar nesugrįžusi, 
Francesco Sforza, grasindamas mirties bausme pakariant, paskelbė 
už įstatymo ribų visus „egiptiečius, liaudies pramintus čigonais“. 

Nuo Milano įstatymų manija pasklido į pietus ir rytus. Mantujos mar- 
kizystėje vienintelis žinomas „ištrėmimo nuosprendis“ aptinkamas ne 
statutuose, o benediktinų vienuolio Teofilo Folengo parodijiniame ma- 
karoniškame epe Baldus (1517). Visa laimė, kad nuosprendis buvo 
fiktyvus, nes jo barbariška formuluotė pralenkia viską, ką anuomet 
išleido Milanas: „kiekvienas, kurio vardas čigonas, yra sukčius, žudi- 
kas, kelių plėšikas, vagis, niekšas, monetų padirbinėtojas ir klastotojas, 
ir turi būti ištremtas iš visų Mantujos valdų, bet jei kas panorės jį už- 
mušti, gaus 150 dukatų“.* Būtent Mantujos pietinė kaimynė Modena 
įgyvendino Milano modelį, 1524-1560 m. paskelbusi kelias priemones 
visiems čigonams išvaryti. Kai kurios popiežiaus valstybės pasekė jų 
pavyzdžiu: du Ankonos paribio miestai - Džezi ir Senigalija - vienas 
po kito leido įsakus 1535—1553 m., o Bolonija tai darė nuo 1550 m. 


* Plg. A. Campigotto and L. Piasere, *'From Margutte to Cingar: the archeology of an 
image", in /00 Years of Gypsy Studies, ed. M. T. Salo (Cheverly, MD, 1990), pp. 15-29. 

Nuo 1552 m. ištrėmimo nuosprendis įsigaliojo visose popiežiaus vals- 
tybėse po to, kai valdytojas Gerolamo di Rossi išleido įsaką, kuriame 
buvo kalbama apie čigonų gėdingus poelgius, netvarką ir vagystes, 
kuomet šie lankydavosi Romoje ir apsistodavo grotose, vynuogynuose 
1r aplinkiniuose kaimuose. 1547 m. Toskanos kunigaikštystė (Florenci- 
ja) užbaigė trėmimų bangą. 


Vengrija ir Transilvanija 


Vengrijoje čigonai susilaukė didesnės tolerancijos, nei buvo anuomet 
įprasta, nors kai kuriems iš jų taikyta baudžiavos forma, ypač Transil- 
vanijoje (kur ji buvo panaikinta tik 1848 m.). Jie buvo tokie vertingi 
metalininkai ir ginklakaliai, kad buvo paskelbti karaliaus tarnais, ku- 
rems apgyvendinti ir įdarbinti privačiuose dvaruose reikėjo karaliaus 
sutikimo. Taigi 1476 m. Hermanštado (dabar Sibijus, Rumunija) mies- 
tiečiai norėdami, kad čigonai dirbtų jiems priemiesčiuose, privalėjo gauti 
karaliaus Matiašo Korvino leidimą. 1496 m. Matiašo įpėdinis Vladislo- 
vas II išdavė neliečiamybės garantiją Tamašui Polgarui, vayvodam 
Pharaonum („faraono tautos“ vaivadai - kartais ankstyvuosiuose veng- 
rų dokumentuose pasitaikantis pavadinimas), leisdamas jam su 25 či- 
gonų kalvių palapinėm kilnotis po šalį ir apsistoti, kur geidžia. Tuo pat 
metu jie tarnavo Pečo vyskupui, liedami jam muškietų kulkas, patran- 
kų sviedinius 1r kitus ginklus.* Vėlesniais Vladislovo valdymo metais, 
sukilus Vengrijoje - kaip ir visoje Vidurio Europoje - negailestingai 
engtiems valstiečiams, čigonų metalo apdirbimo įgūdžiai buvo pritaikyti 
šiurpesniu tikslu. Kai 1514 m. daug Gjordžio Dožos (Gy6rgy Dozsa) 
vadovaujamų valstiečių sukilo prieš savo ponus, jų maištą Žiauriai nu- 
malšino Transilvanijos vaivada Janošas Zapoja (Janos Zapolya), vė- 
liau tapęs karaliumi. Temešvaro (Timišoaros) čigonams jis užsakė nu- 
kalti geležinį sostą, karūną ir skeptrą. Juos įkaitinus iki raudonumo, 
Zapojos vyrai pasodino Dožą į sostą, užspaudė jam ant galvos švytin- 
čią karūną ir įspraudė svilinantį skeptrą į rankas; paskui jo sekėjus 
privertė valgyti jo apdegusį kūną. Čigonų ryšiai su Zapoja po dvide- 


* G. Pray (ed.), Annales Regum Hungariae ab anno Christi MCXCVILI ad annum 
MDLAXIV (Vienna, 1764—70), vol. 4, p. 273. 

šimties metų užtraukė jiems nelaimę, kai jis varžėsi dėl Vengrijos sos- 
to, nes vaivados priešininkams kilo įtarimas, jog jis moka jiems savo 
nedorais tikslais, todėl viena čigonų grupė buvo pasmeigta ant baslių 
po to, kai kankinami jie prisipažino kurstę maištą (vėliau šis kaltinimas 
buvo panaikintas). Kai 1538 m. Zapoja galiausiai prasimušė iki sosto, 
vienu iš pirmųjų savo karališkųjų aktų jis paskelbė, jog patenkino pra- 
šymą išlaikyti senąsias čigonų privilegijas (antiguis libertatibus).* 

Šešioliktojo amžiaus Vengrijoje (kaip Lenkijoje ir Lietuvoje) buvo 
nusistovėjęs valdžios organų paprotys iš pačių čigonų išrinkti vadą, 
kuris gaudavo titulą garbusis" (egregius). Be jo, kiekvienoje čigonų 
gyvenamoje grafystėje buvo žemesni vadai, atlikdavę čigonų teisėjų 
vaidmenį. Kadangi jie irgi vadinosi vaivadomis, norėdami išvengti pai- 
niavos, turime skirti juos nuo kelių iš Vengrijos ir Transilvanijos diduo- 
menės gretų paskirtų vaivadų (keturių Vengrijoje, dviejų Transilvanijo- 
je), kurie pasipelnė rinkdami mokesčius iš čigonų. 

Be metalo apdirbimo įgūdžių, Vengrijos čigonai pamažu išgarsėjo ir 
kaip muzikantai.** Pirmą kartą juos, kaip muzikantus, mini lakoniškas 
įrašas sąskaitų knygoje, užfiksavęs 1489 m. išmoką, skirtą „princesės 
saloje liutnia grojantiems čigonams“ — t.y. Čepelio - (Csepel) saloje, 
Budapešto pietuose, o princesė buvo antroji Matiašo Korvino žmona 
Beatričė Aragonietė. Kitą karaliaus išmoką mini Lajošo II sąskaitų 
knygos: 1525 m. gegužę du florinai buvo sumokėti faraonams (phara- 
ones), kurie Jo Didenybei grojo kitara per karališkąsias Žirgų lenkty- 
nes. Visai galimas dalykas, kad čigonai, tais pačiais metais „užsakyti“ 
Parlamento susitikimui Hatvane, irgi buvo muzikantai. Tais laikais in- 
strumentų pavadinimai buvo vartojami gana laisvai, o čigonų kitaredai, 
kurių 1532 m. lotynų kalba rašytame ir aristokratui Tamašui Nadasdiui 
(Tamas Nadasdy) adresuotame laiške pageidavo husarų kapitonas, 
galbūt buvo liutnininkai ir menestreliai. (Žodžių cithara ar kithara 
vartosena gerokai pakito nuo klasikos laikų, kuomet jie reiškė „lyrą“, ir 
tapo tokių skirtingų instrumentų kaip gitara, cistra ir citra pavadini- 
mais.) Ferdinandui iš Habsburgų dinastijos ėmus valdyti dalį Vengrijos, 
1š karalienės Izabelės rūmų 1543 m. siųstame laiške į Vieną buvo ko- 


* E. O. Winstedt, 'Some Transylvanian Gypsy documents of the sixteenth century", 
JGLS (3), 20 (1941), pp. 49-58. 
** Zr. Balint Sarosi, Gypsy Music (Budapest, 1978), pp. 55 ff. 

mentuojama, kad „čia grojo geriausi Egipto muzikantai, faraonų pali- 
kuonys“. Laiško autorius toliau tęsia mintį pastebėdamas, kad čigonų 
cimbolininkai ,„nebrauko pirštais stygų, bet muša medine lazdele ir dai- 
nuoja iš visos gerklės“. (Cimbolai yra atviras styginis instrumentas, 
forma primenantis mažą pianiną: žr. 19 ir 20 iliustracijas.) 

Čigonai be vargo prisitaikė prie Osmanų valdymo, kai Liudvikui II 
pralaimėjus pražūtingą Mohačo mūšį 1526 m., didžioji Vengrijos dalis 
atsidūrė turkų rankose. Daug čigonų tapo turkų armijos kalviais; kiti 
buvo muzikantai, kirpėjai, pasiuntiniai ar budeliai. Osmanų archyvų dėka 
turime rudimentinių statistikos duomenų apie čigonų vyrus, gyvenusius 
Budoje šešioliktojo amžiaus viduryje: 1546 m. jų suskaičiuota 56, iš 
kurių beveik trys ketvirtadaliai buvo krikščionys, o kiti vadinosi Abdul- 
lah vardu, kurį turkai suteikdavo atsivertėliams į musulmonų tikėjimą. 
Beveik po 30 metų nustatyta, kad jų skaičius padidėjo iki 90, ir beveik 
visi jie buvo musulmonai.* 


Bohemija, Lenkija-Lietuva ir Ukraina 


Turime nedaug Žinių apie šiose teritorijose penkioliktajame amžiuje gy- 
venusius čigonus. Tačiau Bohemijos karaliaus Vladislovo II - to pa- 
ties, kuris buvo Vengrijos soste, - valdymo metais (1471-1516) čigo- 
nai buvo gana gerai įsikūrę ir kaip metalininkai paskirti gaminti ginklus 
1r kitus karo reikmenis. O dėl didžiulės suvienytos Lenkijos—Lietuvos 
karalystės, tai - dėl ankstesnio skyriaus pradžioje nurodytų priežas- 
čių - atmetus krūvą vietovardžių ar asmenvardžių, tokių kaip Cygan 
ar Czygan, pasitaikančių pietų Lenkijoje tarp 1419 ir 1436 m., rašyti- 
nių liudijimų beveik nepasitaiko iki pat 1501 m., kuomet galime atsekti 
kelis apsaugos raštus. Tais metais Lenkijos karalius ir Lietuvos Didy- 
sis kunigaikštis Aleksandras išdavė apsaugos raštą Polgarui, čigonų 
vaivadai (Vojevoda Cyganorum), be jokios abejonės, tai yra tas pats 
Tamašas Polgaras, prieš penkerius metus pelnęs Vengrijos karaliaus 


* L. Mėszaros, 'A hėdoltsagi latinok, gėrogėk ės ciganyok tėrtėnetėhez. 16. sz.- 
1 oszman-tėrėk szėrvanyadatok' ['Apie lotynų, romėnų ir graikų istoriją turkų 
valdymo laikais. Šešioliktojo amžiaus Osmanų imperijos archyviniai dokumen- 
tai], Szdzadok , 110 (1976), no. 3, pp. 474—-89. 

palankumą; Vilniuje karalius taip pat patvirtino Vasilijaus, čigonų (Cy- 
hany) vaivados, privilegijas, duodamas jam teisę spręsti savo gentai- 
nių ginčus ir suteikdamas čigonams „laisvę judėti po mūsų kraštą... 
pagal mūsų protėvių, šviesios atminties Didžiųjų Lietuvos kunigaikš- 
čių, papročius... pagal mūsų ankstesnius įstatymus, papročius ir kuni- 
gaikščių įsakus“. Anuomet tai nebuvo pirmoji tokio pobūdžio chartija. 
1513 m. Žygimantas, iš brolio Aleksandro paveldėjęs sostą, pasisam- 
dė čigonų kalvį Miksidarijų Vanko de Opaviją. Per šešioliktąjį amžių 
čigonai tiek iš Bohemijos, tiek iš Vokietijos toliau skverbėsi į Lenkiją; 
regis, būtent iš Lenkijos čigonai pirmąkart atklydo į Ukrainą, kur apie 
1501 m. juos pastebėjo Volynėje. 

Pirmąjį čigonų išvarymo potvarkį šiuose kraštuose 1538 m. išleido 
Moravija (tuomet priklausiusi Austrijos Habsburgų valdoms); vėles- 
niais dešimtmečiais jis buvo keliskart pakartotas. Bohemija (taip pat 
Habsburgų valdoma) ėmėsi panašių žygių 1541 m. (po Prahoje kilusių 
gaisrų, dėl kurių kaltino čigonus) ir 1549 m.; 1557 m. Lenkijos Seimas 
išleido pirmąjį represinių įstatymų rinkinį. * 


Škotija ir Anglija 


Pirmasis neabejotinas liudijimas apie čigonus Britanijoje** yra 1505 m. 
įrašas Škotijos valstybės iždo saugotojo sąskaitose: „item, balandzio 
XXIj diena egyptiecziam karaliaus insakimu x prancuzischku kruonų; iš 
viso vij ti svaru [£7].“*** Iki šios Jokūbo IV išmokos Stirlinge visos 
kitos čigonų sąsajos su Škotija yra tik spėliojimai, tarp jų ir pasakojimas 
apie „Saracėnus“ ar „maurus“, kurie užtvindė Galovėjų penkioliktojo 


* Plg. J. Ficowski, Cyganie na polskich drogach, 2“ edn (Krakow, 1985), pp. 16-25, 
ir The Gypsies in Poland (n.d. [Warsaw, 1990]), pp. 11-13. 

** Ankstyvoji čigonų istorija Škotijoje ir Anglijoje yra aptariama, inter alia, 
W. Simson, A History of the Gipsies (London, 1865); H. T. Crofton, "Early 
annals of the Gypsies in England", JGLS (1), 1 (1888-9), pp. 5-24, ir 'Supplementa- 
ry annals of the Gypsies in England before 1700", JGLS (2), 1 (1907-8), pp. 31-—4; 
D. MacRitchie, Scottish Gypsies under the Stewarts (Edinburgh, 1894); E. O. Wins- 
tedt, "Early British Gypsies', JGLS (2), 7 (1913-14), pp. 5-37; ir B. Vesey-FitzGe- 
rald, The Gypsies of Britain (London, 1944). 

* Accounts of the Lord High Treasurer of Scotland, ed. Sir James Balfour Paul (Edin- 
burgh, 1901), vol. 3, p. 136. 

amžiaus viduryje ir kurių Jokūbas II troško atsikratyti. Neginčijamas 
dalykas, kad Škotijoje, kaip ir kitur, anksčiau nei čigonai pasirodė vie- 
tos klajoklių kastos: alavuotojai, kromininkai, šarlatanai ir pan. ir juos 
būdavo sunku atskirti vienus nuo kitų. 

Atrodo, kad valdant Jokūbui IV, karaliaus santykiai su čigonais ne- 
kėlė rūpesčių. 10 prancūzų kronų 1505 m. balandį tikriausiai buvo iš- 
leista kažkokiam pasilinksminimui. Karalius, kuriam tuomet buvo 32- 
€ji, negailėjo pinigų, mėgo muziką, šokėjus, akrobatus, persirengėlius ir 
pasakotojus. Antra vertus, tai galėjo būti labdara keliaujantiems kaip 
maldininkai čigonams. Kad ir kokia būtų išmokos kilmė, tai buvo ne- 
maža suma anais laikais, kai vienas svaras prilygo daugelio metų algai. 
Vos po kelių mėnesių Jokūbas savo Linlitgou (Linlithgow) rūmuose 
pasirašė laišką, rekomenduodamas Anthoniusą Gagino, „ex parva egipto 
Comes“ (Mažojo Egipto grafą), savo dėdei Danijos karaliui Jonui: Ga- 
gino, teigė jis, per savo maldingą kelionę po krikščionių pasaulį kartu 
su palyda neseniai pasiekė Škotiją ir dabar pageidauja persikelti į Da- 
niją. Kadangi pats Jokūbas puoselėjo mintį išvykti į maldingą kelionę ir 
aplankyti Šventąją žemę, jis, be abejo, susidomėjo šia čigonų istorijos 

Galbūt ankstyviausias čigonų paminėjimas Anglijoje, siekiantis Hen- 
riko VIII laikus, yra Sero Zomo Moro, riterio, dialogas, kur Mo- 
re'as, kaip įvykio liudininkas, pasakoja, kad 1514 m., tinant Richardo 
Hunne'o mirtį Lollardų tvirtovėje, vienas iš liudininkų užsiminė apie 
Lambete gyvenusią „egiptietę“, kuri neseniai išvyko į užjūrį ir kuri ga- 
lėjo atskleisti nepaprastus dalykus tik pažvelgusi į žmogaus ranką.* 
Paskui Edwardas Hallas savo Karaliaus Henriko Aštuntojo kroni- 
koje (išspausdintoje 1548 m.) rašo, kad 1510 m. dvi ponios per panto- 
mimos seansą dvare vaidino „„it kokios egiptietes apsigaubusios dro- 
bem (pleasauntes) ir apsimuturiavusios vilnonem juostom (typpets), 
ischsiuvinetom aukso siulais“ — nuoroda į turbanus primenančius gob- 
tuvus, kuriuos jau pastebėjo kontinente. (P/easance buvo tam tikra 
austa plona drobė, o tippets buvo siauri audeklo rėžiai.) Mes taip pat 
žinome, kad čigonai jau buvo pasklidę po Angliją, nes tarp 1513 ir 


* Sir Thomas More, A dyaloge of Syr Thomas More, knt. (London, 1529), book 3, 
ch. 15. Šis epizodas yra pagrįstas, net jei Moras gerokai perdirbo pasakojimą: plg. 
A. Ogle, The Case of the Lollards Tower (Oxford, 1949), p. 95. 

1523 m. Sarto erlas Tendringhole Safolko grafystėje surengė puotą kai 
kuriems „czigonams“, o 1521 m. toks Williamas Cholmeley'us davė 
nemažą 40 šilingų sumą kažkokiems „egiptėnams“ Tornberyje šalia 
Bristolio, o 1522 m. Stratono (Kornvalis) bažnyčios maršalkos gavo 
20 pensų iš „egiptėnų“ už naudojimąsi namu. Maldininkų istorija buvo 
žinoma tiek Anglijoje, tiek Škotijoje, kaip liudija vienas 1530 m. rugpjū- 
čio 17 d. dokumentas, patvirtinantis, kad į Herefordo teisingumo ran- 
kas buvo atiduoti kažkokie vagyste įtariami čigonai, tarp kurių „toks 
Antony Stephenas iš Maszojo Egipto, kaip xix viru, moteru ir vaiku 
galva bei seniunas“, jie visi „vadino save maldininkais“. 

Galbūt šešioliktojo amžiaus trečio dešimtmečio pabaigoje čigonų skai- 
čius smarkiai padidėjo, nes Williamas Harisonas ir Samuelis Ridas, 
rašę atitinkamai 1586 ir 1612 m.*, šį laikotarpį pasirinko čigonų antplū- 
džio į Angliją atskaitos data. Mums trūksta anuometinių dokumentų, 
kurie paremtų šį tvirtinimą, bet netrukus Anglijoje pasirodė pirmoji rep- 
resijų priemonė**: 1530 m. aktas buvo nukreiptas prieš „ivairus gau- 
sus svetimschalus, besivadinanczus egiptiecziais“, kurie 


nesiversdami jokais amatais ar kromais atsikrauste i scha karaliste ir didschu- 
lais burais ejo is grafystes i grafyste ir isch venos vetos i kita, gausybe 
monu ir vyliu apsukdami zmonelius, itikinedami, jog varazydami is rankos 
jie maczijo virams ir moterims ispranasauti ateiti, ir daugibe rozu schposais 
ir prajovais jie apsvarino zmonelius, ir susiterse daugibe bridku prasizengi- 
mu ir vagisczu, taip padaridami didele iskada ir apgaule zmoneliams, tarpu 
kuriu jie sukinejosi. 


Siekiant sustabdyti tolesnę imigraciją, įstatymu buvo patvirtinta, kad 
„nuo schol jokai zmogystai nebus leista vikti i karalaus valdas“. O jei 
tokių atsirastų, tai jų prekės atitektų karaliaus iždui, 0 jie patys per 
penkiolika dienų privalėjo palikti šalį, o to nepadarę būtų buvę įkalinti. 
Jau atsidūrę Anglijoje ir Velse čigonai privalėjo išvykti per šešiolika 
dienų, nes kitaip juos pasodintų į kalėjimą, o jų turtą konfiskuotų. Pusė 


* W. Hamson, 4 Description of England (Holinshedo Chronicles, London, 1587, 
priedas), book 2, ch.10; S. Rid, The Art of Juggling or Legerdemain (London, 
1612). 

** Apie tokius įstatymus taip pat žr. C.J. Ribton-Turmner, A History of Vagrants 
and Vagrancy (London, 1887). 

tokių prekių atitekdavo įstatymo vykdytojui, o kita pusė nubyrėdavo į 
valstybės 1ždą. Aktas taip pat iš jų atėmė statutinę kalbos privilegiją 
(per medietatem linguae), galiojusią 100 metų, kuri kriminaliniu nusi- 
kaltimu kaltinamiems užsieniečiams suteikdavo teisę dalyvauti prisie- 
kusiųjų teisme, kuriame pusė prisiekusiųjų buvo anglai, o kita pusė - jo 
tėvynainiai. Deja, nėra likę jokių bylų, kuriose čigonai būtų pasinaudoję 
šia intriguojančia teise. 

1537 m. Paului Fa ar Faa buvo liepta per penkiolika dienų išvykti iš 
šalies, nes jis buvo apkaltintas kito čigono nužudymu. Faa ar Faw var- 
das, čia minimas pirmą kartą, labai išpopuliarėjo Škotijoje: kad čigonai, 
vardu Faa, buvo senokai žinomi, liudija faktas, jog 1539 m. Stafordšyro 
šerifui apklausus ir apieškojus George'ą Fae ir Michaelį Meche buvo 
rasta daugybė raštų, tarp jų škotų karaliaus laiškas ir Holirudo abato 
sąskaita. Tais pačiais metais kitas pareigūnas kreipėsi į Thomą Crom- 
wellį patarimo, ką daryti su keliais čigonais, kuriuos jis buvo pagavęs 
Romni Marše (Romney Marsh) ir kurie pateikė karaliaus didžiuoju 
antspaudu įspaustą patentą, išduotą Johnui Nany, „Mažojo Egipto 
didikui ir jo būriui“. 

Galbūt 1530 m. aktas neįgyvendino savo tikslų, bet į jį buvo surea- 
guota pakankamai rimtai: 1540 m. gegužę iš Bostono (Linkolnšyro gra- 
fystė) į Norvegiją buvo nuplukdyta grupė čigonų, o 1530-1554 m. ap- 
tinkame dar 14 čigonų ir jų šeimų deportacijų kartu su Slaptosios vals- 
tybės tarybos įsakymais šerifams, taikos teisėjams 1r t.t. būti budriems. 
Pavyzdžiui, 1544 m. Hantingdonšyre buvo suimta čigonų kompanija su 
17 arklių; ją nuteisė ištremti ir laivu nuplukdė (be arklių, kuriuos parda- 
vė); Kalė uostą, kuris tuomet tebepriklausė anglams. Regis, jie pri- 
klausė tam pačiam Henriko VIII dėmesį patraukusiam būriui, nors 
pats karalius buvo išvykęs į Prancūziją, kur bandė užkariauti dar gaba- 
lą prancūzų teritorijos: 1544 m. rugsėjį Londone reziduojantis lordas 
kancleris paprašė karaliaus išspręsti Hantingdono apylinkėje pagautų 
plėšikaujant čigonų bylą. Lordas kancleris, juos suėmus, lordui vyriau- 
siajam teisėjui nurodė apkaltinti asmenis, kurių kaltė buvo įrodyta; tuos, 
apie kuriuos buvo pranešta, jog jie anglai, ,,nuplakti kaip elgetas ir grą- 
žinti į savo šalis“, o likusius išsiųsti į Londoną, kur juos derėtų išvaryti iš 
karalystės. Iš esmės du asmenys buvo apkaltinti kriminaliniu nusikalti- 
mu, o tada buvo pasiūlyta juos atleisti nuo bausmės už 300 svarų — 

labai stambi suma, jei įvertintume dabartiniais pinigais. Pinigai buvo 
sumokėti, o lordas kancleris žinojo, kaip sutramdyti rūstų teisingumą 
racionaliu godumu: „atrodo, kad teismo procesas buvo pamokantis, o 
kitais būdais gauti pinigų būtų sunku“, - nurodė jis. ,„Mes įsakėme, kad 
visi nepadorūs žmonės būtų kuo uoliau išsiųsti iš karalystės, tad neabe- 
jotina, kad šis pavyzdys pamokys, ir nei jie, nei į juos panašūs nebegeis 
atvykti čionai“. Galbūt būdamas įsitikinęs palankia bylos baigtimi, jis 
kreipėsi į karalių, kad sužinotų jo pageidavimą. Henriko finansinė pa- 
dėtis buvo apgailėtina dėl karų ir gandų apie karus per paskutiniuosius 
valdymo metus, todėl atsakymo iš Prancūzijos netruko ilgai laukti: „Egip- 
tiečius, apie kuriuos rašei, nuo bausmės atleisti, o kitus — išvaryti“. 
Nepaisant visų šių ,pamokančių pavyzdžių“, neįgyvendintas toles- 
nių antičigoniškų įstatymų fragmentas 1545 m., Henriko valdymo pa- 
baigoje, liudija apie tebetrunkantį oficialių sluoksnių nerimą. Šis neri- 
mas siejosi ne vien su čigonais, o apskritai su valkatavimu, kuris Tudo- 
rų Anglijoje buvo opi problema. Thomas More'as Utopijoje (1516) 
pasirinko ją savo šalies socialinių negerovių analizės išeities tašku. Metų 
metais didėjantį valkatavimą sukėlė aptvarai ir senosios ūkininkavimo 
sistemos irimas (dėl kurios tūkstančiai samdinių neteko darbo), gyven- 
tojų gausėjimas, miestų plėtimasis ir Henriko vienuolynų sekuliarizavi- 
mo padariniai. Problemos pašalinimas buvo pakylėtas į nacionalinės 
svarbos lygmenį, nes to meto supratimu neturtingi žaliūkai privalėjo 
turėti šeimininkus, o ši didelė ir auganti bedarbių bei bežemių minia 
valdančiosioms klasėms kėlė rimtą grėsmę. Drakoniškiausias Tudorų 
statutas prieš valkatas buvo priimtas 1547 m., pirmaisiais Edvardo VI 
valdymo metais, kai ilgalaikės vaiko-karaliaus nepilnametystės per- 
spektyva sudarė galimybę atsirasti frakcinei nesantaikai, dėl to valka- 
taujančių klasių didėjimas atrodė nepaprastai pavojingas. Statutas, sa- 
vo preambulėje pasmerkęs „kvailą užuojautą ir gailestingumą“, nu- 
matė valkataujantiems žaliūkams išdeginti V formos žymę ir dvejiems 
metams atiduoti tarnauti šeimininkui, kuris galėjo versti juos ,,„mušda- 
mas, surakindamas grandinėmis ar kitaip dirbti bet kokį, jo manymu, 
tinkamą darbą (nors ir koks bjaurus tas darbas būtų).“ Tačiau šis 
aktas buvo pernelyg griežtas, kad būtų efektyviai įgyvendintas - ma- 
ža to, Parlamentas nesugebėjo susitarti, kas pasinaudos vergais, to- 
dėl po dvejų metų įstatymą atšaukė ir atnaujino ankstesnius įstaty- 

mus.* Tais pačiais 1549 metais jaunasis karalius Edvardas savo die- 
noraštyje pažymėjo, kad „Sasekse buvo slaptai ieškomi visi valkatos, 
čigonai, sąmokslininkai, pranašautojai, lošikai ir panašūs“; tuo tarpu 
Darame kelis Faw'us (Baptistą, Amy ir George'ą Fawe) kitas čigo- 
nas Johnas Rolandas apkaltino didžiojo karaliaus antspaudo klastoji- 
mu. Juos apieškojus, buvo rasti berods padirbti dokumentai. 

Škotijoje panašiems dalykams atsirasti prireikė daugiau laiko, nors 
ten buvo savų problemų. Aberdyno miesto tarybos registro įraše, pa- 
žymėtame 1527 m. gegužės 8 d. data, skaitome, kad įrodžius, jog egip- 
tiečiai iš Thomaso Watsono namų pavogė du sidabrinius šaukštus, jų 
šeimininkui Ekenui Jaksui (Aikenas Jacksas, be abejo, buvo iš aberdy- 
niečių pasiskolintas vardas) buvo liepta juos arba jų ekvivalentą grą- 
Žinti, nes jis atsakingas už saviškių veiksmus. Kai 1539 m. čigonai vėl 
pasižymėjo toje pačioje apylinkėje, jie susidūrė su panašiais kaltini- 
mais, tačiau šį kartą prisiekusieji juos vienbalsiai išteisino. Dvi vagyste 
kaltinamos moterys buvo Barbara Dya Baptista ir Helen Andree. An- 
dree yra vietinė pavardė, bet Baptista (itin paplitusi tarp Prancūzijos 
čigonų) nėra škotiškas vardas, o Dya tikriausiai romani kalbos žodis 
dya "motina", kad nesupainiotų jos su kita Barbara Baptista. Teisme jų 
interesus gynė George'as Faw, „čigonų vadas ir kalbėtojas“ — čigonas 
tokiu vardu Škotijoje buvo paminėtas pirmą kartą, nors Faw yra sena 
škotiška pavardė. Netrukus George'as Faw ir jo brolis Johnas įsivėlė į 
peštynes, ir 1540 m. vasarį miesto taryba įsakė jiems pasišalinti kartu 
su savo būriu ir manta. Galbūt Baptistas ir George'as Fawe'ai, 1549 m. 
Darame apkaltinti padirbinėjimu, buvo tie patys 1539—1540 metais pa- 
minėti Aberdyno grafystės Fawe'ai. 

Aberdyno tarėjai nėjo koja kojon su karaliumi ir jo taryba. Jokū- 
bas V, 1513 m. po tėvo mirties Flodenfylde perėmęs sostą turėdamas 
vos pusantrų metų, didžiąją savo karaliavimo dalį palaikė itin draugiš- 
kus santykius su čigonais. 1529 m. gegužę „Haliredhauze (Halyrud- 
hous) karaliui šokę egiptiečiai iš jo gavo 40 šilingų“.** Kitų metų kovą 
Jokūbas išdavė neliečiamybės garantiją „grafui Martinui, gimusiam Ma- 
žajame Egipte, ir jo palydą sudarantiems tarnams“, kurie paskui dingo 
* Plg. C. S. L. Davies, “Slavery and Protector Somerset; the Vagrancy Act of 1547", 


Economic History Review (1966), pp. 533—49. 
** Paul (ed.), Accounts, vol. 5 (1903), p. 379. 

iš akiračio.* O 1540 m. vasario 15 d. jis pasirašė nuostabų Slaptosios 
tarybos raštą, kuriame Johnui Faw, „Mažojo Egipto lordui ir erlui“, 
suteikė nemažas privilegijas. Jame buvo priminti ankstesni didžiuoju 
antspaudu patvirtinti raštai, įsakantys visiems atsakingiems pareigū- 
nams padėti Johnui Faw vykdyti teisingumą savo būryje „pagal Egipto 
įstatymus“ ir bausti visus prieš jį sukilusius asmenis. Toliau dokumente 
buvo rašoma, kad kai kurie Faw būrio nariai jau nusižengė, nes jį apvo- 
gė ir paspruko iš būrio: nenaudėlių vardai ir pavardės buvo Sebastia- 
ne'as Lalow, Anteane'as Donea, Satona Fingo, Nona Finco, Phillipas 
Hatseyggow, Towla Bailzow, Grasta Neyn, Geleyras Bailzow, Ber- 
nardas Beige, Demeo Matskalla, Not-faw Lawlowr'as ir Martynas 
Femine'as. Iš visų vardų tik Faw ir Bailzow (tariamas "Bailyow'(Bei- 
liau), kaip Balliol ar Baillie), buvo susiję su Škotija; likusieji, išskyrus 
anglų asmenvardį Lalow/Lawlowr (Lawlor), regis, yra svetimi, tik Not- 
faw tikriausiai atsirado uolaus raštininko dėka, nes jis pernelyg pažo- 
džiui suprato čigono pastabą, kai šis pasakė: „Ne Faw, Lawlor“. Iš 
rašto aiškėja, kad Johnas Faw atsisakė grįžti namo be dingusių savo 
būrio narių dėl to, kad jis (dabartine anglų kalba) „buvo įpareigotas 
parvesti namo visus būrio narius, kurie yra gyvi, ir paliudijimą apie 
tuos, kurie mirę“. Sakoma, kad Sebastiane'as Lalow, maištininkų va- 
deiva, aplinkiniais keliais buvo gavęs karaliaus raštus, atleidžiančius jo 
sekėjus nuo įsipareigojimų Johnui Faw. Raštas uždraudė teikti bet ko- 
kią paramą atskalūno grupuotei ir įsakė, kad visi „apgaulės būdu įsigyti 
ar pirkti“ karaliaus laiškai būtų laikomi niekiniais: maištininkai turėjo 
būti sugauti ir atiduoti į teisėto vado rankas, kad „remiantis jo įstaty- 
mais, jie būtų nuteisti už savo smerktiną elgesį“. Visų laivų kapitonai 
turėjo priimti Johną Faw ir jo būrį į savo laivus ir perkelti į žemyną. Kai 
kuriems aiškintojams šis dokumentas yra tikra karališkosios malonės 
pašvaistė; o kiti įtaria, kad Jokūbas anuomet jau būtų mielai nusikratęs 
čigonais, bet Johnas Faw išvykdamas vylėsi laimėti laiko, teisindama- 
sis būtinybe išvykstant pasiimti visą būrį. 

Šiaip ar taip, sutartis gyvavo neilgai, nes praėjus metams su trupu- 
čiu(1541 m. liepos 6 d.) Tarybos įsakymu buvo atšaukti visi apsaugos 
raštai ir panaikintos kitos privilegijos, o čigonai privalėjo palikti kara- 
lystę per 30 dienų, kitaip grėsė mirties bausmė. Slaptosios tarybos lor- 


* MS Register of the Pnivy Seal of Scotland, vol. 8, fol. 153. 

dai sakė, kad jie puikiai suprato, kad „stambios minėtuju egiptėnu va- 
gistes ir iškada“ (stambios minėtųjų egiptiečių vagystės ir padaryti nuos- 
toliai). Spėjimas, kad Jokūbo požiūris pasikeitė po kažkokio incidento 
su čigonais vienos iš jam priskiriamų vienišų klajonių metu, labiau pri- 
mena padavimą nei biografijos faktą ar istorinį įvykį: pasakojama, kad 
persirengęs karalius, bandęs flirtuoti su čigone, vieno iš vyrų buvo smar- 
kiai sumuštas buteliu per galvą ir susilaukė kitokių užgauliojimų. Nors 
1541 m. Tarybos įsakymas neįstengė visam laikui iškelti čigonų iš Ško- 
tijos, atrodo, kad juo kuriam laikui pavyko išvyti Faw'us per sieną su 
Anglija, nors ten irgi galiojo čigonams priešiški įstatymai. Paskui — kita 
gluminanti permaina (ji dar daugiau verčia suglumti dėl to, kad praėjus 
tik trims mėnesiams po 1540 m. dokumento buvo išduotas raštas „Joh- 
nui Wanne'u:, velionio Johno Fall'o, Mažojo Egipto erlo, sūnui ir įpėdi- 
niui“, kuriame jis buvo pripažintas visų Škotijos čigonų valdovu ir įga- 
liotas juos teisti). Jokūbas V mirė 1542 m., o sostas atiteko jo naujagi- 
mei dukrai Marijai. 1553 m., šalį valdant regentui, kuomet karalienė 
Marija tebegyveno Prancūzijoje, 1540 metų raštą, suteikusį Johnui Faw 
privilegijas, pratęsė jos vardu išduotas „„(mūsų ištikimam Johnui Faw, 
Mažojo Egipto lordui ir erlui“ palankus raštas, pasmerkęs Sebastia- 
ne'ą Lalow ir jo atskalūnų komandą. Tik aštuntame šešioliktojo am- 
žiaus dešimtmetyje Slaptosios tarybos sprendimai ir Škotijos parlamento 
aktai tapo vieningi baudžiamieji čigonų ir juos gyvenimo būdu prime- 
nančių asmenų atžvilgiu. 

Viena kankinanti minėtojo tarpsnio paslaptis yra susijusi su portretu 
(žr. 10 iliustraciją), kuris yra Šiaurės Prancūzijos* Araso mieste esan- 
čio šešioliktojo amžiaus eskizų rinkinio dalis ir kurio antraštė tokia: 
„L Ėgyptienne guy rendist santė part art de mėdecine au roy d'Esco- 
ce abandonnė des mėdecins“ (,„Egiptietė, kuri savo gydymo menu iš- 
gydė gydytojų paliktą Škotijos karalių“).** Nors iki šiol nėra nustatyta 
karališkojo ligonio tapatybė, o istorikai nieko nežino apie tokį dramatiš- 
ką gydymą, regis, tinkamiausios yra Jokūbo IV 1r Jokūbo V kandidatū- 
ros. Jokūbas V, pirmą kartą vedęs vyriausiąją Pranciškaus I dukterį, 


* Recueil d'Arras arba Araso mnkinys, pažymėtas 266 numeriu tarp Araso savi- 
valdybės bibliotekoje esančių rankraščių. 

+* Žr. A. M. Fraser and F.de Vaux de Foletier, *The Gypsy healer and the King of 
Scots', JGLS (3), 51 (1972), pp.1-8. 

475 Portrait d6 1 Ėgypudnus, 4ui guorit lo Pol d'Kooeso, — Menos Ass. 


10 iliustracija. Škotų karalių pagydžiusi čigonų žiniuonė. Municipali- 
nė biblioteka, Arasas; nuotrauka, Giraudon, Paryžius. 

aštuonis su puse mėnesio praleido Prancūzijoje (1536-1537 m.). Pa- 
našus nutikimas paaiškintų karaliaus malonę Škotijos čigonams anuo- 
met, kai daugelis kitų monarchų ėmė jų vis labiau neapkęsti. 


Skandinavija 


Atrodo, kad pirmąkart į Skandinavijos šalis čigonai pateko iš Škotijos ir 
Anglijos.* Škotijos karalius Jokūbas IV buvo Danijos princesės Mar- 
garitos sūnus, ir būtent jos broliui, Danijos karaliui Jonui, 1505 m. jis 
rekomendavo Anthoniusą Gagino. Pirmasis aiškiai identifikuotas čigo- 
nas Švedijoje irgi vadinosi Anthonius: Stokholmo sąskaitų knygose esan- 
tis 1512 m. rugsėjo 29 d. įrašas liudija, kad maždaug 60 totorių (tatra) 
kompanija, sakanti, jog yra iš Mažojo Egipto, atvyko į miestą su grafu 
Anthoniusu priešakyje ir gavo 20 markių. Šis įrašas sutampa su Olau- 
so Petri Švedų kronikos pastaba, kad 1512 m. pirmą kartą Stokholme 
išsilaipino žmonės, kuriuos visi vadina totoriais. Zattare liko labiausiai 
paplitusiu čigonų vardu Švedijoje iki septynioliktojo amžiaus, kuomet 
dėl vokiečių kalbos įtakos atsirado žodis zigenare, pirmiausia kaip si- 
nonimas, vėliau — kaip pakaitalas. 

Danų kantrybė išseko maždaug po 30 metų. 1536 m. ir vėl 1554 m. 
Danijos ir Norvegijos karalius Kristijonas III visiems čigonams per tris 
mėnesius liepė palikti jo karalystę. Jo sūnus Frederikas II atnaujino šį 
įsakymą 1561 m. ir sugriežtino bausmes. Čigonai, kuriuos 1540 m. 
anglų laivai iš Bostono (Linkolnšyras) nugabeno į Norvegiją, vargu ar 
ten buvo meiliai sutikti. Neilgai trukus ir Švedijoje santykiai pablogėjo. 
Gustavas I, atkūręs Švedijos nepriklausomybę nuo Danijos 1523 m., 
pradėjo palyginti švelniom priemonėm, bet šešioliktojo amžiaus penk- 
tame dešimtmetyje ėmė vyti čigonus iš šalies. Šią politiką po karaliaus 


* A. Etzler, Zigenarna och deras avkomlingar i Sverige (Uppsala, 1944) apžvelgia 
ankstyvąją čigonų istoriją Švedijoje ir apskritai Skandinavijoje. Istorinės medžiagos 
(susijusios su Švedija) galima rasti A. Heymowski, Swedish Travellers and their 
Ancestry (Uppsala, 1969); (susijusios su Norvegija) E. Sundt, Beretning om Fante — 
eller Landstrygerfolket i Norge (Chnstiania, 1850); (susijusios su Danija) F. Dyrlund, 
Tatere og Natmandsfolk i Danmark (Copenhagen, 1872); ir (susijusios su Suomija) 
R. Vehmas, Suomen Romaanivūestėn Ryhmūluonne ja Akkulturoituminen [Čigonų 
grupių bruožai ir kultūrizacija Suomijoje'] (Turku, 1961). 

mirties 1560 m. pratęsė jo įpėdiniai. Tais pačiais metais arkivyskupas 
Laurentius Petri Nericius patvirtino nuostatus, draudžiančius kunigams 
turėti reikalų su čigonais: buvo uždrausta net krikštyti jų vaikus ar lai- 
doti mirusiuosius. 

Daugelio nuomone, būtent iš Švedijos čigonai pirmąkart persikėlė į 
Suomiją, kuri ilgą laiką priklausė Švedijos karalystei. Ši teorija grin- 
džiama prielaida, kad suomių kalboje čigoną apibūdinantis žodis Mus- 
talainen ( juodas, tamsaus gymio") yra švedų posakio svart Tattare 
“juodieji totoriai" kalkė, ir dar akivaizdesnis faktas, kad Suomijoje čigo- 
nai pirmąkart paminėti, kai jų kelionė jūra baigėsi trumpu sustojimu 
Suomijos Alando saloje, iš kurios jie buvo išsiųsti atgal į Švediją. Šie 
atstumtieji, matyt, buvo anksčiau atvykę sausumos keliu per Estiją 
1515 m., nes taip tvirtina vienas šaltinis apie viduramžių Suomiją.* 
Regis, pakankamai aišku yra viena: kuomet nesunkiai identifikuojami 
čigonai kaip Abo tvirtovės kaliniai yra aptinkami Suomijos teritorijoje 
1584 m., jie turi neabejotinai švediškas pavardes. 


Įvaizdžiai ir stereotipai 


Apžvelgus išlikusius čigonų ekspansijos pėdsakus Europoje — ir reak- 
ciją į juos — aiškėja, kad, deja, trūksta kokios nors gilesnės įžvalgos į jų 
vidinį gyvenimą ir papročius. Tačiau juos gaubianti tamsa nėra aklina: 
pavyzdžiui, mes ilgainiui daugiau sužinojome apie jų išorę, net jeigu tai 
atsitiko dėl sėsliems gyventojams sukelto įspūdžio. Dėl tamsaus gymio 
jie rodėsi esą bjaurūs ir smerktini; jų 11gi plaukai ir auskarai bei nepa- 
prasta apranga kėlė daugelio žmonių pasipiktinimą. Ypač savotiški ir 
nesunkiai atpažįstami buvo čigonių apdarai, kuriuos, laimei, drobėje ar 
popieriuje pavaizdavo kelių kraštų menininkai. Iš Vokietijos turime Na- 
mų ūkio vadovo (maždaug 1480 m.) graviūrą (žr. 7 iliustraciją) ir 
gerokai vėlesnį medžio raižinį iš Mūnsterio knygos Cosmographia 
(maždaug 1550 m. - žr. 6 iliustraciją). Iš Nyderlandų, kur klestėjo 
Burgundijos kunigaikščių globojami menai, turime Hieronymuso Bos- 
cho Šieno vežimą (nutapytą maždaug 1500 m.), vieną iš pirmųjų pa- 
veikslų, vaizduojančių čigonų būrėją (9 iliustracija); šią temą vėliau 


* E. Aaltonen, apžvalga leidinyje JGLS (3), 42 (1963), pp. 64-7. 

pakartojo keli Turnė dirbtuvėse austi gobelenai. Jų įspūdingiausias pa- 
vyzdys būtų į kilmingųjų gretas įsiterpusi čigonų procesija prie miesto 
ar pilies vartų (8 iliustracija); moterys su turbanais, kaip jas ir buvo 
aprašę metraštininkai; viena iš kilmingų ponių klausosi, ką jai buria iš 
delno (11 iliustracija), o tuo metu kitai čigoniukas nupjauna piniginę. 
Dar vienas Turnė gobelenų pirmasis pavaizdavo čigonų šokį (žr. 12 
iliustraciją). 

Čigonų apranga pamažu tapo egzotikos atitikmeniu: nemažai religi- 
nės tematikos paveikslų ir graviūrų Nyderlanduose (pvz., Lucaso van 
Leydeno darbai), kuomet siužetui reikalingos rytietės, ypač egiptietės, 
vaizduoja čigones primenančias figūras. Panašūs motyvai pirmoje še- 
šioliktojo amžiaus pusėje išpopuliarėjo tarp Italijos dailininkų, tai liudija 
Giorgione's Čigonas ir kareivis (anksčiau nei 1510 m.), Titiano Či- 
gonė (maždaug 1510 m.), to paties pavadinimo II Garofalo paveikslas 
(maždaug 1525 m.) ir Corregio Čigonų madona (maždaug 1530 m.) 
Tai yra daugiau ar mažiau stilizuoti mėginimai, kurių dokumentinė ver- 
tė ribota, bet jie gana tiksliai dera su kitais ir su čigonų Žiniuonės pieši- 
niu (10 1liustracija), vaizduodami čigonių apdarą su turbanu (kartais 
besilaikančiu be jokių pagalbinių priedų, kartais supintu vytelėmis) ir su 
per petį sukabintu audeklu, primenančiu apsiaustą. Šie meniški atvaiz- 
dai yra nutapyti jau laikantis nusistovėjusių kanonų: būrimo scena, ku- 
roje dažnai dalyvauja kišenvagis čigoniukas, netrukus taps šablonine 
kompozicija, įdiegdama visuomenei tam tikrą stereotipą.* 

Teatro scenoje čigonai taip pat tapo vienu iš aktorių amplua. Mes 
jau matėme 1521 m. Gilo Vicente's farsą, vaizduojantį moteris kaip 
įkyrias būrėjas, o vyrus kaip suktus arklių pirklius. Dar anksčiau publi- 
ka susipažino su čigonų būrėja vienoje anoniminėje šveicarų pjesėje, 
parašytoje apie 1475 m. Liucernoje**, kuni prasideda epizodu, kuomet 
ūkininkas liepia savo žmonai skubiai bėgti ir tvirtai užsklęsti tvarto du- 
rs, O vištas suvaryti į vidų, nes pasirodė Heiden (pagonys). Hanso 
Sachso pjesėje***, parašytoje šešioliktojo amžiaus viduryje, kurioje, 
kaip būdinga šiam produktyviam meisterzingeriui, veikia satyriniai per- 


* Šią temą gvildena ir iliustruoja J.-P. Cuzin kataloge La diseuse de bonne aven- 
ture de Caravage (Paris, 1977). 

** Schauspiele des Mittelalters, ed. F. J. Mone (Karlsruhe, 1846), vol. 2, pp. 378 ff. 
*** Die 5 elenden wanderer, m Hans Sachs' Werke (Berlin, 1884), vol. 2, pp. 58-68. 

sonažai ir karikatūriški tipažai, iš čigonų reputacijos lieka tik skutai, nes 
autorius juos sutapatina su vagimis, įsilaužėliais, kišenvagiais, arkliava- 
giais, būrėjais ir apskntai raganiais bei sukčiais. 

Metraštininkai, rašę apie pirmuosius čigonų pasirodymus - dažnai 
po įvykių praėjus šimtmečiui — pasakojimus paįvairino naujom deta- 
lėm, kurios beveik arba visiškai nefigūravo amžininkų pasakojimuose, 
bet jau buvo tapę kasdiene išmintimi. Šį skyrių pradėjome ištrauka iš 
Aventinuso. Jo amžininkas Krantzius (Albertas Krantzas) iš Hambur- 
go, kurio Saxonia pirmąkart buvo išspausdinta 1530 m., taip pat kan- 
džiai atsiliepia apie čigonų gyvenimo būdą, turbūt turėdamas omenyje 
pirmąjį 1417 m. būrį, tačiau remdamasis, be abejonės, vėlesnio šimt- 
mečio pastebėjimais ir nuostatomis. Kaip ir daugelis kitų, jis pabrėžia 
tamsų čigonų odos atspalvį ir keistus drabužius. Jis vadina juos valstie- 
čių našta ir plūsta už vagiliavimą, kurį laiko moterų amatu. Jie kalba 
daugybe kalbų, bet neturi tikros tėvynės, nes gimę kelyje; jų atgailos 
istorija yra išmonė, nes, tiesą pasakius, jie neišpažįsta jokios religijos. 
Diena po dienos jie gyvena kaip gyvuliai ir klajoja iš krašto į kraštą; 
kas keleri metai jie sugrįžta, bet pasidalija į daug atskirų būrių, idant įtą 
pačią vietą neateitų tie patys žmonės. Moterys su mažamečiais vai- 
kais keliauja darbinių gyvulių traukiamais furgonais; jų kilmingieji laiko 
rują medžioklinių šunų ir dažnai keičia žirgus, bet daugelis kitų eina 
pėsti. Jie gerbia savo kunigaikštį, kilminguosius ir kareivius. Ar pasta- 
rieji buvo čigonai, ar tik jiems apginti pasamdyti gadzė, neaišku, bet 
Krantzas teigia, kad jie priimdavo į savo gretas norinčius prie jų prisi- 
dėti vyrus ir moteris.* Šio teiginio tikslumas ginčytinas, nes daugelis 
vėlesnių komentatorių aiškiai susidurdavo su sunkumais apibūdindami 
čiabuvius „egiptiečius“; bet jei tai būtų tiesa, vargu ar mišrios vedybos 
būtų nežinomos. 

Iš įvairių šaltinių šį tą sužinojome apie čigonų pragyvenimo šaltinius: 
elgetavimas ir būrimas dažniausiai minimi; be to, dar prekyba arkliais, 
metalo apdirbimas, gydymas, muzika ir šokiai. Vagystės taip pat yra 
nuolat besikartojanti tema, nors nusikalsdavo jie daugiausia nugvelb- 
dami tik maisto ir drabužių, ar, progai pasitaikius, pinigų. Teisingumas 
ir disciplina daugiausia buvo jų pačių vidinis reikalas: apstu pavyzdžių, 


* A. Krantz, Rerum Germanicarum historici clariss. Saxonia (Frankfurt am Main, 
1580), pp. 354 ff. (pirmasis leidimas - Cologne, 1530). 

liudijančių, kad čigonai buvo laikomi imperium in imperio (valstybe 
valstybėje), o jiems susikivirčijus tarpusavyje, valdžios organai bemaž 
nesistengdavo surasti ar nubausti kaltuosius, bet suteikdavo laisvę pa- 
tiems čigonams išsiaiškinti tarpusavyje. 

„Mažojo Egipto“ etiketė vis dar buvo klijuojama kaip įprasta formu- 
luotė apibūdinant asmenis, bet dabar, pasikeitus tiek daug kartų po 
migracijos į vakarus pradžios, ji buvo beprasmis žymeklis. Čigonai vis 
labiau natūralizavosi atskirose šalyse, net jei ir netapdavo visiškai sės- 
liais gyventojais, o kuomet - tai atsitikdavo kartkartėm, — apie jų pra- 
eitį klausinėdavo teisme, dažnai paaiškėdavo, kad jie, nepaisant etike- 
tės, būdavo gimę (ir galbūt net krikštyti) teismą surengusioje šalyje ir 
vedę moteris iš netolimų kraštų.* 


Europos normos 


Šiame skyriuje buvo ypač pabrėžta čigonų ir valdovų, didikų, pareigū- 
nų ir piliečių sąveika, nes su tuo siejasi dauguma mums prieinamų duo- 
menų. Tačiau net šioje atskiroje srityje paveikslas nėra visiškai objek- 
tyvus, nes savivaldybių ir valstybių archyvų įrašuose labiausiai atsi- 
spindi su iždo išlaidomis susiję epizodai, ir lieka vien įsivaizduoti kitus, 
nepalyginamai gausesnius atsitikimus, kuomet čigonų persikėlimas ne- 
patraukė valdžios dėmesio, nes jų reikalavimai buvo patenkinti mainais 
už prekes ir paslaugas arba tiesiog todėl, kad jie nesustodami nuskubė- 
jo toliau ar grįžo tuščiomis. 

Svarstant susiklosčiusius santykius, galima susidaryti gana nuosek- 
lų jų modelį po to, kai čigonai pasklido iš esmės po visą Europą. Pavie- 
niai pasipriešinimo ar atmetimo ženklai ima ryškėti palyginus greitai po 
jųatvykimo, nes kai kuriems kaimiečiams ar miestiečiams pabosta 
dalyti išmaldą, o per 10 ar 20 metų konfliktų dažniausiai dar padaugė- 
ja. Pirmieji apibendrinto taikymo potvarkiai išleidžiami praslinkus ke- 
liems dešimtmečiams ar šimtui ir net daugiau metų nuo pirmųjų čigonų 
atvykimo, net jei išvarymas ar represijos dar nebuvo tapusios bendru 
reiškiniu visoje Europoje. Tačiau, kaip pažymėjo Aventinusas (90 psl.), 


* Apie vieną iš tokių teismų Nyderlanduose 1533 m. žr. van Kappen, Geschiede- 
nis, pp. 128-30. 


Likimo vingiai 129 


viršūnių leisti potvarkiai ne visada sužadina norimą apsnūdusių parei- 
gūnų ir abejingų pavaldinių reakciją. 

Čigonų nuolat atnaujinama sakmė apie septynerių metų maldingą 
kelionę, nors iš pradžių buvo puikiai sumanyta, ilgainiui neišvengiamai 
prarado savo žavesį. Nėra aišku, ar ji buvo pasakojama dažnai, ar tik 
retkarčiais: nors dažnai aptinkama archyvuose, bet šie linkę fiksuoti 
vien tik su išmalda susijusius įvykius. Aišku viena: čigonams ją se- 
kant, net pamaldžiausi miestelėnai po kelių pirmųjų apsilankymų vis 
mažiau norėjo pagelbėti šiems maldininkams. Iš tiesų visa religinė 
atmosfera sparčiai keitėsi. 1500 m. krikščioniškasis pasaulis tebebu- 
vo iš esmės susiskaldęs į Romos katalikus vakaruose ir graikų orto- 
doksus rytuose, išskyrus Bohemiją ir Moraviją, kur husitai sudarė 
gyventojų daugumą. Tačiau jau po 50 metų beveik 40 procentų Eu- 
ropos gyventojų laikėsi „reformuotosios“ teologijos, o iki 1570 m. 
septyni iš dešimties visų Šventosios Romos imperatoriaus pavaldinių 
buvo protestantai. Tuomet Popiežiaus raštai neteko savo galios. Pra- 
dinis strateginis planas, taip gerai pagelbėjęs čigonams, šešioliktojo 
amžiaus viduryje dar nebuvo visiškai praradęs vertės, bet maldingų 
kelionių traukai ir piligrimo statusui buvo suduotas lemtingas smūgis. 
Be to, elgetavimas, į kurį pranciškonų neturto garbinimo laikais pa- 
lankiai žiūrėjo bažnyčia, ilgainiui susilaukė nuožmėjančių valdžios ins- 
titucijų sankcijų ir pateko į didelę nemalonę Lutherio bei kitų, kurių 
manymu, elgetavimą reikėjo rauti su šaknimis iš krikščioniškojo pa- 
saulio. 

Laikams pasikeitus, čigonai pamatė, kad jie neturi jokios kitos tėvy- 
nės, kurioje galėtų rasti prieglobstį, ir bemaž jokių vilčių įleisti tvirtas 
šaknis ten, kur jie norėtų būti. Iš pat pradžių jie sužadino sėslių gyven- 
tojų, pro kuriuos keliaudavo, slaptus prietarus. Sėsliosios tautos apskri- 
tai nepasitiki klajokliais, o Europos visuomenėje, kur dauguma buvo 
įsprausti į pamaldaus, vergiško ir nuobodaus gyvenimo rėmus, čigonai 
akivaizdžiai neigė visas pagrindines vertybes ir prielaidas, kuriomis bu- 
vo grindžiama vyravusi moralė. Panašūs prietarai glūdėjo besimez- 
gančiose šešioliktojo amžiaus Europos šalpos neturtingiesiems institu- 
cijose, kurios laikėsi prielaidos, kad vietos neturtinguosius turi remti 
įvairios parapijos, o svetimšalius elgetas reikia be gailesčio grąžinti į jų 
gimimo vietą ar į ankstesnę gyvenamąją vietą. Toks supratimas nepa- 


130 Čigonai 

likdavo jokios galimybės savo parapijos neturėjusiam asmeniui. Dabar 
šalys viena po kitos vykdė čigonų atmetimo politiką, nesukdamos gal- 
vos, nei kur jiems eiti, nei kaip ten patekti, ir ar bus leista eiti ir apsistoti 


ten patekus. 


6 

Daugiau negu du šimtus metų — nuo šešioliktojo amžiaus vidurio iki 
aštuonioliktojo amžiaus pabaigos — požiūris į čigonus daugumoje Euro- 
pos valstybių buvo iš esmės slegiamai vienodas. Jie ir toliau buvo lai- 
komi nusikaltėliais vien dėl savo visuomeninės padėties; be to, egzista- 
vo išankstinis neigiamas nusistatymas rasiniu pagrindu, taip pat religi- 
nio pobūdžio pnešiškumas tam, kas vadinta pagoniškomis čigonų apei- 
gomis bei raganavimu. Apskntai čigonams teko nemažai nukentėti nuo 
represijų bangos, kuri nusirito per visus kraštus ir buvo nukreipta prieš 
valkatavimą bei „sveikus elgetas“. Jokia valdžia negalėjo rasti bendros 
kalbos su žmonėmis be šaknų ir šeimininkų, kurie neturėjo nuolatinės 
gyvenamosios vietos ir negalėjo būti naudingi kaip darbo jėga. Val- 
džios akimis, jau vien tokia čigonų padėtis buvo nenormali ir priešta- 
raujanti nusistovėjusiai tvarkai, todėl jų atžvilgiu reikėjo imtis prievarti- 
nių bei suvaržančių priemonių. Net ir siūlydami teisėtas paslaugas sės- 
liems gyventojams, čigonai užsitraukdavo nemalonę: laikinai užklydu- 
siais prekeiviais bei amatininkais būdavo nepatenkinti vietos monopo- 
listai, o esantieji valdžioje į keliaujančius prekiautojus, meistrus bei ar- 
tistus žiūrėdavo su pasibjaurėjimu. Laikui bėgant padėtis nedaug tepa- 
gerėjo. Švietimo epochoje įsižiebė daug naujų švyturių - atsirado su- 
prantamesnė filosofija 1r literatūra, pasiekta didžiulės mokslo ir muzi- 
kos pažangos, — tačiau tik labai menkas šios šviesos spindulėlis tepra- 
siskverbė pro tamsą, gaubusią Europos čigonų būtį. 

Išvarymas, asimiliacija, susidorojimas 


Jeigu visi prieš čigonus nukreipti įstatymai būtų buvę nuosekliai ir be 
išlygų įgyvendinami nors keletą mėnesių, daugumoje krikščioniškosios 
Europos kraštų čigonai būtų išnykę jau gerokai prieš šešioliktojo am- 
žiaus vidurį. Tačiau taip neatsitiko. Kaip jau ne kartą yra buvę, čigonus 
išgelbėjo tai, jog net griežčiausi baudžiamieji įstatymai dažnai nebuvo 
įgyvendinami dėl įvairių priežasčių — galbūt dėl pasyvaus dalies gyven- 
tojų pasipriešinimo, dėl vietos pareigūnų paperkamumo ir neabejotinai 
dėl struktūrų, tais laikais atlikusių policijos vaidmenį, neveiksmingumo. 
Valdžia į kovos su čigonais nesėkmes visuose kraštuose reaguodavo 
panašiai: buvo priimami nauji įstatymai ir numatomos dar griežtesnės 
bausmės, kurioms išvardyti prireiktų nemažai vietos ir laiko. Tačiau 
gilintis į visas detales nėra prasmės: apžvelgus to meto įvykius keliose 
valstybėse, galima susidaryti išsamų vaizdą apie visas nibotas priemo- 
nes, kurios du su puse amžiaus buvo taikomos čigonų atžvilgiu visoje 
Osmanų imperijos neužkariautoje Europos dalyje. Kartais audrai bū- 
davo leidžiama nurimti: taip palengva atsitiko Anglijoje ir Škotijoje. Bet 
daugumoje šalių ji siautė nepaliaujamai — Vokietijos žemėse padrikai, o 
kitur, pavyzdžiui, Prancūzijoje bei Nyderlanduose, labiau organizuotai 
1r koordinuotai. Kai kur, pavyzdžiui, Habsburgų valdomoje Austrijos 
1mperijoje ir Burbonų valdomoje Ispanijoje, vyriausybės po pradžioje 
patirtų nesėkmių mėgino keisti politiką ir spręsti čigonų problemą ra- 
cionalesniais (tačiau nė kiek ne švelnesniais) būdais.* 

Anglijoje valstybė aktyviausiai kovojo su šeimininkų neturinčiais kla- 
jokliais nuo 1550 iki 1640 metų. 1554 metais - pradiniu Pilypo ir Man- 
jos valdymo laikotarpiu — priimtas įstatymas numatė, jog „įvairūs mi- 
nėtajai [egiptiečių| bendruomenei priklausantys ir kiti panašūs asme- 
nys (...) vėl išdrįso atkeliauti į mūsų Karalystę su savo senais, įpras- 
tais, šėtoniškais ir nepadoriais užsiėmimais bei užmačiomis; tokio pasi- 
bjaurėtino gyvenimo būdo negalima leisti, įteisinti ir pripažinti jokioje 
krikščioniškoje karalystėje; už tai reikia deramai bausti“. Valdant Hen- 
rikui VIII, 1530 metais priimtu įstatymu bausmės dar sugriežtintos: 
kiekvienas asmuo, atgabenęs į šalį čigonus, turėjo būti nubaustas 40 


* Apie tai, kokių priemonių prieš čigonus buvo imamasi konkrečiose šalyse, 
rašoma daugelyje veikalų, cituojamų 4 ir 5 skyriuose. 

svarų bauda, o kiekvienas taip atgabentas ir bent mėnesiui šalyje pasi- 
likęs čigonas turėjo būti laikomas nusikaltėliu, neturinčiu teisės į prie- 
globstį ir „dvasininkų imunitetą“; kitaip tariant, mokėjimas rašyti ir skai- 
tyti nebuvo kliūtis pradėti teismo procedūrą, kuri galėjo baigtis mirties 
bausme ir žemės bei turto konfiskavimu. Toks pats likimas Anglijoje 
bei Velse laukė tų čigonų, kurie neišvyktų per 40 dienų. Šios bausmės 
nebuvo taikomos jaunesniems kaip 14 metų vaikams, taip pat jų galėjo 
išvengti kiekvienas čigonas, pasiryžęs išsižadėti „Šio pasibjaurėtino, dy- 
kaduoniško ir bedieviško gyvenimo ir bendruomenės, ir stoti kurio nors 
sąžiningo ir sumanaus gyventojo tarnystėn (...) arba sąžiningai užsiimti 
kokiu nors teisėtu darbu ar veikla“. Visi leidimai, raštai ir pasai, kuriais 
„egiptiečiai“ iki tol naudojosi Anglijoje arba Velse, buvo paskelbti ne- 
galiojančiais. 

Pirmasis šaltiniuose minimas teismas, kuriame, vadovaujantis šiuo 
įstatymu, buvo teisiama didelė čigonų grupė, įvyko Dorsete 1559 me- 
tais, valdant karalienei Elžbietai. Kai lordas gubernatorius laišku krei- 
pėsi į Slaptąją tarybą nurodymų, jam buvo pranešta karalienės nuomo- 
nė, jog „būtų labai pageidautina parodyti griežtą pavyzdį ir nemaža jų 
nubausti mirtimi“, o likusius deportuoti; panašius patarimus tais pačiais 
metais gavo ir prisiekusieji teisėjai Herefordšyre. Tačiau Dorsete či- 
gonai buvo išteisinti remiantis techninio pobūdžio pagrindu: jie nebuvo 
„atgabenti“ į Angliją, bet atkeliavo sausuma iš Škotijos, todėl lordas 
gubernatorius apsiribojo nurodymu išsiųsti juos į gimtąsias vietas; tokia 
priemonė pagal įstatymus buvo taikytina valkatų atžvilgiu. Beje, jie 
netoli tenuėjo, nes vėl pateko valdžios nemalonėn: po mėnesio buvo 
suimti Glosteršyre, uždaryti Glosterio pilyje ir varomi per miestą, juos 
plakant. Sprendžiant iš turimų šaltinių, deportacija pagal 1554 metų 
įstatymą buvo taikoma palyginti retai. 

Laikui bėgant, iš kitur atkeliavusių čigonų mažėjo. 1562 metais pri- 
imamas įstatymas „dėl tolesnių bausmių valkatoms, besivadinantiems 
egiptiečiais“, kuriuo mėginta tiksliau apibrėžti Anglijoje bei Velse gi- 
musių čigonų padėtį negu Pilypo ir Marijos laikais priimtuose įstaty- 
muose. Naujuoju įstatymu patvirtinta, jog Anglijoje bei Velse gimę či- 
gonai nebus verčiami palikti šalį, tačiau privalės išsižadėti savo bedie- 
viško gyvenimo ir bendruomenės. Bet tuo pačiu įstatymu buvo numa- 
tyta, jog kiekvienas 14 metų ar vyresnis asmuo, kuris „kartą ar kelis 

kartus per mėnesį“ bus pastebėtas valkatų, vadinamų ar besivadinan- 
čių egiptiečiais, bendruomenėje, „arba savo apdarais, kalba bei elgesiu 
apsimes... egiptiečiu“, turės būti nubaustas mirties bausme su žemės ir 
turto konfiskavimu. Panašu, kad įstatymuose aiškiai apibrėžta apsime- 
tėlių „egiptiečių“ sąvoka atsirado ne tiek dėl būtinybės susitvarkyti su 
gadzė, kurie įsiliedavo į čigonų gaujas, bet visų pirma siekiant teis- 
muose atremti gynėjų argumentus, jog gimusieji Anglijoje ar Velse (net 
jeigu jų tėvai — čigonai) negali būti laikomi „,egiptiečiais“.* Pažymėtina, 
jog po to nemažai „egiptiečių“ pradėjo rūpintis, kad jų palikuonys būtų 
pakrikštyti ir gautų gimimo vietą patvirtinančius dokumentus; visoje 
Anglijoje ir Velse bažnytinėse knygose pagausėjo čigonų krikšto įrašų, 
kurių iki tol pasitaikydavo nedaug. Peržvelgus dešimt teismo bylų, nag- 
ninėtų per šimtą metų nuo 1562 metų įstatymo priėmimo, kuriose buvo 
keliami kaltinimai dėl apsimetimo „egiptiečiais“ bei bendravimo su jais, 
yra pagrindas manyti, jog daugelis kaltinamųjų iš tikrųjų buvo čigonai. 

Remdamasi naujuoju įstatymu, Slaptoji taryba energingai (bent jau 
kartkartėm) siuntinėdavo nurodymus grafysčių pareigūnams ir teisė- 
jams. 1569 metais visiems buvo įsakyta nuodugniai ieškoti čigonų bei 
valkatų. Tai buvo neramūs metai: po šiaurinių provincijų grafų maišto 
prieš karalienę Elžbietą šalyje buvo kilęs visuotinis nepasitenkinimas, 
kurį, kaip buvo manoma, dar pakurstė valkataujantys sukčiai bei elge- 
tos. 1577 metais Slaptoji taryba ypač įdėmiai sekė teismo procesą Eils- 
beryje, kur keli asmenys - tikriausiai Anglijoje gimę čigonai - buvo 
kaltinami, kad nusikalstamai susidėjo su egiptiečiais, priimdami jų ren- 
gimosi būdą, kalbą ir elgseną. Visi teisiamieji buvo pripažinti kaltais ir 
pakarti.** 1579 metais Slaptoji taryba paskyrė specialiuosius įgalioti- 
nius teisti 40 Radnoro grafystėje suimtų čigonų, kad nereikėtų eikvoti 
lėšų maitinant juos kalėjime iki kito prisiekusiųjų teismo susirinkimo. 
Šaltiniuose netrūksta žinių ir apie kitus panašaus likimo susilaukusius 
čigonus. Žinomas tik vienas atvejis, kai pagal 1562 metų įstatymą či- 
gonų gaujos narius mėginta sugrąžinti į jų gimtąsias parapijas ir rasti 
jiems kokį nors priimtiną užsiėmimą. Tai įvyko 1596 metais po apsupi- 


* Plg. A. M. Fraser, „Counterfeit Egyptians“, Zsiganologische Studien 1990, no. 2, 
pp. 43-69. 

** Minėtoji byla išsamiai nagrinėjama T.W. Thompson, „Consorting with and 
counterfeiting Egyptians“, JGLS (3), 2 (1293), pp. 81-93. 

mo Jorkšyre, kai į teismą buvo patraukti 196 vyrai, moterys ir vaikai. 
Jorko magistratų teismas 106 „pilnamečius“ pasmerkė myriop, bet tik 
devyni iš jų— t.y. mažiau kaip penki procentai iš visos grupės - buvo 
gimę už šalies ribų. Aidint garsioms gentainių raudoms, jiems buvo 
įvykdyta mirties bausmė. Likusiųjų pasigailėta, ir kažkoks Williamas 
Portingtonas buvo įgaliotas nugabenti 187 čigonus į jų gimtąsias vie- 
tas. Namo varomas pakrikas čigonų būrys turėjo būti viena iš keis- 
čiausių Anglijos keliuose pasirodžiusių procesijų. Portingtonas privalė- 
jo susitvarkyti per aštuonis mėnesius. Panašu, kad savo darbą jis baigė 
Glamorgane.* (Glamorgano ir Radnoro epizoduose pirmąkart išsamiai 
aprašyti Velso čigonai, nors šaltiniuose yra 1530 metų duomenų apie 
čigonus Anglijos pusėje.)** 

Elžbietos 1562 metų įstatymas buvo paskutinis, tiesiogiai nukreiptas 
prieš Anglijos ir Velso čigonus. Nors vėliau ir nebebuvo taikomas, jis 
išliko įstatymų knygose iki 1783 metų, kai buvo pripažintas „pernelyg 
griežtu įstatymu“ ir atšauktas. Sprendžiant iš šaltinių, 1650 metais An- 
glijoje įvyko paskutinis teismo procesas, kuriame kaltinamieji susilaukė 
kartuvių už tai, kad buvo klajojantys čigonai. Tą kartą Berio Šv. Ed- 
mundo (Bury St Edmunds) prisiekusiųjų teismas už šią gėdą pasmer- 
kė myniop 13 žmonių, ir nuosprendis buvo įvykdytas.*** Tačiau esa- 
ma duomenų, kad dar gerokai anksčiau čigonams pavykdavo susitarti 
su vietos pareigūnais, ir šie be didelių priekabių leisdavo jiems toliau 
vykti savo keliais. Už tokias paslaugas pareigūnai dažnai gaudavo iš 
čigonų atlygį — tai patvirtina ir septynioliktojo amžiaus parapijų kon- 
steblių sąskaitų knygos.**** 


* R. O. Jones, „The mode of disposing of gipsies and vagrants in the reign of Eliza- 
beth“, Archaologia Cambrensis (Ath series), 13 (1882), pp. 226—31; pakartota JGLS 
(2), 2 (1908-9), pp. 334-8. 

** Siekiant sudaryti išsamesnį vaizdą pažymėtina, kad Airijoje seniausias Žino- 
mas rašytinis šaltinis, kuriame minimi čigonai, yra 1634 m. įstatymas dėl baus- 
mių sukčiams ir valkatoms. Jis taip pat turėjo būti taikomas „egiptiečiams“ bei 
„apsimetėliams egiptiečiams“. Tai vienintelis to meto įstatymas, kuriame kal- 
bama apie čigonus. Vis dėlto abejotina, ar tuo metu Airijoje jau būta čigonų: 
daugelis apibrėžimų buvo tiesiog nurašyta iš 1567 metų Anglijos įstatymo dėl 
sukčių ir valkatų. 

*** J. Hoyland, A Historical Survey... of the Gypsies (York, 1816), pp. 86-7. 

*+** T. W. Thompson, „Gleanings from constables' accounts and other sources“, 
JGLS (3), 7 (1928), pp. 30—47. 

Be abejo, čigonams taip pat kėlė grėsmę įstatymai, nukreipti prieš 
valkatavimą. Ypač tada, kai čigonai buvo pripažįstami šalyje gimusiais 
piliečiais, valdžios atstovai nebematė skirtumo tarp jų ir visų kitų val- 
katų. Valdant Henrikui VIII bei vėlesniems Tudorų dinastijos atsto- 
vams, buvo priimta 13 įstatyminių aktų dėl valkatų ir vargšų. Išsamiau- 
sias iš jų buvo 1572 metų „Įstatymas dėl bausmių valkatoms ir dėl 
pagalbos vargšams ir bejėgiams“. Tai buvo griežčiausias Elžbietos val- 
dymo laikų įstatymas, pagal kurį 14 metų ir vyresni asmenys, jeigu jie 
„yra sukčiai, valkatos arba sveiki elgetos“, turėjo būti „smarkiai nu- 
plakti, o ant jų dešinės ausies kremzlės įkaitinta geležimi išdeginta maž- 
daug vieno colio žymė“, išskyrus tuos atvejus, kai koks nors sąžiningas 
žmogus priimtų juos tarnauti vieneriems metams. Antrąsyk įkliuvę už 
tuos pačius nusižengimus turėjo būti pripažinti nusikaltėliais, nebent 
kas nors priimtų juos tarnauti dvejiems metams. Po trečio karto tokie 
prasižengėliai be jokių išlygų turėjo būti teisiami kaip nusikaltėliai (1r 
dažniausiai susilaukdavo mirties nuosprendžių). Jaunesni nei 14 metų 
sukčiai turėjo būti nuplakti arba sukaustyti. Nors ilgame sąraše, kuria- 
me vardijamos baudžiamųjų grupės, čigonai neminimi, daugelis apibū- 
dinimų buvo akivaizdžiai taikytini jiems. Kalbant apie pagalbą varg- 
šams, pagrindinė nuostata buvo tokia: taikos teisėjams įstatymas nuro- 
dė registruoti visus jų apylinkėje gimusius arba trejus metus išgyvenu- 
sius pasenusius ir bejėgius vargšus bei tinkamai juos apgyvendinti; to- 
kius globos namus turėjo išlaikyti vietos gyventojai. Esminė naujovė 
buvo valstybiniu mastu įvesti privalomi mokesčiai vietos vargšams iš- 
laikyti. Elgetų vaikus nuo 5 iki 14 metų bet kas galėjo pasiimti tarnys- 
tėn ir laikyti juos tol, kol merginai sukaks 18, o vaikinui - 24 metai, taigi 
tarnyba pas šeimininką galėjo trukti net 19 metų. 

Įstatymams palengva švelnėjant, mažėjo ir bausmės, nors šių dienų 
akimis žiūrint išliko žiaurios. Parlamentas toliau priiminėjo įstatymus 
dėl valkatavimo, tačiau juose mažai kas naujo teatsirasdavo. 
Kartkartėmis buvo patikslinama „čigonų“ sąvoka. 1597 metų įstatyme 
čigonai pirmą kartą minimi kartu su įvairiomis kitomis grupėmis, tokio- 
mis kaip sukčiai ir valkatos. 1713 metų įstatyme nurodyta, jog „čigo- 
nų“ sąvoka apima „visus tuos, kurie teigia esą čigonai arba klajoja 
priėmę apsimetėlių egiptiečių išvaizdą ir papročius, arba teigia esą fi- 
zionomistai, chiromantai ar iliuzionistai, arba teigia moką pranašauti ar 

mėgsta pasakoti nebūtus dalykus, arba rodo triukus, arba rengia drau- 
džiamus žaidimus ar vaidinimus“. Šiuo įstatymu teisėjams nurodoma 
reguliariai ieškoti sukčių, valkatų ir sveikų elgetų, juos nuplakti arba, 
Jeigu tai pageidautina, priversti kurį laiką dirbti sunkius darbus, po to 
grąžinti atgal į paskutinę nuolatinę gyvenamąją vietą, o jeigu tokios 
nėra—į gimimo vietą. Anglijoje paskutinį kartą tokiame kontekste „„či- 
gonų“ sąvoka vartojama 1822 metų įstatyme dėl valkatavimo, kuriuo 
numatyta, jog „visi asmenys, kurie teigia esą čigonai“ arba užsiima 
pranašystėmis, arba klajoja bei gyvena palapinėse arba vežimuose, 
laikytini sukčiais ir valkatomis; už tai buvo numatoma bausmė iki 6 
mėnesių kalėjimo. Vėlesniame 1824 metų įstatyme dėl valkatavimo 
(daugelis jo nuostatų tebegalioja ir dabar; jomis galima pasinaudoti bau- 
džiant piniginėmis baudomis arba įkalinant benamius ir elgetas) „čigo- 
nų“ sąvokos pagaliau nebeliko, tačiau ir be jos šį įstatymą buvo galima 
ne mažiau veiksmingai nukreipti prieš čigonus. Tuo tarpu 1822 metų 
Kelių įstatymo nuostata, draudžianti čigonams įsirengti stovyklas, išli- 
ko ir vėlesnėse kelių įstatymų redakcijose (plg. 14 psl.). 

1713 metų įstatymas buvo Anglijoje pirmas, kuriame vietoj „egiptie- 
čio“ (Egyptian) vartojama „čigono“ (Gipsy) sąvoka. Tačiau įstatymų 
leidėjai paprastai nekuria naujų žodžių, o žodžio Egyptian trumpinys 
Gipsy buvo paplitęs jau 17 amžiaus pradžioje.* Iki tol kurį laiką egzis- 
tavo tarpinės formos - Gipcyan arba Gipson. Seniausias šaltinis Ško- 
tijoje, kuriame vartojamas trumpinys, yra Slaptajai tarybai adresuotas 
skundas, kuriame užsimenama apie „tam tikrus čigonus“ (certane gip- 
seis). 

Sprendžiant iš šaltinių, Škotijoje per bruzdėjimus Marios Stuart val- 
dymo laikotarpiu itin padaugėjo valkatų ir „prisiplakėlių“ (žmonių, prie- 
varta apsigyvendavusių pas kitus), todėl 1574 metais, kol jos sūnus 
Jokūbas VI dar buvo mažametis ir valstybės reikalais rūpinosi regen- 
tas — Mortono grafas, buvo mėginama imtis sistemingų priemonių „„su- 
tramdyti dykaduonius elgetas, išvaryti prisiplakėlius ir aprūpinti varg- 
šus“. Taip skelbė įstatymas, parengtas pagal analogišką Anglijos 1572 
metų įstatymą. Juo buvo numatytos panašios bausmės — pradedant 
nuplakimu bei žymės ant dešinės ausies išdeginimu ir baigiant mirties 
* Pavyzdžiui, posakis „susigiedoję kaip du čigonai ant arklio“ (both in the tune 
like two gipsies on the horse) iš „Kaip tau patinka“ (As You Like It). 

bausme, o nuostatos dėl pagalbos vargšams irgi buvo labai panašios. 
Tačiau į persekiotinų asmenų sąrašą buvo atskirai įtraukti čigonai, įsta- 
tyme apibrėžiami kaip „egiptiečiais besivadiną dykaduoniai“. Remian- 
tis vien šiuo apibrėžimu, jie buvo laikomi verti bausmės. Buvo pamirš- 
tos bet kokios išlygos, kuniomis pripažinta, kad jie sudaro atskirą ben- 
druomenę, besitvarkančią pagal savo įstatymus ir teisės normas (121 
psl.). Bet ir vėliau, iki pat aštuonioliktojo amžiaus, likusieji Škotijos gy- 
ventojai abejingai žiūrėjo į kruvinus konkuruojančių čigonų klanų susi- 
dūrimus. 

Kad tuo metu visoje Škotijoje į čigonus buvo žiūrima kaip į ypatingą 
problemą, įrodo Slaptosios tarybos aplinkraščiai, išleisti 1573 ir 1576 
metais. Juose visiems vyriausybės atstovams buvo nurodoma ieškoti 
„valkataujančių dykaduonių ir apsimetėlių iš įvairių tautų, klaidingai va- 
dinamų egiptiečiais“, ir pristatyti juos teisti į Tolbutą Edinburge . Šių 
nurodymų nevykdantis valstybės tarnautojas pats galėjo būti patrauk- 
tas į teismą kaip vagių ir žudikų pagalbininkas. Nepaisant viso to, čigo- 
nai Škotijoje liko, ir 1579-aisiais (tais metais Jokūbas VI perėmė val- 
džią į savo rankas) buvo priimtas naujas įstatymas, kuris beveik niekuo 
nesiskyrė nuo ankstesniojo. 1597 metais valdžia pajuto būtinybę priim- 
ti dar vieną prieš sveikus dykaduonius elgetas, valkatas ir „egiptiečius“ 
nukreiptą įstatymą. Anksčiau prasikaltėliai ir jų vaikai galėjo atsipirkti 
laikina tarnyste, pagal naują įstatymą jie turėjo priverstinai tarnauti iki 
Per paskutinįjį šešioliktojo 1r pirmąjį septynioliktojo amžiaus ketvirtį, 
daugiausia asmeninėmis Jokūbo VI pastangomis, buvo nuolat priimi- 
nėjami griežti įstatymai, kuriais Škotijos čigonams buvo sudarytos ne- 
palankiausios sąlygos per visą jų gyvenimo šiame krašte istoriją. Kul- 
minacija pasiekta 1609 metais, priėmus „Įstatymą dėl egiptiečių“, ku- 
riuo buvo patvirtintas šešeriais metais anksčiau priimtas Slaptosios ta- 
rybos nurodymas. Čigonai, grasinant mirties bausme, turėjo būti iš- 
tremti 1š šalies, o jeigu per kelias savaites jie neišvykdavo, įstatymas 
leido juos nuteisti 1r pasmerkti myriop vien tik įrodžius, kad „jie vadina- 
mi, laikomi, žinomi ir garsėja kaip egiptiečiai“. Tačiau tokių griežtų prie- 
monių nesiėmė netgi Slaptoji taryba. Panašu, kad visų pirma buvo sten- 
giamnasi susidoroti su tais čigonais, kurie valdžios akimis gyveno dyka- 
duonišką ir klajoklišką gyvenimą. Jeigu čigonas apsigyvendavo sėsliai 

ir užsiimdavo kokia nors pripažinta veikla, jis nebeturėjo būti laikomas 
įstatymų laužytoju. Kažkoks čigonas Mosesas Faw nutarė pasinaudoti 
šią nuostata, prašydamas leisti jam pasilikti šalyje, būdamas „įsitikinęs, 
jog Parlamento Rūmai niekada nesiekė ir neketino taikyti minėtojo įsta- 
tymo sąžiningų, įstatymų besilaikančių ir teisingų žmonių atžvilgiu“. Jis 
tvirtino nutraukęs ryšius su „ta gėdinga bendruomene“ ir pasiūlė, kad 
tų ryšių nutraukimas būtų laiduotas 1000 svarų suma. Slaptoji taryba 
išklausė jo argumentus, ir Mosis Faw įrodė savo tiesą. Deja, jam sun- 
kiai sekėsi vykdyti savo pasižadėjimus. Mažiau kaip po 18 mėnesių jis 
buvo apkaltintas „susidėjimu su egiptiečiais“. Pagrindinis už jį laidavęs 
asmuo, žemvaldys Davidas Lindsay'us, nepasirodė ir nesumokėjo 1000 
svarų, todėl čigonas buvo paskelbtas už įstatymo ribų. Po to, kai Sel- 
kirkšyro teisėjai paliudijo, kad vėl su gentainiais susidėjęs Mosis daly- 
vavo keliuose apiplėšimuose, jis ir dar trys Faw giminės čigonai buvo 
pakarti už tai, jog pažeidė 1609 metų įstatymą: „pasiliko gyventi šioje 
karalystėje, būdami egiptiečiai“.* 

Tačiau daugybė kitų sugebėdavo susitvarkyti taip, kad įstatymai per- 
nelyg nedrumstų jų kasdienio gyvenimo tėkmės. Valdžia rimtai susirū- 
pino plintančiu čigonų „įkurdinimu“ (pniglaudimu ar „priėmimu“'). 1609 
metais čigonai išsislapstė, bet labai neilgam. 1616 metais Slaptoji tary- 
ba nurodė turgavietėse dar kartą paskelbti 1609 metų įstatymo nuo- 
statas, pabrėžiant, jog už čigonų įkurdinimą numatytos bausmės. Šitaip 
taryba išreiškė susirūpinimą, jog „„nemažai Jo Didenybės pavaldinių, 
kurių dalis iš išorės vaizduoja esą garbingi ir nesusitepę kilmingieji, 
anksčiau ir dabar atvirai ir nesislėpdami savo žemėse ir valdose gina, 
įkurdina, aprūpina 1r išlaiko minėtus valkatas, prisiplakėlius, nuteistus 
ten dienomis, savaitėmis ir mėnesiais“. Tokio pobūdžio kaltinimai liejo- 
si be atvangos, o teisėjai buvo nuolat spaudžiami vykdyti prieš valkatas 
ir „egiptiečius“ nukreiptus įstatymus: spaudimą vykdė Slaptoji taryba, 
parlamentas ir bažnyčia, taip pat ir Cromvellio režimas protektorato 
laikotarpiu. Iš teismų archyvų matyti, jog čigonams nuolat grėsė pavo- 
jus. 1624 metais už buvimą „egiptiečiais“ mirtimi nubausti aštuoni vy- 
rai, iš jų šeši — Faa šeimos nariai. Kitą savaitę jų žmonos ir vaikai buvo 
* Plg. D. MacRitchie, Scottish Gypsies under the Stewarts (Edinburgh, 1894), 
pp. 814. 

pripažinti kalti dėl to paties ir pasmerkti myriop paskandinant, tačiau 
Slaptoji taryba perdavė bylą karaliui Jokūbui, kuris nusprendė, jog pa- 
kaks juos ištremti. (Nors Jokūbas buvo tapęs ir Anglijos, ir Škotijos 
karaliumi, paleistiesiems Faa šeimos nariams, vykdant karaliaus valią, 
būtų užtekę tik pereiti sieną 1r atsidurti Nortumberlendo arba Kamber- 
Iendo žemėse.) 1626 metais Hadingtono šerifas suėmė kelis padegimu 
įtariamus čigonus, bet šie išvengė mirties bausmės, kadangi buvo pri- 
pažinta, kad jie nekalti, ir, tiesą pasakius, neleido gaisrui išplisti; Karolio I 
malone bausmė buvo sušvelninta, pakeičiant ją ištrėmimu visiems lai- 
kams. Kai po kelerių metų, 1630-aisiais, Kasilio grafas kreipėsi į Slap- 
tąją tarybą teiraudamasis, ką daryti su čigonais, kurie buvo suimti, bet 
neapkaltinti jokiu konkrečiu nusikaltimu, jam buvo nurodyta „deramai 
ir visu griežtumu“ vykdyti įstatymą visų čigonų, kuriems galima aiškiai 
pritaikyti jo nuostatas, atžvilgiu. 1636 metais Slaptoji taryba nurodė 
Hadingtono menui ir antstoliams susidoroti su dar viena čigonų gauja — 
vyrus pakarti, bevaikes moteris paskandinti, o moteris su vaikais iš- 
plakti ir skruoste išdeginti žymę. 

Be jau minėtų devynioliktojo amžiaus kelių įstatymų (plg. 138 psl.), 
paskutinis Škotijos įstatymas, nukreiptas prieš čigonus (kartu su valka- 
tomis ir t.t.), buvo priimtas 1661 metais. Vėlesniuose įstatymuose dėl 
valkatavimo apie čigonus atskirai nebekalbama. Tačiau tai nereiškia, 
kad Žiaurųjį 1609 metų įstatymą liautasi taikyti. Baigiantis septyniolik- 
tajam amžiui, teismai neretai reikalaudavo kokių nors konkrečios kal- 
tės įrodymų, taip pat reikėdavo įrodyti, jog kaltinamasis tikrai gyvena 
kaip „egiptietis“; tačiau ne visi teismai buvo tokie skrupulingi. Paskuti- 
nį kartą mirties bausmė vien už buvimą čigonu Škotijoje įvykdyta 1714 
metais*, nors faktas, jog kaltinamieji „vadinami, laikomi, žinomi ir gar- 
sėja kaip egiptiečiai“, įtrauktas į kaltinamąją išvadą ir 1770 metais, kai 
du Linlitgovo (Linlithgow) čigonai buvo pakarti už įsilaužimą ir apiplė- 
šimą.** Kai 1732 metais Jean Gordon, Walterio Scotto kūrinio Guy 
Mannering herojės Megės Merilės (Meg Merrilies) prototipas, įtei- 
kė prašymą Džedburgo išvažiuojamajam apygardos teismui aiškinda- 
ma, kad ją kaltina esant „egiptiete“ ir valkata, bet esanti sena, ligota ir 
apskritai nori palikti Škotiją, ji buvo ištremta, grasinant įkalinimu ir nu- 


* W. Simson, A History of the Gipsies (London, 1865), p. 120. 
** Ten pat, pp. 133-7. 

14 iliustracija. Pieterio Breughelio Vyresniojo paveikslo Šv. Jono Krikš- 
tytojo pamokslas fragmentas, vaizduojantis (retas atve- 
jis) iš delno buriantį čigoną, 1565 m., Dailės muziejus, 
Budapeštas. 


plakimu tuo atveju, jei sumanytų grįžti. Likusią gyvenimo dalį ji pralei- 
do klajodama pasienio ruože Anglijos pusėje. Nors prarado visus de- 
vynis sūnus (vienas nužudytas, kiti - pakarti) bei vyrą (kuris buvo iš- 
gabentas — žr. 171 psl.), ji iki galo neprarado kovingos dvasios: apie 
1746 metus Karlaile įsiutusi minia ją mirtinai prikūlė už tai, kad perne- 

15 iliustracija. Čigonai kelyje. Jacgues 'o Callot graviūros, 1622 m. Nuot- 
raukos, Roger-Viollet, Paryžius. 


lyg atvirai palaikė nuverstojo karaliaus Jokūbo II šalininkus, tačiau ir 
leisdama paskutinį kvapą ji šaukė princo Karolio vardą.* 

Žemyninėje Europos dalyje įvykiai klostėsi kiek kitaip. Prancūzijoje 
represijos prieš čigonus stiprėjo lėčiau, bet pasiekusios didžiausią mas- 
tą buvo vykdomos pakankamai veiksmingai. Iš pradžių, nepaisant ka- 
raliaus Karolio IX 1561 metų įsako (žr. 99 psl.), iki šešioliktojo amžiaus 


* W. S. Crockett, The Scott Originals (Edinburgh, 1912), ch. 6; ir A.Gordon, Hearts 
upon the Highway (Galashiels, 1980), pp. 73—4. 

pabaigos ir vėliau valdžia pernelyg nesijaudino dėl grupėmis klajojan- 
čių čigonų. Jie dažnai keliaudavo tais pačiais keliais, reguliariai pasi- 
rodydami tose pačiose vietose, neretai su arklių, mulų ar asilų tem- 
piamų vežimų gurguolėmis. Tokie būriai, kuriems vadovaudavo „gra- 
fas“ arba vienas ar du „kapitonai“, būdavo įvairaus dydžio - 30, 60, 
80 ar 100 žmonių, kartais ir daugiau. Smurto įvykiai būdavo reti, nors 
kartkartėm galėdavo kilti muštynės — tuomet, kai vietos gyventojai 
atkakliai nesutikdavo, kad netoliese apsistotų čigonai, ir nieko jiems 
už tai nepasiūlydavo. Bet dažniausiai būdavo įmanoma kaip nors su- 
sitarti. 

Čigonų apsilankymai tapo tokiu įprastu gyvenimo reiškiniu, jog kiek- 
vieną kartą, kai karaliaus valdžios atstovai ar provincijų parlamentai 
mėgindavo atgaivinti anksčiau priimtas drakoniškas priemones, jos daž- 
niausiai likdavo grėsmingos tik popieriuje. Panašu, kad visiškai nebuvo 
veiksmingas, pavyzdžiui, Langedoko luomų susirinkimo (vietos parla- 
mento) 1597 m. nurodymas valdžios pareigūnams neįsileisti čigonų į 
miestus bei kaimus ir neišduoti jiems pasų, kurių reikėjo net keliaujant 
po šalį, nors šį nurodymą karalius Henrikas IV patvirtino specialiu po- 
tvarkiu, reikalaudamas griežtai vykdyti karaliaus įsakus. Kurį laiką nu- 
matytas griežtas priemones švelnino administracijos aplaidumas, daž- 
nos nuolaidos ir dosnumas, su kuriuo gaujų vadams ir nariams buvo 
dalijami pasai bei apsaugos raštai. Netgi Henrikas IV nebuvo ypač 
nuoseklus: 1607 metais jis pakvietė čigonus į savo rūmus, kad tie jam 
pašoktų. Tačiau laikui bėgant, maždaug nuo septynioliktojo amžiaus 
vidurio — Liudvikas XIV jau sėdėjo soste, bet dar nebuvo sukaupęs 
savo rankose valdžios — prieš čigonus pradėta imtis energingesnių prie- 
monių, o nuosprendžiai tapo griežtesni, nors, kaip įprasta, skirtingose 
šalies dalyse čigonai buvo persekiojami nevienodai. Tuo laikotarpiu 
būtent čigonus dažniausiai siųsdavo į karališkąsias galeras Viduržemio 
Jūroje. Vėliau, Liudviko XIV absoliutinei monarchijai pasiekus apogė- 
jų, centrinės valdžios aparatas pradėjo dirbti veiksmingiau ir darniau. 
1666 metų policijos nuostatuose buvo aiškiai nurodyta, kad čigonai vy- 
rai turi būti suimami ir be jokių teismo procedūrų, sukausčius grandinė- 
mis, siunčiami į galeras. Colbertas, siekęs sustiprinti karaliaus laivyną, 
atkakliai reikalavo „irklų jėgos“, taigi vis didesni čigonų būriai keliau- 
davo į Marselį ir Tuloną. Represinę veiklą apvainikavo dekretas, kurį 

Liudvikas XIV pasirašė Versalyje 1682 metų liepos 11 dieną.* Juo 
buvo reziumuotos ankstesnės priemonės ir išreikštas apgailestavimas, 
kad karaliaus pirmtakams nepavyko išvaryti iš Prancūzijos čigonų; tuo 
pačiu „daugumoje mūsų karalystės provincijų“ kliuvo ir kilmingiesiems 
bei teisėjams, kurie ne tik toleravo čigonų buvimą, bet dar juos ir glo- 
bojo. Po to buvo išvardytos priemonės: vyrus išsiųsti į galeras iki gyvos 
galvos; berniukus, pagal amžių dar netinkančius galeroms, atiduoti į 
prieglaudas; moteris ir mergaites nuskusti plikai, o jeigu jos ir toliau 
valkataus — nuplakti ir ištremti iš šalies be jokio teismo. Šios bausmės 
turėjo būti taikomos visiems, kurie vadinami „bohemais“ ar „egiptie- 
čiais“, vien tuo pagrindu, kad jie tokie yra. (Neatrodo, kad būtų rūpin- 
tasi dėl „apsimetėlių egiptiečių“, išskyrus tai, jog represinės priemonės 
turėjo būti taikomos ir „kitiems, esantiems kartu su jais“.) Bajorams ir 
teisėjams buvo uždrausta teikti čigonams pastogę; nusižengę šiam drau- 
dimui būtų pašalinti iš tarnybos, o jų valdos konfiskuotos. Tikrai nauja 
šiuo atveju buvo tai, kad pirmą kartą tokio tipo nurodymų Prancūzijoje 
buvo nuosekliai laikomasi: dar Liudviko XIII valdymo laikotarpiu kar- 
dinolas Richelieu (Rišeljė) suformavo provincijų intendantų - centri- 
nės valdžios atstovų, kurie stebėjo vietos pareigūnų veiklą ir esant bū- 
tinybei perimdavo vadovavimą visoms teismų, tvarkos palaikymo ir 
finansų sritims - tinklą, kuris užtikrino, jog Liudviko XIV — „Karaliaus 
Saulės“ — potvarkių nebūtų galima lengvai apeiti. 

Karaliaus dekretas buvo veiksmingas, ir iki pat senosios monarchi- 
jos eros pabaigos nebereikėjo priimti jokių kitų specialiai prieš čigonus 
nukreiptų potvarkių, nors valkatos ir elgetos neišnyko iš įstatymų lei- 
dėjų akiračio. Dokumentuose išliko daug prancūzų revoliucijos išvaka- 
rėse padarytų įrašų apie tai, kaip čigonus persekiojo provincijų polici- 
jos pareigūnai. Susidūrę su pasipriešinimu, daugelis jų būdavo linkę 
greitai griebtis muškietų. Tačiau silpniausia valdžios represijų grandis 
vis dar buvo vykdytojų stygius. Miestuose dar tik radosi policijos užuo- 
mazgos; kaimo vietovėse policija iš esmės neegzistavo. Netgi po to, 
kai aštuonioliktojo amžiaus septintajame dešimtmetyje buvo įgyven- 
dintos kai kurios seniai pribrendusios reformos, visą Prancūzijos pro- 
vincijų policiją sudarė 3882 žmonės, iš jų 468 aukštieji administracijos 
* Visą prancūzišką tekstą pateikė F. C. Wellstood, 'Some French edicts against the 
Gypsies', JGLS (2), 5 (1911-1912), pp. 313-16. 

pareigūnai, - o didžiausioje Europos valstybėje tuo metu buvo maž- 
daug 25 milijonai gyventojų. Vykdant ypač svarbias užduotis, pavyz- 
džiui, prireikus suimti didelę ir pavojingą nusikaltėlių gaują, reikėdavo 
suburti jungtines kaimo policininkų brigadas arba pasitelkti kariuome- 
nę.* Kalbant apie čigonus, paskutinės tinkamos vietos, į kurias galėjo 
pasitraukti pakankamai didelės jų grupės, buvo Elzaso ir Lotaringijos 
kalnai ir miškai netoli pasienio. Baskų Žemės ir rytinis Pirėnų kalnyno 
pakraštys taip pat buvo mėgstamos vietovės, neabejotinai dėl panašių 
priežasčių. Kitur, kad ne taip smarkiai kristų į akis, didelės čigonų gau- 
jos išsisklaidė. Kai kurios šeimos bent dalį metų gyvendavo sėsliai, o 
mažos grupelės toliau klajodavo atokiau nuo išvažinėtų kelių. Kadangi 
1r kaimyninėse šalyse galiojo panašūs represiniai įstatymai, čigonams 
nebuvo didelio akstino išvykti. Kai kurie pasitraukė, bet daugelis nuta- 
rė likti pažįstamoje šalyje: būdami apdairūs, jie galėjo tikėtis gyventi čia 
ne blogiau. Beje, Prancūzija ir toliau traukė čigonų pabėgėlius iš kitų 
šalių, ypač iš Nyderlandų, Reino žemės ir Šveicarijos. Daugiau kaip 
ketvirtadalis čigonų, patekusių į prancūzų galeras aštuonioliktojo am- 
žiaus viduryje, buvo gimę už Prancūzijos ribų. 

Tuo nenorima pasakyti, kad čigonai jautė tik priešiškumą: kartais 
tiems, kurie atkakliai bandė tapti mažiau suvaržytais piliečiais, buvo 
rodomi užuojautos ir supratimo ženklai, nors tuo metu netgi filosofai su 
panieka atsiliepdavo apie čigonų sugebėjimus pasinaudoti gyventojų 
prietaringumu. (Diderot „Enciklopedijoje“, viso racionaliojo humaniz- 
mo judėjimo simbolyje, čigonai apibūdinami kaip „valkatos, besiverčią 
būrimu iš rankos. Jie gabūs dainininkai, šokėjai ir vagys“.) Revoliucijos 
išvakarėse į čigonų problemą šiek tiek supratingiau pabandyta Žiūrėti 
Lotaringijoje. Šios neseniai prijungtos kunigaikštystės šiaurės rytų kampe, 
imperijos pasienyje, kai kuriems valdžios pareigūnams bei gyvento- 
jams kilo minčių, jog čigonai tapo tokie įkyrūs ir kartais pavojingi dėl to, 
kad neturėjo iš ko rinktis. Minėtieji lotaringiečiai, mėgindami kaip nors 
išvengti brangių, bet neveiksmingų baudžiamųjų antpuolių, 1786 me- 
tais pradėjo derybas su keliais čigonų atstovais, kurie paaiškino, kad iš 
visų pusių pjudomi čigonai galį išmaitinti savo šeimas vieninteliu būdu: 
kur įmanoma, gauti pašalpas iš vietos gyventojų. Tačiau jie pasiryžę 


* Plg. O.H.Hufton, The Poor of Eighteenth-Century France (Oxford, 1974), 
pp. 220-2. 

paklusti Prancūzijos vyriausybei ir pradėti verstis žemės ūkiu Prancū- 
zijoje arba kolonijose su sąlyga, kad nebus suimami ir gabenami į pa- 
skirties vietą sukaustyti. Pagal čigonų pasisakymus parengę tam tikrą 
bylą, lotaringiečiai išsiuntė ją į Versalio teismą, kuriame, atrodo, buvo 
svarstyta idėja čigonus kaip kolonistus siųsti į Amerikos žemynus, kon- 
krečiai — į Gvianą, bet tuo metu kilo revoliucija, ir visi svarstymai nu- 
trūko.* Pasikeitus valdžiai, čigonams lengviau netapo, greičiau jau prie- 
šingai, kadangi įtemptoje ir įtarinėjimų kupinoje aplinkoje valdžios pa- 
reigūnai, turėdami savo Žinioje stipresnius ginkluotus dalinius, jautėsi 
įpareigoti dar stropiau rengti antpuolius. 

Nyderlanduose čigonų persekiojimo politiką sekėsi įgyvendinti dar 
sėkmingiau negu Prancūzijoje, nors centrinė valdžia iš pradžių buvo 
silpna. Ispanijai 1609 metais pagaliau pripažinus Jungtinių provincijų 
nepriklausomybę, naujoji valstybė buvo septynių nedidelių respublikų 
federacija, kurios centrinio dviejų rūmų parlamento įstatymų leidimo 
teisės buvo ribotos. Perversmas ilgame sukilime prieš Ispaniją leido 
čigonams truputį atsikvėpti, ir jie tapo įkyresni. Ypač daug jų buvo 
rytinėje Olandijos respublikos dalyje, Gelderlando ir Overeiselio pro- 
vincijose, kur jie galėjo saugiai įsikurti miškuose ir laukuose. 

Ir Nyderlanduose pradinio laikotarpio kovą su čigonais galima api- 
būdinti kaip jau pažįstamą prievartos įstatymų ir neveiksmingo jų įgy- 
vendinimo derinį. Kiekviena provincija bei centrinis parlamentas regu- 
liariai leido kaskart vis griežtesnius įsakus, tačiau policija buvo prastai 
organizuota ir veikė tik savo provincijos ribose. Tai skatino čigonus 
įsikurti atkampiose vietose netoli provincijų ribų, kad, reikalui esant, 
galėtų greitai sprukti į gretimą provinciją. Perspėjamieji piešiniai labai 
vaizdžiai leisdavo suprasti, kokios bausmės laukia sučiuptų čigonų (žr. 
17 iliustraciją); buvo aišku, kad klajokliams neverta tikėtis teisėjų gai- 
lestingumo. Jie taip pat matė, kad bausmės darosi vis žiauresnės — 
galbūt iš dalies dėl to čigonai padarydavo daugiau sunkių nusikaltimų, 
užfiksuotų septynioliktojo amžiaus pabaigos ir aštuonioliktojo amžiaus 
pradžios dokumentuose. Anksčiau čigonai būdavo nuplakami, o ant jų 
kūnų išdeginamos žymės, o vėliau ilgamečių sunkių darbų ar kartuvių 
perspektyva dar labiau skatino juos priešintis iki galo. Bet šią kovą jie 


* Plg. F. de Vaux de Foletier, Les Tsiganes dans Vancienne France (Pans, 1961), 
p. 211-14, ir Les Bohėmiens en France au 19e siėcle (Paris, 1981), pp. 92-3. 

pralaimėjo. Policijos pajėgos pamažu tapo geriau organizuotos, 0 įvai- 
rios provincijos nebe taip jautriai paisė savo suvereniteto tvarkant vi- 
daus reikalus; jos net pradėjo sudarinėti sutartis dėl koordinuotų veiks- 
mų prieš čigonus. Buvo rengiamos labai plataus masto heidenjach- 
ten („čigonų medžioklės“), pasitelkiant ir kariuomenę. Du kaimyni- 
niai Vokietijos kraštai — Klėvės kunigaikštystė ir Miunsterio vysku- 
pystė — taip pat buvo įtikinti prisidėti. Paskutinę čigonų medžioklę 
1728 metais surengė Gelderlando provincija kartu su Klėvės kuni- 
gaikštyste, kuri tuo metu jau priklausė Prūsijai. Paskutinę todėl, kad 
po jos nebebuvo reikalo rengti naujų. Nepabėgę ir nelikviduoti čigo- 
nai sumaniai išsislapstė, taigi valdžia galėjo pasidžiaugti, kad nebeli- 
ko ką medžioti. Praėjo daug metų, kol kiti čigonai išdrįso grįžti į Ny- 
derlandų karalystę. 

Su Olandijos respublika bendradarbiavusių dviejų Vokietijos kraštų — 
Klėvės kunigaikštystės ir Miunsterio vyskupystės — akcijos jau ne pir- 
mą kartą (plg. 94 psl.) pasirodė veiksmingesnės už įprastas Šventosios 
Romos imperijoje. Ši imperija nuo šešioliktojo amžiaus vidurio iki pat 
gyvavimo pabaigos 1806 metais buvo tik silpnai centralizuota Vokieti- 
jos pasaulietinių kunigaikščių ir bažnyčios hierarchų valdomų žemių 
federacija, formaliai vadovaujama Habsburgų dinastijos. Tačiau še- 
šioliktojo amžiaus pradžioje, smulkesnius teritorinius vienetus sujungus 
į dešimt imperijos apygardų (Reichskreise), tapo įmanoma darniau ir 
veiksmingiau rinkti mokesčius, palaikyti tvarką ir teisėtvarką, telkti im- 
peratoriaus kariuomenę. Kartu padaugėjo įvairaus rango teisės aktų: 
kai kurie dekretai galiojo visoje imperijoje, kai kurie - apygardoje, dar 
kiti — tik atskiroje kunigaikštystėje. Prieš čigonus nukreiptų įstatymų 
gausa Šventosios Romos imperiją pralenkė tik dabartinės Italijos teri- 
torijoje įsikūrusios valstybės. Viename toli gražu ne išsamiame sąraše 
yra ne mažiau kaip 133 tokie teisiniai aktai per 1551-1774 metus.* 
Suskirsčius nagrinėjamą laikotarpį penkiasdešimties metų atkarpomis, 
matyti, kada ir kiek šių aktų buvo priimta: nuo 1551 iki 1600 m. — 
šešiolika; nuo 1601 iki 1650 m. - vienuolika; nuo 1651 iki 1700 m. - 
trisdešimt; nuo 1701 iki 1750 m. - šešiasdešimt aštuoni; nuo 1751 iki 


* R. A. Scott Macfie, “Gypsy persecutions', JGLS (3), 22 (1943), pp. 71-3. Taip pat 
nemažai medžiagos pateikia J. S. Hohmann, Geschichte der Zigerunerverfolgung in 
Deutschland (Frankfurt, 1981), ypač pp. 18-47. 

17 iliustracija. Įspėjamasis olandų skelbimas, vaizduojantis čigono nu- 
plakimą ir žymės įdeginimą, maždaug 1710 m. Užrašas 
po piešiniu: „Bausmė čigonams“. Piešta aliejiniais da- 
žais ant medinio pagrindo, aukštis 59 cm, plotis 40 cm. 
Rurmondo municipalinis muziejus (reg. nr. 1864). 

1774 m. (per 24 metus) — aštuoni. Jų visų čia tikrai nenagrinėsime, bet 
apsistosime ties keliais tipiškesniais. 

1577 metais Frankfurte išleistose viešosios tvarkos taisyklėse (Po- 
lizeiordnung) buvo patvirtintos anksčiau parlamente priimto įstatymo 
nuostatos (žr. 93 psl.). Visiems kurfiurstams ir vyriausybėms buvo už- 
drausta jų kraštuose leisti čigonams keliauti bei užsiimti kokia nors 
veikla, išduoti jiems keliautojų apsaugos raštus, pasus ar paskirti paly- 
dą, o visi čigonų turimi ir turėsimi dokumentai buvo paskelbti negalio- 
jančiais. Pagal nusistovėjusią tokių taisyklių priėmimo praktiką, jose 
nedvejojant buvo pakartoti prakeiksmai čigonų adresu, atsiradę jau pir- 
muosiuose imperijos įstatymuose. Visi čigonai buvo paskelbti išdavi- 
kais ir šnipais, šniukštinėjančiais krikščioniškąsias šalis turkų ir kitų 
krikščionybės priešų naudai. Jie privalėjo nedelsdami pasitraukti iš vi- 
sų Vokietijos kraštų; tuos, kurie pasiliks, bet kas galėjo nebaudžiamai 
užpulti. 

1652 metais Saksonijos kurfiurstas Jurgis I, vadovavęs Vokietijos 
kunigaikščių protestantų koalicijai Trisdešimties metų kare, išleido po- 
tvarkį, kuriuo čigonai buvo paskelbti už įstatymo ribų. Potvarkio objek- 
tas buvo „stiprios raitelių ar pėsčiųjų gaujos... kurių nariai dažniau- 
siai tvirtina esą čigonai ir tarp kurių, kaip kalbama, neretai pasitaiko 
panašiai apsirengusių demobilizuotų armijos karininkų“. Šie žmonės 
ne tik neduodavo ramybės kaimiečiams, bet ir laikė medžioklinius 
šunis; be to, jiems užteko įžūlumo savivaliauti kurfiursto medžioklės 
draustiniuose. 

1686 metais didysis Brandenburgo kurfiurstas 1r pagrindinis Vokie- 
tijos protestantų kunigaikštis Frydrichas Vilhelmas savo dekretu pa- 
skelbė, jog su čigonais taikstytis negalima, o ypač negalima leisti jiems 
užsiimti prekyba bei suteikti pastogę. 

1710 metais jo sūnus, Prūsijos Hohencolernų monarchijos pradi- 
ninkas Frydrichas, nusprendė, jog būtina imtis daug griežtesnių prie- 
monių, ir išleido „Ssugriežtintą įsaką dėl čigonų bei kitų valkataujančių ir 
vagiliaujančių padugnių“. 

1710 metais Meklenburgo-Štrėlico kunigaikštis Adolfas Frydrichas 
nusprendė, jog Racenburgo kunigaikštystėje irgi reikia sugriežtinti sank- 
cijas. Jeigu ten sučiuptų čigonų nebuvo galima apkaltinti jokiais nusi- 
kaltimais, nuo šiol su jais reikėjo elgtis taip: senesnius nedarbingus vy- 

rus ir vyresnes kaip 25 metų moteris išplakti, išdeginti ant kūnų žymę ir 
mažomis grupelėmis išvaryti iš krašto skirtingais keliais, o tuos, kurie 
pabandys sugrįžti, bausti mirtimi; jaunesnes moteris ir sunkiems dar- 
bams dar netinkamus paauglius išvaryti panašiu būdu; sveikiems vy- 
rams buvo numatomi priverstiniai darbai iki gyvos galvos. Tačiau vai- 
kai iki 10 metų turėjo būti atskirti ir perduoti doriems krikščionims, kad 
šie juos tinkamai augintų. Meklenburgas-Štrėlicas buvo toli gražu ne 
vienintelė Vokietijos žemė, įteisinusi priverstinio čigonų vaikų atskyri- 
mo praktiką. 

1711 metais Frankfurte prie Maino buvo išleistas įsakas, kuris ga- 
liojo keliuose Aukštutinio Reino apygardos kraštuose. Jame buvo nu- 
rodoma, kad bet kokie po keturių savaičių sučiupti „čigonų padugnės“ 
(Zigeunergesindel) turn būti „be tolesnių formalumų nuplakti rykštė- 
mis, ir, nugarose išdeginus žymę, visam laikui ištremti iš visų apygardą 
sudarančių kraštų“. Pasienio ruožuose reikėjo iškabinti piešinius, ku- 
niuose būtų pavaizduotas plakamas čigonas, su užrašu „Bausmė čigo- 
nams“ (Zigeuner Straf). Tokie perspėjamieji piešiniai, sukurti pagal 
Olandijos pavyzdį, buvo įvesti Pfalco žemėje 1709 metais ir netrukus 
tapo populiarūs įvairiose Vokietijos dalyse. Kelių sankryžose ir pana- 
šiose vietose jie kabojo iki aštuonioliktojo amžiaus pabaigos (žr. 18 
iliustraciją).* Draudimų nesilaiką čigonai turėjo būti pakarti, o juos įda- 
vusieji įgydavo teisę į dalį pasmerktųjų turto. 

1711 metais Saksonijos kurfiurstas Frydrichas Augustas I (kuris 
taip pat buvo Lenkijos karalius Augustas II) suteikė teisę nušauti čigo- 
nus, jei šie suimami priešintųsi. Jis ir Saksonijos kunigaikštis — atski- 
ros nuo kurfiursto valdų kunigaikštystės valdovas - derino veiksmus 
prieš jų žemėse pasirodančius čigonus. Buvo imamasi jau įprastų 
sankcijų: nuplakimo ir Žymės išdeginimo, o įkliuvę antrąsyk pasmer- 
kiami myriop. 

1714 metais Mainco arkivyskupystėje buvo nutarta, kad visi čigo- 
nai ir panašūs vagiliaujantys valkatos baustini mirtimi be teismo, tie- 
siog dėl draudžiamo gyvenimo būdo; moterys ir vyresni vaikai, jeigu 
nenuteisti už vagystes, turėjo būti nuplakti, paženklinti įkaitinta geleži- 
mi ir ištremti arba visam laikui priverstinai įdarbinti. Toliau buvo pasa- 


* Plg. R. Andree, „Old warning-placards for Gypsies“, JGLS (2), 5(1911-12), 
pp. 202—4. 

18 iliustracija. Vokiškas įspėjamasis skelbimas čigonams, maždaug 
1715 m. Nordlingeno muziejus, Bavarija. Užrašas: „,„Baus- 
mė... sukčiams ir čigonams “. 


kyta, kad čigonams slapstantis miškuose ir terorizuojant jų apgyven- 
dinti nesutikusius valstiečius, reiktų pasitelkti ginkluotąsias pajėgas ir 
ištremti čigonus iš šalies, o pasipriešinusius nušauti. Su kaimyniniais 
kraštais buvo susitarta, kad šie praleistų į saugomas vietas varomus 
belaisvius. Šis aplinkraštis turėjo būti reguliariai viešai skelbiamas ir 
„Iškabintas čigonų lankomose vietose, ant skelbimų stulpų... bažnyčių 
durų ir... spausdinamas bei platinamas“. 

1725 metais antrasis Prūsijos karalius ir Prūsijos biurokratinės 
sistemos tėvas Frydrichas Vilhelmas I nepakentė nieko, kas priešta- 
rautų jo sukurtai valstybės valdymo koncepcijai. Jo įsaku vyresni 
kaip 18 metų čigonai (tiek vyrai, tiek moterys) turėjo būti kariami be 
teismo. 

1734 metais Heseno-Darmštato landgrafas Ernstas Liudvikas pa- 
skelbė už įstatymo ribų visus vyresnius kaip 14 metų čigonus. Įsake 
buvo skelbiama, kad Heseno-Darmštato ir kaimyninėse žemėse, ypač 
pasienio ruožuose, jų knibždėte knibžda. Vasarą jie gyvena miškuose ir 
laukuose, žiemą - mažuose kaimeliuose, baugindami jų gyventojus. 
Per mėnesį neišvykę čigonai rizikavo savo turtu ir gyvybe: bet kas 
galėjo juos nušauti ar paimti į nelaisvę ir už kiekvieną pristatytą gyvą 
čigoną gauti šešis, o už negyvą - tris talerius, pasilikdamas visą jų 
mantą. 

1766 metais Reino pfalcgrafas Karlas Teodoras paskelbė, kad vi- 
sokie čigonai, plėšikai ir panašūs valkatos renkasi jo kunigaikštystėje 
dėl to, kad jie energingai vejami iš Bavarijos ir kitų kaimyninių kraštų; 
dėl to jie turi būti atidžiai stebimi, suimami, kankinami ir baudžiami, o 
suėmus antrąsyk — be teismo siunčiami į kartuves. Tuos, kurie apsi- 
mes nežiną įstatymų, reikėjo kankinti, o neįrodžius konkrečios kaltės, 
tiek vyrai, tiek moterys turėjo būti primušami ir, ant nugaros išdeginus 
kartuvių ženklą, ištremiami. 

Neatsitiktinai bent trys ketvirtadaliai 1551-1774 metų laikotarpio 
prieš čigonus nukreiptų įstatymų ir potvarkių buvo priimti per šimtmetį 
po Trisdešimties metų karo, kuriame Vokietija buvo pagrindinė veiks- 
mų arena. 1648 metais sudaryta Vestfalijos taika išplėtė Vokietijos ku- 
nigaikščių galias, o šimtai imperiją sudarančių valstybėlių savo teritori- 
Joje įgijo beveik neribotą suverenitetą. Vykstant karo veiksmams, abiejų 
pusių kariuomenės, kurių gretose tarnavo daug samdytų galvažudžių, 
savo kelyje nesirinkdamos plėšdavo miestus ir kaimus, palikdamos po 
savęs visiškai nuniokotą kraštą. Karui pasibaigus, valstybėlių valdovai 
leido įstatymus, kuriais stengėsi atgaivinti sugriautą ūkį ar bent jau ko- 
voti su pagrindinėmis blogybėmis, užgriuvusiomis išlikusius nuskurdu- 
sius gyventojus. Per Trisdešimties metų karą dauguma Vokietijos kraštų 
neteko nuo trečdalio iki pusės, o labiausiai nukentėję - 70 procentų 
gyventojų; visoje Vokietijoje iš maždaug 20 milijonų žmonių liko apie 

12-13 milijonų; o vėlesni konfliktai su Prancūzija kai kurias Vokietijos 
dalis vėl pavertė karo veiksmų arenomis, tad atstatymo darbai buvo 
atidėti dar tolesniam laikui. 

Čigonams karo sukeltas chaosas buvo iš dalies naudingas. Kartais 
jie prisijungdavo prie plėšikaujančių kariuomenių; buvo kalbama, kad 
daug jų nuolat lydėjo Valenšteino vadovaujamus dalinius; kiti sekdavo 
paskui švedų kariuomenę. Kare žuvo milijonai žmonių, daugybė - tik- 
riausiai šimtai tūkstančių - liko be pastogės. Pasibaigus konfliktui, tur- 
tą praradę valstiečiai 1r demobilizuoti kareiviai slankiojo elgetaudami ir 
vagiliaudami; pastarieji, panašu, susidėdavo ir su sukčių bei čigonų gau- 
jomis. Kovai su valkatų būriais valdovai vieną po kito kepė, kaip matė- 
me, grasinančius įstatymus bei potvarkius. Vis dėlto tais atvejais, kai 
tokios priemonės būdavo aptariamos — pavyzdžiui, apygardų įstatymų 
leidimo susirinkimuose - kartais pasigirsdavo ir prieštaraujančių balsų. 
1726 metais Aukštutinio Reino apygardoje Špejerio, Vormso ir Main- 
co katedrų kolegijų atstovai pasisakė prieš tuo metu svarstomas itin 
žiaurias bausmes ir pareiškė, jog čigonai ir panašūs asmenys „galų 
gale yra žmogiškos būtybės ir negali gyventi tarp dangaus ir žemės“. 
Tačiau Nasau-Veilburgo atstovai pareiškė maną, jog „gailestingumas, 
kurį jų atžvilgiu norima taikyti vadovaujantis krikščionišku supratimu, 
tikrovėje prilygsta itin žiauriam elgesiui su vargšais valdiniais“ (kuriems 
tenka kęsti čigonų eibes).* Alternatyvūs siūlymai, kuriais buvo numa- 
toma čigonus mokyti ir aprūpinti darbu, atmesti, kadangi nebuvo insti- 
tucijų, galinčių tuo užsiimti. Ir toliau buvo imamasi represijų. Kadangi 
oficialiųjų tvarkos sergėtojų pastangos pasirodė neveiksmingos, jiems į 
pagalbą pradėta skirti ginkluotus pagalbininkus bei raitelius, o ilgainiui 
imta telkti specialiąsias brigadas (pavyzdžiui, keturi raiteliai ir pėstysis 
žvalgas), kurios už atlyginimą vykdavo medžioti čigonų ir į juos pana- 
šių: Aukštutinio Reino apygardoje tokios brigados pradėtos burti nuo 
1720 metų.** 

Nuo to laiko, kai Ferdinandas I tapo Austrijos sosto įpėdiniu ir 1558 
metais šiame soste pakeitė savo brolį Karlą V, Šventoji Romos impe- 


* Plg. H. Amnold, „Das Vagantenunwesen in der Pfalz wahrend des 18. Jahrhunderts“, 
Mitteilungen des historischen Vereins der Pfalz, 55 (1957), pp. 117-52, ypač p. 131. 
** Plg. ten pat, pp. 133—4, ir U. Sibeth, ,,Verordnungen gegen Zigeuner in der Land- 
grafschaft Hessen-Kassel im Zeitalter des Frūh-Absolutismus“, Giessener Hefte fr 
Tsiganologie (1985), no. 4, pp. 3-15, ypač pp. 10-13. 

rija iki pat savo egzistavimo pabaigos (kol ją galutinai palaidojo Napo- 
leonas) buvo valdoma Austrijos Habsburgų dinastijos. Habsburgų šei- 
mos valdose (įskaitant Bohemiją, Moraviją ir Sileziją) į čigonus ilgą 
laiką buvo žiūrima panašiai kaip kitur. Buvo leidžiami įsakai dėl ištrė- 
mimo, kūno bausmių bei pasmerkimo myriop. Tik „karališkojoje Veng- 
rijoje““ — vakarinėje šalies dalyje, pasilikusioje Habsburgų valdžioje po 
to, kai turkai užėmė kitą Vengrijos dalį - elgesys su čigonais turėjo 
specifinių bruožų. Padėtis šiuose pasienio kraštuose buvo labai įvairi, 
tad įsakai dėl čigonų ištrėmimo vienur buvo veiksming;, kitur ne. Kai 
kurie vietos didžiūnai juos vykdė, kitiems labiau rūpėjo išsaugoti čigo- 
nus kaip kalvius, muzikantus ir kareivius. Kai kada tuo susirūpindavo 1r 
vyriausybė. Imperatoriškasis Vengrijos valdytojas grafas Gyorgy Thur- 
Z0 1616 metais išdavė čigonams žymųjį apsaugos raštą, nors dar prieš 
ketverius metus tas pats valdytojas leido prieš čigonus nukreiptus 
įsakus. Apsaugos raštas buvo išduotas vaivadai Pranciškui ir jo gru- 
pei, kuri „atlieka karines užduotis“ (taigi šiuo atveju valdžia buvo su- 
1nteresuota čigonų paslaugomis), tačiau jame buvo ir bendro pobū- 
džio prašymas, skatinęs suprasti čigonų dalią. Įmantriu stiliumi loty- 
niškai parašytas tekstas prasideda, matyt, sąmoninga aliuzija į Mato 
evangeliją (8, 20): 


Dangaus paukščiai turi lizdus, lapės — olas, vilkai — irštvas, liūtai ir lokiai — 
guolius, ir visi gyvūnai turi savo gyvenamąsias vietas, tuo tarpu nelaimingoji 
Egipto giminė, kurią mes vadiname čigonais, tikrai verta užuojautos, nors ir 
nežinia, ar jos nelaimes pagimdė žiauraus faraono tironija, ar likimo užgaida. 
Pagal savo senovinius papročius jie pripratę gyventi itin sunkų gyvenimą 
laukuose ir pievose už miestų ribų, apdriskusiose palapinėse. Todėl šios gimi- 
nės seniai ir jaunuoliai, berniukai ir vaikai, neapsaugoti sienų, išmoko kęsti 
lietų, šaltį ir alinantį karštį; šioje žemėje jie neturi paveldėtų turtų, nesistengia 
įsikurti miestuose, tvirtovėse, miesteliuose ar karališkose buveinėse, bet nuolat 
klajoja iš vienos vietos į kitą, nepažindami nei prabangos, nei garbės troški- 
mo, tik kasdien ir kiekvieną valandą atvirame lauke dairydamiesi maisto ir 
drabužių, kuriuos pelno savo rankų darbu, naudodami priekalus, dumples, 
kūjus ir reples.* 


* Vertimas iš lotynų kalbos: H. M. G. Grellmann, Historischer Versuch ūber die 
Zigeuner (2 leidimas, Gėttingen, 1787), pp. 349-50. 

Grafas Thurzo įsakė valdžios pareigūnams leisti tokiems čigonams įsi- 
kurti jų žemėse, pasistatyti palapines ir užsiimti kalvyste bei saugoti juos 
nuo galimų skriaudų. Kol šalis buvo taip susiskaldžiusi, čigonai galėjo 
sau palankiu būdu pasinaudoti politine padėtimi. Ji pasikeitė, kai Austrija 
septynioliktojo amžiaus pabaigoje vėl atsikariavo Vengniją ir Transilvaniją. 

Būtent šiuose Habsburgų monarchijos kraštuose, valdant imperato- 
rei Marijai Terezai (1740—1780), prasidėjo pirmieji esminiai čigonų gy- 
venimo pokyčiai. Imperatorės tėvas Karolis VI nepaliaujamai perse- 
kiojo čigonus, ir savo valdymo pradžioje Marija Tereza sekė jo pavyz- 
džiu, 1749 metais įsakydama iš visų valdų išvyti čigonus, valkatas ir 
svetimšalius elgetas. (Šis įsakas nebuvo taikomas sėsliai gyvenantiems 
čigonams; kai kurie iš jų turėjo gerų muzikantų reputaciją aukštosiose 
sferose. Penki iš tokių laimingųjų buvo Ferenczas, Janosas ir Latzko 
Bakosai, Laszlo Boromi ir Laszlėo Tinka, kuriems 1751 metais Galan- 
tos grafas Ferenczas Eszterhazy suteikė pnvilegijų raštus (/ifteras pri- 
vilegiales), paskelbdamas juos laisvais rūmų muzikantais ir atleisda- 
mas nuo mokesčių. )* Tačiau 1758-1773 metų laikotarpiu Vengrijoje (į 
jos sudėtį tada įėjo ir Slovakija) Marija Tereza ėmėsi priemonių, kurio- 
mis buvo mėginama atpratinti čigonus nuo klajokliško gyvenimo ir juos 
asimiliuoti. Ši naujovė, kaip ir daugelis kitų imperatorės sumanymų, 
atsirado vadovaujantis ne humanistiniais, o praktiniais sumetimais: Habs- 
burgų imperijos ir Turkijos karų nusiaubtoje Vengrijoje liko itin mažai 
gyventojų. 1758 metais ji nurodė, kad čigonai turi apsigyventi sėsliai, 
mokėti mokesčius ir atlikti dvaro prievoles; jiems buvo uždrausta turėti 
arklių ir vežimų, o išvykti iš savo kaimo galėjo tik gavę specialų leidi- 
mą. Tačiau net ir valdovės įsakais nebuvo galima įveikti kaimiečių prie- 
šiškumo čigonų namų statyboms; kita vertus, vietos bendruomenės 
neskubėjo parūpinti statybinių medžiagų, kadangi iš imperijos iždo ne- 
buvo numatyta atlyginti šių išlaidų. Vėlesniu 1761 metų įsaku impera- 
torė paliepė atsisakyti pavadinimo „čigonas“, o vietoj jo vartoti Ujma- 
gyar („naujasis vengras“) ar panašias sąvokas (pvz., „naujakurys“. 
Vyresni kaip 16 metų čigonų jaunuoliai, pripažinti tinkamais, turėjo būti 
šaukiami į karo tarnybą, o paaugliai nuo 12 iki 16 metų - mokomi 
amato. Ir šias naujoves platieji gyventojų sluoksniai sutiko priešiškai: 


* B. J. Gilliat-Smith, „An eighteenth century Hungarian document“, JGLS (3), 42 
(1963), pp. 50-3. 


158 Čigonai 


armijos karininkai kratėsi kareivių čigonų; amatininkai nepageidavo 
turėti tokių mokinių. Trečiuoju 1767 metų įsaku buvo panaikinti čigonų 
vaivadų įgaliojimai; čigonai tapo bendrosios teisės subjektais. Taip pat 
jiems buvo uždrausta savo apranga, kalba ir veiklos pobūdžiu išsiskirti 
iš kitų, okiekvienam kaimui buvo nustatytos čigonų kvotos. Ketvirtuo- 
ju 1773 metų įsaku Marija Tereza užsimojo prieš jų rasės identitetą: 
čigonams buvo uždrausta tuoktis tarpusavyje; čigonė moteris, tekėda- 
ma už gadžzo, turėjo įrodyti, kad moka tvarkyti namų ūkį ir žino katali- 
kų doktrinas; vyrai savo ruožtu privalėjo įrodyti, kad galės išlaikyti žmoną 
ir vaikus. Vyresni kaip 5 metų čigoniukai turėjo būti atskiriami ir augi- 
nami ne čigonų šeimose. Marijos Terezos sūnus Juozapas II energin- 
gai tęsė motinos pradėtą priverstinės čigonų integracijos politiką, kuri 
neabejotinai sutapo su jo platesniu siekiu įtraukti Vengriją į vieningą 
imperijos mechanizmą. Jo 1783 metų potvarkiais, kurių veikimo sritis 
dabar apėmė ir Transilvaniją, buvo patvirtinti ankstesni suvaržymai ir 
įvesta naujų: čigonams nebebuvo leidžiama kaitalioti pavardžių; jų na- 
mai turėjo būti sunumeruoti; valdžios atstovai kas mėnesį turėjo gauti 
ataskaitas apie jų gyvenimo būdą; uždrausta gyventi klajokliškai; sės- 
liai apsigyvenusiems čigonams leidžiama lankytis mugėse tik esant ypa- 
tingam reikalui; uždrausta verstis kalvystės amatu, išskyrus atvejus, 
kai pareigūnai pripažįsta tokią būtinybę; muzikantų skaičius turėjo būti 
ribojamas; uždrausta elgetauti; čigonai neturėjo tapti savarankiškais 
gyventojais, bet priskirti kieno nors tarnystėn; vyresni kaip ketverių 
metų čigonų vaikai ne rečiau kaip kas dveji metai turėjo būti paskirsto- 
mi po kaimynines sritis.* 

Panašu, kad tik nedaugelyje grafysčių bei miestų imperatoriaus po- 
tvarkiai buvo įgyvendinami nuosekliai. Didžiausią poveikį jie turėjo Bur- 
genlande, vakarų Vengrijoje (dabar — Austrijos dalis). Kitose vietose 
šie aktai daugiausia irgi vertė čigonus apsigyventi sėsliai (vėliau pa- 
nagrinėsime šio proceso rezultatus po 100 metų), tačiau konkrečiais 
atvejais „naujieji vengrai“ gausiais pavyzdžiais įrodydavo esą nepatai- 
somi, priešinosi tautinės savasties naikinimui ir šeimų ardymui. Didelė 
sėsliai apsigyvenusių čigonų dalis palikdavo savo į dėžutes panašius 
namus ir įsikurdavo pačių pasistatytose pašiūrėse, o atskirti vaikai dažnai 
* Išsamiau apie šias priemones ir jų padarinius Austrijos Burgenlando krašte 
žr. C. Mayerhofer, Dorfžigeuner (Vienna, 1987), pp. 23-33. 

19 iliustracija. Vengrijos čigonų trupė. 18 amžiaus nežinomo dailinin- 
ko aliejinis paveikslas. Vengrijos Nacionalinis muziejus, 
Budapeštas. 


pabėgdavo ir grįždavo pas tėvus. Jeigu čigonams ir nebuvo leidžiama 
legaliai tuoktis tarpusavyje, jie tikriausiai pernelyg nenusimindavo atli- 
kinėdami savas apeigas ir toliau gausindami savo tautą be kunigų pa- 
laiminimo, nors ir negaudami imperijoje reikalaujamų dokumentų. Bet 
labai jau nedaug gadzė vyrų ir moterų pageidavo legaliai tuoktis su 
taip atvirai niekinamais žmonėmis. 

Prūsijos valdovas Frydrichas Didysis niekur nebuvo linkęs nusileisti 
pagrindiniams Hohencolernų dinastijos varžovams Habsburgams. Jis 
bandė įgyvendinti panašias idėjas ir įsakė kurti čigonų kaimus. Pirmoji 
tokia gyvenvietė įkurta 1775 metais Frydriksloroje šalia Nordhauzeno, 
Saksonijoje. Tačiau atskyrimas tik visiškai pagadino čigonus, ir devy- 
nioliktojo amžiaus ketvirtajame dešimtmetyje dauguma čigonų kaimuose 
tebegyvenusių suaugusiųjų buvo nusiųsti į pataisos namus, o vaikai 
atiduoti į prieglaudas.* 


* Išsamiau apie tai - R. Pischel, Beitrūge zur Kenntnis der deutschen Zigeuner (Halle, 
1894), ypač pp. 9 ff. 

Vienoje šalyje iš pradžių stengtasi sunaikinti čigonus, vėliau - juos 
asimiliuoti, ir abiem atvejais prieita iki kraštutinumų, o įvairialypė jos 
patirtis iki pat dvidešimtojo amžiaus atsispindėjo kitose valstybėse. Ta 
šalis - Ispanija. Šeštame šešioliktojo amžiaus dešimtmetyje Kastilijos 
Kortese (parlamente) nuolat skambėdavo skundai dėl bedievių valka- 
tų, užplūdusių kraštą. Pilypas II, Karlo V sūnus ir Anglijos karalienės 
Marijos Tudor našlys, sugrįžo iš Nyderlandų 1559 metais ir netrukus 
atnaujino bei sugriežtino ankstesnius prieš čigonus nukreiptus įstaty- 
mus, įtraukdamas į juos nuostatą dėl moterų, kurios vaikščioja apsiren- 
gusios kaip čigonės. Tačiau Kortesas tebebuvo nepatenkintas netgi po 
to, kai Pilypas II 1558 metais itin griežtai apribojo čigonų teises parda- 
vinėti prekes. Du jo nariai parengė pranešimą, kuriame piktai pasmer- 
kė kiekvieną čigonų charakterio bruožą ir jų gyvenimo būdą. Jie pasiū- 
lė išskirti čigonus vyrus ir moteris, bet leisti jiems tuoktis su valstie- 
čiais; atskirti vaikus ir auginti juos našlaičių prieglaudose, iki jiems su- 
kaks 10 metų, vėliau berniukus mokyti amatų, o mergaites paversti 
tarnaitėmis. Projektas buvo atidėtas, tačiau vėl iškils aštuonioliktajame 
amžiuje. Iki tol Korteso priimamų nutarimų švytuoklė svyravo tarp 
ištrėmimo ir priverstinio sėslaus apgyvendinimo. Po to, kai 1609-1613 
metų laikotarpiu buvo išvaryti moriskai — apkrikštyti, bet sunkiai asimi- 
liuojami maurų palikuonys, dėmesys vėl nukrypo į čigonus, kurie dau- 
gelio buvo laikomi didesniais kenkėjais. Aistras dar kurstė smerkiama 
kritika, kurią viešai skelbė kunigai, teisės žinovai ir teologai, surinkę 
visus įmanomus gandus ir kaltinimus (išdavyste, vagystėmis, paleistu- 
vyste, erezija, vaikų grobimu) ir vieną kitą sensacingą kąsnelį dažnai 
galeras - 1607 metais pasiūlė brolis Melchoras de Huelamo, tačiau 
dažniau buvo pasisakoma už griežtą ištrėmimą. Toledo universiteto 
teologijos profesorius Sancho Moncada savo kandžiame prašyme im- 
tis ryžtingų veiksmų, adresuotame Pilypui III*, pritarė šiai nuomonei, 
tačiau jam arčiau širdies būtų buvę kokios nors labiau užtikrintos prie- 
monės; įrodinėdamas, kad čigonų pasmerkimas myriop yra pateisina- 
mas, jis citavo Kaino žodžius iš Šventojo Rašto: „Aš tapsiu bėgliu ir 
klajūnu žemėje, — kas tik mane sutiks, galės užmušti“. Tarp jo išvardy- 


* Restauracion politica de Espana (Madrid, 1619), septintojo pasisakymo antroji 
dalis — „Espulsion de los gitanos“. 

tų nuodėmių buvo čigonų gebėjimas bendrauti slapta kalba, vadina- 
muoju „„žargonu“. Be abejonės, jis neliko visiškai patenkintas ir tais 
pačiais 1619 metais priimtu dekretu, kuriuo čigonams buvo liepta pa- 
likti karalystę ir niekuomet nebegrįžti, grasinant mirties bausme, ka- 
dangi tuo pačiu dekretu buvo leidžiama pasilikti tiems, kurie apsigy- 
vens sėsliai ir išsižadės čigonų vardo, aprangos ir kalbos, „nes kadangi 
jie tokie ne dėl savo tautybės, šio vardo ir gyvenimo būdo galima vi- 
siems laikams išsižadėti ir tai pamiršti“. Moncada pasisakė prieš to- 
kias pusines priemones ir prieš pagarbesnį požiūrį į moteris ir vaikus: 
„nėra įstatymo, įpareigojančio mus auginti vilkiukus, kurie ateityje ne- 
abejotinai pridarys bandai žalos“. 1631 metais teisėjas Juanas de 
Ouinones pritarė jam, remdamasis penkių čigonų pakorimo patirtimi. 
Jis pasakojo istorijas apie lytinį pasileidimą ir kanibalizmą. Jo nuomo- 
ne, čigonai — tai paprasčiausi visuomenės padugnės: jų oda esanti 
tamsi dėl to, kad jie nuolat gyvena lauke arba naudoja augalinius 
dažus; siekdami sustiprinti savo išskirtinumo iliuziją, jie kitaip rengja- 
si 1r kalba. 

Korteso ir patarėjų spaudžiamas, 1633 metais karalius Pilypas IV 
išleido įsaką (premdtica), kuname be užuolankų tvirtinama, jog „tie, 
kurie vadina save čigonais, nėra tokie dėl savo kilmės ar prigimties, 
bet pasirinkę tokį ydingą gyvenimo būdą, kokį dabar matome“. Tačiau 
šaliai buvo pavojinga netekti tiek gyventojų, todėl pradėta stengtis či- 
gonus integruoti. Jiems buvo uždrausta burtis į grupes, rengtis skirtin- 
gai nuo kitų, vartoti savo kalbą bei gyventi tose miestų dalyse, kur jie 
buvo įpratę rinktis. Vietoj to jiems buvo nurodoma susimaišyti su kitais 
gyventojais ir gyventi kaip doriems krikščionims. Turėjo išnykti ir pati 
„čigono“ sąvoka; neleistini tapo ir čigoniški šokiai bei kiti menai. Kiek- 
vienas, sučiupęs klajojantį čigoną, galėjo paimti jį į vergiją, O gavę Žinių 
apie plėšikaujančius čigonus, valdžios pareigūnai turėjo rengti jų gau- 
dynes. Šis įsakas tapo pirmuoju žingsniu į pusantro amžiaus trukusią 
priverstinę Ispanijos čigonų asimiliaciją. Jį pažeidę čigonai vyrai daž- 
niausiai buvo nuteisiami šešeriems metams galerų, o moterys nuplaka- 
mos ir ištremiamos. Kadangi vyriausybei labai reikėjo galerų irklinin- 
kų Viduržemio jūros eskadrose, per visą septynioliktąjį amžių teisėjai 
buvo nuolat raginami sparčiau užbaigti nagrinėjamas bylas ir akty- 
viau gaudyti klajojančius čigonus; be to, nuteistuosius neretai ilgą 

laiką neteisėtai laikydavo galerose pasibaigus jų bausmės terminui.* 

1695 metais Karlas II, paskutinysis Habsburgų dinastijos Ispanijos 
monarchas, padėjo naujo tvarkos reguliavimo kertinį akmenį. Savo dek- 
retu** jis paliepė teisėjams surašyti visus čigonus kartu su jų verslais, 
turimais ginklais ir gyvuliais. Po to čigonai galėjo legaliai gyventi tik 
didesnėse kaip 200 Žmonių gyvenvietėse ir netgi tuomet jiems neturėjo 
būti leidžiama gyventi atskirais čigonų kvartalais. Jiems taip pat buvo 
uždrausta verstis bet kokia veikla, nesusijusia su žemės ūkiu, turėti 
arklių ir ginklų bei naudotis jais, lankytis mugėse bei turguose. Norėda- 
mi kur nors keliauti, čigonai turėjo gauti raštišką leidimą. Už mėginimą 
juos globoti ar jiems padėti kilmingas asmuo rizikavo būti nubaustas 
6000 dukatų bauda, o plebėjas - patekti į galeras. 

Ispanijos soste Habsburgų dinastiją pakeitus Burbonams, prasidėjo 
nauja reformų era. Vienas iš jos skiriamųjų bruožų — pasiryžimas likvi- 
duoti arba sumažinti asocialių nusikalstamų grupių skaičių ar bent jau 
pasiekti, kad jos taptų naudingesnės visuomenei ir valstybei. Centrinė 
valdžia ėmėsi griežčiau kontroliuoti čigonų atžvilgiu vykdomą politiką, 
ji pradėta nuosekliau įgyvendinti visoje šalyje, įskaitant ir tokius regio- 
nus kaip Aragonas, Katalonija ir Valensija, kur iki tol to nebuvo. 1717 
metais naujosios dinastijos pradininkas Pilypas V išleido įsaką, kuriuo 
patvirtino savo pirmtakų numatytus apribojimus bei numatė, kad nuo 
šiol čigonai galės legaliai apsigyventi tik konkrečiai nurodytuose mies- 
tuose (jų sąraše buvo 41), išsibarsčiusiuose po visą Ispaniją. Taisykles 
pažeidusiems vyrams skiriama bausmė nuo šešerių iki aštuonerių me- 
tų galerose, o moterims — 100 botago kirčių ir ištrėmimas. Tačiau ka- 
raliaus sūnus Ferdinandas VI, praėjus tik dešimčiai dienų po savo įžen- 
gimo į sostą 1746 metais, buvo priverstas išplėsti čigonams leistinų 
gyventi miestų sąrašą dar 34 miestais (tarp jų atsidūrė Sevilija, Grana- 


* Plg. R. Pike, Penal Servitude in Early Modern Spain (Madison, WI, 1983), ypač 
pp. 14-15. 

** Šį įsaką kartu su kitais aštuonioliktojo amžiaus dokumentais galima rasti 
knygoje: M. H. Sanchez Ortega, Documentacion selecta sobre la situacion de los 
gitanos espanoles en el siglo XVIII (Madrid, 1977). Dar vienas to laikotarpio 
dokumentų šaltinis - M. Tornone daktaro disertacija „(Del dialecto calo y sus usua- 
rios: la minoria gitana de Espana“ (Perpignan, 1988). Valdžios požiūris į čigonus 
aštuonioliktajame amžiuje išsamiai išnagrinėtas A. Gėmez Alfaro daktaro disertacijo- 
je „El Expediente general de Gitanos“ (Madnd, 1988). 

21 iliustracija. Ispanijos karaliaus Pilypo IV 1633 m. pragmatinė sank- 
cija. 

da, Guadiksas, Saragosa, Barselona, Valjadolidas), kad paskirstytų či- 

gonus po šalį taip, jog 100-ui gyventojų tektų viena čigonų šeima. Ne- 

trukus tankiausiai čigonų gyvenamu miestu tapo Sevilija. 
Aptariamuoju laikotarpiu dauguma Ispanijos čigonų jau buvo apsi- 

gyvenę sėsliai, ir tik nedidelė dalis tebegyveno klajokliškai. Tačiau asi- 

miliuoti sėslių čigonų taip, kaip tikėtasi, nepavyko, ir tuomet Ovjedo 

vyskupas ir Kastilijos tarybos gubernatorius Gasparas Vazguezas Tab- 
lada pasiūlė išeitį: kruopščiai pasirengus, per vieną naktį suimti visus 
Ispanijos čigonus ir išsiųsti dirbti paverčiamųjų darbų į vyriausybės 
nuožiūra parinktas vietas, 0 visą jų turtą parduoti. Moterys galėtų aus- 
ti, berniukai — dirbti fabrikuose, o vaikinai ir vyrai būtų išsiųsti į požemi- 
nes kasyklas ir laivų statyklas. Išlikusiuose to meto dokumentuose be 
užuolankų kalbama apie čigonų, laikomų nepataisoma rase, išnaikini- 
mą. Ferdinandas VI pritarė vyskupo siūlymui, ir 1749 metų liepos pa- 
baigoje, padedant kariuomenei, buvo surengtos čigonų gaudynės. Spren- 
džiant iš to meto duomenų, buvo išvesdinta nuo 9000 iki 12 000 čigonų. 
Vyriausybė svarstė, kur juos įdarbinti, nes 1748 metais buvo panaikin- 
tos galeros — jas išstūmė laivyno technikos pažanga. Svarbiausia alter- 
natyva buvo: paversti laivų statyklas ir laivyno arsenalus bausmės at- 
likimo vietomis, kuriose grandinėmis prirakinti kaliniai dirbtų sunkius 
statybos ir priežiūros darbus. Be to, dalis katorgininkų pateko į penkias 
Šiaurės Afrikos įgulas, kur nuolat trūkdavo darbo jėgos įtvirtinimams 
statyti bei remontuoti. Darbo rankų, nors ir mažesniu mastu, taip pat 
reikėjo Almadeno gyvsidabrio rūdos kasyklose. Per pastaruosius du 
šimtus metų į jas būdavo reguliariai siunčiama dalis nuteistųjų, turėju- 
sių atlikti bausmę galerose, tačiau kasyklose čigonai sudarė santykinai 
mažesnę kalinių dalį negu galerose. Darbas Almadeno šachtose bu- 
vo sekinantis, dėl apsinuodijimo gyvsidabriu bei kitų pavojų egzistavo 
nuolatinė grėsmė sveikatai ir gyvybei; čigonų mirtingumas čia buvo 
didelis. 

Dauguma 1749 metų gaudynėse suimtų vyrų pateko į laivyno arse- 
nalus: vyriausybei pradėjus vykdyti plėtros programą, atsirado galimy- 
bė įdarbinti daug nekvalifikuotų žmonių. Buvo pradėti darbai El Ferolo 
1r Kartachenos arsenaluose, La Karakoje (Kadyje) išplėsta gamybos 
bazė. Kai kurie čigonai kankinosi ten 16 metų - tie, kurie nenumirė 
nuo išsekimo ir ligų. Kitiems priverstiniai darbai užtruko trumpiau. Ar- 
senalų vadovams netrukus iškilo problema, kaip panaudoti tokią dau- 
gybę žmonių, kurių darbo našumas buvo menkas: vien į La Karaką 
buvo paskirta beveik 1200 vyrų, kurie buvo įkurdinami milžiniškuose 
barakuose ir be patalynės miegojo ant medinių gultų, grandinėmis pri- 
rakinti prie sienų. Kita vertus, daug internuotų čigonų galėjo su liudi- 
ninkais įrodyti praeityje elgęsi nepriekaištingai. Ferdinandui VI teko 


166 Čigonai 


tais pačiais 1749 metais išleisti kitus įsakus, pripažįstančius, jog gali 
būti ir gerų čigonų, legaliai susituokusių, tinkamai auginančių vaikus ir 
stropiai dirbančių. Nors ir nenoromis, tokiems asmenims buvo suteikta 
teisė grįžti į buvusius namus, jeigu nuodugniai ištyrus paaiškėtų, kad jų 
tvirtinimai pagrįsti. Vyriausybė buvo klaidingai įvertinusi padėtį, ir Fer- 
dinandas toliau traukėsi. Galų gale jo pusbrolis ir įpėdinis Karlas III, 
vienas iš nedaugelio gabių žmonių, sėdėjusių katalikiškajame karalių 
soste, 1763 metais nusprendė paleisti visus anuomet suimtus čigonus, 
kurie dar buvo įkalinti. Tokiam krypties pakeitimui gana atkakliai prie- 
šinosi karaliaus patarėjai, ir šis įsakas nebuvo įgyvendintas iki 1765 
metų. Vėliau, po intensyvių debatų, dviem asmenims — Pedro'ui Va- 
lientei ir Campomaneso grafui Pedro'ui Rodriguezui —- buvo pavesta 
parengti ataskaitą, kuri būtų vėlesnių įstatymų pagrindas. Šiame ypač 
svarbiame 1772 metų dokumente buvo tvirtinama, kad nors ankstes- 
niais įstatymais mėginta pasiekti asimiliacijos, tauta buvo nusiteikusi 
priešingai — į čigonus Žiūrėta kaip į parijus ir labai susiaurinta jų veiklos 
erdvė. Vienas iš siūlymų buvo uždrausti vartoti žodį „čigonas“ ir net 
naujadarą „naujasis kastilietis““, kuris buvo sukurtas septynioliktajame 
amžiuje. Taip pat siūlyta panaikinti visus čigonų prekybinės veiklos 
suvaržymus. Campomanesas ir Valientė pabrėžė švietimo svarbą ir 
tvirtino, jog patirtis itin akivaizdžiai parodė vien baudžiamojo pobūdžio 
įstatymų neveiksmingumą, todėl čigonai turi gyventi laisvi, kad galėtų 
ramiai užsidirbti gyvenimui.* 

Karlo III požiūris į šiuos siūlymus buvo nevienareikšmis, ir kai kurie 
iš jų — ypač švietimo** — įgavo daugiau autoritarinių tendencijų. Paly- 
ginus su trijų ankstesnių amžių įstatymais, persunktais kraujo ir perse- 
kiojimų dvasios, 1783 metų rugsėjį išleistas įsakas (tais pačiais metais 
Juozapas II išleido potvarkius dėl Vengrijos ir Transilvanijos čigonų) 
laikytinas pažangiu, nors jo pagrindas buvo būdingas švietimo epochai 
Europoje pragmatizmas. Šiuo atveju buvo ieškoma veiksmingiausių prie- 
monių pasiekti, kad dykaduoniai, kokiais buvo laikomi čigonai, taptų 


* Campomaneso ir Valientės ataskaita aptariama veikaluose: B. Leblon, Les Gitans 
d'Espagne (Paris, 1985), pp. 67-84, ir Gomez Alfaro, „El Expediente general“, 
pp. 1085-1119. 

** Plg. A. Gomez Alfaro, „La „Reducciėn“ de los ninos gitanos“, Historia de la 
Educacion (Salamanca, 1991), no. 10, pp. 187-202. 

22 iliustracija. Čigonai mulų kirpėjai Ispanijoje. Villaino litografija. Na- 
cionalinė biblioteka, Paryžius. 


nors kiek naudingesniais piliečiais. Tačiau konkretus tikslas, paremtas 
griežtomis bausmėmis, buvo kovoti su bet kokiais nukrypimais ir paša- 
linti pačią „čigono“ (ar „naujojo kastiliečio“) sąvoką. Tiems, kurie pa- 
klustų šioms nuostatoms, būtų leista verstis bet kokia prekyba (su ke- 
liomis išimtimis) bet kuriose vietovėse, išskyrus Madridą ir karaliaus 
rezidencijas. Čigonams neleistinais verslais buvo paskelbtas gyvulių 
kirpimas, prekyba turgavietėse ir mugėse, smuklių laikymas retai gy- 
venamose vietovėse. (Visa tai buvo svarbios čigonams veiklos sritys. 
Pavyzdžiui, nemažai jų laikė smukles — anglų keliautojas Richardas 
Twissas prieš dešimt metų buvo pagarbiai atsiliepęs apie tokių smukli- 
ninkų sąžiningumą. )* Tuos, kurie apsigyventų sėsliai, bet rimtai nesi- 
imtų jokios garbingos veiklos, reikėtų bausti pagal valkatoms taikomus 
įstatymus; sėsliai apsigyvenę ir padarę kokį nors nusikaltimą turėjo 
būti baudžiami kaip ir visi kiti piliečiai. Buvo numatytos ir specialiai 
čigonams skirtos sankcijos, bet jos turėjo būti taikomos tiems, kurie vėl 
pradėtų klajoklišką gyvenimą ir neturėtų nuolatinio darbo. Tokių čigo- 


* Travels through Spain and Portugal in 1772 and 1773 (London, 1775), pp. 179-80. 

nų vaikai iki 16 metų turėjo būti atskiriami ir siunčiami į prieglaudas 
arba amatų mokyklas, o jie patys įtraukiami į specialų registrą; įkliuvęs 
dar kartą, „registruotas“ čigonas turėjo būti baudžiamas mirtimi vien 
už tai, kad sugrįžo prie senų įpročių. 

Šis įsakas buvo veiksmingai taikomas (su kai kuriais vietos savitu- 
mais) tik tol, kol to reikalavo centrinė valdžia, t.y. paskutiniuosius pen- 
kerius Karlo III valdymo metus, kadangi jam pasitraukus revoliucinė 
situacija kaimyninėje Prancūzijoje sukėlė vyriausybei rimtesnių pro- 
blemų.* Tačiau jame buvo numatytos realesnės čigonų sėslaus apgy- 
vendinimo priemonės nei ankstesniuose teisės aktuose, todėl Karlo III 
politika turėjo ilgalaikių padarinių. 1836 metais į Ispaniją, Badachosą, 
atvykęs George'as Borrowas pirmąsyk išgirdo patarlę, pasakytą spe- 
cifine kalo (calo) šnekta (romani leksikos ir kastilietiškos fonetikos, 
morfologijos ir sintaksės mišinys): e/ Crallis ha nicobado la liri de 
los Calės („Karalius atšaukė čigonų įstatymą“). Ši patarlė aprauda 
ankstesnės čigonų gyvenimo sanklodos žlugimą ir buvo taikoma kon- 
krečiai Karoliui III. 


Tremtis 


Ligi šiol apžvelgėme įstatymus didelėje Europos dalyje, apimančioje 
gerokai daugiau nei pusę jos gyventojų. Buvo svarbu apsistoti prie šių 
priemonių dėl jų įtakos čigonų gyvenimo būdui, nors jų pateikiamas 
vaizdas toks pat nedarnus, kokia būtų Anglijos istorija, jei ji būtų grin- 
džiama Niugito kalėjimo kalendoriumi. Šalys, kurios liko už Osmanų 
imperijos ribų, tokios kaip Portugalija, Italija, Šveicarija, Pietų Olandija, 
Danija, Švedija ir Rusija, ėjo tuo pačiu keliu: vykdė trėmimus arba 
priverstinį apgyvendinimą. Portugalija nusipelno išskirtinio dėmesio, nes 
Jj! pirmoji panaudojo naują atsikratymo būdą, ištremdama čigonus į už- 
jūrio kolonijas.** Kolonijoms reikėjo darbo jėgos (mirtingumas buvo 
didelis), o kolonistams — moterų. Pirmieji čigonų trėmimai į Portugali- 
jos kolonijas Afrikoje vyko karaliaus Žuano III laikais, kuris 1538 metų 


* 1783 metų įsako įgyvendinimas išsamiai nagrinėjamas veikale: Gomez Alfaro, „El 
Expediente general“, pp. 1210-1644. 
** Plg. su O. Nunes, O Povo Cigano (Oporto, 1981), pp. 74-83. 

įsaku (104 psl.)* išsprendė problemą, ką daryti su čigonais, gimusiais 
Portugalijoje, kurių paprasčiausiai nebuvo galima išvaryti. 1574 metais 
pirmą kartą buvo užregistruotas Portugalijos čigonas, kuriam išimties 
tvarka tremtis į galeras buvo pakeista išvežimu į Braziliją kartu su 
žmona ir vaikais; jis taip pat buvo pirmasis čigonas, kurio vardas užra- 
šytas portugališkai — Johao de Torresas. Vėliau, nuo 1674 metų, tapo 
įprasta čigonų moteris vežti į Afriką (kuomet vyrai buvo siunčiami į 
galeras). Grupinės deportacijos į Braziliją pradėtos 1686 metais, kai 
buvo teigiama, jog čigonų trėmimai iš Ispanijos sukėlė didelį jų ant- 
plūdį Portugalijon: Portugalijoje gimę čigonai, atsisakę sėslaus gy- 
venimo, vietoj Afrikos dabar buvo siunčiami į Brazilijos Maranjau- 
no provinciją. 1718 metais, siekiant paskirstyti čigonus Indijos ir Af- 
rikos kolonijose, buvo surengtos jų gaudynės. Iki 1760 metų čigonų 
skaičius Brazilijoje taip padidėjo, kad generalgubernatorius ėmė nuo- 
lat skųstis dėl jų keliamos sumaišties, ir karalius Juozapas buvo pri- 
verstas Ir čia įvesti teisinę tvarką. 

Kadangi kolonijų vertimas nepageidaujamų asmenų sąvartynais ta- 
po įprastu reiškiniu, portugalų pavyzdžiu, nors ir ne taip nuodugniai, 
netrukus pasekė kitos šalys. Nuo septynioliktojo amžiaus vidurio Ispa- 
nijos valdovai nesidrovėdami atsikratydavo čigonų ir kitų bastūnų, iš- 
siųsdami juos į presidios (kalinių — isp.) armiją Šiaurės Afrikoje, nuo 
Seutos vakaruose iki Orano rytuose, tačiau jų išlygos Amerikos atžvi|- 
giu pasirodė neįveikiamos.** Iš tikrųjų 1570 metais Pilypas II uždrau- 
dė čigonams įvažiuoti į Amerikos kolonijas, o 1581 metais, reaguoda- 
mas į pranešimus, kad kai kurie jų ten slapčia atsibeldė 1r apgaudinėjo 
imdėnus (palyginus su visuotinai paplitusiu Žiauriu išnaudojimu, tai buvo 
menkas nemalonumas), savo kolonijų pareigūnams įsakė juos išgau- 
dyti 1 pargabenti Ispanijon, kur juos būtų lengviau prižiūrėti. Iš Aukš- 
tutinės Peru (dabar Bolivija) atėjo atsakymas, kad nė vienas čigonas 
čia nebuvo pastebėtas.*** Kol Karolis III ir jo taryba svarstė Campo- 
maneso ir Valientės siūlymus, išdėstytus 1772 metų pranešime, Ispani- 


* Šių ir vėlesnių įstatymų tekstai (iki 1848 m.) yra F. A. Coelho, Os Ciganos de 
Portugal (Lisbon, 1892), pp. 230-66. 

** Plg. A. Gomez Alfaro, 'La polėmica sobre la deportaciėn de los Gitanos a las 
colonias de Amėrica', Cuadernos Hispanoamericanos (Madrid, 1982), no. 386, 
pp. 319-21,1r 'El Expediente genera!', pp. 1071-84. 

*** *Gipsies in America, 1581', JGLS (2), 6 (1912-13), p. 61. 

jos valdoms Amerikoje ėmė grėsti pernelyg didelis pavojus iš ekspan- 
sionistinių valstybių pusės, kad jas būtų galima apsaugoti apgyvendi- 
nant nepatikimais kolonistais. 

Neatrodo, kad Prancūzija sistemingai trėmė čigonus; nepaisant 
to, nemažai jų atvyko į Prancūzijos kolonijas Amerikoje, atleidus juos 
nuo tarnybos galerose (32 žmonės 1686-1689 metais) arba tiesiog 
deportavus juos į Martinikos salą ar Luizianą. Valdant konsulams, 
keli šimtai čigonų, sugauti baskų krašte kaip nepageidaujami asme- 
nys, išvengė tremties į Luizianą tik dėl to, kad vėl atsinaujino karas 
su Britanija, o pati Luiziana 1803 metais buvo parduota Jungtinėms 
Valstijoms. (Vietoj to Bonapartas paskelbė įsaką, kuriuo nurodė iš- 
sklaidyti juos po Prancūziją, įdarbinti viešuosiuose darbuose ar ka- 
riuomenėje, 0 moteris, vaikus ir pagyvenusius vyrus uždaryti vargšų 
prieglaudose.) 

Anglijoje valkatų trėmimai siekia Elžbietos viešpatavimo laikus, ta- 
čiau masiški jie tapo vėliau. Įstatyminiu pagrindu tapo 1597 metais 
įsigaliojęs Valkatavimo aktas (136 psl.), pagal kurį nepataisomi ar pa- 
vojingi sukčiai turėjo būti tremiami į užjūrį. Pačioje Jokūbo I viešpata- 
vimo pradžioje (1603) Slaptoji taryba savo potvarkiu siekė susiaurinti 
bendrai priimtą „deportacijos“ sąvoką į siauresnę, nurodydama kon- 
krečias paskyrimo vietas —- Niūfaundlendą, Yst ir Vest Indiją, Prancū- 
ziją, Vokietiją, Ispaniją ir Nyderlandus. Kaip Europos valstybės, esan- 
čios šiame sąraše, reagavo į tokius tremtinius, nėra žinoma; iš tikrųjų 
dauguma jų (jei ne visi) buvo išsiųsti į kolonijas Amerikoje. Visas šis 
reikalas teisiniu atžvilgiu atrodė įtartinai, nes dauguma išvykstančiųjų 
buvo greičiau jauni ir neturtingi nei užkietėję sukčiai.* Priverstinis dar- 
bas kolonijose dažniausiai buvo atšiauresnis nei Anglijoje, nes senkant 
žmonių ištekliams — iki tol, kol prekyba juodąja kontrabanda pavertė 
katorgininkų darbo jėgą ekonomiškai nereikšminga - šeimininkai, per- 
kantys jų paslaugas iš ekspeditorių, pažemino juos iki tikros vergys- 
tės. 

Po to, kai karinio režimo vadus įbaugino „daugybė valkatų, sumanių 
elgetautojų [bei] stiprių dykaduonių“, klajojančių po šalį, pagal 1655 
metų vyriausybės dekretą, valdant Cromwellio protektoratui, Škotijos 


* Plg. su A. L. Beier, Masterless Men (London, 1985), pp. 162—4. 

dykaduoniai bastūnai galėjo būti ištremti „į Vest Indiją ir kitur“. Dešim- 
tį metų tokios deportacijos galimybe savanaudiškai naudojosi paprasti 
piliečiai. 1665 metų lapkričio mėnesį George'as Hutchesonas, Edin- 
burgo pirklys, gavęs Slaptosios tarybos leidimą, taikomą atgaline data, 
spekuliacijos tikslais gaudė valkatas siųsti į Vest Indiją „trokšdamas“, 
kaip pats dorybingai pareiškė, „paremti Škotijos ir Anglijos plantacijas 
Jamaikoje ir Barbadose savo šalies garbei, taip pat siekdamas išlais- 
vinti karalystę nuo daugelio stiprių dykų elgetų, egiptiečių, išplitusių 
liūdnai pagarsėjusių prostitučių 1r vagių bei kitų amoralių ir palaidų žmo- 
nių, ištremtų ar pasmerktų gėdai už didelius nusikaltimus, naštos“. 
Apie jo ir partnerių būsimą pelną nieko nebuvo pasakyta. Vėlesniais 
metais Slaptoji taryba suteikė dar keletą panašių leidimų*. 1715 me- 
tais aštuoni Anglijos ir Škotijos pasienio čigonai (du vyrai ir šešios mo- 
terys) — Faa, Stirling, Yorstoun, Finnick (Fenwick), Lindsay, Ross ir 
Robertson - Glasgo magistratų, vykdžiusių tremties nuosprendį, kurį 
paskelbė Džedburgo išvažiuojamasis apygardos teismas, buvo išsiųsti 
į Virdžinijos plantacijas už tai, kad buvo „apsirengę ir garsėjo kaip 
čigonai, prisiplakėliai ir t.t.“, nors įrodymai dėl kito kaltinimo — pade- 
gimo — buvo labai abejotini. Vienas jų, Patrickas Faa, kuris teismo 
sprendimu buvo nuplaktas, prirakintas prie gėdos stulpo ir neteko 
abiejų ausų, buvo Jean Gordon vyras, - grėsmingos moters, vėliau 
tapusios Megės Mernilės prototipu.** 

Aštuonioliktojo amžiaus pradžioje Airijos parlamentas priėmė įsta- 
tymą, kuriuo remiantis „amoralūs ir tingūs valkatos“ buvo verčiami 
stoti į Didžiosios Bntanijos karinį jūrų laivyną arba septyneriems me- 
tams siunčiami į plantacijas Amerikoje; airiai buvo siunčiami į Angli- 
jos plantacijas ir pagal ankstesnius valkatavimo įstatymus. Nepana- 
šu, kad šioje tremtinių siuntoje būta čigonų: tuo metu jie itin retai 
užklysdavo Airijon, kurioje klajūnų klasę sudarė tenykščiai skardi- 
ninkai, gyvenę čia dar gerokai prieš atsikraustant čigonams į Bnitani- 
jos salas. 


* Plg. su F. G. Groome, “"Transportation of Gypsies from Scotland to Amenca', JGLS 
(1), 2 (1890-1), pp. 60-2, ir E. O. Winstedt "Early British Gypsies', JGLS (2), 7 
(1913-14), pp. 5-37, ypač p. 29. 

** Plg. su G. Douglas, Diversions ofa Country Gentleman (London, 1902), pp. 255-67, 
ir Gordon, Hearts upon the Highway, pp. 64—9. 

Vietos archyvų, vyriausybės potvarkių ir įstatymų padedami galime at- 
kurti, nors ir vienpusiškai, čigonų istoriją krikščioniškajame pasaulyje nuo 
penkioliktojo amžiaus. Toje Europos dalyje, kurią valdė osmanai, jų isto- 
rija buvo miglotesnė. Tačiau, jei kalbėsime apie anuometinį jų pasiskirs- 
tymą, dauguma Europos čigonų (ir tik truputį daugiau nei dešimtadalis 
visų gyventojų žemyne) gyveno turkų valdose septynioliktajame amžiu- 
je, kai Osmanų imperija buvo pasiekusi savo zenitą. Panašiai ir vėliau, 
kai turkų galia ėmė slūgti 17 Habsburgų dinastija atgavo Vengriją ir Tran- 
silvaniją, taip pat užėmė Timišoaros Banatą ir dalį Serbijos, beveik pusė 
Europos čigonų liko Osmanų siuzereno valdžioje jau gerokai įpusėjus 
devynioliktajam amžiui (Turkijos statistika nurodo mažesnį gyventojų 
skaičių, tačiau ji rėmėsi sėsliaisiais čigonais ir nesiteikė įtraukti moterų). 
Šioje imperijoje nebuvo nuosekliai vykdomų represinių įstatymų, su 
kuriais čigonai susidurdavo likusioje Europoje. Osmanai paprastai gerb- 
davo pavergtų bendruomenių, kurias jie valdė padedami vietos val- 
džios organų, papročius ir institucijas. Kai kurios teritorijos naudojosi 
plačiomis savivaldos teisėmis, išreikšdamos savo paklusnumą kasme- 
tiniais mokesčiais bei karine parama turkų ekspedicijoms. Transilvani- 
ja, valdoma vietos aristokratijos, tarp vasalinių šalių buvo labiausiai 
nepriklausoma; Dunojaus Valakijos ir Moldavijos kunigaikštystės, ku- 
nos teikė osmanų karvedžiams svarią karinę pagalbą ir mokėjo dideles 
kontnibucijas Turkijos iždui, buvo menkiau apsaugotos, tačiau ir jos nau- 
dojosi nemažomis savivaldos teisėmis, net jei jų kunigaikščiai dažnai 
tapdavo sultono marionetėmis arba jos priklausydavo nuo kitų šalių 
malonės. Čia čigonų vergovė buvo nevaržoma (plg. 64—66 psl.); nauji 
potvarkiai, išleisti valdant Matėjui Besarabui Valakijoje ir Vasilei Lupu 
(Baziliui Vilkui) Moldavijoje septynioliktojo amžiaus viduryje, užuot su- 
švelninę priespaudą, ją dar labiau sustiprino. Padėtis nesikeitė iki aš- 
tuonioliktojo amžiaus pabaigos, kuomet buvo padarytos pirmosios ne- 
drąsios ir dažnai trumpalaikės reformos (pavyzdžiui, draudimas atskir- 
ti vaikus nuo tėvų). Iš tikrųjų, kai šešioliktajame amžiuje suaktyvėjo pre- 
kyba masiškai grobiamais Valakijos čigonais, didysis viziris išleido firma- 
ną Dunojaus pakrančių pareigūnams, įsakydamas padaryti tam galą.* 


* M. Gaster, 'Rumanian Gypsies in 1560", JGLS (3), 12 (1933), p. 61. 

Tiesiogiai valdomose srityse Osmanų valdovai labiausiai rūpinosi 
mokesčių dydžiais, taip pat įstatymų ir tvarkos palaikymu. Guberna- 
toriai mažai kišdavosi į vietos reikalus, kol rinkliava (grynaisiais, na- 
tūra ir darbo jėga) buvo surenkama ir kol nekildavo pavojaus šeimi- 
ninkams turkams. Jei firmanuose čigonai ir susilaukdavo išskirtinio 
dėmesio, tai dažniausiai būdavo susiję su administravimu, visuomeni- 
ne tvarka arba apmokestinimu. Taip Suleimanas Puikusis 1530 me- 
tais paskelbė įsaką, kuriuo siekė reglamentuoti čigonių prostituciją 
Konstantinopolyje, Adrianopolyje, Sofijoje ir Plovdive. Jo sūnus Seli- 
mas II 1574 metais* įvedė įstatymą, kuriuo atleido čigonus, dirban- 
čius Bosnijos kasyklose, nuo kai kurių mokesčių ir įsakė kiekvienai 
50 žmonių grupei išsirinkti vadą; akivaizdu, kad jų vaidmuo šioje pra- 
monės šakoje buvo nemenkas. Kitame firmane, išleistame sultono 
Ahmedo I laikais, nustatyta, kokio dydžio mokesčiai ir baudos bus 
surinkti iš čigonų (Kibtian, t.y. egiptiečių) 1604—1605 metais vakarų 
Balkanuose (dabar pietų Albanija ir šiaurės vakarų Graikija). Tiek 
sėslūs čigonai, kurie buvo registruojami, tiek čigonai nomadai, gyve- 
nantys palapinėse, kurie nebuvo registruoti, turėjo mokėti pagalvės 
mokestį po 180 asperų už kiekvieną musulmoną ir po 250 asperų už 
kiekvieną krikščionį su atitinkamomis baudomis už pavėluotą atsi- 
skaitymą. (Vienas asperas tuomet prilygo apytikriai vienam Anglijos 
puspensiui.) Šis firmanas leidžia spėti, kad ganėtinai daug klajoklių 
dar buvo krikščionys. Duoklė paprastai buvo renkama iš nemusul- 
monų, tačiau čigonai musulmonai ją taip pat privalėjo mokėti, nes 
buvo laikomi atskalūnais, nesilaikančiais religinių apeigų ir nuklydu- 
siais nuo dorovės normų. Kai kurie sėsliai gyvenantys čigonai apibū- 
dinti kaip metalininkai, angliadegiai ir sargybiniai. Kadangi firmane 
kalbama apie ispence (vergo mokestį), galima daryti išvadą, kad tarp 
pavaldinių čigonų būta vergų; tačiau dauguma jų buvo laisvi ir turėjo 
daugelį neturkų tautybės Osmanų imperijos piliečių teisių ir parei- 
gų.** 


* Žr. tekstą T. P. Vukanovič, *'Le firman du sultan Sėlim II relatif aux Tsiganes, ouvriers 
dans les mines de Bosnie (1574)', Etudes Tsiganes (1969), no. 3, pp. 8-10. 

** Plg. su M. Hasluck, 'Firman of A. H. 1013-14 (A. D. 1604—5) regarding Gypsies 
in the Western Balkans', JGLS (3), 27 (1948), pp. 1-12. 

Antroje septynioliktojo amžiaus pusėje imperijos iždas išseko. Pa- 
sak Evliya Celebi,* sultonas Mehmedas IV išieškodavo mokesčius 
net iš mirusių čigonų, kol neatsirasdavo gyvųjų jiems pakeisti. Vėliau 
mokesčiai buvo smarkiai padidinti, ypač musulmonams: 1684 metų fir- 
manas įpareigojo Salonikų, Berojos ir Genicos teisėjus nustatyti pagal- 
vės ir kiaulienos mokesčius čigonams iki 650 asperų kiekvienam mu- 
sulmonui ir 720 kiekvienam krikščioniui. Įvairius mokesčius turėjo su- 
rinkti vienas asmuo, „kadangi čigonų padermė gyvena atskirai ir yra 
ribota skaičiumi, tačiau laisva visais atžvilgiais“ ir valstybės pareigūnai 
nemėgo kištis į jų reikalus.** Panašaus dydžio mokesčiai, tik piastrais, 
buvo patvirtinti 1695 metais. Teigiama, kad tuo metu imperijoje iš viso 
gyveno 45 000 čigonų, iš kurių buvo tik 10 000 musulmonų, tačiau į šį 
skaičių taip pat įėjo Sirijos, Mesopotamijos ir Mažosios Azijos čigonai. 
(Osmanų statistika niekad nebuvo labai patikima. Seras Paulas Ry- 
cautas ir Evliya Celebi, septynioliktojo šimtmečio amžininkai, pateikia 
nevienodą šaukiamojo amžiaus čigonų vyrų skaičių, užregistruotą ofi- 
cialiame Rumelijos (turkų valdos Balkanuose) sąraše — 15 630 ir 
11 280.)*** Kitas antičigoniškų jausmų protrūkis išryškėjo 1696 me- 
tais, kai sultonas Mustafa II, besiruošiantis žygiui į Vengriją, įsakė iš- 
leisti policinį statutą, kurio paskirtis buvo drausminti netvarkingai ir amo- 
raliai gyvenančius čigonus: iš tikrųjų istorikas Mohammedas Ghirai'us 
išvadino moteris (kurios neabejotinai nesilaikė griežtų mahometonų pa- 
žiūrų į tinkamą moters apdarą ir elgesį) prostitutėmis, o vyrus sąva- 
dautojais.**** 

Apskritai kalbant, Vakarų Europos standartai čigonų beveik nepa- 
lietė, o dėl osmanų užkariavimo kilę socialiniai pokyčiai 1r visiškas val- 
dymo paralyžius kai kuriais atžvilgiais buvo neabejotinai naudingas, 
tad vargu ar jiems nors kiek rūpėjo kultūrinio ir politinio gyvenimo su- 


* Evliya Celebi nebuvo ypač palankus čigonams, tačiau sudarė romani žodyną didelės 
čigonų bendruomenės, įsikūrusios Komotinyje vakarų Trakijoje, kalbos pagrindu: žr. 
V. A. Friedman and R. Dankoff, 'The earliest known text in Balkan (Rumelian) Roma- 
ni', JGLS (5), 1 (1991), pp. 1-20. 

** G. C. Soulis, 'A note on the taxation of the Balkan Gypsies in the seventeenth 
century', JGLS (3), 38 (1959), pp. 1546. 

*** W. R. Halliday, Folklore Studies (London, 1924), p. 17. 

***+* J. G. von Hammer-Purgstall, Geschichte des osmanischen Reiches (Budapest, 
1827-35, vol. 6, pp. 608-9 and 621. 

varžymai, viešpataujant turkams. Nepaisant pavienių pastangų (pa- 
vyzdžiui, despotiškojo Murado IV Serbijos čigonų atžvilgiu ketvirtame 
septynioliktojo amžiaus dešimtmetyje)* atpratinti juos nuo klajokliškų 
įpročių, laisvieji čigonai turėjo nemažą judėjimo laisvę: kaip vienos vals- 
tybės piliečiai, Balkanų žmonės galėjo laisvai keliauti po visą imperiją, 
ir per keturis osmanų dominavimo šimtmečius vyko smarki vidaus mig- 
racija. Per nuolatinius karinius antpuolius čigonų pragyvenimo šaltiniai 
smarkiai nenukentėjo, ir jų vaidmuo per taikias ceremonijas išliko svar- 
bus. Įvairiose iškilmėse, kurios vyko Murado III vaikaičio apipjausty- 
mo proga 1582 metais, galima buvo sutikti čigonų šluotų rišėjų, kamin- 
krėčių, muzikantų, šokėjų, meškų dresuotojų ir, žinoma, kalvių. Kada 
Budos paša surengė šventinę eiseną, pagerbdamas taikią vakarų val- 
dovų delegaciją, atvykusią į jo stovyklą 1584 metais, jos priešakyje ėjo 
trys turkiškai aprengti čigonai, kurių vienas skambino liutnia, o kiti du 
griežė tristygiais smuikais. Jiems akompanuojant, turkai giedojo, liaup- 
sindami Osmanų sultonus.** Čigonai, kurie specializavosi gaminti gin- 
klus ir amuniciją, nesunkiai rasdavo pirkėjų tarp savo naujųjų ponų; jie 
lydėdavo karius į karą kaip ginklininkai ir muzikantai. Austrijai atgavus 
savo teritoriją iš turkų, akivaizdžios naudos iš to neturėjo nei jie, nei jų 
gentainiai, kurių užsiėmimai buvo ne tokie karingi. 


Rūšių išlikimas 


Represinės priemonės, nors ir bergždžiai taikomos, nepaprastai pakei- 
tė Europos čigonų gyvenimą. Kad išliktų, jie turėjo prisitaikyti; taip pat 
jie turėjo ieškoti spragų sistemoje, kuri, atsakydama jiems maisto ir 
pastogę, akivaizdžiai siekė, kad dorai gyventi būtų neįmanoma. Kai 
kurie čigonai rado prieglobstį atokiose dykvietėse ir miškuose. Kiti su- 
maniai naudojosi teisėtvarkos skirtumais bei nereguliaria valdžios veiklos 
prigimtimi, įsikurdami pasienio srityse. Todėl jie telkėsi pasienio zonoje 
tarp Prancūzijos ir Ispanijos, tarp Vokietijos žemių, taip pat tarp Lota- 


* F. J. Blunt, The People of Turkey (London, 1878), vol. 1. pp. 160-1. 

** Plg. H. Lewenklaw von Amelbeurn, Neuwe Chronika tūrkischer Nation (Frankfurt 
am Main, 1590), pp. 468 ff.; ir F. W. Brepohl, 'Die Zigeuner als Musiker in den 
tūrkischen Eroberungskriegen des XVI. Jahrhunderts', /GLS (2), 4(1910-11), pp. 2414. 

24 iliustracija. Čigonų muzikantų lydima turkų procesija. Medžio rai- 
žinys iš Lewenklaw Neuwe Chronika tūrkischer Nation, 
1590 m. 


ringijos ir Šv. Romos imperijos, Škotijos ir Anglijos pasienyje bei la- 
biausiai į rytus nutolusioje Olandijos respublikos dalyje. Čigonai pasi- 
naudojo ir tuo, kad dažnai valstybės būdavo padalytos į vietos sritis. 
Daugelis jų, kad nepritrauktų dėmesio, išsiskirstydavo mažomis grupe- 
lėmis; kiti, atvirkščiai, savisaugos sumetimais burdavosi į dideles gau- 
jas (galbūt kartu su gadžė), kurios pačios neretai griebdavosi smurto. 
Kai kurie čigonų banditai išgarsėjo aštuonioliktojo amžiaus Vokietijoje, 
kurios didelius plotus niokojo įvairios maišytos kilmės plėšikų gaujos. 
Kai kuriose iš jų dominavo čigonai; susibūrę gal po penkiasdešimtį ar 
šimtą, ginkluoti ir įžūlūs, jie plėšikaudavo, kad pramistų, ir drąsiai susi- 
remdavo su pasiųsta juos sulaikyti kariuomene. Vienai iš garsiausių 
Heseno-Darmštato gaujai vadovavo Johannesas la Fortunas, plačiau 
žinomas kaip Hemperla. Kai 1726 metais jis pagaliau įkliuvo ir buvo 
įkalintas Gysene kartu su kitais čigonais, visus reikalingus prisipažini- 
mus iš jo pavyko išgauti tik po ilgų kankinimų ant suolo su žnyplėmis 
pirštams ir ispanišku batu (kojų spaustuvu). Teismas priėmė nuosp- 
rendį, pagal kurį Hemperla ir dar trys čigonai buvo ištempti ant kanki- 

nimų rato ir nukirsdinti, devyni buvo pakarti, o trylikai (daugiausia mo- 
terims) taip pat nukirstos galvos. Ano meto dailininkas pavaizdavo ma- 
sinės egzekucijos sceną ir didžiulę minią, susirinkusią jos stebėti (Žr. 25 
iliustraciją).* 

Ko gero, pats garsiausias čigonų banditas Vokietijoje buvo Jakobas 
Reinhardtas, žinomas kaip Hannikelis, vieno iš vyrų, kuriems buvo įvyk- 
dyta mirties bausmė Gysene, vaikaitis.** Hannikelis buvo pakartas 
1787 metais kartu su kitais trim čigonais. Nieko ypatingai romantiško 
nei jame, nei jo padarytose žmogžudystėse nebuvo, todėl sunku pati- 
kėti, kad jo karjera įkvėpė Schillerį, kaip kai kas mano, parašyti savo 
pirmąją dramą Die Rūuber (,„Plėšikai“, 1781), kunioje jis rusoistiškai 
atmetė supuvusią ir gendančią visuomenę. Hannikelis plėšikavo dide- 
lėje teritorijoje, aprėpiančioje Vogėzų kalnus, Lotaringiją, Švarcvaldą, 
Švabiją ir Šveicariją, tačiau dažniausiai jis veikė Vokietijos regione, 
besiribojančiame su šiaurės rytų Lotaringija. Ten buvo kalnuota ir miš- 
kinga; tačiau kita svarbi šio užkampio patrauklumo priežastis buvo ta, 
kad Pirmazensą jo viduryje Heseno-Darmštato landgrafas Liudvikas IX 
buvo pasirinkęs savo rezidencija dar būdamas landgrafystės paveldė- 
toju, ojis laikėsi visiškai kitokio požiūrio į čigonus nei jo pirmtakas 
Ernstas Liudvikas (plg. 154 psl.). Jis aistringai mėgo karo dalykus ir 
Pirmazense subūrė nedidelę kariuomenę, į kurią užverbavo gana daug 
čigonų, leisdamas jų išlaikytiniams likti kartu su jais. Hannikelio tėvas 
buvo vienas iš Liudviko LX būgnininkų. Landgrafas nepaisė imperato- 
riškų ir Reichskreis o įsakų, ir beveik per pusę amžiaus čigonų ap- 
link Pirmazensą labai padaugėjo. 1790 metais, kai naujasis landgra- 
fas Liudvikas X parodė polinkį įsakus taikyti ir netgi pasitelkti ka- 
riuomenę juos vykdyti Pirmazense, jie vėl pradėjo kraustytis iš sri- 
ties. Prieglobstį nuo persekiojimų teikusi oazė pavirto miražu, ir dau- 
gelis čigonų pasitraukė. 

Herderiui, literatūrinio judėjimo Sturm und Drang Vokietijoje te- 


* Yrakeletas pasakojimų apie šį įvykį, pvz., Simson, History of the Gypsies, pp. 79-86; 
E. M. Hall, 'Gentile cruelty to Gypsies', JGLS (3), 11 (1932), pp. 49-56. Visų jų 
šaltinis yra J. B. Weissenbruch, Aus/fiūhrliche Relation von der famosen Zigeuner- 
Diebs- Mord- und Rūuber-Bande, welche zu Giessen justificirt worden (Frankfurt and 
Leipzig, 1727). 

** Plg. su E. O. Winstedt. 'Hannike!", JGLS (3), 16 (1937), pp. 154—73, ir H. Arnold, 
“Die Rauberbande des Hannikels', P/ū/zer Heimat, 8 (1957), pp. 101-3. 

oretikui ir jaunojo Goethe's mokytojui, Pirmazenso sritis buvo šiek tiek 
pažįstama, ir savo požiūrį jis išdėstė darbe Ideen zur Philosophie der 
Geschichte der Menschheit („Mintys iš žmonijos istorijos filosofi- 
jos“, 1784—1791). Anotjo, „apgailėtinas indų luomas“ tiko nebent kari- 
nėms pratyboms, „kurios vienintelės per trumpiausią laiką gali juos 
išmokyti drausmės“. Prūsijos karalius Frydrichas Vilhelmas II manė 
taip pat ir 1790 metais įsakė imti čigonus į kariuomenę. Daug kur Eu- 
ropoje kariuomenė jau seniai buvo tapusi čigonams išganingu keliu, 
leidžiančiu pelnyti toleranciją ar atverti kalėjimo vartus, arba net gauti 
privilegijų. Daug jų savo noru stojo tarnauti kariuomenėn arba buvo 
užverbuoti jėga, muzikantais ar paprastais kovotojais. Kartais, kaip per 
Prancūzijos religinius karus šešioliktojo amžiaus antrojoje pusėje arba 
per Trisdešimties metų karą, prie vienos ar kitos kariaujančios pusės 
laikinai ar ilgesniam laikui prisijungdavo ištisi čigonų būriai. Mercure 
frangois redaktorius matė daug tokių kareivių per religinius karus ir 
teigiamai atsiliepė apie jų karinius sugebėjimus, bet tik ne apie neorto- 
doksinį gyvenimo būdą („gyvena kaip arabai kartu su gyvuliais“).* Tai- 
kos metais jie buvo mažiau populiarūs, nes (priešingai, nei vylėsi Her- 
deris) nepamėgo karinio muštro. Vienu ar kitu metu čigonų karius bu- 
vo galima sutikti kone visų Europos šalių kariuomenėse, dažnai lydi- 
mus žmonų ir vaikų; Švedijoje gan ilgai retas čigonas nebuvo ragavęs 
kario duonos. 

Dar vienas, suktesnis ir anksti išmoktas, išlikimo būdas buvo civili- 
nių dokumentų kontrolės pergudravimas. Jie meistriškai klastodavo ap- 
saugos raštus. Kai kurie čigonai puikiai žinojo, kur gauti netikrus pa- 
sus, kad apeitų įstatymus dėl valkatavimo, leidusius keliauti tik su leidi- 
mais. Pagal Anglijos įstatymus pasus privalėjo turėti daugelis keliau- 
ninkų. Gavęs tokį popierių, jo savininkas turėjo teisę netrukdomas ke- 
liauti, būti apnakvydintas ir šelpiamas kelyje; paprastai kelionėms bū- 
davo nustatomas tam tikras laikas, o į dokumentus tarpstotėse pasira- 
šydavo magistratai. Suklastoti pasai buvo pigūs ir nesunkiai įgyjami. 
Jie taip paplito, kad visa ši sistema tapo absurdiška.** Niekingu klas- 
totoju galėjo būti šventikas, valdininkas, notaras, mokytojas ar studen- 
tas. 1577 m. Eilsberyje pakarti aštuoni čigonai (134 psl.), keliavę po 


* La Continuation du Mercure Francois (1610-12), fol. 317. 
** Plg. su Beier, Masterless Men, pp. 142—4. 

šalį su padirbtais leidimais, kuriuos suklastojo Češyro mokyklos direk- 
torius.* 

Nepaisant to, čigonams keliauti darėsi vis sunkiau, todėl daugelis jų 
turėjo apsiriboti kuriuo nors vienu regionu. Pavyzdžiui, pranešama, kad 
Prancūzijoje tarp 1607 ir 1637 metų kapitonas Davidas de La Gra- 
ve'as dvidešimt kartų lankėsi dvylikoje Žemutinio Provanso vietovių, 
tačiau niekur kitur. Taip pat ir Pierre'as de La Grave'as. (Prancūzijos 
čigonų pavardės tuo metu daugiausia buvo prancūziškos, neretai su 
aukštą kilmę reiškiančiomis dalelytėmis.) Antra vertus, kapitonas Jea- 
nas de La Grave'as rizikuodavo kaip nors nuvykti ir šiaurėn į Dofinė 
sritį, kaip ir į Provansą; kitose Prancūzijos dalyse taip pat rasime žmo- 
nių su ta pačia pavarde, ir, labai galimas dalykas, iš tos pačios šei- 
mos.** Tačiau kiek čigonų tapo visiškai sėslūs ir kiek jų susiliejo su 
liaudies masėmis, ne;manoma sužinoti. Aišku tik tai, kad kai kuriose 
šalyse sėsliai ėmė gyventi didelė čigonų dalis. Galime teigti, kad jų 
skaičius didėja, nepaisant to, kad tikslesni duomenys prieinami tik Veng- 
rijoje ir Ispanijoje. Gyventojų surašymai, vykę 1780-1783 metais val- 
dant imperatoriui Juozapui II, liudija apie padidėjusį čigonų skaičių Veng- 
rijoje (įskaitant Kroatiją ir Slovėniją, tačiau be Transilvanijos): gauti 
rezultatai svyravo nuo 30 241 iki 43 609, nepaisant to, kad ištekėjusios 
moterys surašytos nebuvo. Pagrindiniai užregistruoti gyvenimo šalti- 
niai buvo kalvystė ir kiti fiziniai darbai, taip pat muzikavimas.*** 1785 
metais apie 12 000 čigonų buvo surašyti Ispanijoje; daugiau kaip du 
trečdaliai jų gyveno Andalūzijoje, vargingiausiame regione, kur, pavyz- 
džiui, Sevilijoje jų buvo 600, Cherese - 386, Kadyje - 332, Malagoje — 
321 1r Granadoje - 255.**** Tuo metu bendras gyventojų skaičius 
Ispanijoje siekė apie dešimt milijonų, t.y. ketvirtadalį dabartinio skai- 
čiaus. Iš gyventojų surašymų, kuriuos dar gerokai prieš savo 1783 
metų pragmatinę sankciją ragino vykdyti Karolis III, galima daryti 1š- 
vadą, kad apgyvendinti čigonus jau buvo beveik pavykę ankstesniais 


* Plg. su F. G. Blair, 'Forged passports of British Gypsies in the sixteenth century", 
JGLS (3), 29 (1950), pp. 131-7. 

** Plg. su Vaux de Foletier, Les Tsiganes dans I 'ancienne France, pp. 69-70. 

*** Plg. su J. H. Schwicker, Die Zigeuner in Ungarn und Siebenbūrgen (Vienna, 
1883), pp. 62-70. 

**** Plg. su A. Gomez Alfaro, 'Anotaciones a los censos gitanos en Andalucia", 
Actas del I Congreso de Historia de Andalucia (Cordoba, 1978), vol. 1, pp. 239-56. 

dekretais, nes daugiau kaip 88 procentai čigonų Ispanijoje, išskyrus 
Kataloniją, didžiumą laiko jau gyveno sėsliai. Katalonijoje pažanga bu- 
vo daug lėtesnė, nes šis regionas, turėjęs autonomiją iki 1716 metų, 
pasitenkino trėmimo politika. 

Kaip rodo Ispanijos pavyzdys, sėslus gyvenimas dar nereiškia asi- 
miliavimo. Tačiau net ir tie čigonai, kurie liko nomadais, dėl socialinės 
įtakos įgavo Europos šalių, kuriose daugiausia plėtojo savo veiklą, na- 
cionalinių bruožų. Pavyzdžiui, Škotijoje šis procesas prasidėjo gana 
anksti ir iki aštuonioliktojo amžiaus pabaigos daugelis čigonų gyveno 
sėsliai, apsistodami kurioje nors vienoje vietovėje. Čia jie dažnai už- 
megzdavo gerus santykius su vietos gyventojais, o ir mokyklos lanky- 
mas tapo jų vaikams įprastu dalyku. Greitai jie ėmė maišytis su kitais 
gyventojais, o jų būriai labiau išsisklaidė nei daugelyje kitų šalių. Prisi- 
imti įprastus vardus ir pavardes, tuo metu paplitusius Škotijoje, teikiant 
pirmenybę įtakingų šeimų pavardėms, čigonus tikriausiai paskatino 1609 
metų aktas, tačiau dvi svarbios Škotijos čigonų pavardės — Faa ir Bail- 
lie — siekia daug ankstesnius laikus. Kai kurie jų tapo svarbiais asme- 
nimis bendruomenėje. Billy Marshallas, garsus Galovėjaus čigonų va- 
das, tapo legenda.* Teigiama, kad jis gimė 1671 metais (tokiu atveju jis 
išgyveno 120 metų), tačiau tikrai aišku, kad mirė 1792-aisiais. Mars- 
hallas buvo vedęs 17 kartų ir paliko begalę palikuonių. Per savo ilgą 
gyvenimą jjis tarnavo eiliniu karaliaus Viljamo kariuomenėje, su kuria 
dalyvavo Boino mūšyje, taip pat daug sykių kovėsi žemyne, nors, kai 
buvo naudinga, buvo linkęs dezertyruoti. 1723 metais jis iškilo Galovė- 
juje kaip vienas levelerių („lygintojų““) vadų, rengiančių visuotinio maišto 
operacijas prieš žemvaldžius, kurie iškeldinėjo ūkininkus nuomininkus 
1r statė užtvaras ganyklose (net ir tose, kurios tradiciškai buvo atviros 
jų tarnų galvijams), kad padidintų savo gyvulių kiekį; iki tų metų pabai- 
gos Galovėjuje liko nesugriautos tik kelios užtvaros. 

Nuolat priešiškas įstatyminių tekstų tonas gali labai lengvai užmas- 
kuoti ganėtinai gerų čigonų santykių su vietos gyventojų sluoksniais 
mastą. Po visoje Ispanijoje 1749 metais surengtų gaudynių apie tai 
liudijo kai kurie čigoniški kaimai. Nuostabiausi santykiai susiklostė tarp 
Vilarėjo de Fuenteso, mažo miestelio už 60 mylių į pietryčius nuo Mad- 


* Išsamiausia ataskaita apie jo žygius yra knygoje A. M'Cormick, The Tinkler- 
Gypsies (Dumfries, 1907), ypač 1, 2 ir 12 skyriai. 

rido, gyventojų: liudininkų teigimu, čia 1781 metų lapkritį vykusioje su- 
tuoktuvių šventėje dalyvavo vietos dvasininkas ir miesto viršūnės, ku- 
rie nevaržomi linksminosi triukšmingose iškilmėse. Raitininkų procesi- 
jai pasiekus bažnyčią, prieš sueinant vidun, išsipusčiusios čigonės pri- 
tariant gitaroms šoko priešais kunigą, mėtydamos saldėsius. Anot vie- 
no pikto stebėtojo, pasmerkusio visą šį įvykį,* nuotaką už rankos į baž- 
nyčią vedė vienas miesto vadovų, kunigo brolis, o vedybų mišios nepa- 
sižymėjo dievobaimingumu. Išeinančią iš bažnyčios procesiją sveikino 
džiūgaujanti minia. Per oficialią kvotą, kuri įvyko po šių linksmybių 
pasmerkimo, buvo patvirtintos esminės detalės, o kunigas iš savo vys- 
kupo gavo griežtą papeikimą. 


Pragiedruliai 


Oficiali bažnytinės valdžios nuostata — nesvarbu, stačiatikių, katalikų 
ar protestantų — jokiu būdu neskatino laisvesnio požiūrio į čigonus, daug 
kur laikomus bedieviais. Iki pat devynioliktojo amžiaus mažai kas rūpi- 
nosi čigoniškų sielų išganymu. Italijoje vyskupų ir arkivyskupų sinodai 
dažniausiai rodė įtarumą ir priešiškumą, prisiderindami prie Italijos sri- 
čių (įskaitant ir Popiežiaus) įstatymų tono, ir, su retomis išimtimis, ne- 
buvo linkę suteikti čigonams sakramentų. Tokių nuostatų nebuvo lai- 
komasi tik taikant priemones, nukreiptas prieš čigonišką gyvenimo bū- 
dą. Garsūs monarchai, tokie kaip imperatorius Juozapas II, kūrė didin- 
gus projektus, kurių pagrindu buvo taikomas priverstinis atvertimas ar 
privalomas religinis mokymas, o daugelyje Vokietijos žemių vaikai bu- 
vo atimami iš tėvų, kad būtų pakrikštyti ir augtų sveikose krikščioniš- 
kose šeimose; tačiau misionierių būta nedaug, ir nesavanaudiškų pa- 
stangų atvesti čigonus į bažnyčią maža. Kartais tai buvo tik žodžiai: 
Prancūzijos Baskų krašte bažnyčios neįsileisdavo kaskarotų, kaip jie 
čia buvo vadinami, ir atskirdavo juos pašiūrėse, iš kurių jie galėjo ste- 
bėti pamaldas. Tai nereiškia, kad nuodėmės buvo toleruojamos. 1635 
metais Portugalijoje vyskupai ekskomunikavo čigonus, kurie nėjo išpa- 
žinties per gavėnią; o teologai ispanai buvo ypač žiaurūs. Nors ir keis- 
ta, inkvizicija Žiūrėjo į čigonus palyginti švelniai, greičiausiai todėl, kad 


* Sanchez Ortega, Documentacion, pp. 232—4. 

bylos, kurias nagrinėdavo bažnytinis teismas — o jos nebuvo dažnos — 
daugiau kvepėjo ne erezija ar raganavimu, o banalia apgaule, pasinau- 
dojant žmonių patiklumu: kaip jaukas dažnai būdavo užkastas lobis, 
burtais atskleidžiamos paslaptys, stebuklingi vaistai ar talismanai, ap- 
žavai. Dažniausiai skiriama bausmė būdavo Žiaurus nuplakimas.* Svar- 
bu tai, kad čigonai, kurie susilaukdavo inkvizitorių dėmesio, išmanė 
religijos reikalus, dažnai būdavo krikštyti, konfirmuoti ir sutuokti baž- 
nyčioje. Kuomet 1788 metais Lotaringijoje buvo pabandyta ištirti čigo- 
nų išpažįstamas religijas, paaiškėjo, kad jie neturi savo tikėjimo, 0 sie- 
kia katalikiškų krikšto, moterystės ar paskutiniojo patepimo sakramen- 
tų; tačiau jei vedybų ceremonijai jie nerasdavo kunigo, santuoką pa- 
tvirtindavo čigonų vadai.** 

Protestantų bažnyčios paprastai nebuvo palankesnės čigonams, ne- 
paisydamos prieštaravimo tarp jų atskyrimo nuo bažnyčios ir pasmer- 
kimo už bedievystę. Martinas Lutheris savo pratarmėje 1528 metų 
Liber vagatorum leidimui perspėjo apie tokių valkatų biieberey (nie- 
kingas apgaules), taip pritardamas represijoms. Olandijos kalvinistų 
teologas Voetius prieštaravo čigonų vaikų krikštijimui*** (šiuo klausi- 
mu tuo metu buvo daug diskutuojama Nyderlandų arkivyskupijų sino- 
duose), nes manė, kad tėvai nesugeba jų auklėti krikščioniškai. Šią 
problemą beveik prieš šimtmetį Švedijoje išsprendė Stokholmo arki- 
vyskupas, uždraudęs juos ne tik krikštyti, bet ir laidoti (124 psl.). Ta- 
čiau tarp švedų pastorių pasitaikė ir tokių, kurie nepakluso. Vienam jų 
1573 metais arkivyskupas pareiškė, kad jis barstąs perlus kiaulėms. 
Maždaug po 20 metų Linčiopingo vyskupų sinodas uždraudė bet ko- 
kius ryšius su fattare (totoriais), o vienam pastoriui, leidusiam čigonui 
priimti komuniją per Velykas, pareiškė griežtą papeikimą.**** Tik 1686 
metais Švedijos pastoriams buvo leista krikštyti čigonų vaikus, jei to 
pageidavo jų tėvai. 

Pasaulietiškose srityse nuodugnesnis čigonų pažinimas neką leng- 
viau skynėsi sau kelią. Antroje šešioliktojo amžiaus pusėje atsirado 
kuklių prošvaisčių lingvistikos fronte, — pirmoji tuomet, kai septintame 
* Plg. su Leblon, Gitans d'Espagne, pp. 163-228. 

** Vaux de Foletier, Les Tsiganes dans V 'ancienne France, pp. 213-14. 


*** G. Voetius, Selectarum disputationum theologicarum (Utrecht, 1655), vol. 2, 
pp. 652-9. 


**** A. Etzler, Zigenarna och deras avkomlingar i Sverige (Uppsala, 1944), pp. 58-60. 


Supančiota laisvė 185 


dešimtmetyje olandų teisėjas Johanas van Ewsumas pasišovė sudaryti 
romani kalbos žodžių ir frazių rinkinį.* Tačiau jis buvo išleistas tik 1900 
metais; tada jame jau buvo įmanoma nustatyti romani kalbos tarmių 
susiskaidymą pagal atsitiktinius vokiškuosius skolinius ir pagrindinius 
fonetinius bruožus, būdingus šios kalbos vokiškiems dialektams, pa- 
vyzdžiui, sinti. Svarbesnė buvo kito olando, Bonaventuros Vulcaniuso, 
71 romani kalbos žodžio su lotynų kalbos atitikmenimis publikacija 
(1597 m.), kurią sudaryti padėjo profesorius Josephas Scaligeris, Lei- 
deno mokslinės draugijos narys, labiausiai išprusęs to meto klasikinės 
filologijos mokovas.** Šis žodžių, greičiausiai užrašytų Prancūzijos pie- 
tuose, sąrašas buvo tik antras tokio pobūdžio leidinys. Iš daugybės 
posakių, susijusių su gėrimu, galima daryti prielaidą, kad Scaligeris, 
kaip ir jo pirmtakas iš Anglijos Andrew Borde'as (21 psl.), savo tiria- 
mąjį darbą atliko smuklėje. Neaišku, ar dėl to buvo kalta aplinka, ta- 
čiau užrašant frazę „tu geri“ romani kalba įvyko nesusipratimas. Jis, 
matyt, bendravo prancūziškai ir kai paklausė, kokia čigonų frazė atitin- 
ka posakį „tu bois“, jo pašnekovas, supratęs tai kaip „du bois“, išvertė 
šiuos žodžius į kascht (romani kalba — ,„miškas“). Scaligerio pavyz- 
džiuose galima pastebėti ir keleto kitų kalbų - vokiečių ir slavų - įtaką 
čigonų leksikai, o ispanų —- fonologijai. Vulcaniuso išspausdintas leidi- 
nys aplenkė laiką, nes jis pastebėjo skirtumą tarp čigonų, kalbančių 
savo kalba, ir Errones (žodis pavartotas šiuolaikine „keliautojų“ pras- 
me), kurie buvo vietinės kilmės ir kalbėjo dirbtiniu žargonu. Tačiau 
čigonų kalba buvo vaizduojama esanti nubų (koptų) kalba, nes, sekda- 
mas Corneliusu Agrippa (1527), Vulcaniusas sutapatino Mažąjį Egiptą 
su Nubija. Ši prielaida galėjo pasirodyti įtikinama dėl koptų ir etiopų 
bažnyčių egzistavimo, tačiau ji suklaidino daugelį jo sekėjų. Per kitus 
150 metų pasirodė dar keli žodžių sąrašai, tačiau didesnės įtakos jie 
neturėjo. 

Pirmieji publikuoti moksliniai traktatai apie čigonus taip pat girgžda 
nuo inertinio anksčiau parašytų darbų svono ir vienija ankstesnių kartų 
prietarus. Verti paminėti trys tokie tekstai. Juos vieną po kito parašė 
protestantų mokslininkai, matyt, nepriklausomai vienas nuo kito, netru- 


* A. Kluyver, 'Un glossaire tsigane du seiziėme sičcle', JGLS (2), 4 (1910-11), 
pp. 131—42. 
** Deliteris et lingua Getarum sive Gothorum (Leiden, 1597), pp. 100-9. 

kus po Trisdešimties metų karo, kai taika ir tvarka buvo patys svar- 
biausi dalykai. Visi trys skamba taip, tarsi būtų parašyti viduramžių 
scholastų, ir savo dvasia priklauso epochai, kuomet rašytojai, neigdami 
savo originalumą, nuolat remdavosi senovės autoritetais. Visi autoriai 
intelektualiai pateisino represijas: skyrėsi tik akcentai. 

Pirmasis darbas buvo etikos profesoriaus Jakobo Thomasiuso di- 
sertacija, perskaityta 1652 metais Leipcige.* Nuo tol bet koks čigonų 
pripažinimas etnine imigrantų grupe nusikėlė dar septyniasdešimčiai 
ar daugiau metų. Thomasius pripažino, kad vienu metu čia ėjo egiptie- 
tiškos kilmės piligrimai iš rytų, ir jis neabejojo Vulcaniuso požiūriu į jų 
tebevartojamą kalbą. Tačiau prieštaraudamas sau, jis, kaip ir kai kurie 
šveicarų bei kitų šalių metraštininkai iki jo, įrodinėjo, jog didžioji jų dau- 
guma turėjo pasukti atgal, o saujelė likusiųjų išsisklaidė prastuomenėje, 
susidedančioje iš visuomenės atmatų, kurios tvirtino esą čigonai, nes 
vylėsi, jog išpeš naudos iš piligrimų statuso. Thomasiusui atrodė, kad 
šie žmonės geba atlikti bet kokias piktadarybes, todėl vienintelis spren- 
dimas buvo juos sugaudyti ir išsiųsti kur nors į pasaulio kraštą. Voetiu- 
so, olandų teologo, kuris nepritarė čigonų vaikų krikštijimui, pozicija 
buvo iš esmės panaši: vienintelis tradicinio stereotipo aspektas, kuriuo 
jis suabejojo, buvo dažnai kartojamas tvirtinimas, kad čigonai šnipinėjo 
Turkijos naudai. Trečiasis šiame trio buvo vokiečių juristas Ahasuerus 
Fritschas,** kunis laikė visas egzotiškos kilmės teorijas labai varginan- 
čiomis ir neabejojo tiktai tuo, kad jo laikais čigonai tėra paprasčiausia 
vagių kompanija, dykaduonių, atsibasčiusių iš įvairių kraštų, mišinys. 
Jis, kaip 1r Aventinusas, teigė girdėjęs juos kalbant venedų kalba 
(90 psl.), tačiau sutapatino ją su rotvelšu, kaip tai padarė Mūnsteris 
prieš šimtą metų (71 psl.). Ištikimas to meto teisiniam ir politiniam 
fonui, jis postringavo apie besąlyginį nepakantumą čigonams ir įstaty- 
mus, reikalingus jiems prispausti. 

Tai buvo svarbūs ir įtakingi asmenys, ir į jų kūrinius buvo atsižvel- 
giama. Aštuonioliktajame amžiuje, pradėjus kurti ir dauginti enciklope- 
dijas, kurių prototipas buvo Ephraimo Chamberso Cyclop-zdia (1728), 


* Dissertatio philosophica de Cingaris (Leipzig, 1671); vertimas į vokiečių kalbą 
1702. 

** Diatribe historica-politica de Zygenorum origine, vita ac moribus (Jena, 1660); 
vertimas į vokiečių kalbą 1662. 

senos formuluotės įgavo dar svaresnį pagrindą. Vienas svarbiausių 
enciklopedijų tikslų yra suteikti naujausią informaciją apie tam tikrus 
dalykus, ir ši informacija dažniausiai remiasi tam tikru autoritetu; todėl 
jas galima laikyti mokslo plėtros ir nūdienos objektyvios nuomonės va- 
dovais. Rašydami apie čigonus, enciklopedijų autoriai buvo ypač pa- 
viršutiniški ir nekritiški savo šaltinių atžvilgiu. Chamberso enciklopedi- 
jos straipsnio „Egiptiečiai“ pradžia parašyta tiesiog perėmus Johno Mins- 
heu žodyno, išleisto 1617 metais, frazeologiją: 


Mūsų statutuose - tai apsimetėlių niekšų rūšis, kurie, būdami anglais ar vel- 
siečiais, slepiasi po šiurkščiais papročiais, terlioja savo veidus ir kūnus, pri- 
taiko sau nežinomą veidmainišką kalbą, bastosi iš vieno krašto į kitą; apsime- 
tę būrėjais, gydytojais ir kt., apgaudinėja paprastus žmones, išvilioja jų pini- 
gus, o vagia viską, kas jiems nėra per daug keblu ar sunku. 


Europai būdingą požiūrį atspindėjo ir straipsnis, pasirodęs 1749 metais 
monumentaliajame Universal-Lexicon aller Wissenschaften und 
Kiūnste („„Universaliame visų mokslų ir menų žodyne“), kurį išleido 
knygų pardavėjas iš Leipcigo Johannas Zedleris. Po įžanginio pareiš- 
kimo: ,,Nėra abejonės, kad čigonai visada buvo bedieviai ir nuodėmingi 
žmonės, visiškai teisėtai puldinėjami““*, trijuose ketvirtadaliuose 25 skil- 
čių teksto su pasimėgavimu dėstoma apie įvairius baudžiamuosius po- 
tvarkius. Definicijos pradžia iš Diderot Encyclopėdie (1751) jau buvo 
cituota (147 psl.). Kaip ir anksčiau, joje buvo teigiama, kad tikrieji či- 
gonai iškeliavo. Naujoji atmaina pasitaiko rečiau nei prieš 30 metų — 
tikriausiai dėl padidėjusio policijos dėmesio, arba dėl to, kad žmonės 
dar labiau nuskurdo ar tapo mažiau patiklūs. Kad ir kokia būtų priežas- 
tis, „čigonų verslas smuko“. Žmonės, atsidavę pasaulietiškos minties 
pažangai ir naujų Švietimo epochos pažiūrų skleidimui, neabejojo, kad 
dėl to galima tik džiaugtis. 


* Studiją apie čigonų traktavimą 54 olandų enciklopedijose žr. W. Willems and 
L. Lucassen, 'The Church of knowledge", 100 Years of Gypsy Studies, ed. M. T. Salo 
(Cheverly, MD, 1990), pp. 31-50; o apie vokiečių enciklopedijas R. Gronemeyer, 
*Die Zigeuner in den Kathedralen des Wissens', Giessener Hefte fur Tsiganologie 
(1986), 1-4/86, pp. 7—29. 

Įvykių gausa, užplūdusi per kelis paskutiniuosius aštuonioliktojo am- 
žiaus dešimtmečius, paklojo pamatus pašaliečių požiūrio į čigonus po- 
kyčiams, nors net šalyse, kur įsigalėjo laissez-faire (nesikišimo) filo- 
sofija, sudrausminimo aistra, kuria buvo siekiama priversti juos laikytis 
taisyklių, bemaž nenuslopo. Tuomet, jei žvelgsime plačiau —- Europos ir 
pasauliniu mastu - į žaidimą įsitraukė aibė socialinių, ekonominių ir 
politinių veiksnių, kėlusių naujas migracijos bangas tol, kol dvidešimto- 
jo amžiaus pradžioje daug čigonų atsidūrė skirtinguose visuomenės pa- 
ribiuose. 


Naujas supratimas 


Garbė už pirmąjį bandymą pateikti platesnę čigonų gyvenimo būdo 
analizę (net jei valdančioji visuomenės dalis pastebės tik vieną jos 
pusę) tenka vienam mokytam vengrų tyrinėtojui. Šį tiriamąjį dar- 
bą 1775-1776 m. daugiau nei 40 straipsnių serija išspausdino vokie- 
čių kalba leidžiamas vengrų laikraštis Wiener Anzeigen*. Tik vi- 
sai neseniai autorių išaiškino olandų tyrinėtojas Wimas Willemsas, 
nustatęs, kad tai buvo Samuelis Augustini ab Hortis, liuteronų 
pastorius, gyvenęs Vengrijos Sepešo grafystėje (dabar Slova- 


* "Von dem heutigen Zustande... der Zigeuner in Ungarn", Allergnūdigst-privilegirte 
Anzeigen, aus sūmmilich-kaiserlich-koniglichen Erblūndern (Vienna), 5 (1775), 
pp. 159—416; 6 (1776), pp. 7—168, passim. 

kija).* Jis buvo savo laiko sūnus, gerbęs Marijos Teresės politiką, bet 
užsibrėžęs panagrinėti tuometinę padėtį, o ne rankioti sužiedėjusius pri- 
pažintos išminties trupinius. Jo pranešime daugiausia dėmesio buvo 
skirta Vengrijai ir Transilvanijai, ir jis nurodė, kad nors visi čigonai turi 
daug ką bendro, tačiau jau nebebuvo jokios vienalytės čigonų tautos ar 
kolektyvinės kultūros: atskiras čigonų grupes buvo paveikusios pasi- 
rinktų šalių gyvenimo sąlygos. Jo pažįstamame rajone klajojantys či- 
gonai vasarą gyvendavo palapinėse, bet žiemą glausdavosi kalnų šlai- 
tuose išraustuose urvuose. Sėsliųjų čigonų lūšnos buvo labiau įprastas 
akiai reginys, tačiau jose buvo vos keli namų apyvokos reikmenys — 
jokių kėdžių, lovų ar dirbtinės šviesos ir jokių virtuvės rykų, išskyrus 
molinį puodą ir geležinę keptuvę. Jų maistą daugiausia sudarė mėsa 
(taip pat ir dvėsena) ar paprasti tešlos gaminiai, tokie kaip makaronai. 
Duonos jie prasimanydavo elgetaudami ir buvo smarkiai linkę į svaiga- 
lus ir tabaką. Drabužius turėjo tik vienerius. Moterys nei audė, nei 
siuvo, bet drabužių išsikaulydavo ar nugvelbdavo, ir itin mėgo dabintis 
papuošalais. Čigonų kalviai dirbdavo sėdėdami, sukryžiavę kojas ant 
žemės, 0 moterys tuo metu mindavo dumples; jie buvo greiti ir vikrūs, 
bet nepastovūs, ir nuolat lankomi šeimos narių, kurie išnešiodavo jų 
smulkius dirbinius parduoti. Čigonai arklių pirkliai buvo įgudę jojikai, 
žinoję, kaip iškišti pirkėjui paliegusį kuiną lyg sveiką. Muzikantai buvo 
pratę prisitaikyti prie žiūrovų skonio. Kai kuriuose regionuose jie papil- 
domai vertėsi lupdami paskerstų gyvulių odą ir gamindami rėčius bei 
medinius įnagius, o Transilvanijos ir Banato aukso plovėjai (vasarą si- 
jodavę auksingą upių smėlį, o žiemą meistraudavę medinius lovelius ir 
puskubilius) sudarė kone atskirą sunkiai dirbančią ir nepriklausomą 
kastą. Autorius nebuvo geros nuomonės apie čigonų moralę ir kultūrą: 
jie menkai jaudinosi dėl savo garbės ar gėdos, bet išdidumo turėjo dau- 
giau nei reikia; perimdavo vietos religiją, nors ja ir netikėjo. Autorius 
taip pat neaptiko ypatingų čigonų apeigų ar papročių. Jis laikėsi nuo- 
monės, kad jų tradicinis gyvenimo būdas ir nuolatinio užsiėmimo netu- 


* Ašesu dėkingas Wimui Willemnsui už tai, kad jis leido man paminėti nustatyto auto- 
raus pavardę dar neišpausdinęs savo daktaro disertacijos Leidene, 'Op zoek naar de 
ware zigeuner. De geschiedenis van het Europese denken over zigeuners (1783—1945)", 
po kurios pasirodė angliškas vertimas “In search of the true Gypsy. The history of 
European thought on Gypsies (1783-1945)'. 

rėjimas prieštarauja kiekvienos organizuotos visuomenės dėsniams. Kal- 
tas buvo jų auklėjimas: nors tėvai beprotiškai mylėjo vaikus, bet nesi- 
rūpino jų švietimu, todėl užaugę šie neturėjo galimybių pasikeisti. Ga- 
vus tinkamą išsilavinimą, manė autorius, jų lauktų geresnė ateitis: jie 
verstųsi žemės ūkiu ar amatais, 0 jų gebėjimas atsispirti negandoms 
taip pat rodo galimybes karinėje srityje. Jis padarė išvadą, kad protin- 
giausia būtų „kuo labiau stengtis paversti čigonus žmonėmis ir krikš- 
čionimis, o tuomet laikyti juos valstybėje kaip vertingus pavaldinius“, 
nors perspėjo, kad tai pareikalaus daug kantrybės ir pastangų. 

Wiener Anzeigen straipsnių serijoje taip pat buvo pripažintas roma- 
ni ir Indijos ryšys; atsižvelgiant į tuomet vyravusią tendenciją neigti bet 
kokią atskirą čigonų savastį, tai daugiau nei filologinės svarbos daly- 
kas. Atradimo pirmumo teisė (nors tai tebuvo prastokas bandymas) 
tikriausiai priklauso kitam Vengrijos pastoriui Istvanui Vali, kuomet jis 
studijavo Leideno universitete maždaug 1753—1754 metais. Tačiau ši 
istorija grindžiama iš kitų lūpų nugirstu pranešimu, pasirodžiusiu Wie- 
ner Anzeigen laikraštyje 1776 m., ir, matyt, pasakojant pagražinta. 
Pasakojama, kad Malabaras (istorinė sritis Indijos pietuose) laikėsi 
tradicijos siųsti tris studentus mokytis į Leideną ir kad Vali, apklausęs 
tris tuometinius studentus, sudarė maždaug 1000 jų gimtosios kalbos 
žodžių žodynėlį. Aptikęs panašumą su romani kalba Vengrijoje, jis, grį- 
žęs namo, įsitikino, kad Raabo (Gėro provincijos) čigonai supranta šiuos 
žodžius. Nėra jokių Žinių apie tolesnį Vali tyrimą ir detalių apie kalbą, 
kuria kalbėjo jo apklausti asmenys. Vis dėlto neseniai, ištyrus Leideno 
ir Utrechto universitetų sąrašus, buvo rasta šiek tiek istorinių duomenų 
šiam pasakojimui pagrįsti. Nuo 18 a. vidurio Leideno universiteto są- 
rašuose minimi trys „Ceilono“ studentai.* (Šri Lanka tuomet buvo olan- 
dų kolonija.) Vali mokėsi Utrechte ir galėjo juos sutikti užsukęs į Lei- 
deną. Šie trys „ceiloniečiai“ buvo olandų tėvų Ceilone g1mMę ir užaugę 
vaikai. Bet jei Vali teko ilgas sinhalų kalbos žodžių sąrašas, jo čigonai, 
kad ir kaip gerai būtų išlaikę romani kalbą, atpažindami šios indų kal- 
bos žodžius tikriausiai turėjo vargo daugiau, nei mini pranešimas. 


* Žr. I. Hancock, “The Hungarian student Valyi Istvan and the Indian connection of 
Romani", Roma, no. 36 (1991). Aš esu dėkingas Wimui Willemsui už kelias papildo- 
mas smulkmenas apie tuos tris studentus; jo daktaro disertacijoje, kurią aš jau citavau 
anksčiau, ši istorija pateikta plačiau. 

Rimtesnių įrodymų pateikė anglas Jacobas Bryantas savo romani 
kalbos žodynėlyje, kurį jis, matyt, sudarė Vindzoro mugėje 1776 me- 
tais. 1785 m. Londone surinktą medžiagą perdavęs Antikvarų draugi- 
jai*, Bryantas atkreipė dėmesį į romani ir indoiranėnų kalbų panašu- 
mus ir taip pat išskyrė kelis skolinius iš graikų ir slavų kalbų. Jo pavyz- 
džiai akivaizdžiai įrodo, kad šios čigonų tarmės fonetinius pakitimus 
sąlygojo anglų kalba, nors jie ir išlaikė Anglijos romani kalboje išnyku- 
sius skaitvardžius. Kitas dėmesio vertas dalykas yra tas, kad jo žody- 
nėlyje pasitaikė pirmasis žinomas pavyzdys apie tai, kaip smalsus ko- 
lekcininkas, užuot pateikęs norimo žodžio atitikmenį, netyčia apsigavo 
įrašęs romani kalbos nešvankybę.* * 

Johannas Rūdigeris, vokiečių mokslininkas, taip pat buvo vienas iš 
pirmųjų, nustačiusių sąsają su Indija. 1777 m. H. L. C. Bacmeissterio, 
Sankt Peterburgo mokyklų inspektoriaus paragintas, jis įtikino vieną 
Halės miesto čigonę išversti į savo tarmę jai pateiktą fragmentą. Ly- 
gindamas jį su įvairiomis kitomis kalbomis, jis pastebėjo, jog esama 
panašumų su Indijos kalbomis, ypač hindi, tuo tarpu pats Bacmeisteris 
išskyrė vertimo bendrumus su multani tarme (landų ar vakarų pandža- 
bų dialektu). Rūdigerio išvados buvo išspausdintos vienoje 1782 m. 
esė, kurioje buvo teigiama, kad čigonų kalba ir istorija yra tinkami moks- 
lininkų tyrimų objektai ir kad patys čigonai nusipelno kiek geresnio 
požiūrio už dabartinį, „kurio mūsų švietėjiškas amžius turėtų gėdytis ir 
netoleruoti“ .*** 

Dabar kam nors beliko tik sujungti atskiras mintis į vieną visumą. 


* Archaeologia, 7(1785), pp. 387—-94. Prieš du mėnesius (ibid., pp. 382—-6) Williamas 
Marsdenas draugijai leido pasinaudoti savo logiškiau pagrįstais palyginimais tarp 
anglų ir graikų romani bei hindi, maratų ir bengalų kalbų. 

** Pavyzdžiui, vieną iš žodžio "tėvas" atitikmenų čigonų kalboje Bryantas įrašė 
kaip ming. Tai yra senas čigonų pokštas. Šis žodis dabar yra patekęs į anglų 
kalbos žodyną: bent jau Collins Dictionary of the English Language, pirmąkart 
pasirodęs 1979 m., pateikia tokią reikšmę 'minge - labai grubus anglų kalbos žargono 
vulgarizmas. 1. Moters lytiniai organai... [C20 : neaiškios kilmės žodis]. Leidėjas 
pripažino mano tvirtinimą, kad jis yra tikriausiai kilęs iš čigonų žodžio mindz, kuris 
visose Europos romani tarmėse reiškia tą patį (nors jo paties etimologija toli gražu 
nėra aiški), o vėlesni žodyno leidimai pateikia jo etimologiją taip: '[C20: iš romani 
kalbos; neaiškios kilmės žodis]. 

*** Neuster Zuwachs der teutschen fremden und allgemeinen Sprachkunde (Leipzig, 
1782), Part I, pp. 37-84; šią dalį (Von der Sprache und Herkunft der Zigeuner aus 
Indien) pakartotinai išleido ir įžangą parašė H. Haarmann (Hamburg, 1990). 

Tokios sintezės ėmėsi kitas vokietis Heinrichas Grellmannas iš Getin- 
geno universiteto, kuris plačiai rėmėsi ankstesnių autorių medžiaga, 
galiausiai suteikdamas jų rūpestingai sukauptiems duomenims darnes- 
nį ir analitiškesnį pavidalą. Jo knyga Die Zigeuner pasirodė 1783 m. 
Greitai įgijusi pripažinimą, ji buvo išversta į anglų, prancūzų ir olandų 
kalbas.* Grellmanno pasakojimas apie čigonų paplitimą po Europą nėra 
išsamus, bet tikrai informatyvus. Jo skaičiavimais, Europoje buvo nuo 
700 000 iki 800 000 čigonų, o ypač tankiai jie gyveno Vengrijoje, Tran- 
silvanijoje ir visame Balkanų pusiasalyje. Iš kitų Europos vietų jie gau- 
siai gyveno Ispanijoje, ypač jos pietuose, ir Italijoje; kur kas mažiau 
Prancūzijoje, išskyrus Elzasą ir Lotaringiją, ir visai negausiai Šveicari- 
joje, Nyderlanduose ir didesnėje Vokietijos dalyje, išskyrus Reino sritį. 
Nors daug čigonų gyveno sėsliai (čia mini smuklininkus Ispanijoje, ver- 
gus Moldavijoje ir Valakijoje bei trobelninkus prie Vengrijos ir Transil- 
vanijos miestų), jis manė, kad dauguma vis dar klajoja, 0 jų įprasta 
buveinė yra palapinės. Jis pastebėjo didėjančius vidinius skirtumus netgi 
tarp tų pačių šalių čigonų - pavyzdžiui, Transilvanijoje ir Banate tarp 
aukso plovėjų ir visų kitų. (Panašūs skirtumai egzistavo — nors jis ne- 
mini jų- tarp Transilvanijos klajojančių ir sėslių čigonų, į kuriuos no- 
madai žvelgė iš aukšto, kaip dažniausiai būdavo ir kitose šalyse.) 
Grellmanno medžiagos pateikimo tvarka dar daugelį metų kaip pa- 
vyzdiniu modeliu naudojosi vėlesni mokslininkai. Jis taip pat į viešumą 
paleido įvairias skandalingas apkalbų nuotrupas, pvz., apie nežabotą 
čigonių ištvirkavimą ir kaltinimus kanibalizmu. Pavyzdžiui, jis skyrė ne- 
mažai vietos sensacingiems vengrų ir vokiečių laikraščių komentarams 
apie neseniai Vengrijoje (Honto grafystėje, dabar priklausančioje Slo- 
vakijai) vykusius teismo procesus: iš daugiau nei 150 apkaltintų čigonų 
41 kankinamas prisipažino nusikaltęs ir buvo nuteistas mirties bausme 
(nukertant galvą, pakariant, laužant ant rato ar ketvirčiuojant) už nusi- 
kaltimus, tarp jų, sakoma, ir kanibalizmą. Antrajame knygos leidime 
(1787 m.) jis kiek pasitaisė, pranešdamas apie vėlesnes nepatiklaus 


* H. M. G. Grellmann, Die Zigeuner. Ein historischer Versuch iūber die Lebensart und 
Verfassung, Sitten und Schicksale dieses Volks in Europa, nebst ihrem Ursprung 
(Dessau ir Leipzig, 1783; antrasis leidimas Gėttingen, 1787). Vertimas į anglų 
kalbą Dissertation on the Gypsies (London, 1787; antrasis leidimas London, 
1807). Vertimai į prancūzų kalbą Metz, 1788 ir Paris, 1810. Vertimas į olandų 
kalbą Dordrecht, 1791. 

imperatoriaus Juozapo II sudarytos komisijos likusių čigonų byloms 
ištirti išvadas: juos pripažino kaltus tik dėl vagystės ir, davę lazdų, pa- 
leido į laisvę. Kalbėdamas apie įvykdytas mirties bausmes, Grellman- 
nas dabar daro išvadą, kad, galimas daiktas, dauguma nuteistųjų nusi- 
pelnė žmogžudžių mirties. Tačiau pirmojo leidimo žala jau buvo pada- 
ryta, ir prireikė šimtmečio ar daugiau užuominoms apie čigonų kaniba- 
lizmą išsivadėti. 

Ankstesnei, etnografinei, savo knygos daliai Grellmannas sėmėsi 
medžiagos iš Wiener Anzeigen straipsnių. Jie taip pat suteikė jam šiek 
tiek lingvistinių duomenų, bet čia jo pagrindinis mokytojas buvo tarėjas 
Būttneris, prieš keletą metų klaidingai nustatęs ryšį tarp romani ir Af- 
ganistano.* Šį kartą buvo lyginama su indoarijų kalbomis, galiausiai 
spėjant, kad giminingiausia yra Surato tarmė (t.y. gudžarati). Nepai- 
sant neužbaigtų detalių, neabejotinas Grellmanno laimėjimas yra tai, 
kad, pasinaudojęs ano meto kalbiniais įrodymais, užtikrino visuotinį prie- 
laidos apie indišką čigonų kalbos kilmę pripažinimą ir daugelio akyse 
sugrąžino čigonams tautinę savastį. Tuometiniai čigonai jam akivaiz- 
džiai buvo tiesioginiai ankstyvųjų pirmtakų palikuonys, ir, nepaisant klai- 
dingo įsitikinimo, kad Indiją jie paliko įsiveržus Timūrui keturioliktojo 
amžiaus pabaigoje, jis nurodė realesnę ateities tyrinėjimų kryptį. So- 
cialinėje plotmėje jis, panašiai kaip Samuelis Augustini ab Hortis Wie- 
ner Anzeigen straipsniuose, svariai prieštaravo čigonų išvarymo poli- 
tikai, nes irgi tikėjo, kad žmones galima perauklėti, ir pritarė vyravusiai 
Europos politinių veikėjų ir ekonomistų nuomonei (ant kurios po pus- 
antro dešimtmečio šalto vandens kibirą šliūkštelėjo Malthusas), kad 
tautai naudinga turėti daugiau gyventojų. Nenuostabu, kad jis iš visos 
širdies pritarė Marijos Teresės ir jos sūnaus taikytoms priemonėms. 
Švietimas buvo būdas panaikinti asocialumą. 

Literatūros baruose čigonai taip pat traukė dėmesį, nes į madą atėjo 
romantika ir melodrama, o visuomenė, nusisukusi nuo tvarkingo, blai- 
vaus ir racionalaus proto dėsnių, pasidavė individualizmo, vaizduotės ir 
spontaniškumo nuotaikoms.** 1773 m. audringa Goethe's tragedija 


* Įžangoje į savo darbą Vergleichungstafeln der Schriftarten verschiedener Volker 
(Gėttingen, 1775). 

** Plg. A. M. Fraser, "Authors" Gypsies', Antiguarian Book Monthly, 20 (1993), 
no. 2, pp. 10-17. 

Gėtz von Berlichingen pavaizdavo čigonų vadą kaip kilnų laukinį, ir 
netrukus čigonų gyvenimo būdo priešstatymas įprastai apsimetinėjimo 
kasdienybei tapo šablonu.* Remiantis kitu, niūresniu štampu, paplitu- 
siu devynioliktajame amžiuje, čigonai buvo nesutramdomi laukiniai, 1Š- 
reiškę antgamtišką, slėpiningą ir nusikalstamą gaivalą: kaip pagalbinė 
siužeto plėtojimo priemonė jie puikiai tiko knygose vaikams bei suau- 
gusiems pateisinant vagystes, keistus nutikimus ar okultinius reiški- 
nius, arba (remiantis Cervanteso novelėje La Gitanilla sukurtu 1r De- 
ftoe Moll Flanders bei Beaumarchais Le Marriage de Figaro per- 
1mtu precedentu) vaikų grobimą iš tėvų. Kurdami šiuos personažus, 
rašytojai dažniau naudodavosi savo vaizduote arba literatūros šalti- 
niais nei tiesioginiais stebėjimais. Tik pasirodžius George'o Borrow 
kūriniams, iš pradžių Zincali (1841), vėliau dar stipresniems Laveng- 
ro (1851) ir Romani Rye (1857), literatūrinis stereotipas sulaukė aiš- 
jų kalbą ir savo kūryboje gebėjo šiek tiek perteikti jų tikrąją prigimtį. 

Tuomet buvo pastebėta, kad tikri faktai apie čigonus įdomesni už 
abejotiną legendą. Romantizmo sąjūdis skatino vis labiau domėtis pir- 
mykščių tautų kultūra ir lėmė polinkį į egzotiką ir mįslingus reiškinius, o 
jo vėlesni tarpsniai pasižymėjo naujai atgijusiu dėmesiu folkloro ir liau- 
dies baladžių, šokių ir muzikos rinkimui bei stilizacijai (pats žodis “fol- 
kloras' sugalvotas tik 1846 m.). Čigonai neišvengiamai pakliuvo į šį 
tyrinėjimų srautą ir tapo pasakų, dainų, papročių ir prietarų lobynu. 
1843 m. pradėjęs spausdintis ir per kelis dešimtmečius publikavęs daug 
straipsnių apie čigonus, prancūzų archyvaras Paulis Bataillard'as at- 
vėrė naują ankstyvosios čigonų istorijos Europoje puslapį. 

Lyginamoji kalbotyra tapo kita padidėjusio susidomėjimo tautine kil- 
me apraiška, kuomet seras Williamas Jonesas iš Rytų Indijos kompa- 
nijos, praėjus vos keleriems metams po Grellmanno knygos pasirody- 
mo, įtvirtino sanskrito vietą indoeuropiečių kalbų šeimoje ir šitaip pa- 


* Kaip iš tiesų pasielgė Fieldingas savo kūrinyje Zom Jones (1749), skaitytojams 
pristatęs čigonų taborą ir taip ironiškai pavaizdavęs torių svajonę apie civiliza- 
cijos nepaliestą utopinę visuomenę. Vis dėlto po ketverių metų, įsitraukęs į 
tikrą polemiką indų plovėją Elizabethę Canning pagrobusių čigonės ir sąva- 
dautojo teismo byloje, Fieldingas jau toli gražu ne rožinėmis spalvomis nupiešė 
čigonišką prigimtį savo brošiūroje A C/ear Stare of the Case of Elizabeth Canning 
(London, 1753). 

ruošė jai dirvą. Naujasis mokslas sparčiai apėmė ir romani kalbos stu- 
dijas. Čigonų šneka tapo tarsi orchidėja filologų darželyje. Ją vaizda- 
vosi esant senovine yrančių griuvėsių puošmena ir pastatė įdomų ling- 
vistinį spektaklį apie įvainas pamažu skirtingoms jėgoms pasidavusios 
kalbos irimo stadijas. Galimybė tirti rytų kalbą Europoje suviliojo ne tik 
romantiškai nusiteikusius mėgėjus, bet ir kai kuriuos iškiliausius to am- 
žiaus mokslininkus. Tam net nebuvo būtina įsipiršti į čigonų pažįsta- 
mus, o tai tvirtai įrodė vienas iš didžiausių pirmeivių — Augustas Fried- 
richas Pottas, tarp kurio, kaip Halės universiteto bendrosios filologijos 
profesoriaus, pasiekimų buvo pirmoji mokslinė studija apie romani kal- 
bą Die Zigeuner in Europa und Asien („Čigonai Europoje ir Azijo- 
je“, 1844-1845). Ji buvo paremta gausėjančiu spausdintų duomenų 
apie atskiras tarmes fondu 1r, kaip savo pratarmėje aiškino Pottas, pa- 
rašyta neužmezgus jokių asmeninių pažinčių su čigonais, gal tik ma- 
čius kelis probėgomis. Devynioliktojo amžiaus septintasis ir aštuntasis 
dešimtmečiai buvo turtingi romani kalbos studijų, daugiausia vokiečių 
kalba. Visus kitus pralenkė Franzas Miklosichus iš Vienos universite- 
to, kuris tuomet jau galėjo tvirtinti turįs „gausios medžiagos, ko gero, 
net per daug, iš visų šalių, kuriose gyvena čigonai“, ir kuris pirmasis iš 
jų kalbos pabandė atsekti galimus čigonų migracijos į vakarus kelius. 

Bažnyčios buvo linkusios manipuliuoti naujai kilusiu susidomėjimu 
čigonais, ypač protestantiškos bažnyčios, kurios, atgaivinusios evan- 
gelinius metodus kaip atsaką greitai kintančiai visuomenei, su atsida- 
vimu siekė išvaduoti pasaulį nuo pagonybės. Aistringi misionieriai ne- 
praleido progos iš pagrindų pakeisti tamsuolius čigonus ir, užuot grie- 
bęsi įprastesnės teisinės prievartos, pasirinko įkalbinėjimą. Išskyrus tik 
kelis atvejus, religingų ir filantropiškų entuziastų, įtraukdavusių čigo- 
nus į rimtą pokalbį ir įbrukdavusių jiems savo traktatus, tikslas buvo 
apriboti ir galiausiai pašalinti juos ir jų gyvenimo būdą, įtikinti juos gy- 
venti sėsliai, išsižadėti tariamai palaidų moralinių principų ir pasiruošti 
priklausomybe ir paklusnumu grindžiamoms profesijoms. Tokios pa- 
žiūros buvo persmelkusios net giesmynus; vienoje iš vaikiškų giesmių 
randame tokį posmą: 


Aš negimiau kažkur prastam kely 
Arba šalia apleisto kluono. 

Tarsi čigonas aš neklaidžioju toli 
Ir nevagiu kasdienės duonos.* 


Britanijoje tokio pasiaukojamo darbo pasekmės buvo nereikšmin- 
gos, nors būta pavienių sėkmių. Johnas Bairdas, Škotijos bažnyčios 
dvasininkas, 1830 m. ėmėsi švietėjiškos veiklos čigonų kolonijoje, įsi- 
kūrusioje lūšnose prie Jetholmo bažnytkaimio (Kirk Yetholm), šiek tiek 
daugiau nei mylia nuo Anglijos pasienio, kur jie plušėjo kalvėje, rišo 
šluotas, drožė šaukštus ir aštuonis—dešimt mėnesių per metus klajojo 
pardavinėdami savo prekes. Bairdas stengėsi, kad čigonų vaikai visus 
metus liktų Jetholme, kur tinkamai prižiūrimi galėtų lankyti mokyklą ir 
būtų religingai auklėjami, o vėliau gautų darbą, galbūt tamaudami šei- 
mininkams; jis taip tikėjo įtikinsiąs suaugusius liautis klajoti. Galiausiai 
Škotijoje buvo įsteigta Čigonų perauklėjimo draugija, surinktos lėšos, ir 
Bairdas galėjo pranešti gavęs viltingų rezultatų su vaikais; visi ligtoli- 
niai bandymai išlaikyti suaugusius namie „primena visišką nesėkmę“, 
kaip jis neįprastai pareiškė savo 1842 m. ataskaitoje. 1859 m. draugijai 
žlugus, Bairdas ir jo įpėdinis tęsė veiklą ligi 1872 m., kuomet Škotijoje 
buvo įvestas privalomas ir nemokamas pradinis mokymas. Po kelerių 
metų bemaž visi Jetholmo čigonai liovėsi klajoję.** Anglijoje nepaliau- 
jama veikla šioje srityje nuo 1827 m. labiausiai pasižymėjo metodistų 
pamokslininkas Jamesas Crabbas ir jo įkvėptas Sautamptono komite- 
tas, kuris kasdien siųsdavo savo atstovus į čigonų taborus Sautampto- 
no apylinkėse ir Niu Foreste. Crabbas norėjo, kad reforma vyktų pa- 
mažu ir savaime. Jo maldingi susitikimai, pagardinti jautienos kepsniais 
ir slyvų pudingu, sutraukė pavyzdingo elgesio čigonus; tačiau netgi pa- 
sitaisę ir apšviesti, lankę pamaldas vaikai beveik visi sugrįždavo prie 
ankstesnio gyvenimo būdo. Nieko nedavė ir panašios pastangos Prū- 
sijoje. Anglijoje pagal Crabbo pavyzdį, sekant panašia — iš dalies religi- 
ne, iš dalies švietėjiška — veikla, būta bandymų įkurti kelias kitas misi- 
jas.*** Jos buvo sutiktos atsargiai: čigonų atsivertimas pernelyg aiš- 
kiai buvo susietas su įprastų sėslios pramoninės visuomenės normų 


* C. O'Brien, Gypsy Marion (London, n.d. [c. 1895]), p. 4. 

** A. Gordon, Hearts upon the Highway (Galashiels, 1980), pp. 43-55. 

*** Plg. D. Mayall, Gypsy-Travellers in Nineteenth-Century Society (Cambridge, 
1988), ypač pp. 97-129. 

perėmimu. Realūs pasiekimai, matuojant ilgalaikio „perauklėjimo“ mas- 
teliu, nežymūs, net jei amžiaus pabaigoje iš pačių čigonų gretų iškilo 
keli misionieriai, tęsę auklėjamąjį darbą, tokie kaip Cornelius Smithas, 
1831 m. gimęs palapinėje Keimbridžšyre*, ir garsiausias iš visų jo sū- 
nus Rodney, „Čigonas Smithas“, įspūdingas pamokslininkas, galėjęs 
sutraukti kelių tūkstančių Žmonių minią ir nuo devynioliktojo amžiaus 
devintojo dešimtmečio vadovavęs misijoms tiek gimtinėje, tiek sve- 
tur**: jo akimis Žiūrint, čigonų laukė išsigelbėjimas atsisakius daugelio 
jiems būdingų ypatybių. 


Muzikinis pakilimas 


Pirmieji pranešimai apie čigonus Europoje retkarčiais siedavo juos su 
muzika kaip instrumentalistus, dainininkus ar šokėjus. Muzikinis talen- 
tas galėjo būti veiksminga priemonė tolerancijai pelnyti, tuo įsitikino 
čigonų patriarchas Abramas Woodas, kuris, sakoma, aštuonioliktojo 
amžiaus pradžioje atvyko į Velsą su savo smuikų; jo sūnums ir vaikai- 
čiams ėmus groti tautiniu velsiečių instrumentu - arfa, juos beveik 
visur svetingai priimdavo.*** Tačiau čigonai netun nei bendros muzi- 
kinės kalbos, nei vieningo muzikos atlikimo stiliaus. Jie grojo greičiau 
kaip profesionalūs muzikantai, o ne savo malonumui, ir naudojosi gy- 
mentais kaip atlikėjai ir perdirbėjai, o ne kūrėjai****, lygiai taip pat 
savo pasakoms jie dažnai pritaikydavo įvairių šalių, kuriose lankėsi, 
tautosakoje pasitaikančius motyvus ir suteikdavo joms čigonišką ko- 
loritą. Netrukus visa Europa įsitikino įgimtu čigonų talentu groti. Ta- 


* C. Smith, The Life Story of Gipsy Cornelius Smith (London, 1890). 

** R. Smith, Gipsy Smith: His Life and Work (London, 1901); D. Lazell, From the 
Forest I Came (London, 1970). 

*** Plg. J. Sampson, 'The Wood family', JGL (3), 11 (1932), pp. 56-71, ir 
A. O. H. Jarman and E. Jarman, The Welsh Gypsies: Children of Abram Wood (Car- 
diff, 1991), 4 ir 5 skyriai. 

**** Tačiau B. Leblon studijoje Musigues Tsiganes et Flamenco (Paris, 1990) nuro- 
do, kad jie, regis, teikė pirmenybę instrumentams, kai kuo gimingiems Indijos ir kitų 
rytų šalių instrumentams. Jis tvirtina, kad čigonų muzika skirtingose šalyse turi dau- 
giau bendra, nei atrodytų iš pirmo žvilgsnio, ir kad bendri bruožai dažnai siejasi su 
rytų muzika. 

čiau devynioliktajame amžiuje trijose šalyse — Vengrijoje, Rusijoje ir 
Ispanijoje — čigonai buvo pripažinti tokiais profesionaliais muzikan- 
tais, kad jų muzikavimą imta laikyti bemaž tautinės savasties dali- 
mi. 

Nemažai Vengrijos senbuvių čigonų (kitiems rasės atstovams Ži- 
nomų kaip r0mungre, arba Vengrijos romų) netrukus ėmė tarnauti 
vengrams kaip menestreliai. Vis labiau sėslėdami ir užmiršdami ro- 
mani kalbą, jie prarado ryšį su savo muzika ir įsiliejo į aplink gyve- 
nančių vengrų tradiciją, perimdami ir taip apgaulingai ją perkurdami, 
kaip, sakoma, mokėjo paėmę pakeisti žirgą, jog pats savininkas jo 
neatpažintų. Jau aštuonioliktojo amžiaus viduryje jų muzikinis prana- 
šumas buvo toks akivaizdus (žr. 156 psl.), kad be jų negalėjo 1šsi- 
versti ne tik kaimiečiai, bet ir vengrų diduomenė, o banketuose tapo 
įprasta, kad čigonų menestrelis stovėtų šalia šeimininko kėdės, pasi- 
rengęs, jam liepus, groti. Netrukus čigonų grupės - vadovaujamos 
smuikininko virtuozo — ėmė gausiai ir sėkmingai koncertuoti. Atlikė- 
jai solistai pelnė pripažinimą. Neišsilavinę, bet spontaniški ir žaibiškai 
prisitaikantys čigonai sugebėjo nuolat įtikti vengrų klausytojams: mu- 
zikavimą labiau nei kalvystę imta laikyti garbingiausiu čigonų užsiė- 
mimu. Iš pradžių garsūs muzikantai ir orkestrai dažniausiai atvykda- 
vo iš šiaurvakarinės šalies dalies (dabar vakarų Slovakija), kuri buvo 
arčiausiai Vienos, Europos muzikinio gyvenimo sostinės. Devynio- 
liktojo amžiaus viduryje juos sutikdavai visur: „čigonų muzika“ buvo 
itin madinga. 

Pirmasis garsus čigonų muzikantas buvo iš Požonės (Bratislavos) 
grafystės kilęs Janosas Bihari (1764—1827), kurio orkestras buvo kvie- 
čiamas groti iškilmingiausiems viešiems ir privatiems renginiams bei 
banketams visoje šalyje ir taip pat dažnai į Vieną: iš tiesų 1814 m. 
Vienos kongrese jis grojo ten susirinkusiems monarchams ir valstybės 
veikėjams. Bihari ir jo sekėjai sukūrė vadinamąjį verbunkošo stilių, ku- 
ris tapo vengrų tautine tradicija (iš pradžių verbunkos reiškė muziką, 
kurią grodavo imdami rekrūtus į kariuomenę). Lisztas buvo vienas iš 
didžiausių Bihari gerbėjų ir jam skyrė nemažai dėmesio savo veikale 
Des Bohėmiens et de leur musigue en Hongrie (1859), tvirtinda- 
mas, kad jis „iškėlė čigonų muziką į pačias aukštumas. Jau seniai Veng- 
rijos diduomenė garbino šią muziką ir ja žavėjosi, bet dabar ji tapo 

neatskiriama nacionalinės kūrybos dalimi ** Paryžiuje Lisztas pats ėmė 
proteguoti talentingą romungro atstovą dvylikametį Jozsi Saray'ų, iš- 
leido jį į mokslus ir rūpinosi jo muzikos pamokomis Paryžiaus konser- 
vatorijoje. Veltui — Jozsi virto dideliu puošeiva ir pasirodė esąs užsispy- 
ręs ir nesutramdomas. Kai vėl akis į akį susitiko su savo giminaičiais ir 
pažįstamais, susiejo savo likimą su jais ir suteikė pirmenybę čigonų 
orkestrui, o ne kankynei koncertų salėse. Lisztas ketino pridėti savo 
knygą kaip prologą prie Vengriškų rapsodijų, kuriose visaip mėg- 
džiojo čigonų atlikimo vingrybes. Jis perdėjo čigonų vaidmenį, ir Barto- 
kas, Kodaly bei kiti vėliau pasipiktinę įrodė, kad jis klydo manydamas, 
jog čigonai sukūrė visą vengrų muziką. Bet jis buvo teisus, kai tvirtino, 
kad geriausi čigonų muzikantai visuomenės akyse tapo nacionalinės 
muzikos puoselėtojais ir atstovais.** Jie buvo neatskinama Vengrijos 
atgimimo sąjūdžio dalis. Daug čigonų orkestrų savo muzika palaikė 
nesėkmingą 1848-1849 m. revoliuciją, po kurios Vengrija tapo pavaldi 
Vienos absoliutinei monarchijai, ir po to, netekus laisvės, jų guodžian- 
tys smuikai susilaukė dar daugiau gerbėjų. Jų šlovė peržengė šalies 
sienas, ir nuo devynioliktojo amžiaus vidurio jie ėmė dažniau gastro- 
liuoti kitose Europos šalyse ir Amerikoje. Ferencas Bunko (1813—1889), 
vyriausiasis visų nepriklausomybės kovose dalyvavusių čigonų muzi- 
kantų dirigentas, su savo ansambliu kelis kartus koncertavo Paryžiuje 
ir Berlyne (žr. 26 iliustraciją). Per 1865 m. gastroles Berlyne juos pa- 
kvietė groti per kronprinco pietus, kur buvo entuziastingai sutikti; po 
penkių dienų jie grojo karaliui. Vis dėlto Lisztas ir kiti nusiskundė, kad 
tokios gastrolės, kad ir koks triumfas jas lydėtų, smukdė originalumą ir 
kėlė dekadansą. 

Čigonų virtuozai užsitarnavo tokios garbės, kad net kilmingi asme- 
nys nesibodėjo mokytis iš jų ar su jais groti. Taip pat neretai čigonai 
vesdavo pasiturinčių piliečių ir kartais aristokratų dukras. (Jancsi Rigo 
vedė princesę, Rudi Nyan - grafaitę, o Marci Berkesas - baronienę.) 


* F. Liszt, The Gipsv in Music, trans. E. Evans (London, 1926), vol. 2, p. 340. 

** Valakijos čigonai Vengrijoje, atkilę vėliau už romungre čigonus ir nesuinte- 
resuoti groti gadžė (svetimiems), išsaugojo savo liaudies dainų stilių ir repertu- 
arą. Plg. A.Hajdu, “Les Tsiganes de Hongrie et leur musigue', Etudes Tsiganes 
(1958), no. I, pp. 1-30; K. Kovalcsik, Vlach Gypsy Folk Songs in Slovakia (Buda- 
pest, 1985); ir M. Stewart, *'La fraternitė dans le chant: L'expėrience des Roms hong- 
rois' knygoje Tsiganes: Identitė, Ėvolution, ed. P. Williams (Paris, 1989), pp. 497-513. 

26 iliustracija. Ferenco Bunkoė orkestras, 1854 m. Iš Varsūnyi piešinio. 
Vengrijos Nacionalinis muziejus, Budapeštas. 

27 iliustracija. Kaimo čigonų orkestras Vengrijoje, maždaug 1840 m. Iš 
Barabūso piešinio. Vengrijos Nacionalinis muziejus, Bu- 
dapeštas. 

Ne visi čigonai užsimodavo taip aukštai: daug čigonų grupių grojo smuk- 
lėse, pakelės užeigose, prekyvietėse, mugėse, liaudies šventėse ar ves- 
tuvėse, kur pelnas buvo menkesnis, o publika galbūt ne tokia pagarbi ir 

Kita vertus, rusai manė, kad čigonų muzikos jėga slypi dainavime — 
kelių balsų improvizuotame choriniame giedojime. Pirmąkart tokie chorai 
buvo paminėti antroje aštuonioliktojo amžiaus pusėje, kai grafas Alek- 
sejus Orlovas iš Moldavijos į Maskvą atvežė čigonų dainininkų. Ne- 
trukus čigonų choras ir geras orkestras tapo būtina kiekvieno save 
gerbiančio diduomenės nario namų puošmena. Orlovo choras, kurio 
nariai buvo įtraukti į netoli Maskvos esančio Puškino kaimo baudžiau- 
ninkų sąrašą, buvo itin madingas ir dažnai giedodavo Jekaterinos Di- 
džiosios rengiamuose pobūviuose. Vėliau jie atgavo laisvę, ir 1812 m. 
Napoleonui įsiveržus į Rusiją, visi galintys kariauti prisijungė prie husa- 
rų, o kiti, pasak šaltinių, vyriausybei aukojo pinigus.* Po karo Maskvo- 
je tapo madinga rengti iškilmingas vakarienes priemiesčių užeigose, 
kur svečius linksmindavo čigonai. Panašių madų vaikėsi ir Sankt Pe- 
terburgas, bet ten užeigas pasirinkdavo toliau nuo miesto, nes čigo- 
nams buvo uždrausta lankytis mieste. 

Choruose moterims tekdavo pagrindinis vaidmuo. Jos taip pat šok- 
davo. Įprastinis čigonių pasirodymų akompanimentas buvo rusiška sep- 
tyniastygė gitara. Be rusų, ukrainiečių ir lenkų valstiečių dainų, didžiu- 
mą jų repertuaro sudarė sentimentalios tuometinių kompozitorių dai- 
nos, bet vėliau išsilavinę muzikantai bendradarbiavo kuriant daugybę 
čigoniško stiliaus romansų. Visa ši „čigonų muzika“ tapo organiška 
devynioliktojo amžiaus Rusijos muzikinės kultūros dalimi: aristokratija 
ir buržuazija garbino chorus taip pat, kaip vengrai garbino čigonų mu- 
zikantus, regėdami juose tokį patį romantinės laisvės įsikūnijimą, kokį 
Lisztas regėjo vengrų čigonuose, nors pats Lisztas su panieka rašė 
apie aplinkos, kurioje vaidindavo Maskvos čigonės, prabangą ir dirbti- 
numą. Po šešių ar daugiau dešimtmečių tos pačios nuomonės laikėsi 
bolševikų vyriausybė, uždraudusi jų veiklą ir skatindama autentiškes- 
nes liaudies dainas ir šokius. 

Ispanijos čigonų (gitanos) ryšys su juos išgarsinusia muzika prime- 


* V. Bobri, 'Gypsies and Gypsy choruses of old Russia', JGLS (3), 40 
(1961), pp. 112-20; Y. Druts and A. Gessler, Zsygane (Moscow, 1990), pp. 201-76. 

na Vengrijos ir Rusijos muzikantų ryšį su jų repertuaru. Iš pradžių ši 
muzika nebuvo originali, bet vis dėlto jų kūrybos.* Nuo penkioliktojo 
amžiaus pabaigos jie pasirodo scenoje kaip ispanų dainų ir šokių inter- 
pretatoriai, suteikę atlikimui čigoniško žavesio.** Jų šokiai sudarė po- 
puliarių pasaulietinių ir bažnytinių švenčių (tokių kaip kasmetės Devin- 
tinių procesijos) dalį, tad Pilypo IV bandymas nutraukti jų pasirodymus 
(162 psl.) beveik nieko nedavė. Pamažu kai kurių ispanų vokalinio 
žanro formų tematika ir atlikimas kito, o devynioliktajame amžiuje atsi- 
radus flamenco, Andalūzijos kultūra visiškai pasidavė čigonų stiliaus 
įtakai. Nuožmios priespaudos laikais f lamenkas brendo ilgai ir slapta. 
Jo šerdį sudarė cante jondo (' gilioji daina'), muzikinis stilius (tiksliau, 
trys stiliai — fonas, siguiriyas ir soleares), suklestėjęs Andalūzijoje, 
bet, pasak Manuelio de Falla'os, sumišęs su Bizantijos liturginiais, ara- 
bų ir čigonų sandais.*** (Kiti taip pat nurodo žydų įtaką.) Jo motyvai, 
apvilkti lakonišku iššūkiu 1r glausta dviprasmybe, buvo meilė, ištikimy- 
bė, išdidumas, pavydas, kerštas, laisvė, persekiojimas, sielvartas, mir- 
tis; Garcia Lorca apibūdino cante jondo kaip „„almančio kraujo gar- 
są“. Iš pradžių dainininkas, teatrališkai improvizuodamas, dainavo be 
pritarimo, tik ritmingai belsdamas kojomis. Gitara ir šokis atsirado vė- 
liau, praturtindami ir sustiprindami dainą, ir galiausiai pasirodė galį pra- 
turtinti flamenko žanrą. Flamenko yra būdinga fryginė dermė (t.y. mi 
minorinė tonacija be juodųjų klavišų), kuri itin dažnai pasitaiko nuo In- 
dijos per Persiją ir Turkiją iki Balkanų: tačiau atrodo, kad į Pirėnų pu- 
siasalį ji atkeliavo su maurais, o ne čigonais. 

Miglota flamenko priešistorė baigėsi maždaug tuomet, kai Karolis III 
1783 m. įvedė pragmatinę sankciją. Galbūt tai buvo tik sutapimas, ta- 
čiau nesunku numanyti, kad nauja pakantumo santvarka leido cante 

jondo išeiti į dienos šviesą.**** Pirmasis mums žinomas dainininkas 
buvo čigonas Tio Luisas el de la Juliana, gimęs maždaug 1750 m. 
Cheres de la Fronteroje. Pirmoje devynioliktojo amžiaus pusėje pa- 


* Čigonų ir nečigonų muzikinį įnašą gerai išanalizavo A. Alvarez Caballero 
knygoje Gitanos, payos v flamencos, en los origines del flamenco (Madrid, 1988). 
** Plg. B. Leblon, 'Identitė gitane et flamenco' knygoje Tiganes: Identitė, Evolution, 
pp. 521-7, ir Musigues Tsiganes et Flamenco. 

*** M. de Falla, E! Cante jondo (Granada, 1922). 

**** Plg. A. Alvarez Caballero, Historia del cante flamenco (Madrid, 1981), pp. 15-17. 

grindiniai vystymosi centrai buvo Kadis, Cheresas ir Sevilija (tiksliau, 
Triana — buvęs Sevilijos čigonų kvartalas, dabar šiek tiek suponiškė- 
J€S), O visi tuomet išgarsėję flamenko atlikėjai buvo kilę iš sėslių čigonų 
šeimų būtent toje Andalūzijos srityje. Tačiau jų muzika dar nebuvo 
praminta flamenku: taip iš pradžių buvo vadinami patys čigonai, o tik 
vėliau pavadinimas prigijo muzikai, kuri buvo miestų cafės cantantes 
(dainuojančių kavinių) profesionalių atlikėjų kūrinys. Jos ėmė dygti kaip 
grybai nuo 1847 m.; pirmoji kavinė, E! Cafe de los Lombardos, buvo 
atidaryta Sevilijoje.* Anonimiškumo laikas baigėsi, ir flamenko ben- 
druomenės artistai gavo trumpas pravardes. Vaidinime dalyvaudavo 
aras būdavo parenkamas taikantis prie publikos skonio. (Čigonai fla- 
menką ir toliau privačiai atlikdavo per šeimos sueigas ir šventes, grei- 
čiau paklusdami akimirkos nuotaikai, o ne komercinio vaidinimo reika- 
lavimams.) Profesionalų menas tapo ambicingesnis ir rafinuotesnis, 
nors čigonų dainos ir šokiai liko jo pagrindu, o iš pietinio Ispanijos kam- 
pelio šis pratisų, besileidžiančių, ornamentuotų frazių, Scarlatti prime- 
nančių gitaros akompanimentų ir eilėraščio eilutes kartojančių sąskam- 
bių menas išplito po visą pusiasalį ir visą ispaniškai kalbantį pasaulį, 
tapdamas visuotine pramogos forma. 


Gamtovaizdžiai ir miestovaizdžiai 


Devynioliktojo amžiaus pabaigoje daug čigonų, gyvenusių nuo 1815 m. 
iki 1914 m., atsidūrė visiškai kitame pasaulyje nei amžiaus pradžioje. 
Didesnę Europos dalį apėmęs neregėtas pramoninis ir socialinis per- 
versmas buvo kaip niekada intensyvus. Iš pradžių visuotiniam perėji- 
mui iš kaimo gyvenimo į mašininę ir buhalterinę visuomenę vadovavo 
Britanija, bet amžiaus pabaigoje daug kitų Europos valstybių šioje rung- 
tyje ėmėją vytis ar net lenkti. Tačiau net tuomet seni ir nauji reiškiniai 
vis dar derėjo tarpusavyje, ir, pavyzdžiui, pietų Ispanija ir pietų Italija 
mažai pakito, o Vengrija bei Balkanai vargu ar pakito išvis. Daugiau 
nei trys ketvirtadaliai Balkanų gyventojų buvo valstiečiai: tai žemyno 
dalis, kur klasikinė valstiečių visuomenė tvėrė ilgiausiai ir kuri vis dar 


* J. Blas Vega, Los Cafės cantantes de Sevilla (Madnd, 1984), p. 27. 

29 iliustracija. Čigonų urvai Šventajame Kalne, Granadoje, 1862 m. Gus- 
tave 0 Dorė piešinys iš J. C. Davillier knygos L' Espagne 
(Paris, 1874). 

sudarė aplinką, tikriausiai ne pernelyg nutolusią nuo tos, kuri egzistavo 
čigonams atvykus į Europą. 

Netgi ten, kur industrializacijos ir urbanizacijos permainos įsismar- 
kavo, čigonus jos paveikė mažiau, nei galėjo. Jų asimiliaciją stabdę 
veiksniai galbūt paaiškės geriau, jei dar kartą pažvelgsime į du ekono- 
miškai labiau atsilikusius regionus, kuriuose sėslumo procesas pažen- 
gė toliausiai į priekį, t.y. į Ispaniją ir Vengriją, o paskui grįšime prie 
įvykių raidos Britanijoje, nes tai buvo vienintelė šalis devynioliktojo am- 
žiaus viduryje, sukūrusi brandžią pramoninę visuomenę, ir viena iš ne- 
daugelio, kurioje miesto gyventojai sudarė daugumą. 

Jei Gitanos bravios ( laukiniai [t-y. klajokliai] čigonai") Ispanijos 
pietuose sudarė mažumą, tai šio reiškinio priežastį lengviausia paaiš- 
kinti Ispanijos įstatymų spaudimu, gan sėkmingai sumažinusiu gyven- 
tojų mobilumą. Jis nepasiteisino tik bandant išvengti čigonų sankaupų. 
Įstatymai taip pat nepasiekė ryškesnių pergalių nukreipinėdami čigo- 
nus vien į, valdžios manymu, naudingas veiklos sritis: įstatymuose Žio- 
Jjėjo per daug spragų. Kurdamiesi čigonai daugelyje miestų subūrė ko- 
lonijas, tokias kaip Kaljė de la Komadrė (Calle de la Comadre) 1r 
Kaljechon de Lavapies (Callejon de Lavapies) prie arklių turgaus 
Madride, ar Triana Sevilijoje, ar de la Vinja (de la Vina) ir Santa Ma- 
rijos (Santa Maria) barrios (kvartalai) Kadyje. Granadoje daug či- 
gonų susitelkė išraustuose Šventojo Kalno (Sacro Monte) urvuose, 
kur žemės gelmėse uoliai darbavosi kūju prie žaizdro; vėliau jie tapo 
turistų lankomu atrakcionu, antruoju pagal populianimą po Alhambros 
anapus Daro upės, o kai kuriuose urvuose su visais patogumais (vonia, 
elektra ir telefonas) gyveno pasiturintys flamenko dainininkai ir šokė- 
jai. Kitose Granados provincijos vietose buvo (ir tebėra) dar stambes- 
nės trogloditų gyvenvietės Puruljenjoje (Purullena) ir Guadikso Sant- 
Jjago kvartale — jose gyveno ne tik čigonai, nes šiuos požeminius būstus 
buvo nesunku pastatyti ar įsigyti; be to, vasarą jie buvo vėsūs, o žiemą — 
šilti. Nepaisant visų vyriausybinių priemonių, tokių kaip Pilypo IV ir 
Karolio II potvarkiai, čigonų meilė atskirai saviškių bendruomenei už- 
tikrino kelių čigonijų (gitaner/as) išlikimą - ir reikšmingai prisidėjo 
prie andalūziškos kultūros. 

Vengrijoje sėslumo mastas taip pat priklausė nuo vyriausybės spau- 
dimo aštuonioliktajame amžiuje, kurį vėliau sustiprino panašios ribo- 

jančios priemonės ir žemės reforma bei melioracija, bet sėslumo eiga 
nevyko norima kryptimi. Vėlesni sumanymai taip pat žlugo, nors juos 
bandė įgyvendinti geriausiai tam pasirengęs asmuo — erchercogas Juo- 
zapas Karolis Liudvikas (1833—1905). Erchercogas buvo vyresnysis 
Vengrijoje seniai įsitvirtinusios Habsburgų giminės atšakos narys, Ma- 
rijos Teresės provaikaitis ir Juozapo II antros eilės sūnėnas. Daug me- 
tųjis praleido karo pratybose. Nesilaikydamas įprastų šeimos elgesio 
normų ir nuo mažų dienų susižavėjęs čigonų muzika, jis tapo uoliu ro- 
mani ir čigonų papročių gerbėju. Vengrų kalba buvo jo gimtoji kalba, ir 
šia kalba, remdamasis keliomis Europos tarmėmis, jis parašė išsamią 
romani kalbos gramatiką.* Išleido nemažai pinigų kurdamas stambią 
čigonų gyvenvietę savame Alčuto dvare, maždaug 40 mylių į pietvaka- 
rius nuo Budapešto, ir keturias mažesnes gyvenvietes kitur. Šiuos čigo- 
nus jis aprūpino namais, įdarbino žemės ūkyje, o Alčute atidarė specialią 
mokyklą jų vaikams. Kolonistai šio primesto gyvenimo būdo laikėsi tol, 
kol juos stebėjo karališkojo globėjo akis; vėliau jie beveik visi išsisklaidė. 

Mes nemažai žinome apie bendrą čigonų gyvenimo modelį Vengni- 
jos valdose devynioliktojo amžiaus pabaigoje iš 1893 m. sausį atlikto 
plataus čigonų surašymo, papildančio duomenis, netiesiogiai gautus iš 
1880 m. visuotinio gyventojų surašymo.** (Anuomet Vengrija buvo 
triskart didesnė ir jai priklausė ne tik Transilvanija bei Slovakija, bet ir 
mažesnės valdos dabartinėje Lenkijoje, Austrijoje, Slovėnijoje, Kroati- 
joje, Serbijoje, Rumunijoje ir Ukrainoje.) Buvo apskaičiuota, kad iš 
274 940) nustatytų čigonų bemaž 90 procentų gyveno sėsliai, 20 406 
buvo pusiau sėslūs ir tik 8938 — tikri klajokliai. 105 000 visų čigonų 
gyveno Transilvanijoje, kur jie sudarė beveik 5 proc. visų gyventojų, o 
valakų dominuojamuose rajonuose kartais viršydavo 10 proc. Didžioji 
dauguma čigonų nomadų mokėjo romani kalbą, tačiau ja kalbėjo ma- 
Žiau nei pusė kitų čigonų; ketvirtis pastarųjų savo gimtąja kalba laikė 
rumunų kalbą. Tiek romani, tiek namunų kalbą mokantys asmenys dau- 
giausia gyveno Transilvanijoje. 


* Czigūny Nyelvtan [Čigonų gramatika'] (Budapest, 1888). 

** Rezultatai paskelbti A Magyarorszdgban ... czigūnyosszeirūs eredmėnyei ["Čigo- 
nų surašymo Vengrijoje rezultatai'], red. J. Jekelfalussy (Budapest, 1895) su komen- 
tarais vengrų ir vokiečių kalbomis; pakartotinai išleistas su esė anglų kalba (Pėcs, 
1992). 1880 m. visuotinio surašymo detales pateikia J. H. Schwicker knygoje Die 
Zigeuner in Ungarn und Siebenbūrgen (Vienna, 1883), pp. 75-89. 

Surašymo suvestinėje trūko kai kurių svarbių duomenų. Keli miestai, 
tarp jų Budapeštas, jame nedalyvavo. Be to, bet kuris panašus klasi- 
fikavimas linkęs pakankamai įvertinti nomadų skaičių, nes skaičiuo- 
tojams sunku juos aptikti; šį klasifikavimo sistemos trūkumą sustipri- 
no nuostata, leidžianti asmenis, nuolat žiemojančius toje pačioje pa- 
rapijoje, bet klajojančius vasarą, įtraukti į sėslių gyventojų kategoriją. 
Viduržiemį vykęs skaičiavimas tikriausiai nusvėrė svarstykles „,sės- 
liųjų“ ar „pusiau sėsliųjų“ pusėn. Vis dėlto sėslieji gyventojai sudarė 
įtikinamą daugumą, tačiau iš to negalima spręsti, kad jie buvo integ- 
ravęsi į savo aplinką. Sėsliems čigonams buvo įprasta gyventi sava- 
me miesto ar kaimo anklave: tai ypač pasakytina apie Slovakiją. Mo- 
kyklų suvestinė taip pat atskleidė menką jų integraciją: 70 procentų 
mokyklinio amžiaus vaikų nelankė mokyklos, o 90 proc. čigonų buvo 
beraščiai (iš nomadų - 98 procentai). Jų profesijos liudijo apie ryškų 
polinkį verstis savarankiškai ir atskleidė, kokie nevaisingi buvo Mari- 
jos Teresės ir Juozapo II potvarkiai, bandę nukreipti čigonus į tam 
tikrus gyvenimo šaltinius ar piversti jų atsisakyti. Palyginti mažai jų 
vertėsi žemės ūkiu, pagrindine Vengrijos ūkio šaka, 1r surašymo ata- 
skaitos redaktorius, remdamasis erchercogo patirtimi, filosofiškai su- 
tiko, kad čigonai netinka šiam darbui. Netgi pramonėje juos lengviau 
aptikti, kur galėjo jaustis nors kiek nepriklausomi: metalų apdirbimas 
(ypač kalvystė) buvo svarbiausias užsiėmimas, taip pat statybos dar- 
bai (pvz., plytų gamyba, molio minkymas) ir medžio apdirbimas (pvz., 
lovių gaminimas). Sandoriai taip pat buvo svarbi veiklos sritis (dau- 
giausia vyrų prekyba arkliais ir moterų prekyba išnešiotinai). Muzi- 
kantai gausiausiai gyveno dabartinės Vengrijos teritorijoje. Iš dalies 
galvodamas apie jų muzikinius gabumus, šio oficialaus leidinio re- 
daktorius nepasitenkino blaiviu statistiniu komentaru ir ėmė iškilmin- 
gai prašyti visiškai inkorporuoti čigonus į vengrų tautą, nes jie turėjo 
gerų savybių - lankstų kūno sudėjimą, nagingumą ir muzikinį talen- 
tą. 

Jų būstai irgi daug sakantys. Dauguma sėslių čigonų įsikūrė vieno 
ar dviejų kambarių patalpose, bet kai kurie tebegyveno palapinėse, o 
pusė pusiau sėslių čigonų glaudėsi laikinose žeminėse, pašiūrėse ar 
išsiraustuose urvuose. Žiemą daug nomadų nuomojosi namus ar statė- 
si trobeles. Vis dėlto palapinės buvo jų pagrindinė buveinė, kurią ga- 

bendavosi arklių traukiamais furgonais ir vežimais. Nebuvo minimi jo- 
kie nameliai ant ratų, nors devynioliktojo amžiaus pradžioje Balkanų 
šalyse pastebėti pirmieji primityvūs dengti vežimai.* Iš esmės per visą 
devynioliktąjį amžių palapinė liko įprasčiausiu visos Europos čigonų 
nomadų būstu, net ir per speiguotas Rusijos žiemas, nors maždaug 
amžiaus viduryje Vakarų Europos čigonai pamažu perėjo prie gyvena- 
mųjų arklių traukiamų furgonų, kuriuos savininkai vadino vardošais 
(vardos), dažnai papildydami juos palapinėmis ir lengvais dviračiais 
vežimais. Prašmatniausi furgonai atsirado Anglijoje — visus juos pagal 
užsakymą pagamino gadzė vagonų statytojai, ir devynioliktojo amžiaus 
paskutiniame dešimtmetyje čigonų furgonai, visuomet nepanašūs, nors 
pagaminti pagal standartinį maketą, pasiekė savo tobulumo viršūnę, 
būdami tokie skirtingi, funkcionalūs ir dailūs, kad sėsliems gyvento- 
jams kėlė norą vykti poilsiauti furgonu.** 

Nepaisant įvairėjančių priespaudos rūšių, susijusių su Visuomenės 
permainomis, Britanijos čigonai, kaip ir visi kiti, nesirūpino nuolatiniu 
darbu. Iš esmės jie ketino likti tokie, kokie buvo visada, o jų uždarbis 
daugiausia priklausė nuo jų pačių pastangų ir išmonės bei gebėjimo 
verstis įvairiais klajoklio amatais. Tačiau plečiantis miestams ir trau- 
kiantis kaimams, daugelis čigonų, kurių veikla buvo susijusi su žemės 
ūkiu, neišvengiamai turėjo judėti kartu su rinka. Šiaip ar taip, dar aki- 
vaizdesni stimulai stūmė juos ta pačia kryptimi. Aptvėrimų judėjimas 
atėmė iš jų daug tradicinių stovyklaviečių, o kaimo policija, gausėjan- 
ti ir geriau organizuota, 1839 m. grafystės policijos akto ir jį pakeitu- 
sio 1856 m. įstatymo dėka, davė pradžią prievartiniams žygiams iš- 
keldinti juos iš Dorseto, Nortolko ir kelių kitų grafysčių kaimo vieto- 
vių. Valkatos ir čigonai dažniausiai buvo kaltinami dideliais kaimo 
nusikaltimais, nors nusikaltimų statistika rodo, kad smurto ir vagys- 


* Pvz., F. C. H. L. Pougueville, Voyage dans la Grėce (Paris, 1820), 2 tomo 458 
puslapyje rašydamas apie Bosnijos musulmonus čigonus, sako, kad „dažnai 
galima sutikti medines, žieve dengtas trobeles ant ratų, kurias traukia 5-6 jungai 
Jaučių, o šeimyna pėdina iš paskos“; ir A. Bouė, La Turguie d'Europe (Paris, 1840), 
2 tomo 77 puslapyje pranešęs, kad daugelis nomadų čigonų gyvena palapinėse ar 
laikinose trobelėse, pridūrė, jog „itin retais atvejais galima pamatyti čigonus, ypač 
Albanijoje, kurie gyvena drobe ar žieve dengtuose furgonuose“. 

** Plg. C. H. Ward-Jackson and D. E. Harvey, The English Gypsy Caravan (Newton 
Abbot, 1972,2 edn 1986). 

čių (tarp jų brakonieriavimo) paprastai griebdavosi vietos gyventojai.* 

Čigonai buvo tik vieni iš įvairiausių devynioliktojo amžiaus Britanijo- 
je sutinkamų keliauninkų, vaidinusių kur kas didesnį vaidmenį pramo- 
niniame ir socialiniame gyvenime nei dabar.** Kai kurie šios bendruo- 
menės nariai klajojo siekdami įsidarbinti (žemkasiais, einančiais įkan- 
din Viktorijos laikų viešųjų darbų rangovų, statybininkais, žemės ūkio 
darbuotojais ir klajojančiais amatininkais); tokie žmonės buvo patys 
sau šeimininkai, o kitais atžvilgiais atitiko sėsliųjų modelį. Taip pat bas- 
tūnai, kurie dažniausiai buvo sezoniniai darbininkai, kartais vieni, kar- 
tais moterų lydimi, žiemą pasitraukiantys į miesto būstus ir nakvynės 
namus. Per Airijos jūrą irgi plūdo nenutrūkstamas imigrantų srautas, 
po bulvių nederliaus penktajame dešimtmetyje virtęs tikru potvyniu. Jų 
buvo tiek daug, kad kai kurie stebėtojai ėmė nepagrįstai tvirtinti, jog 
visi valkatos iš esmės yra airiai. Kitiems klajūnams kelionės buvo gy- 
venimo būdas, ir geroką metų dalį jie su šeimomis nuolat praleisdavo 
kelyje. Tarp jų buvo šepečių gamintojų ir krepšių pynėjų, arklių pirklių, 
alavuotojų, įvairiausių prekių išnešiotojų, klajojančių puodžių, turgaus 
liaudies ir pan., taip pat čigonų — žodžiu, mišri publika, kuri šiandien vis 
dažniau minima kaip keliautojai. Jei šią devynioliktojo amžiaus publiką 
nesismulkindami laikytume miegančiais palapinėse, furgonuose ir po 
atviru dangumi, tuomet iš Anglijos ir Velso surašymo duomenų galėtu- 
me įsivaizduoti jų skaičių. Duomenys (nors turbūt negalutiniai) liudija 
apie gana tolygų didėjimą nuo 1841 m. (7659) iki 1891 m. (12 834) ir 
1901 m. (12 574). 1901 m. balandį tankiausiai jie gyveno keturiose 
grafystėse aplink Londoną (Esekse, Midlesekse, Kente ir Saryje), kartu 
su Saseksu ir Hempšynu, bei kitų pramoninių centrų kaimynystėje Mid- 
lenduose (Stafordšyre) ir Anglijos šiaurės vakaruose (Lankašyre ir 
Vest Raidinge). Po to — Londonas, Glamorganas ir Daramas.*** 

Šis pasiskirstymas atspindėjo per šimtmetį įvykusią čigonų ekono- 
minio vaidmens ir jų gyvenimo bei kelionės būdų permainą. Pačioje 


* Plg. D. Jones, Rural crime and protest', leidinyje The Victorian Countryside, ed. 
G. E. Mingay (London, 1981), vol. 2, pp. 566—-79. 

** Du vertingi darbai apie klajoklių gyvenimą devynioliktojo amžiaus Anglijoje yra 
R. Samuel, 'Comers and goers' knygoje The Victorian City, eds H. J. Dyos and M. Wolff 
(London, 1973), vol. 1, pp. 123—60, ir Mayall. Gypsy-Travellers. 

*** Remiamasi Mayallo knyga Gypsy-Travellers, pp. 23-9, kuri pateikia išsamesnę 
analizę. 

31 iliustracija. Ankstyvas Redingo vežimas Notingdeile, Londone, šalia 
Latimerio kelio, su George 'u Smithu iš Koalvilio, dali- 
jančiu saldainius. Hlustrated London News, 1879 m. lap- 
kričio 29 d. 





32 iliustracija. Anglijos čigonų furgonų tipai. Deniso E. Harvey 'aus pie- 
šInys. 

amžiaus pradžioje, kaip ir amžius prieš tai, dėl netobulų pasiūlos ir pa- 
klausos sąlygų daugelis čigonų labai pasitamaudavo apvažiuodami be- 
veik neprieinamas kaimo vietoves: jie papildydavo ūkinį ir socialinį kai- 
mo gyvenimą siūlydami prekes ir paslaugas gyventojams, kurie, gy- 
vendami toli nuo parduotuvių ir miestų, neturėjo kitokių galimybių jo- 
mis apsirūpinti. Jie pasirodydavo kaip paskalų ir naujienų nešiotojai, 
pigių (dažnai savos gamybos) prekių pardavėjai, namų apyvokos reik- 
menų taisytojai, sezoniniai darbininkai (pvz., šienui pjauti, žinių, vaisių 
derliui ir apynių spurgams rinkti) ar grodavo kaip klajojantys muzikan- 
tai, pagyvindami kaimo šventes savo muzika, dainomis ir šokiais. Išto- 
bulėjus transportui bei ryšiams ir šiuos poreikius pamažu ėmus tenkinti 
kitomis priemonėmis, čigonai įsisavino naujus amatus arba pritaikė se- 
nuosius. Kadangi jie rėmėsi sėsliais žmonėmis, mokėjusiais už prekes 
ir paslaugas, jų siūlomi reikmenys ir lankomos vietovės turėjo keistis, 0 
Jų pačių gyvenimas tapo pavaldus naujiems sezoniniams ritmams, kuo- 
met tankiau gyvenamos sritys įgavo didesnę svarbą. 

Žiemos mėnesiais daugelis iš jų persikraustė į Londono apylinkes: 
vieni į namus, trobeles ir medinius pastatus, kiti pasistatė palapines ir 
furgonus bendruomeninėse žemėse, gal Vormvud Skrubse (Wormwo- 
od Scrubs), Barnze, Dulviče ar Mičeme, o gal pereinamose vietovėse, 
plytinėse ir įvairiose dykvietėse, tokiose kaip Vansvortas, Batersi ir 
Kenzal Grynas bei Notingdei! Poteriso lūšnynų rajonas (kur, 1862 m. 
skaičiavimais, gyveno maždaug 50 šeimų - pakankamai daug, kad 
1869 m. būtų pastatyta misionieriaus palapinė).* Atsidūrę miesto apy- 
linkėse, jie dabar gyveno pramaišiui su kitais atsitiktiniais anglų ir airių 
žmonėmis. Metropolijų čigonai užsidirbdavo gyvenimui įvairiausiais bū- 
dais. Prekių išnešiojimas ir alavavimas buvo jų pagrindiniai užsiėmi- 
mai, tačiau būtų klaidinga manyti, tiek dabar, tiek anksčiau, apie vieną 
šeimos pragyvenimo būdą. Prireikus vyras galėjo užsiimti įvairiais dar- 
bais: pinti pintines, kalti kėdes, galąsti peilius, taisyti sietus ir skėčius, 
alavuoti indus, mainyti arklius, gaminti baltinių spaustukus ir mėsininkų 
1ešmus, — kartais slinkdamas iš gatvės į gatvę ir siūlydamas savo paslau- 
gas, kartais likdamas namie, kad sumeistrautų kelis dalykėlius parduoti, 


* Čigonų kolonijas Vansvorte, Notingdeile ir Šorediče devynioliktojo amžiaus septin- 
tajame dešimtmetyje aprašo G. Borrow knygoje Romano Lavo-Lil (London, 1874), 
pp. 207-37. 

kol atsiradusi masinė gamyba leido lengvai įsigyti gatavų prekių. Penk- 
tadienį daugelis būriais traukdavo į Kaledonijos turgų. Darbinis vienetas 
buvo šeima. Moterys atlikdavo savo vaidmenį, su pintinėmis eidamos 
nuo durų prie durų, siūlydamos pirkti ir dažnai burdamos ateitį; vaikų 
vaidmuo buvo padėti tėvams prekiauti ar gaminti įvairius daiktus namie. 
Kai kurios čigonų kolonijos — panašiai kaip Batersio čigonai, kurie 
laikėsi šalia Londono — migruodavo itin ribotai. Iš tiesų keli Batersio 
taboro nariai ištisus metus stovyklavo Donovan Jarde prie pietvakarių 
geležinkelio, o Notingdeilo šeimų branduolys (daugelio iš jų pavardė 
Hearnesai) nuolat dirbo vienoje vietoje. Panašiai ir kituose miestuose 
atsirado nuolatinės čigonijos. Liverpulyje Evertono čigonai įprato sta- 
tytis palapines dykvietėje šalia Volton Breko (Walton Breck); 1879 m. 
juos iškvietė į teismą už tai, kad nesugebėjo apsirūpinti vandeniu taip, 
kaip „to reikalauja Valstybinis sveikatos apsaugos įstatymas“, bet sto- 
vykla klestėjo ir toliau. Tačiau pavasarėjant daugelis miesto kolonijų 
suirdavo, 0 sezoniniai darbai buvo pagrindinis vėlesnių migrantų užsiė- 
mimas, nors jie tebesirėmė išnešiojamąja prekyba ir alavavimu. Jame- 
sas Crabbas supažindina skaitytojus su Londono apylinkių realijomis: 


Krikščionys, ieškantys progų daryti gera Londone ir už jo esantiems čigo- 
nams, nemažai jų sutiks priemiesčiuose balandžio, gegužės ir birželio mėne- 
siais, kuomet jie paprastai randa darbo turgaus rajonuose. Liepos ir rugpjūčio 
mėnesiais jie patraukia į Saseksą ir Kentą ir renka derlių. O rugsėjo mėnesį aibę 
čigonų galima sutikti Kento, Sasekso ir Sario apynynuose, kur jie dirba.* 


Apynių rinkimą rugsėjo mėnesį Mayhew pavadino didžiuoju Anglijos 
tr Airijos valkatų pasimatymu, o čigonai į jį atvykdavo iš visų pietų 
Anglijos kampelių. Vasara taip pat buvo pelningas laikas būrėjoms par- 
kuose ir kitose lankomose vietose. Turgaus ir arklių lenktynių dienos 
buvo svarbesnės čigonų kalendoriuje, reguliuojančios jų kelionių tvar- 
karaščius ir kryptis, teikiančios šeimų ir draugų susitikimo vietą ir lei- 
džiančios rimtai verstis arklių prekyba. Velykų mugė Vonsted Fletse 
buvo vadinama „čigonų muge“, nes nemažai čigonų pasirinko ją savo 
pirmąja susitikimo vieta, tuo tarpu Epsomą čigonai užplūsdavo per der- 
bio savaitę kartu su nepriklausomų prekeivių armija. (Crabbas rūpes- 


* J. Crabb, The Gipsies 'Advocate, 3 edn (London, 1832), pp. 136-7. 

tingai perspėja savo skaitytojus: „Šiuos čigonus geriausia lankyti ry- 
tais, nes į lenktynių dienos pavakarę jie dažnai jau būna apgirtę“.) Už- 
derėjus derliui, prasidėdavo atvirkštinis judėjimas iš miesto į kaimą; 
pirmoji banga į Londoną grįždavo iškart po apynių rinkimo, galbūt pa- 
keliui apsirūpindami prancūziškomis ir vokiškomis pintinėmis Houn- 
dzdiče; kiti sugrįždavo spalį, o lapkritį parsirasdavo visi kiti. 

Taigi urbanizacijos, industnializacijos ir kitų Europos sunkumų akivaiz- 
doje čigonai pasirodė gebą išsaugoti savo autonomiją, pasinaudodami 
vyraujančios sistemos sukurtomis galimybėmis. Jie atsispyrė pagundai 
pereiti prie nuolatinio darbo už algą, kaip tai darė kiti. Regis, daugelis — 
net sėsliai gyvendami — atkakliai laikėsi tam tikrų bendruomenės, nepri- 
klausomybės ir savarankiško darbo idealų. Britanijoje šioks toks klajoji- 
mas galėjo derėti su urbanizacija, nors dabar sukarti atstumai turėjo ten- 
denciją trtumpėti, atspindėdami padidėjusią geografinę klientūros koncen- 
traciją: reikalui esant, jie kėlėsi iš kaimo į miestą ir, apleidę senuosius ama- 
tus, verčiau griebdavosi naujų, labiau atitinkančių laiko dvasią, tačiau ne- 
aukojo laisvės, tautinės savasties ar savo užsiėmimų bei gyvenamosios 
vietos lankstaus keitimo. Devynioliktajam amžiui einant į pabaigą, darbi- 
nė veikla vis labiau kito. Išnešiojamų prekių gamyba pamažu sunyko, ir 
čigonai ėmėsi nešioti daugiausia iš didmenininkų pirktus fabrikatus, o pa- 
plitus pigioms pramoninėms prekėms, taip pat sumažėjo alavuotojų ir tai- 
sytojų darbo paklausa. Derliaus nuėmimas irgi pamažu tapo mechanizuo- 
tas. Mažiau atspari kultūra būtų visiškai sužlugusi, bet čigonai atsilaikė. 


Išvaduoti nuo jungo 


Pirmaisiais devynioliktojo amžiaus dešimtmečiais čigonų vergų gyve- 
nimą Valakijoje 17 Moldavijoje tvarkęs teisynas mažai kuo skyrėsi nuo 
prieš keturis šimtmečius taikytų priemonių.* Ilgainiui sistema buvo aiškiai 
apibrėžta ir suklasifikuota. Vieni čigonai priklausė karūnai (rumuniškai 


* Plg. M. Kogalniceanu, Esguisse sur I 'histoire... des Cigains (Berlin, 1837); 
A. A. Coloceci, Gli Zingari (Turin, 1889), ypač pp. 123—46; T.R. Gjorgjevič, 'Ruma- 
nian Gypsies in Serbia', JGLS (3), 8 (1929), pp. 7-25; C. J. Popp Serboianu, Les 
Tsiganes (Paris, 1930), ypač pp. 45-53; G. Potra, Contributiuni la istoricul tiganilor 
din Romūnia (Bucharest, 1939); I. Hancock, The Pariah Syndrome (Ann Arbor, 
1987), ypač pp. 11-48; F. Remmel, Die Roma Rumūniens (Vienna, 1993). 

Tigani domnegti); kiti - vienuolynams (Tigani mūnastiresti) ar boja- 
rams (Tigani boieregti). Duoklę karūnai mokėję čigonai buvo skirsto- 
mi į kelias grupes: Lingurari (šaukštų dirbėjai), gaminę medinius ry- 
kus; Ursari (meškų vedliai), kurie, be meškų dresavimo, dar mokėjo 
kalvio ir skardininko darbus; Rudari (kalnakasiai) ar Aurari (auksa- 
kaliai, aukso plovėjai), dirbę kalnų pramonėje ir plovę auksą, ir Lūiegi 
(būrio nariai), neturėję nuolatinio užsiėmimo ir klajoję kunigaikštystės 
viduje. Laiegi vertėsi daugybe amatų, ypač metalo darbais, 0 jų mote- 
rys burdamos ateitį ir prašydamos išmaldos ėjo nuo durų prie durų (žr. 
23 iliustraciją). Kai kurie Ldiesi pabėgdavo ir susiburdavo Karpatų 
kalnuose, kur, gavę Netoti vardą, įgijo blogą šlovę. Tikrieji vergai — 
mums įprasta šio žodžio reikšme — buvo savininkams priklausę Vūtrasi 
(t.y. tie iš vatra — namų židinio), kurie savo ponams tarnavo arklinin- 
kais, vežikais, virėjais ir namų tarnais; kai kurie iš jų gyveno kaimuose 
kaip kirpėjai, siuvėjai, batsiuviai ar arklių kaustytojai. Būtent iš Vatragsi 
kildavo geriausi muzikantai. Taip pat savininkams priklausė kai kune 
Lūiegi, daugiausia kalviai ir šukų gamintojai: jie mokėjo duoklę savo 
šeimininkui vienuolynui ar bojarui, o ne valstybei; mokesčius paprastai 
rinko čigonų “teisėjas' (jude), kuris perduodavo pinigus savininkui tie- 
siogiai pavaldžiam vyresniajam pareigūnui, bulibašai. 

Šeimininkai galėjo nebaudžiami nuteisti čigonus myriop, ir dažnai 
griežtai baudė už bet kokį nusižengimą. Mihailas Kogalniceanu, rumu- 
nų reformatorius, agitavęs už čigonų išlaisvinimą, aprašė vieną vaikys- 
tėje regėtą nutikimą Moldavijos sostinėje Jasuose: 


...(jis išvydo) vienus žmones su grandinėmis ant rankų ir kojų, kitus su gal- 
vas juosiančiais geležiniais spaustuvais ar metalinėmis apkabomis aplink kak- 
lus. Nelaimėlių čigonų laukė žiaurus nuplakimas ir kitokios bausmės - juos 
marino badu, kabino virš rūkstančių laužų, uždarydavo į vienutę arba nuogus 
mesdavo ant sniego ar ant upės ledo. 

Panašiai kankintojai tyčiojosi iš vedybų sakramento ir šeimyninių ryšių: 
žmoną atskirdavo nuo vyro, dukrą atimdavo iš motinos, o žindomus kūdikius 
atplėšdavo nuo motinos krūties ir kaip gyvulius parduodavo iš visų Rumuni- 
jos pusių atvykusiems pirkėjams.* 


* Kogalniceanu, Esguisse, pp. 16-17; taip pat jo Desrobirea Tiganiloru (Bucharest, 
1891), p. 14. 

Iš viso Valakijoje ir Moldavijoje Kogalniceanu suskaičiavo 200 000 
čigonų, kurių daugumą sudarė šeimininkų vergai ir jų šeimos (35 000 
šeimų). 

Pirmieji mėginimai išsivaduoti pasireiškė Rusijai 1828-1834 m. oku- 
pavus Dunojaus kunigaikštystes, bet buvo užgniaužti. Visuomenės nuo- 
monė gal ir keitėsi, bet savininkai dar nebuvo pasirengę. Pirmasis ryž- 
tą parodė Alexanderis Ghica, Valakijos vaivada, 1837 m. į laisvę palei- 
dęs 4000 karūnos čigonų ir apgyvendinęs juos kaimuose, kur bojarai 
buvo įpareigoti įdarbinti juos kaip valstiečius. Moldavija pasekė vaiva- 
dos pavyzdžiu ir 1842 m. išlaisvino karūnos čigonus, o 1844 m. — vie- 
nuolynų čigonus. Ghica'os įpėdinis Gheorghe'as Bibescu, išsimoksli- 
nęs Paryžiuje, pasirūpino, kad 1847 m. būtų išlaisvinti ir Valakijos baž- 
nyčių vergai, nors proceso eiga ne visada buvo greita (žr. 35 iliustraci- 
ją). Kitoje Karpatų pusėje, Transilvanijoje, 1848 m. įvykęs vergijos 
panaikinimas reiškė, kad sėslieji prie kaimų pririšti čigonai atgavo ju- 
dėjimo laisvę; daugelis ja pasinaudojo, keldamiesi į čigonų kolonijas 
miestuose. 

Naujoji ramunų karta įkvėpimo sėmėsi Prancūzijoje; jų vadovai ge- 
rai suprato, kaip šiais įvykiais domisi kitos Europos valstybės, ir sten- 
gėsi užbaigti procesą. Tačiau bojarai atkakliai laikėsi savo. Tai, kaip 
giliai Moldavijoje buvo įsišaknijusi vergija, rodo faktas, kad 1851 m. iš 
varžytinių pardavinėjant dalį finansų ministro velionio Aleku Sturza'os 
nuosavybės skoloms padengti, jo kilnojamąjį turtą sudarė 1r 349 čigonų 
vergai — vyrai, moterys ir vaikai.* Tik 1855 m. Grigore'as Ghica, Mol- 
davijos kunigaikštis, pasijuto pakankamai stiprus imtis Žygių, jo žodžiais 
tariant, „Šiai žeminančiai barbariškos visuomenės žymei“ pašalinti; jis 
taip pat pasiūlė kompensuoti savininkams nuostolius už įdėtą kapitalą. 
Jis pasiekė savo, ir prekiauti žmonėmis buvo uždrausta visam laikui; 
bojarams nustatyta išmokėti kompensacija siekė 8 dukatus už Lingu- 
rari ir Vatragi ir keturis dukatus už Ldiegi, tiek už vyrus, tiek už mote- 
ris, bet nieko už žindomus kūdikius ir ligonius. Po kelių savaičių, 1856 m. 
pradžioje, panašiai pasielgė ir Valakija. Visiška, įstatymais pagyįsta laisvė 
atėjo 1864 m., kuomet, pasibaigus Krymo karui, buvo parengta nauja 
Jau suvienytų (bet dar nesuverenių) kunigaikštysčių, vėliau tapusių Ru- 


* M. Gaster, “Bill of sale of Gypsy slaves in Moldavia, 1851', JGLS (3), 2 (1923), 
pp. 68-81. 

35 iliustracija. Skelbimas apie vergų aukcioną Valakijoje. „Parduoda- 
me aukščiausios rūšies čigonų vergų partiją, kurie 1852 m. 
gegužės 8 d. bus išvaržomi iš varžytinių Šv. Elijo vienuo- 
lyne; iš viso 18 vyrų, 10 berniukų, 7 moterys ir 3 mergai- 
tės, visi geros būklės.“ Iš I. Hancocko The Pariah Syn- 
drome, 1987 m. 


munija, konstitucija: čigonai, bent jau iš esmės, turėjo teisę į Rumunijos 
pilietybę. Tačiau jokia konstitucijos nuostata niekada neišsklaidė prie- 
šiškumo ir su jų ankstesne padėtimi susijusių prietarų atmosferos. 

Pakartotinė migracija 


Antroje devynioliktojo amžiaus pusėje kelios čigonų gentys išgarsėjo 
tarptautinėje arenoje, kuomet jų nariai ėmė visomis kryptimis judėti iš 
Balkanų ir Vengrijos. Kadangi jų kalbą smarkiai paveikė rumunų kal- 
ba, jų tarmės pavadintos vlakų (valakų) - ir iš tiesų jie buvo seniai 
leidę šaknis į rumuniškai šnekančius kraštus. Save jie vadino romais 
(Rom). Vadinti juos ir tik juos šiuo vardu bus patogu toliau, kad atskir- 
tumne juos nuo čigonų, kurių protėviai keliais šimtmečiais anksčiau pa- 
sidavė į vakarus. Tačiau Viduno ir Rytų Europoje dabar yra daugybė 
kitų, su vlakų tarmėmis nesusijusių čigonų grupių, kurios sąvoką romai 
pritaikė sau. 

Pagrindinės romanų grupės, skirstant pagal užsiėmimus, buvo kal- 
derašai (varkaliai), lovarai (arklių pirkliai) ir čurarai (sietų dirbėjai). 
Taip pat svarbios kai kurios kitos maždaug tuo pačiu metu Balkanų 
pusiasalį palikusios grupės. Tai buvo rumunakalbiai čigonai, smarkiai 
primiršę romani, kurie vadinami bojašais (aukso plovėjais), rudariais 
(kalnakasiais) ir ursariais (meškų vedžiotojais).* 

Vėlesnis romų kilnojimasis juos išskyrė: pavyzdžiui, kalderašai, arba 
varkaliai, judėjo Rusijos, Serbijos, Bulgarijos ir Graikijos link, sudary- 
dami geografiškai atskirus padalinius, tad vieni kalderašai romų kalbo- 
je buvo praminti graikais, kiti serbais, o treti - rusais. Paskui prasidėjo 
intensyvus judėjimas į vakarus, kuris įsibėgėjęs kai kuo priminė keturių 
šimtmečių senumo įvykius, o Vakarų ir Šiaurės Europos gyventojų re- 
akcija — smalsumo ir pniešiškumo mišinys — buvo labai panaši į reakci- 
ją penkioliktajame amžiuje. Nūnai romus galima pamatyti beveik viso- 
se Europos šalyse, Šiaurės ir Pietų Amerikoje bei kitur. Nepaisant atsi- 
radusių leksikos ir tarties skirtumų, jie šneka giminingomis romani kalbos 
tarmėmis, ir Švedijoje gyvenantis romas supranta romą iš Brazilijos. 

Devynioliktojo amžiaus septintojo dešimtmečio pradžioje kai kurie 
įsibrovėliai buvo pastebėti Vokietijoje ir Lenkijoje, kur jie stengėsi už- 
1mti vadovaujamas vietas tarp čigonų ir net įkurti Lenkijos čigonų „ka- 
ralių“ Kwiekų šeimos dinastiją.** Iš Lenkijos kalderašai ir čurarai nu- 


* Tačiau terminas “ursariai' galbūt daugiau nei kiti nurodo užsiėmimą, o ne 
gentinę priklausomybę. : 
** Plg. J. Ficowski, Cvganie na polskich drogach,2 edn. (Krakow, 1985), pp. 78—107. 

vyko į Rusiją ir Skandinaviją. Kai kurie romai su Austrijos pasais 1866 m. 
iš Berlyno persikraustė į Belgiją, o iš ten į Prancūziją, bet netrukus juos 
sugrąžino atgal per Prancūzijos ir Belgijos sieną.* Po metų per Vokie- 
tiją ir Italiją į Prancūziją atvykę varkaliai nesusidūrė su didesniais sun- 
kumais ir galėjo keliauti atvirais keturračiais arklių traukiamais veži- 
mais grupėmis po 30, 40 ar net 150 žmonių, o sustoję nakčiai statytis 
milžiniškas palapines. Keturdienės viešnagės 1868 m. vasarį Karpan- 
trase (į šiaurės rytus nuo Avinjono) užteko, kad vietos dailininkas įam- 
žintų juos drobėje (žr. 36 iliustraciją). Jų skarmalai kontrastavo su gau- 
siai nešiojamais auksiniais ir sidabriniais papuošalais. Viena kalderašų 
kompanija 1868 m. persikraustė į Angliją ir pasistatė palapines Londo- 
no užmiestyje, kur į juos ne itin meiliai žiūrėjo Anglijos čigonai.** Tais 
pačiais metais Nyderlanduose ėmė lankytis varkalių būriai iš Vidurio 
Europos. Olandijos vyriausybė žiūrėjo į juos kaip į visiškai naują reiški- 
nį, o paprastiems gyventojams jie iš pradžių buvo tokia egzotiška nau- 
Jovė, kad čigonai galėjo imti mokestį už įėjimą į stovyklą, ir vis tiek 
plūsdavo tūkstančiai lankytojų.*** Devynioliktojo amžiaus aštuntojo 
dešimtmečio pradžioje nauji romų būriai vėl per Vokietiją ir Italiją pa- 
siekė Prancūziją, ir visur jie sutraukdavo minias smalsių lankytojų. Ur- 
sarius, arba meškų vedžiotojus, vakaruose bemaž tuo pačiu metu kaip 
ir varkalius, pirmąkart mini pranešimai iš Vokietijos 1867 m. ir Nyder- 
landų 1868 m. Nuo 1872 m. meškų vedžiotojai taip pat pasirodydavo 
Prancūzijos keliuose. Pirmieji jų atkako iš Serbijos 1r Bosnijos su turkų 
pasais ir vadinosi Galubovičiais, Lazarovičiais ir Mitrovičiais; vėles- 
nieji atkilėliai taip pat turėjo panašias serbų pavardes. 

1886 m. į Liverpulį traukiniu atkeliavę 99 „graikų“ varkaliai, remian- 
tis jų pasais, buvo atvykę iš įvairių Graikijos ir europinės Turkijos da- 
lies vietų, taip pat iš Serbijos, Bulgarijos 17 Rumunijos. Atplaukę iš 
Kerkyros salos, į krantą jie pirmiausia išlipo Milvolyje, o po metų 


* F. de Vaux de Foletier, Les Bohėmiens en France au I 9e siėcle (Panis, 1981) viename 
neblogai parašytame skyriuje kalba apie čigonų iš Vidurio ir Rytų Europos apsilanky- 
mus. 

** T. W. Thompson, “Foreign Gypsy Coppersmiths in England in 1868', JGLS (3), 
6 (1927), p. 144. 

*** Vertingas pasakojimas apie šiuos netikėtus čigonų apsilankymus yra L.Lucasse- 
no knygoje "En men noemde hen Zigeuners ' (Amsterdam/The Hague), kuri apima 
čigonų istoriją Nyderlanduose nuo 1750 iki 1944 m. 

paliko šalį.* 1895—1897 ir 1907-1908 metais pietų Škotijoje ir šiaurės 
Anglijoje buvo pranešta apie kelių kalbų kratiniu vograujančius ursa- 
rius, bet pirmajame dvidešimtojo amžiaus dešimtmetyje daugiausia dė- 
mesio Britanija skyrė lovarams iš Vokietijos. 1904 m. pabaigoje nema- 
žas iš Olandijos išvarytas čigonų būrys su vokiškais pasais tol kėlė 
daug rūpesčių policijai 17 Vidaus reikalų ministerijai, kol, praleidęs porą 
mėnesių Anglijoje, išvyko į Hamburgą. Antroji banga atsirito 1906 m., 
ir nuo tų metų pavasario iki rudens dienraščiai ir savaitraščiai palaikė 
policijos kampaniją prieš čigonus.** Apie panašius įvykius buvo pra- 
nešta Prancūzijoje, Vokietijoje ir Šveicarijoje. Tačiau didžiausią sąmyšį 
po kelerių metų sukėlė kalderašų taborų klajonės. Jie buvo atsibastę iš 
kelių Vakarų Europos šalių. Choronų, Kirpatshų, Demeterų ir Maxi- 
moffų šeimos keliavo po Britaniją traukiniu nuo 1911 m. gegužės iki 
1913 m. spalio. Prancūzijoje išmetę furgonus, jie vis dėlto gabenosi 
savo erdvias palapines, labai panašias į tas, kurias daugiau kaip prieš 
keturiasdešimt metų Karpantrase nutapė Bonnet, ir stovyklavo įvai- 
riuose Britanijos salų miestuose (žr. 37 iliustraciją).*** Lig tol jie buvo 
nemažai pakeliavę po visą Europą. Būdami Britanijoje, jie savo rytie- 
tišku puošnumu pagyvino nuobodžiai pilkas miestų dykvietes. Jų mote- 
rys Su įpintomis į kasas ir pečius bei krūtines puošiančiomis aukso 
monetomis atrodė įspūdingai, jų puošnūs apdarai buvo visai nepanašūs 
į Anglijoje gyvenančių čigonių apdarus (žr. 38 ir 39 iliustracijas), o 
vyrai sukištomis į aulinius batus pūstomis kelnėmis, ryškiaspalviais marš- 
kiniais, didžiulėmis sidabrinėmis sagomis (kai kurios kone vištos kiau- 
šinio dydžio) nubarstytomis liemenėmis ir švarkais tiesiog žvilgėjo. Vy- 
rai laiką daugiausia leisdavo gamyklose, alaus daryklose, viešbučiuo- 
se, restoranuose ir kitur ieškodami varinių indų, kuriuos galėtų pataisy- 
ti: jų nagingumas ir meistriškumas buvo visuotinai giriamas, o išpūstos 
kainos — visuotinai smerkiamos. 

Vos keli iš naujųjų atvykėlių liko Britanijoje. Kai kurie išsirengė į 


* D. MacRitchie, “The Greek Gypsies at Liverpool', Chambers 5 Journal, 11 Sep. 
1886;* „Greek“ Gypsies', JGLS (3), 13 (1934), pp. 124—32; A. A. Marchbin, “Gyp- 
sy immigration to Canada", JGLS (3), 13 (1934), pp. 134—44. 

** Plg. C. Holmes, 'The German Gypsy guestion in Britain, 1904—06', JGLS (4), 1 
(1978), no. 4, pp. 248-67. 

*** E. O. Winstedt, 'The Gypsy Coppersmiths' invasion of 1911-13', JGLS (2), 6 
(1912-13), pp. 244—303. 

37 iliustracija. Kalderašų palapinės Geret Leine, Vansdvorte, Londonas, 
1911 m. rugpjūtis. Fredo Shaw nuotrauka. 


Šiaurės ar Pietų Ameriką, o kiti galiausiai grįžo į Europos žemyną. 
Daugelyje Europos šalių romai tapo nauju ilgalaikiu čigonų kontingen- 
tu. Tie iš jų, kurie persikėlė per Atlantą, sudarė dar svarbesnę čigonų 
dalį, nes Šiaurės Amerikos kolonijiniais laikais vykę čigonų įskiepai, 
regis, pranyko bemaž nepalikę ženklesnių žymių. Čigonų judėjimo į 
JAV tempas atitiko visuotinės imigracijos eigą.* Masinė migracija iš 
Europos į Šiaurės Ameriką prasidėjo 1815 m. ir būtent šis antplūdis 
nulėmė dabartinę čigonų Jungtinėse Valstijose struktūrą. Iki pat devy- 
nioliktojo amžiaus vidurio beveik pusę imigrantų sudarė atvykėliai iš 
Britanijos salų, ir šeštajame šio amžiaus dešimtmetyje čigonų (save 
vadinusių „romničeliais“) iš Britanijos banga pasiekė maksimumą. Jie 
vyko po kelis, šeimomis, ir net per kulminacinį 1850-1862 m. laikotarpį 
šeimų buvo mažiau nei 400. Regis, naujaisiais namais jie daugiausia 


* Išsamios šio reiškinio analizės ieškokite M. T. Salo and S. Salo, “Gypsy immigration 
to the United States", in Papers from the Sixth and Seventh Annual Meetings, Gypsy 
Lore Society, North American Chapter (New York, 1986), pp. 85-96. 

39 iliustracija. Talaitha Cooper Peislio kaklaskare ir vąšeliu nerta či- 
gonų prijuoste kartu su savo dukra Polly, Eskotas, 1912 m. 
rugpjūtis. Fredo Shaw nuotrauka. 

rinkosi Ohajo, Pensilvanijos ir Virdžinijos valstijas, kur vertėsi įvairiais 
klajokliškais amatais: vyrai prekiavo arkliais, alavavo indus ir pynė krep- 
šius, o moterys būrė ateitį ir išnešiodavo lengvai gaminamas ar pigiai 
pirktas prekes; galiausiai arklių prekyba tapo akivaizdžiai svarbiausia 
vyrų veikla.* Dabartinės romničelių bendruomenės pamatai buvo pa- 
kloti jau devynioliktojo amžiaus aštuntajame dešimtmetyje, nors iki pat 
Pirmojo pasaulinio karo ją papildydavo atvykstantys nauji nariai. Jų 
palikuonys dar tebevadinami romničeliais, nes jie tebekalba savo tar- 
me ir laikosi atokiau nuo kitų čigonų grupių bei nečigonų. 
Devynioliktojo amžiaus devintajame dešimtmetyje suklestėjus Ame- 
rikos ekonomikai, radikaliai pasikeitė bendras imigracijos į Jungtines 
Valstijas vaizdas: pagrindiniais emigrantų šaltiniais tapo Pietų ir Rytų 
Europos šalys. Nuo tada ligi pat 1914 m. naujakuriai atvykdavo dau- 
giausia iš Austrijos- Vengrijos imperijos, Italijos, Graikijos, Rusijos, Ru- 
munijos ir Turkijos. Prie jų prisijungė kai kurie čigonų būriai. Regis, 
kad pirmieji buvo Austrijos-Vengrijos romai, kurie 1881 m. išsilaipino 
Niujorke. Po jų 1882 m. atvyko ludarai (rudariai), kurie tvirtino esą 
Bulgarijos ir Ispanijos piliečiai, bei Austrijos-Vengrijos muzikantų gru- 
pė 1883 m.; pastarieji tikriausiai buvo vieni iš pirmųjų vadinamųjų „veng- 
rų slovakų“ čigonų, kurių palikuonis Amerikos romai vadina bašal- 
džiais (Basaldė) arba „„muzikantais“. Kai kurie vyko per Kubą ar 
(nuo 1900 m.) per Kanadą, Meksiką ar Pietų Ameriką, kur įvažiavimo 
taisyklės buvo ne tokios griežtos. Ludarai buvo publikos linksmintojai, 
artistai ir gyvūnų dresuotojai, daugelis atvyko kartu su savo dresuoto- 
mis meškomis ir beždžionėmis; paprastai jie tvirtindavo turį Austrijos- 
Vengrijos ar Turkijos pilietybę. (Anuomet terminas “Turkija? turėjo pla- 
tesnę reikšmę, nes buvo vartojamas kalbant apie neseniai Osmanų 
imperijos prarastas valdas Europoje, tokias kaip Bosnija ir Hercegovi- 
na). Romai buvo linkę vežtis daugiau pinigų nei ludarai, bet abi grupės 
gerokai viršijo imigrantų vidurkį. Daugelis romų - dažnai sėdę į laivus 
Šiaurės jūros ar Anglijos uostuose - tvirtino turį Austrijos-Vengrijos 
pilietybę, kiek mažiau — Rusijos ir Serbijos pilietybes. Viena skaičiumi 
išsiskirianti Serbijos grupė savo gimimo ar paskutine gyvenamąja vieta 
vadino vietovę Mačvos srityje (į vakarus nuo Belgrado), tapdama ats- 


* Plg. M. T. Salo and S. Salo, *'The Romnichel economic and social organization in 
urban New England, 1850-1930", Urban Anthropologv, 11 (1982), pp. 273-313. 

kiros Mačvajų atšakos pradininkais. Čigonų imigracija iš Europos tie- 
siai į JAV iš esmės baigėsi 1914 m., prasidėjus Pirmajam pasauliniam 
karui ir vėliau sugriežtinus kontrolę, tik ne anksčiau kaip dvidešimtojo 
amžiaus aštuntame dešimtmetyje lovarai ir kiti vėl pradėjo atvykti iš 
Rytų Europos komunistinių šalių. 

Apskritai čigonai aktyviai dalyvavo daug platesniuose pokyčiuose. 
Prie paspartėjusio imigracijos tempo devynioliktojo amžiaus antroje pu- 
sėje prisidėjo keli visuotiniai faktoriai, tokie, kaip ekonominės Vakarų 
Europos ir Jungtinių Valstijų galimybės, pagerėjęs susisiekimas gele- 
žinkeliais bei greitesnės ir pigesnės kelionės jūra. Pažvelgus į tai, kas 
dėjosi Šiaurės Amerikoje, glaudi paralelė su bendros imigracijos kryp- 
timis — juk romničeliai atvyko per imigracijos iš Britanijos kulminaciją, 
o romai ir ludarai kartu su didžiąja Rytų Europos emigrantų banga — 
leidžia manyti, kad net jei ir buvo vien čigonams būdingų imigracijos 
priežasčių, jų vaidmuo nebuvo lemiamas apsisprendimo išvykti veiks- 
nys. Tačiau skirtingos čigonų grupės labai skyrėsi tarpusavyje pasi- 
rengimu plaukti į Jungtines Valstijas. Romničeliai, romai ir ludarai ne- 
buvo vieninteliai čigonai, atvykę į šalį, bet kitoms grupėms atstovavo 
pavieniai asmenys, ir Jungtinėse Valstijose susiklostęs čigonų kontin- 
gentas sudėtimi toli gražu nebuvo būdingas netgi tiems Europos regio- 
nams, iš kurių buvo kilę emigrantai. 

Pradinis pakilimas dažnai siejamas su čigonų vergijos Valakijoje ir 
Moldavijoje pabaiga, bet tai nepaaiškina akivaizdžios migracijos chro- 
nologijos ir jos modelio bei romų socialinės struktūros, o tuo tarpu anks- 
čiau užfiksuoti duomenys apie atskirų romų, ursarių ir rudarių šeimų 
kelią į vakarus liudija apie ilgą viešnagę kitose nei Moldavija ir Valakija 
šalyse ir nepagrindžia minties apie didelį išvykstančiųjų iš Rumunijos 
srautą devynioliktojo amžiaus šeštame dešimtmetyje.* 

Šios abejonės sustiprėja, nagrinėjant pirmą kartą užrašytas jų tar- 
mes. Rumunų kalbos įtaka neginčijama, bet ir vengrų kalba paliko dau- 
giau ar mažiau žymių. Kalderašų kalboje jų gerokai mažiau nei lovarų, 
kurie, perėmę daug vengriškų žodžių, net ėmė laikytis vengrų kalbos 
kirčiavimo sistemos, o čurarų tarmė pasirinko tarpinį variantą. Tokie 
nerumuniški proveržiai liudija apie gana ilgai trukusią kitų kalbų įtaką 
romams po to, kai jie pasitraukė iš rumuniškai kalbančių teritorijų arba 


* Plg. A. M. Fraser, “The Rom migrations', JGLS (5), 2 (1992), pp. 135—45. 

tuomet, kai jie buvo jos veikiami. Panašios problemos iškyla su ramu- 
nakalbėmis ir romani kalbą pamiršusiomis čigonų grupėmis už Rumu- 
nijos sienų. Antroje devynioliktojo amžiaus pusėję iškilę rudariai varto- 
jo rumunų kalbą su nemaža serbų-kroatų leksikos priemaiša, o bojašai, 
nūnai dar pasitaikantys Pietų Vengrijos srityje aplink Pečą, vartoja 
senovinę rumunų kalbos tarmę, panašią į tą, kuria žmonės prieš kelis 
šimtmečius kalbėjo Banate, etniškai mišriame regione prie Vakarų 
Valakijos pasienio (vėliau padalytame Vengrijai, Rumunijai ir Jugos- 
lavijai).* 

Turint omenyje tokią kalbos raidą, iš pradžių reikia pažvelgti anapus 
Valakijos ir Moldavijos. Rumunų kalba buvo paplitusi gerokai toliau už 
šių dviejų kunigaikštysčių sienų. Ją vartojo Banate, Serbijos šiaurės 
rytuose, Vakarų Besarabijoje ir didesnėje Transilvanijos dalyje, ypač 
kaimo vietovėse į šiaurę nuo Valakijos. Vadinasi, lengviau manyti, kad 
romų dauguma buvo ilgam įsikūrusi šiuose regionuose (galbūt kai ku- 
rie iš jų nunešti nuolatinės pabėgėlių iš Valakijos ir Moldavijos srovelės 
priespaudos metais), nei tvirtinti, kad juos sudarė paleistiniai vergai, 
atplūdę iš Dunojaus kunigaikštysčių, baimindamiesi senosios tvarkos 
atkūrimo. 


Išsaugojimas ir kaita 


Sunku atsispirti pagundai manyti, kad plačiai pasklidę vlakų romai, ku- 
rie daug kuo atrodo egzotiškesni už seniau įsikūrusius čigonus, yra 
patikimiausi senovės tradicijų puoselėtojai. (Žinoma, patys romai tvir- 
tins, kad taip ir yra, nes jie laikosi daugumai kitų čigonų grupių būdingo 
įsitikinimo, jog būtent jie yra „tikrieji“ čigonai.) Tačiau visada sunku 
spręsti, kiek savitas yra čigonų kultūrinis paveldas. Pavyzdžiui, susidū- 
rę su nečigonų bendruomenės kultūra, savo tautosakoje jie paprastai 
pritaikydavo iš jos pasiskolintas ypatybes ir įtraukdavo jas į savo dai- 
nas ir pasakas; ilgainiui tos bendruomenės paveldas galbūt nueidavo 
užmarštin, o čigonai išsaugodavo tai, ką buvo anksčiau pasiskolinę. 
Analizuojant romani kalbą, lingvistiškai yra įmanoma išskirti persų, ar- 


* G. Papp, A beds cigūnyok romūn nyelvjūrūsa: Beūs-magyar szotūr [*' Rumuniška 
Bojašo čigonų tarmė: bojašų-vengrų kalbų žodynas'] (Pėcs, 1982). 

mėnų, graikų ir kitų kalbų skolinius ir sluoksnis po sluoksnio juos „lup- 
ti“, kol pasimatys pirminis branduolys. Kalbant apie čigonų kultūrinę 
tradiciją ir vertybių sistemą, tokio požiūrio laikytis gerokai sunkiau. Tai 
galioja tiek romais pasivadinusioms, tiek ir kitoms grupėms. 

Bet kuri čigonų visuomenė yra grindžiama sudėtingu šeimos ryšių 
modeliu. Galbūt romų socialinės institucijos, būdamos palyginti forma- 
lios ir viešos bendruomenės viduje, stebėtojui prieinamesnės nei kitų 
grupių ir todėl suteikia daugiau tikėjimo, kad yra normos.* Tiesą pasa- 
kius, apibendrinti remiantis romais labai rizikinga. Pirmiausia jie pasi- 
skirstę į gentis, — itin minėtini kalderašai, mačvajai, lovarai ir čurarai, — 
kurias kalderašai paprastai vadina "nacija" (nafia), o lovarai - "rase" 
(rasa). Abu žodžiai - kaip ir romų struktūrinės terminologijos daugu- 
ma — yra rumunų kalbos skoliniai. Šios gentys skiriasi tarme, papro- 
čiais ir išvaizda, bet pripažįsta viena kitos teisę vadintis romais ir gali 
tuoktis tarpusavyje. Kiekviena gentis toliau dalijasi į vifi (Žodžio vira, 
verčiamo kaip klanas", daugiskaita, bet lovarai vartoja kitą žodį fėrha, 
pažodžiui “palapinė'). Vifa iš esmės yra atpažinimo vienetas ir turi ro- 
manų savivardį, dažnai kilusį nuo kažkurio protėvio (pvz., Frankulešti 
yra kilę nuo Frinkulo Mikhailovichiaus), o kartais nuo gyvūno ar skinia- 
mojo požymio. Tokie vardai turi didžiausią funkcinę reikšmę, kuomet 
du romai susitinka pirmą kartą ir bando nustatyti vienas kito vietą sis- 
temoje. Galbūt vienos vifos nariai niekada ir niekaip nesuartės ar ne- 
egzistuos kaip grupė, o funkcionali dar smulkesnė padala bus familia, 
arba išplėstinė šeima, apimanti vedusius sūnus ir jų žmonas, vaikus ir 
vaikaičius, o atskiras namų ūkis arba šeimos namiškiai (galbūt apiman- 
tys tris kartas) yra Žinomi kaip era. Kitaip negu familia, kumpania 
(“kompanija') — nebūtinai giminaičių grupė, nes ją gali sudaryti kelių 
genčių, klanų ar išplėstinių šeimų žmonės. Tai yra ekonominės būtiny- 
bės sąlygota darbinė sąjunga kontroliuoti tam tikrą sritį, kur pajamos 


* Išsamų romų socialinės struktūros aprašymą pateikia P. Williams knygoje 
Mariage tsigane (Panis, 1984), kurioje jis apskntai ištyrė romų, o ypač Paryžiaus 
kalderašų gyvenimą. Romai, ypač kalderašai ir mačvajai, užima svarbią vietą 
tarp Šiaurės Amerikos čigonų, ir Šiaurės Amerikos mokslininkų darbų apie 
Juos nuolat daugėja, pvz., W. Cohn, The Gypsies (Reading, MA, 1973); R. C. Gropper, 
Gypsies in the City (Princeton, NJ, 1975); A. Sutherland, Gypsies, the Hidden Ameri- 
cans (London, 1975) ir M. T. and S. Salo, The Kalderas in Eastern Canada (Ottawa, 
1977). 

pasidalijamos po lygiai. Kelis namų ūkius vienijančią kumpania dažnai 
valdo rom baro ("šeimininkas"), kuris jai vadovauja 1r palaiko ryšius su 
gadzė (ar gazė, kaip taria romai). Kumpdnia taip pat yra pagrindinis 
politinis vienetas, kurio nariai gali spręsti daugiau viešais nei šeimyni- 
niais laikomus moralinius, socialinius, politinius ir ekonominius klausi- 
mus. Tuo tikslu jie gali stengtis sutvarkyti reikalą divūno ("diskusijos") 
tvarka arba, jei jis pakankamai svarbus, sušaukti kris romani (“romų 
teismą") jį nagrinėti. Kris yra oficialus, iš skirtingų viži narių vyrų su- 
darytas teismas, kuriame yra vyresniųjų taryba ir vienas arba keli tei- 
sėjai — visi vyrai. Moterys retai kalba krise, bet gali kalbėti, jei tiesio- 
giai dalyvauja konflikte. Teismo sprendimas ieškovus įpareigoja, tad 
savo likimą jie turi atiduoti į jo rankas. Teismo procesas gali užsitęsti ir 
pareikalauti daug jėgų; tarp lovarų kalderašai garsėja kaip mėgėjai by- 
linėtis krisuose. 

Tos pačios vifa nariai yra giminaičiai, ir prireikus iš jų galima tikėtis 
pagalbos ir apsaugos. Vifi turi ir svarbią ritualinę reikšmę: pavyzdžiui, 
kiekvienas privalo laikytis išskirtinės pareigos dalyvauti vifa narių lai- 
dotuvėse ir pomdnose (šermenyse). Vadinasi, giminystė, kurią dažnai 
sustiprina vedybinės sąjungos, yra galinga jėga remti vienas kitą ir ben- 
dradarbiauti. Romai, regis, vis labiau skatina giminaičių santuoką (nors 
pirmos eilės pusbroliai ir pusseserės iš esmės laikomi per daug artimi, 
kad galėtų tuoktis), teikdami pirmenybę sutuoktiniui iš tos pačios arba, 
jei nepavyksta, iš motinos ar senelės vira. Bet santuoka taip pat gali 
būti naujas būdas sukurti abipusius įsipareigojimus su kumpania, ku- 
roje šeima dar neturi giminystės ryšių. 

Apvesdinti sūnų — svarbi tėvo pareiga, ją jis atlieka kartu su nužiū- 
rėtos nuotakos tėvu ir kitais vi;a vyrais. Derybos dėl sužadėtuvių gali 
tęstis ilgai, nes tai visuotinis reikalas, kuriame dalyvauja kiti romai: jų 
visuomenės egzistavimas pastatytas ant kortos, taigi jie siekia darnaus 
abipusio sutarimo. Teoriškai pati pora nedalyvauja, bet praktiškai ji gali 
daryti įtaką tėvų pasirinkimui ir turi teisę nesutikti tuoktis. Po vedybų 
sutuoktiniai paprastai gyvena pas vyro tėvus. Tuomet marčiai tenka 
nelengvas vaidmuo: ji turi rūpintis uošviais, atlikti namų ruošos darbus 
ir gimdyti palikuonis. 

Vienas gyvybiškai svarbus sumetimas yra paprastai merginos tėvo 
prašoma išpirkos suma: paprastai ji būna gana didelė, lyginant su dau- 

gelio romų mokumo galimybėmis. Ten, kur šis paprotys išliko (pavyz- 
džiui, jis išnyko tarp Lenkijos kalderašų ir lovarų mūsų amžiaus šeš- 
tajame dešimtmetyje), nuotakos išpirkos kaina turi nemažą socialinį 
poveikį. Sumokamų aukso monetų skaičius yra gana pastovus, bet gali 
svyruoti priklausomai nuo abiejų tėvų ir šeimų padėties, taip pat mergi- 
nos reputacijos (elgesio, biografijos ir gebėjimo uždirbti). Išimtiniais 
atvejais, kuomet vyras apsigyvena su žmonos giminėmis (galbūt todėl, 
kad jo tėvai nepritaria vedyboms arba jis yra našlaitis), iš jo nereika- 
laujama išpirkos. Tai nėra prekybinis sandoris, nes pinigai nėra išlei- 
džiami kaip kitos pajamos. Tokį susitarimą galima laikyti savitarpišku- 
mo ir negalėjimo atsilyginti nuotakos šeimai tuo pačiu (išleisti savo 
dukrą už jų šeimos nario) pripažinimu. Kartais abi šeimos iš tiesų susi- 
taria dėl lygiaverčių mainų moterimis (paprastai apsikeičiant seseri- 
mis), ir tuomet sudaryti sandorį tarp giminaičių daug lengviau, bet tokie 
mainai sukelia sunkumų, vienai iš santuokų suirus. Pati nuotakos išpir- 
ka gali būti problemiška, tad kita priežastis, skatinanti imti giminingos 
šeimos nuotaką, yra mažesnė priekabiavimo rizika (pavyzdžiui, tėvas 
gali atgal išsivežti dukrą, negrąžinęs jam sumokėtos išpirkos — ne tiek 
todėl, kad pagrįstai apgintų ją nuo blogo elgesio, tą padaryti tėvas turi 
teisę, o kad pasipelnytų). Skyrybos ir svetimavimas taip pat sukelia 
sunkumų. Tokioms problemoms spręsti gali prireikti kriso: tuomet abi 
besibylinėjančios šalys išdėsto savo skundus, o teismas visam laikui 
nusprendžia grąžintinos išpirkos dydį. 

Romams būdingi ne vien tik šie socialinių institucijų požymiai: kar- 
tais juos galima laikyti kelias kartas trukusios raidos rezultatu, todėl 
yra neįmanoma romų patirtį apibendrinti kaip visos čigonų visuome- 
nės. Pavyzdžiui, tarp 1911 m. į Liverpulį atvykusių varkalių buvo tiek 
pat įprasta, kad po vedybų vyras gyventų išplėstinėje nuotakos šeimo- 
Je, kiek ir atvirkščiai.* Net devynioliktojo amžiaus Transilvanijoje, kur 
galima tikėtis gana tikslių sutapimų, klajokliai čigonai, kaip tvirtina žy- 
miausias to meto tyrinėtojas, laikėsi taisyklės, kad po vedybų vyras turi 
palikti savo klaną ir prisijungti prie žmonos klano.** Regis, kad pa- 
našių taisyklių laikėsi ir kitų kraštų (tarp jų ir Anglijos) čigonai. O pa- 


* Winstedt, 'The Gypsy Coppersmiths' invasion of 1911-1913", pp. 260-2. 
** H. von Wlislocki, Fom wandernden Zigeunervolke (Hamburg, 1890), pp. 61-8. 
(Tačiau šią knygą reikėtų vertinti atsargiai.) 

pročio reikalauti nuotakos išpirkos laikėsi ne visi čigonai. Daugeliui 
santuokos paprotys yra ar buvo tam tikras slaptas pabėgimas su myli- 
mąja, o romams toks pabėgimas reikštų tėvų autoriteto atsižadėjimą ir, 
nors dabar ir tarp jų dažniau pasitaiko, yra laikomas skandalu. Pa- 
našiai ir su k7is0 institucija, kuri turėjo savo atitikmenis tarp Vokietijos 
1r Austrijos sintų, tačiau nežinoma daugeliui čigonų, neturinčių oficia- 
lios ar neoficialios centrinės valdžios iškilusiems ginčams spręsti. Tuo- 
met asmeninis kerštas gali tapti principu kodeksui pažeisti, o nesantai- 
ka grindžiamą teisingumo sistemą galima rasti tokiose skirtingose ša- 
lyse kaip Anglija ir Suomija. Pastarojoje kruviną nesantaiką lydi svarbi 
aplinkybė - įtvirtintas smurto vengimas: šeimai pripažinus, jog nusikal- 
to, ji savanoriškai išsikelia kitur ir toliau vengia asmenų, kuriems nusi- 
kalto, o kiti čigonai bando užtikrinti, kad besivaidijančių šeimų nariai 
nesusidurtų vieni su kitais.* 

Tokie ryškūs skirtumai kelia klausimą, į kurį dar neatsakyta: ar nuo- 
takos išpirkos paprotys (kuris turi atitikmenų Indijos gentyse) yra kitų 
čigonų apleistas, ar jis paplito tarp romų (ir kitų kaimyninių čigonų gru- 
pių), jiems ilgai sustojus Balkanuose. Nagrinėjant kziso instituciją, pa- 
vyzdžiui, nėra sunku nustatyti galimas įtakas. Feodalinėje Pietryčių Eu- 
ropos santvarkoje prieš turkų užkariavimus ir po jų gyventojai papras- 
tai priklausė nuo savo vadų, kurie buvo kaimų vyresnieji, garbingiausi 
vietos bendruomenės nariai ir jos išplėstinių šeimų galvos, savo gyven- 
vietėse padėdavę surinkti mokesčius ir sudaryti pardavimo ar pirkimo 
sandorius. Laikydamiesi vietos paprotinės teisės, jie taip pat spręsda- 
vo smulkius ginčus. Ar tai nusveria paraleles su indiškosiomis genties 
tarybomis, kurioms vadovauja įtakingas senolis, kur visus ginčus spren- 
džia trečiųjų teismas, o jungtinio posėdžio nuosprendis yra galutinis? 
Kad ir kokią motyvaciją pasirinktum, nėra lengva sutaikyti įmantrias 
lig šiol nagrinėtas institucijas su mintimi, kad romai kilo iš Moldavijos- 
Valakijos, kur šimtmečiais su jais buvo elgiamasi kaip su kilnojamuoju 
turtu, o vergvaldžiai bemaž nepaisė jų vedybinių ir šeimyninių saitų. 

Taigi, jei Čigonų papročiai taip paįvairėjo, ar šioje tyrimų srityje išvis 
egzistuoja kas nors universalaus ar absoliutaus? Atmetus plačiai papli- 
tusius, bet Europos tautosakoje atsispindinčius papročius, mums lieka 
galbūt dvi grynai čigoniškos ir tikriausiai prieš jų atvykimą į Europą 


* M. Gronfors, Blood Feuding among Finnish Gypsies (Helsinki, 1977). 

gyvavusios ypatybės. Viena iš jų — laidotuvių apeigas persmelkianti 
persekiojančios ar besivaidenančios atsiskyrusios mirusiojo vėlės bai- 
mė. Tačiau ji nesukliudė įvairiems apeigų skirtumams atsirasti, nes jų 
atsiradimą galima dažnai sieti su kitų tautų papročių paisymu ar perė- 
mimu (kaip atsitiko su žodžiu mulo, reiškiančių “šmėklą' ir ' numirėlį", 
kurį daugelyje pietryčių Europos sričių imta sieti su vampyrais). Vie- 
nas paprotys, kurio skirtingose šalyse (bet ne visur) laikėsi čigonų gru- 
pės, buvo velionio nuosavybės sunaikinimas. Anglijoje per „,furgonme- 
tį“ buvo įprasta po laidotuvių sudeginti numirėlio furgoną kartu su jo 
turtu ir sudaužyti visus jo indus.* Nūnai, kai automobiliai ir autofurgo- 
nai beveik išstūmė arklį ir furgoną, čigonai išardo priekabą ar būtiniau- 
siu atveju tyliai parduoda jį kokiam nors gadžzo. 

Dar labiau paplitusi yra baimė susitepti ir iš jos kylantys tabu. Tik 
palyginti neseniai tyrinėtojai pripažino tikrąją čigonų tyrumo kodekso 
reikšmę; jų įtikėjimą suteršimu dabar galima laikyti jų kultūrų šerdimi, 
išreiškiančia ir sutvirtinančia etnines ribas bei nubrėžiančia fundamen- 
talų skirtumą tarp čigonų ir gadzžo.** Esminė suteršimo samprata, pri- 
klausomai nuo tarmės, turi kelis pavadinimus romani kalboje. Pietryčių 
Europoje romai ir daugelis kitų čigonų vartoja graikų kalbos skolinį 
marimė ( nešvarus'); moxado yra Anglijos 1r Velso romani žodis, o 
magerdo - Lenkijos; abu žodžiai reiškia 'suteptas' (sanksrito kalba 
mraks = 'sutepti'); prastlo ( išniekintas') ar palečido ( atskirtas") 
yra sinti žodžiai. Terminologija nesutampa, bet, nepaisant atskirų deta- 


* Plg. T. W. Thompson, 'English Gypsy death and burial customs", JGLS (3), 3 (1924), 
pp. 5-38 ir 60-93; ir J. Okely, The Traveller-Gypsies (Cambndge, 1983), ch. 12. 

** Liudijimus apie nešvarumo tabu publikavo E. O. Winstedt, 'Coppersmith Gypsy 
notes', JGLS (2), 8 (1914-1915), pp. 246—66 ir T. W. Thompson, 'The uncleanness 
of women among English Gypsies', JGLS (3), 1 (1922), pp. 15—43 ir 8 (1929), 
pp. 33—9. Atitinkamus įpročius Lenkijoje išanalizavo J. Ficowski straipsnyje 'Sup- 
plementary notes on the mageripen code among Polish Gypsies', JGLS (3), 30 
(1951), pp. 123—32. Naujausių šios srities tyrimų sąvadas prasidėjo su C. Miller, 
“Mačwaya Gypsy Marimė' (Menų magistro disertacija, Seattle, 1968), o paskui 
apėmė C. Miller, 'American Rom and the ideology of defilement' ir A. Rao, 'Some 
Manuš conceptions and attitudes' knygoje Gypsies, Tinkers and Other Travellers, 
ed. F. Rehfisch (London, 1975), pp. 41-54 ir pp. 139-67; C. Silverman, 'Pollution 
and power: Gypsy women in America" knygoje The American Kalderaš, ed. M. T. Salo 
(Hackettstown, NJ, 1981), pp. 55-70; Okely, The Traveller-Gypsies; ir I.-M. Ka- 
minski, 'The dilemma of power: internal and external leadership. The Gypsy-Roma 
of Poland' knygoje The Other Nomads, ed. A. Rao (Cologne, 1987), pp. 323-56. 

40 iliustracija. Harrietos Bowers furgono sudeginimas Garsingtono šali- 
kelėje, Oksfordas, 1953 m. Keystone/Hulton-Deutsch Pic- 
ture Company. 

lių ir apeigų skirtumo, pats kodeksas yra labai nuoseklus. Kur jo gniež- 
tai laikomasi, tabu sistema sąlygoja visus vyrų ir moterų bei čigonų ir 
gadžo santykius. Čigono pripažinimas nešvariu yra didžiausia gėda, 
kokią jis gali patirti drauge su savo šeimyna. Jam tai yra socialinė 
mirtis, nes jo būklė gali persiduoti: jis sutepa viską, ką užsivelka, palie- 
čia ar naudoja. Žmonėms, kuriems bendruomenės gyvenimas svar- 
biausias, o vedybos, krikštynos, vakarėliai, puotos ir laidotuvės yra dažni 
visuomenės įvykiai, toks nuosprendis yra baimę kelianti ir labai veiks- 
minga bausmė. Vienintelis būdas panaikinti marimė padėtį romams 
yra sušaukti krisą. 

Tabu yra taikomas asmenims, daiktams, kūno dalims, maisto pro- 
duktams ir pokalbio temoms (čigonai patiria sunkumų mokyklose per 
lytinio švietimo pamokas), bet jų didžiausias rūpestis susijęs su moters 
nešvarumu ir galima grėsme jos ritualiniam tyrumui. Apatinė kūno da- 
lis, ypač moters, laikoma marimė, ir gali būti sutepti visi su ja susiję 
dalykai - lyties organai, kūno funkcijos, apatinę kūno dalį liečiantys 
drabužiai ir užuominos apie lytį bei nėštumą. Reikalaujama laikytis griež- 
tų apsiplovimo taisyklių, pavyzdžiui, apatinei kūno daliai naudojamas 
atskiras dubuo, rankšluostis ir muilas. Švara spindinti virtuvės kriauklė 
vis tiek gali būti laikoma marimė: indą, kuriame skalbiami drabužiai, 
draudžiama naudoti veido rankšluosčiams, staltiesėms, virtuvės rakan- 
dams ar indams plauti, o moters drabužius būtina skalbti atskirai nuo 
kitų. Ji yra nešvaresnė, todėl jai privalu laikytis griežtesnių apribojimo 
1r 1z0liavimo taisyklių per aktyviausius lytinius ciklus - lytinį subrendi- 
mą, mėnesines, nėštumą ir iškart po gimdymo. Tuomet reikia itin ati- 
džiai sekti, ką ji liečia: griežtoje šeimoje ji negali gaminti valgio ar pa- 
tiekti jo vyrams. Tačiau prieš lytinę brandą ar po menopauzės draudi- 
mų mažiau: mažos mergaitės gali rodyti kojas nešiodamos trumpus 
sijonus, 0 vyresnio amžiaus moterys gali laisviau bendrauti su vyrais. 
Per kiekvieną viešą šventę abi lytys laikosi atskirai, ir moterys visur 
lieka vyrų šešėlyje. Nors moteris neturi prestižo ir iš jos tikimasi kuk- 
lumo ir nuolankumo vyrams, kodeksas numato, kad savo atsargoje ji 
turi vieną veiksmingą ginklą: gali viešai sutepti vyrą jos apatinę kūno 
dalį liečiančiu drabužiu, pavyzdžiui, sijonu, ir tokia sutepimo grėsmė 
yra baisi. 

Marimė nuostatos reguliuoja visą gyvenimą, o šiuolaikinėmis gyve- 

nimo sąlygomis tiksliai jų laikytis yra sunku. Bendra mulo ir nešvaru- 
mo baimė dar labiau apsunkina, tarkim, keliaujančio ir namuose apsi- 
stojančio romo užduotį ieškant nuomojamo buto: visos anksčiau gadzo 
ar nežinia kieno užimtos patalpos yra tikras minų laukas. Tik būstą 
perėmus iš kito romo, būtinybė griebtis nuodugnaus valymo procedūrų 
saugumo vardan smarkiai sumažėja. Aišku, gadžzė yra nešvarūs, nes 
neišmano taisyklių sistemos ir neturi gėdos tikrąja to žodžio prasme: jie 
atsiduria anapus socialinių sienų, 0 jų gyvenamosios vietos ir paruoštas 
maistas kelia nuolatinį pavojų susitepti. Taigi kodeksas izoliuoja jo be- 
silaikančius čigonus nuo bet kokių intensyvių, artimų ryšių su gadzė, o 
jo buvimas leidžia dar geriau suprasti tokį akivaizdų čigonų istorijoje 
rūpestį vengti bet kokio juos saistančio darbo. 


6 


Kelias į Averną 


Nauja migracijos banga pagilino neigiamas Vakarų Europos vyriausy- 
bių nuostatas čigonų atžvilgiu, o kai kuriais atvejais atgaivino užslėptus 
ketinimus. Prasidėjus dvidešimtajam amžiui šios nuostatos greitai įsi- 
galėjo ir tapo kaip niekada nuožmios, — nacių valdymo metais mirties 
stovyklų vartai pakeitė antikos Averną, angą į pragarą. Kadangi vyk- 
dant represijų politiką reikėjo intelektualų paramos, ją be vargo buvo 
galima rasti kai kuriose teorijose, sukurtose devynioliktojo amžiaus pa- 
baigoje— biologinio determinizmo 1r liguistų idėjų apie rasės ir rūšies 
grynumą vešėjimo laikotarpiu. Prancūzų grafo Gobineau Essai sur 
Vinėgalitė des races humaines [Esė apie Žmonių rasių nelygybę) 
(1853-1855) ženkliai paveikė Europos (ypač Vokietijos) filosofinę ir 
politinę mintį. Šiame kūrinyje jis teigė, kad rasė — tai istorinę raidą 
lemiantis faktorius: rasės buvo skirstomos į „aukštesnes“ ir ,,žemes- 
nes“, o garbingiausia vieta teko „arijų rasei“ (taip ne visai tiksliai buvo 
vadinamos tautos, kalbančios indoeuropiečių kalbomis), ypač Šiaurės 
Europos gyventojams. Gobineau buvo įsitikinęs hibridų nevisavertiš- 
kumu, o mišrias santuokas laikė neišvengiamai pražūtingomis. Jo idė- 
jas toliau plėtojo Wagneno žentas, anglas Houstonas Stewartas Cham- 
berlainas, kuris savo pagrindiniame veikale Die Grundlagen des neun- 
zehnten Jahrhunderts (,„Devynioliktojo amžiaus pamatai“, 1899) iš- 
liaupsino istorinį teutonų vaidmenį. Tereikėjo tik vieno žingsnelio šios 
minties linkme, kad būtų padaryta išvada, jog tokie žmonės kaip čigo- 
nai nebegali atsikratyti rasinės kilmės pančių. Šis žingsnelis buvo ženg- 
tas, kai biologinės doktrinos, paskatintos Cesare's Lombroso veikalo 

L'uomo delinguente („„Nusikalstantis žmogus“, 1876), pabrėžusio ata- 
vistinę nusikaltimo prigimtį, apvertė aukštyn kojomis kriminologijos 
mokslą. Lombroso, apžvelgdamas žemesniųjų tautų ydingumą, apie 
čigonus negalėjo pasakyti nieko gero ir patvirtino nuomonę, kurios lai- 
kėsi kai kurie nusikaltimų prevencijos specialistai. Pasak jų, čigonai 
buvo pasipūtę, begėdiški, neapdairūs, nesumanūs, triukšmingi, tūžmin- 
gi, pasileidę, mėgstantys valgyti dvėselieną ir įtariami kanibalizmu. Ne- 
noromis pripažindamas Vengrijos čigonų muzikinius gabumus, jis pa- 
reiškė, jog tai yra tiesiog „dar vienas įrodymas, kad talentai, susimaišę 
su atavizmu, būdingi nusikaltėliams.“ Dar radikalesnis judėjimas, pra- 
mintas „Socialiniu darvinizmu“, ypač įsigalėjęs po 1890 metų, skelbė, 
kad biologinis faktorius yra visų gyvenimo sferų absoliutas: moderni 
valstybė, užuot gynusi silpnuosius, turėtų rūpintis, kaip skatinti biologiš- 
kai vertingus elementus; individo socialinis naudingumas arba biologi- 
nis pajėgumas tapo jo ar jos socialinės vertės matu. 


„Kova su įgrisusiais čigonais“ 


Nors atgijusioje migracijoje iš rytų į vakarus ir nedalyvavo begalė či- 
gonų, jie krito į akis. Dėl savo keistos aprangos ir vardų atvykėliai 
nesunkiai patraukdavo valdžios atstovų dėmesį. Iš pradžių, siekiant jų 
atsikratyti, buvo stiprinamos jau esamos priemonės. Retkarčiais jie iš- 
provokuodavo jau nebetaikomų agresijos mechanizmų atgaivinimą. Ge- 
ras pavyzdys - Nyderlandai.* Atrodo, kad po tariamos heidenjach- 
ten sėkmės aštuonioliktajame amžiuje (žr. 149 psl.) vietos valdžios or- 
ganai užmiršo čigonus kaip kategoriją, kuriai yra būtinas išskirtinis trak- 
tavimas: nuo 1799 iki 1868 metų jokie valdžios dokumentai nemini Hei- 
dens ir Egyptenaars, nepaisant visų požymių, kad Žmonės, panašūs į 
Vokietijos sintus, bent kurį laiką anuomet klajojo po Nyderlandus, dau- 
giausia kaip linksmintojai (muzikantai, lėlininkai ir t.t.). 1868 metais, 
kai šalyje padaugėjo varkalių iš Vengrijos ir meškų dresuotojų iš Bos- 
nijos, miopijos simptomai išnyko. Nors ir apdriskę, čigonai turėjo pa- 
kankamai pinigų 1r galiojančius kelionės dokumentus (pagrindiniai du 
taisyklių, taikomų svetimšaliams, kriterijai), tačiau centrinės valdžios 


* Žr. L. Lucassen, En men noemde hen Zigeuners '(Amsterdam/The Hague, 1990). 

pareigūnai vis labiau nerimavo ir, pritaikę jiems iš vokiečių kalbos pasi- 
skolintą pavadinimą, suskato raginti vietos valdžios organus nepriimti 
Zigeuners ir neteikti jokių lengvatų jiems pasilikus. Sinti atmainos či- 
gonai pajuto, kad naujos nuostatos užkliudė ir juos. Viena tokio olandų 
kietaširdiškumo priežasčių buvo ta, kad atėjus laikui pravažiuojantiems 
čigonams iškeliauti kaimyninės šalys juos labai nenoriai įsileisdavo. Ma- 
da taikyti griežtas priemones plito tarsi užkratas, ypač Vokietijos pa- 
sienyje. 

Vokiečių valstybėlės niekada nepasitikėjo klajojančiais čigonais. De- 
vynioliktojo amžiaus viduryje jų pagrindiniu rūpesčiu tapo imigrantai. 
Pavyzdžiui, Didžioji Badeno Kunigaikštystė 1855 metų dekretu per- 
spėjo, kad „pastaruoju metu čigonai, ypač 1š Elzaso, vėl dažniau at- 
vyksta ir bastosi kartu su šeimomis, apsimetę prekeiviais, bet daugiau- 
sia turėdami kėslų elgetauti ar kitų neteisėtų užmačių“. Net susikūrus 
naujajai Vokietijos imperijai ir aneksavus Elzasą ir Lotaringiją 1871 
metais, Reichą sudariusios žemės (Lander) nepanaikino vidaus sienų 
kontrolės punktų: kiekviena žemė buvo atsakinga už teisėtvarkos pa- 
laikymą ir politikos čigonų atžvilgiu planavimą bei vykdymą. 1886 me- 
tais imperijos kancleris Bismarckas atkreipė Lando vyriausybių dė- 
mesį į itin pagausėjusius „nusiskundimus dėl čigonų gaujų, besibastan- 
čių po Reichą, padarytos žalos ir padažnėjusio jų kabinėjimosi prie gy- 
ventojų“. Jis pabrėžė, kad sprendžiant šią problemą būtina atsižvelgti į 
esminį skirtumą tarp užsienio čigonų ir čigonų, turinčių Vokietijos pilie- 
tybę;* tačiau didesni Lūnder jau anksčiau buvo priartėję prie šio po- 
žiūrio. Bismarcko raginimų įkvėptų dekretų sraute išryškėjo dvi tipiš- 
kos jo nurodytos politikos kryptys — neįsileisti čigonų iš užsienio arba jų 
atsikratyti; vietos klajojančius čigonus paversti sėsliais. Tačiau oficia- 
liuose dokumentuose čigonai nebuvo išskirti jokia griežtai rasine pras- 
me, nes, siekiant išvengti apibrėžimo keblumų, dažnai buvo vartojamos 
tokios frazės kaip „Čigonai ir asmenys, keliaujantys kaip čigonai“. Nau- 
Jojo Reicho gyvavimo pradžioje susirūpinimas dėl užsienio čigonų iški- 
lo į pirmą vietą, ir kai 1889 metais imperijos kanceliarija pareikalavo 


* R. Hehemann, Die 'Bekūmpfung des Zigeunerunwesens 'im Wilhelminischen Deut- 
schland und in der Weimarer Republik 1871-1933 (Frankfurt am Main, 1987), 
pp. 246—250. (Tai pats išsamiausias darbas apie čigonų ir gadžo santykius Vokietijoje 
nurodytu laikotarpiu.) 

ataskaitų apie pažangą, paaiškėjo, kad daugiausia laimėjimų pasiekta 
būtent šioje srityje. 

Atrodo, kad Vokietijai nebuvo sunku susitarti su kaimyninėmis vals- 
tybėmis dėl bendradarbiavimo atbaidant čigonus. Direktyvoje 
Bekūmpfung des Zigeunerunwesens („Kova su įgrisusiais čigonais“), 
kurią 1906 metais išleido Prūsijos vidaus reikalų ministras, buvo pa- 
teiktas net devynių dvišalių sutarčių sąrašas: su Austrija- Vengrija, Bel- 
gija, Danija, Prancūzija, Italija, Liuksemburgu, Nyderlandais, Rusija ir 
Šveicarija. Tuo metu Prūsija vis daugiau dėmesio skyrė vietos čigo- 
nams, kurie atkakliai laikėsi nomadiško gyvenimo būdo, ir taikė jiems 
įvairias Bismarcko sumanytas priemones. Jų esmę sudarė leidimas 
verstis klajokline prekyba, kurį norint gauti tekdavo susidurti su begale 
smulkmeniškai taikomų biurokratinių reikalavimų, kaip antai pristatyti 
pažymas apie nuolatinę gyvenamąją vietą, teistumo nebuvimą, pakan- 
kamą vaikų išmokslinimą, taip pat pateikti deramas ataskaitas apie 
sumokėtus mokesčius. Stebino tai, kad tiek daug čigonų iš tikrųjų su- 
gebėjo gauti reikalingus popierius. Prūsų pareigūnai mielai pritarė či- 
gonų apgyvendinimo principui tol, kol jis nebuvo taikomas jų vietovėse: 
bendruomenei tai galėjo nemažai kainuoti, tad čigonai buvo raginami 
vykti toliau, netgi išduodant jiems klajoklio leidimą. * 

Prūsija toli gražu nebuvo Vokietijos lyderė čigonų kontrolės srityje. 
Po vangoko starto į priekį išsiveržė Bavarija.** Duomenų apie kokį 
nors ypatingą susirūpinimą čigonais, kurie paprastai būdavo priskiria- 
mi prie valkatų plačiąja prasme, per 1800-1850 metų laikotarpį Bava- 
rijos archyvuose yra nedaug. Nuo amžiaus vidurio vis didesnį nerimą 
emė kelti įvairūs užsieniečiai, ir leidimų klajojantiems prekeiviams sis- 
tema tapo agresijos įrankiu. Pirmoji konkreti priemonė prieš čigonus 
devynioliktojo amžiaus Bavarijoje buvo 1885 metų dekretas, reikala- 
vęs kruopščiai tikrinti jų dokumentus tiek pasienyje, tiek krašto gilumo- 
je, kai tik įmanoma panaikinant leidimus dirbti, atidžiai apžiūrint visus 
arklius (čigonų sąskaita), užkertant kelią užkrečiamoms ligoms. Jei či- 
gonams ir pasisekdavo įveikti šias kliūtis, jie vis tiek turėjo būti slaptai 


* Plg. W. Guūnther, Zur preussischen Zigeunerpolitik seit 1671 (Hanover, 1985), 
pp. 13-14. 

** Plg. E. Strauss, 'Die Zigeunerverfolgung in Bayern 1885-1926", Giessener Hefte 
Jfūr Tsiganologie (1986), 1—-4/86, pp. 31-108. 

tras, kuris lygino pranešimus apie pasirodančius čigonus bei jiems tai- 
komas priemones ir sudarė specialų registrą. Remiantis sukauptais 
duomenimis, buvo padaryta išvada, kad čigonų prigimtis kinta: „tikrų- 
jų“ čigonų praretėjo, o labiausiai krito į akis gaujos, kurios bastėsi kaip 
čigonai, neva prekiaudamos arkliais ir kvepalais arba muzikuodamos, 
tačiau iš tikrųjų vertėsi išmaldomis ir vagystėmis; dažniausiai tai buvo 
žmonės iš Vengrijos arba benamiai vokiečiai, nors pasitaikydavo tarp 
jų meškų dresuotojų iš Bosnijos ir muzikantų iš Bohemijos. 

Ši Miuncheno įstaiga tapo dviejų didelių iniciatyvų šaltiniu. Jos virši- 
ninkas Alfredas Dillmannas 1905 metais išleido Zigeuner-Buch („Či- 
gonų knygą“) kaip pagalbinę priemonę Bavarijos ir aplinkinių Lander 
policijos vyresnybei rauti su šaknimis tai, ką jis pats dažnai vadino die 
Zigeunerplage („„čigoniškuoju maru“). Šiame vadove jis kruopščiai 
identifikavo ne mažiau kaip 3350 čigonų bei kitų klajūnų. Kilmės vietas 
jis nurodė mažiau kaip pusės identifikuotųjų, kurių dauguma (maždaug 
20 procentų) buvo iš Austrijos- Vengrijos imperijos (daugiausia iš Bo- 
hemijos ir Austrijos) ir tik apie dvi dešimtis, anot jo, atvyko iš Bosnijos, 
Kroatijos, Slovėnijos, Galicijos ir Vengrijos. Praėjus dvejiems metams 
po knygos išleidimo, įrašų skaičius Miuncheno sąraše viršijo 6000. Ant- 
roji iniciatyva buvo 1911 metų gruodžio mėnesį kartu su kitais šešiais 
Lūnder sušaukta konferencija, turėjusi koordinuoti veiksmus ir išplėsti 
Miuncheno registro apimtį, panaudojant ir jų duomenų bankus. Įsilieps- 
nojęs pasaulinis karas atidėjo paskesnių praktinių priemonių įgyvendi- 
nimą. Po 1925 metų konferencijos Bavarija išsiveržė į priekį, 1926 
metais išleisdama įstatymą, kuriuo numatė priverstinį apgyvendinimą 
ir sankcionavo čigonų bei kitų Arbeitsscheue („darbo vengiančių“ žmo- 
nių) išsiuntimą dvejiems metams į pataisos namus visuomenės saugu- 
mo pagrindu; paskutiniuoju atveju nebebuvo svarbu, ar čigonai klajok- 
liai, ar ne. Ši nuostata Bavarijos įstatymų leidžiamosios valdžios susi- 
rinkime buvo išdėstyta taip: „Šie žmonės savo prigimtimi priešinasi bet 
kokiam darbui ir ypač sunkiai pakelia klajokliško gyvenimo apriboji- 
mus; jiems nieko nėra baisiau už laisvės praradimą ir priverstinį dar- 
bą“. 1929 metų balandį Miuncheno įstaigai priklausanti teritorija apė- 
mė visą Vokietiją, o Vokietijos kriminalinės policijos komisija buvo per- 
tvarkyta į Centrinę kovos su įgrisusiais čigonais įstaigą. Apskritai Vei- 

maro Respublika neblogai paruošė dirvą ją vėliau pakeitusiam režimui. 

Bavarijos pavyzdys buvo užkrečiamas. Kitų šalių policijos vyresny- 
bės taip pat įsitikino, kad sunkiai tvarkosi su čigonais ir turi imtis tam 
tikrų veiksmų. Šveicarijos, kurios 1909 metų kvietimas keturioms kai- 
myninėms šalims apsvarstyti tarptautinio keitimosi informacija apie či- 
gonus mechanizmo sudarymą žlugo, teisingumo departamentas suda- 
rė nacionalinį sąrašą, pagrįstą Miuncheno modeliu.* Tai buvo, beje, 
didžiausia šalies labdarybė vaikams, - pradėta vykdyti labiausiai re- 
miama programa, siekusi su šaknimis išrauti klajoklišką gyvenimo bū- 
dą. 1926 metais itin gerbiamas Pro Juventute fondas, vadovaudama- 
sis tuomet madingom eugenikos ir pažangos teorijom, nusprendė, kad 
Jenische („keliautojų“) vaikus būtina apgyvendinti kitur, integruoti juos 
į normalią visuomenę; taip įsigalėjo sistema, leidžianti paimti vaikus iš 
šeimų be tėvų sutikimo, keisti jų vardus ir atiduoti į globos namus. Toks 
įteisintas grobimas tęsėsi iki 1973 metų, per tą laiką daugiau kaip 600 
vaikų buvo jėga atimti iš tėvų.** 

Prancūzija laikėsi kitokio kurso. Čia radikalios permainos įvyko li- 
kus dviem dešimtmečiams iki Pirmojo pasaulinio karo protrūkio.* ** 
1895 metų kovą buvo surašyti visi Prancūzijos „„nomadai, čigonai ir 
valkatos“. Speciali komisija, sudaryta ištirti rezultatus, 1898 metais pra- 
nešė: bendras keliautojų skaičius siekia daugiau kaip 400 000; tarp jų 
„nomadų, keliaujančių grupėmis ir vilkstinėmis“, nustatyta 25 000. Šis 
surašymas parodė klajojančių Prancūzijos gyventojų etninę įvairovę. 
Didžiąją dalį sudarė manouches (prancūziškas Vokietijos sintų atitik- 
muo), kurių dauguma išvyko iš Elzaso-Lotaringijos, kai šias sritis anek- 
savo Vokietija, kiti turėjo vardus, jau daugelį amžių būdingus Prancūzi- 
j0s čigonams. Dauguma surašytųjų buvo prancūzų tautybės, tačiau 
Overnėje buvo nemažai italų kilmės nomadų; kai kurie jų buvo „Pjed- 
monto sinti“ — krepšių pynėjai, gatvės prekeiviai, akordeonistai. Šeimų 
iš Vidurio ir Rytų Europos nebuvo itin daug. 1907 metų policijos pajė- 


* T. Huonker, Fahrendes Volk-verfolgt und verfemt (Zūnch, 1987), p. 63. 

** Ten pat, pp. 74—115. W. Haesler, Enfants de la Grande-route (Neuchatel, 1955), 
nustatė, kad socialiniai ir mokymo rezultatai tarp grupės vaikų, kuriuos jis tyrinėjo, 
buvo menki, tačiau jis išreiškė viltį, kad, pakeitus mokymo būdą, įmanoma pasiekti 
tam tikrą pažangą. 

*** Plg. su F. de Vaux de Foletier, Les Bohėmiens en France au 19e siėcle (Paris, 
1981), ch. 10. 

goms buvo įsakyta kur tik įmanoma fotografuoti „valkatas, nomadus ir 
čigonus“, o detalius jų aprašymus siųsti į centrinį registracijos biurą 
Paryžiuje. Tuo pat metu parlamentarai trimitavo apie čigonų plėšikavi- 
mus. Galiausiai 1912 metais buvo išleistas įstatymas, įvedęs carnet 
anthropomėtrigue (antropometrinę knygelę) visiems keliautojams ne- 
priklausomai nuo jų tautybės. Tai buvo detalus asmens dokumentas su 
fotografijomis, pirštų atspaudais, vairuotojo pažymėjimo numeriu: kiek- 
vienas asmuo privalėjo jį turėti, o šeimos galvai dar buvo reikalingas ir 
kolektyvinis carnet, kuriame buvo surašyti visi šeimos nariai. Šiame 
maždaug 100 puslapių dokumente buvo daromos žymos atvykus šei- 
mai į bet kurią bendruomenę ar iš jos išvykstant. Carnet tapo įvairiausių 
trukdymų pretekstu, nes teismo šaukimai galėjo būti įteikiami už nebuvi- 
mą namie ar šio dokumento neturėjimą (pvz., dėl to, kad jį buvo paėmus: 
policija patikrinti). Nepaisant to, daugelis bendruomenių pasieniuose sta- 
tė iškabas, skelbiančias: /nterdit aux nomades (,„nomadams draudžia- 
ma“). Ši kontrolės sistema galiojo Prancūzijoje beveik 60 metų. 
Britanijoje, baigiantis devynioliktajam amžiui, klajokliai taip pat buvo 
verčiami registruotis. Daugiausia tai buvo vieno žmogaus iniciatyva. 
Čigonai daugiau nebebuvo ypač išskiriami įstatymų leidyboje, tačiau 
susidurdavo su daugybe bendresnių įstatymų, susijusių su išnešiojamą- 
ja prekyba, valkatavimu, sveikatos priežiūra, bendruomenės žemėmis 
ir privačiomis valdomis. Jų padėtį dar labiau sunkino urbanizacija, dėl 
kurios jie tapo įkyresni, o jų paslaugos mažiau reikalingos. Niekas ne- 
degė noru asimiliuoti „tikrųjų romani“. Vietoj jų taikiniu tapo keliauto- 
jai, kurių gyvenimo būdas prieštaravo sėsliosios visuomenės intere- 
sams. Faktas, kad tikrovėje vienos grupės likimas glaudžiai siejosi su 
kitos, buvo ignoruojamas.* Su aklu atsidavimu ir fanatišku savo šei- 
mos gerovės ignoravimu filantropas, vardu George'as Smithas (žr. 31 
iliustraciją), „iš Koalvilio“, kaip jis mėgdavo pabrėžti, aštuntame devy- 
nioliktojo amžiaus dešimtmetyje reikalavo reformos plytinių vaikams, 
kanalų gyventojams ir čigonams, kuriuos jis lygino su barbarais ir gy- 
vuliais bei kaltino visišku moralės ignoravimu. Smithui pavyko atkreipti 
Į save spaudos dėmesį, ir jo atkaklumo dėka nuo 1885 iki 1894 metų 


* Novatoriškas darbas šia tema: T. Acton, Gypsy Politics and Social Change (London, 
1974); daug svarbios medžiagos taip pat pateikia D. Mayall knygoje Gypsy- Travel- 
lers in Nineteenth-Century Society (Cambridge, 1988). 

41 iliustracija. 1895 m. Prancūzijos gyventojų surašymas. Le Petit Jour- 
nal, /895 m. gegužės 5 d. 


Parlamentą pasiekdavo įvairūs jo inicijuoti Kilnojamojo būsto įstatymo 
projektai. Smithas norėjo, kad visi kilnojami būstai būtų registruojami, 
atitiktų įstatymo nustatytus standartus, būtų tikrinami dieną, o čigonų ir 
furgonų gyventojų vaikai baigtų bent pradinį mokslą; pagrindinis tiks- 
las buvo absorbuoti juos į visuomenę. Jo įstatymų projektai, kurie išlei- 
do paskutinį kvapą 1895 metais kartu su jų autoriumi, sužiugdavo kiek- 
vieną kartą, kai jis įtikindavo Parlamentą juos svarstyti, nors daugelis 
Josiūlymų (tik ne dėl registracijos) būdavo įtraukiami į įvairius aktus iki 
1936 metų. 

Pasipriešinimas Smitho idėjoms iš dalies kilo asmens laisvės atžvil- 
giu, iš dalies baiminantis, kad bus užkrėsti kiti moksleiviai; tačiau la- 

biausiai joms priešinosi 1889 metais įkurta Cirko artistų gildija, turėjusi 
ginti cirkininkų interesus, o ypač daryti spaudimą Parlamentui prieš 
George'o Smitho iš Koalvilio pasiūlymus. Jai priklausė ir kai kurie či- 
gonų artistai, tačiau gildijos vadovai, tarp kurių čigonų nebuvo, siekė 
apsaugoti jos narių padėtį kiek galima labiau nuo čigonų atsiribodami. 
Daugiau nebuvo jokios kitos organizacijos, galėjusios apginti požiūrį tų, 
kurie būtų paliesti. Nors 1888 metais grupė gadžzė (kurių susidomėji- 
mą daugiausia sužadino George'o Borrow darbai: žr. 194 psl.) įkūrė 
Čigonologijos draugiją (Gypsy Lore Society), tačiau tuometės politinės 
problemos jos žurnalo puslapiuose iš pradžių susilaukdavo menko dė- 
mesio. Ši draugija gyvavo iki 1892 metų, 1907 metais ji buvo atgaivinta 
ir, dar keletą kartų pertraukusi savo veiklą, išliko iki mūsų dienų. Suge- 
bėjusi pritraukti į savo gretas daugelį Europos ir Šiaurės Amerikos 
čigonologijos ir romani kalbos autoritetų, ji pirmiausia siekė surinkti 
kuo daugiau mokslinės medžiagos — tai jai sekėsi visai neblogai. Iki pat 
1908 metų, kai vėl buvo pradėta bandyti priimti Kilnojamojo būsto įsta- 
tymą, Čigonologijos draugija nesiėmė veikti viešosios nuomonės, kaip 
turėtų būti elgiamasi su čigonais.* 


Užmirštas holokaustas 


1933 metais į valdžią Vokietijoje atėjusi nacistų partija paveldėjo gerai 
išvystytą daugelio grupių, jos laikomų nepageidautinomis, teisinį kon- 
trolės aparatą. Tačiau jos atstovai vis tiek tyčiojosi iš pernelyg švelnių 
nuostatų, kurių laikėsi jų pirmtakai. Vienas tokių, Georgas Nawrocki, 
1937 metų rugpjūčio mėnesio Hamburger Tageblatt dienraštyje rašė: 
„tai siejosi su Veimaro Respublikos, kuri neparodė jokio kovingumo 
spręsdama čigonų klausimą, vidiniu silpnumu ir melagingumu. Geriau- 
siu atveju sintai buvo traktuojami kaip kriminaliniai nusikaltėliai. Mes 
matome, kad čigonų klausimas visų pirma yra rasinė problema, kurią 
būtina spręsti ir kuri yra sprendžiama “** Žydai ir čigonai faktiškai 


* Pasakojimas apie ankstyvąjį Čigonologijos draugijos (angl. GLS) laikotarpį 
yra A. M. Fraser, “A rum lot", in /00 Years of Gypsy Studies, ed. M. T. Salo 
(Cheverly, MD, 1990), pp. 1-14. 

** Vertimas iš vokiečių kalbos, R. Vossen, Zigeuner (Frankfurt am Main, 1983), p. 70. 

buvo vienintelės dvi etninės grupės, kurias nacionalsocialistų ideologija 
pasmerkė sunaikinti.* 

Naujasis požiūris reiškė, jog buvo reikalingi nurodymai, kaip tiksliai 
apibūdinti asmenis, vadinamus Zigeuner, ir kaip juos išskirti pagal rasę 
iš kitų Reicho piliečių. Ši būtinybė tapo dar labiau neatidėliotina po to, 
kai 1935 metais buvo priimti vadinamieji Niurnbergo įstatymai, įteisinę 
tinkamo piliečio nustatymo sistemą ir traktavę čigonus drauge su Žy- 
dais kaip pavojingą Fremdrasse („svetimųjų rasę“), kurios kraujas bu- 
vo taip pavojingas vokiečių rasės grynumui, jog reikėjo uždrausti miš- 
rias santuokas ar nesantuokinius ryšius su jais. 1937 metais dr. Rober- 
tas Ritteris, psichologas ir psichiatras, kuris keletą metų vadovavo či- 
gonų tyrinėjimams, buvo paskirtas naujai įkurto Rasinės higienos ir 
gyventojų biologijos tyrimų centro Berlyne, priklausančio Reicho svei- 
katos apsaugos departamentui, vadovu. Ši agentūra tapo pagrindiniu 
čigonų identifikavimo ir klasifikavimo centu, kuriame buvo tyrinėjami 
paveldimumo ir nusikalstamumo sąryšiai. Remdamasi genealogija, pirš- 
tų atspaudais ir antropometriniais duomenimis, Ritterio grupė stengėsi 
sudaryti išsamią kiekvieno asmens, turinčio čigoniško kraujo, kortelę ir 
nustatyti jo rasinio grynumo laipsnį. Tuo tikslu jie lankydavosi stovyk- 
lavietėse, taip pat stebėdavo internuotus čigonus koncentracijos sto- 
vyklose. Jie taip pat galėjo remtis policijos įrašais Centrinės įstaigos, 
kuri iš Miuncheno buvo perkelta į Berlyną ir, ypač po Austrijos anšliu- 
so (Anschluss), panašios įstaigos, veikusios Vienoje nuo 1936 metų 
kaip tarptautinis centras, duomenimis. Heinrichas Himmleris savo 


* Mokslininkai suskato nagrinėti nacių elgesį su čigonais tik praėjus kuriam laikui po 
Antrojo pasaulinio karo, tačiau literatūros šia tema dabar yra pakankamai daug. Vertinga 
bibliografija yra G. Tyrnauer, Gypsies and the Holocaust (Montreal, 1989; 2“ edn 
1991). Pagrindinis darbas anglų kalba yra D. Kenrick and G. Puxon, The Destiny of 
Europe s Gypsies (London, 1972). Kiti darbai: B. Mūller-Rill, Murderous Science 
(Oxford, 1988), Todliche Wissenschaft (Reinbek bei Hamburg, 1984) vertimas; 
M. Zimmermann, “From discrimination to the „Family Camp“ at Auschwitz: Natio- 
nal Socialist persecution of the Gypsies', Dachau Review, 2 (1990), pp. 87-113; 
S. Milton, “The context of the Holocaust', German Studies Review, 13 (1990), 
pp. 269-83, ir *Nazi policies towards Roma and Sinti, 1933-1945', JGLS (5), 2 
(1992), pp. 1-18; H. R. Huttenbach, “The Romani Porajmos: The Nazi genocide of 
Europe's Gypsies', Nationalities Papers, 19 (1991), pp. 373-94; ir The Gypsies of 
Eastern Europe, eds D. Crowe and J. Kolsti (New York/London, 1991). Prancūzų 
kalba yra C. Bernadac, L 'Holocauste oubliė (Paris, 1979) - taikliai parinktas pavadi- 
nimas, kurį pasiskolinome šiam skyriui. 

42 iliustracija. Robertas Ritteris ir jo padėjėja Eva Justin ima kraujo mė- 
ginį iš čigono. Bundesarchiv, Koblenz. 


1938 metų dekrete, pavadintame Bekūmpfung der Zigeunerplage 
(„Kova su čigoniškuoju maru“), pareiškė, kad maišyto kraujo čigonai 
ypač linkę nusikalsti, ir pabrėžė, kad policija privalo siųsti raportus apie 
visus čigonus į Reicho centrinę įstaigą.* 1940 metų sausio mėnesį pra- 
nešime apie tyrimų eigą Ritteris pasijuto galįs teigti: 


Mes sugebėjome nustatyti, kad daugiau kaip 90 procentų vadinamųjų vietos 
čigonų yra maišyto kraujo... Tolesni mūsų tyrinėjimų rezultatai leidžia apibū- 


* H.-J. Dėonng, Die Zigeuner im NS-Staat (Hamburg, 1964), pp. 58-60. 

dinti čigonus kaip išimtinai primityvios etnologinės kilmės žmones, kurių pro- 
tinis atsilikimas neleidžia jiems adaptuotis visuomenėje... Čigonų klausimą 
galima išspręsti tik surenkant daugumą asocialių ir niekam tikusių maišyto 
kraujo čigonų individų į dideles priverstinio darbo stovyklas ir visiems lai- 
kams sustabdžius tolesnį šių maišyto kraujo gyventojų dauginimąsi.* 


„Rasinio-biologinio“ čigonų įvertinimo taisykles Himmlens toliau išplė- 
tojo 1941 metų rugpjūčio mėnesio dekrete: ženklinimo sistema pagal 
tris paskutines kartas (palyginkime: žydams pagal dvi kartas) svyravo 
nuo Z (Zigeuner, reiškiančio „gryną čigoną“), ZM +, ZM ir ZM - 
(Zigeunermischling, „mišrus čigonas“, pliuso ir minuso ženklai rodė, 
ar čigoniškas kraujas dominuoja, ar ne) iki NZ (NMicht-Zigeuner, „ne 
čigonas“). Dviejų čigonų prosenelių pakako būti pašalintam iš NZ ka- 
tegorijos; jeigu būtų taikytos tokios pačios taisyklės kaip ir žydams, 
pašalintųjų skaičius būtų daug mažesnis. Dekrete Vokietijos čigonų 
gentys buvo suklasifikuotos (nevisiškai) ir suskirstytos į šešias grupes: 
sinti (Vokietijos čigonai); romai (čigonų, atsikrausčiusių iš Vengrijos 
apie 1870 metus, palikuonys); gelderarai, t.y. kalderašai (romų atša- 
ka); lovarai (dar viena romų atšaka); laleriai (palikuonys čigonų, apie 
1900 metus atsikrausčiusių iš buvusios Austrijos- Vengrijos imperijos, 
ypač Bohemijos, Moravijos ir Slovakijos — romani kalba /alleri reiškia 
„bežadžiai“ žmonės, t.y. kalbantys kitu dialektu); ir galiausiai Balkanų 
čigonai, kilę iš meškų dresuotojų. 1943 metų kovo mėnesį Ritteris Vo- 
kietijos Tyrimų asociacijai raportavo: „Čigonų ir pusiau čigonų regist- 
racija, apytikriai kaip buvo planuota užbaigta Senajame Reiche [prieš- 
karinėje Vokietijoje] ir Ostmarke [Austrijoje], nepaisant visų karo sun- 
kumų. Mūsų tyrimai toliau vyksta aneksuotose teritorijose... Dabarti- 
niu metu atvejų, išaiškintų rasiniu-biologiniu požiūriu, skaičius siekia 
21 498.“ Po dešimties mėnesių šis skaičius pasiekė 23 822.** 
Įtakingi mokslininkai sveikino naujo režimo suteiktas galimybes. Pro- 
fesorius E. Fischeris, Kaizerio Vilhelmo antropologijos instituto direk- 
torius, 1943 metais Deutsche Allgemeine Zeitung dienraštyje nuošir- 
džiai rašė: „Tai reta ir ypač palanki proga suklestėti teoriniam mokslui 
tuo metu, kai vyraujanti ideologija sveikina jį, o jo atradimai gali tiesio- 


* Mūller-Hill, Murderous Science, p. 57. 
** Ten pat, pp. 59-60. 

giai pasitarnauti valstybės politikai .“* Tačiau praktiškai puikavimasis 
tikslumu, kurį teikė ši mokslinė infrastruktūra, nepasiteisino; ne visada 
buvo paisoma tikslios teoretikų, savo išankstinį nusistatymą įvilkusių į 
mokslo rūbą, sugalvotos gradacijos, ir subjektyvūs įspūdžiai vaidino 
svarbų vaidmenį, tiek vertinant atskirus atvejus, susijusius su Ritterio 
grupe, tiek dar labiau pareigūnus, kurie praktiškai vykdydami „rasinę 
higieną“ dažnai dirbo didžiulės sumaišties sąlygomis. 

Tokių priemonių metodika ir sinchronizavimas labai priklausė nuo 
to, ar čigonai gyveno Reicho (išplėsto) ribose, ar okupuotose, ar sąjun- 
gininkų teritorijose. Reicho viduje pagrindiniu kontrolės instrumentu 
tapo visur prasismelkiantis aparatas, sukurtas 1936 metais suvienijus 
policijos, saugumo ir SS organizacijas, kuriam vadovavo Himmleris ir 
Jo pavaduotojas Reinhardas Heydrichas. Iš pradžių valdžia pasikliovė 
bendromis priemonėmis, priimtomis pirmaisiais Trečiojo Reicho gyva- 
vimo metais eugenikos ir nusikaltimų prevencijos pagrindu, leidžian- 
čiomis sterilizuoti valkatas, deportuoti iš šalies nepageidautinus užsie- 
niečius, o smulkius nusikaltėlius siųsti į koncentracijos stovyklas, kurių 
pirmoji jau buvo įsteigta 1933 metų kovo mėnesį Dachau, netoli Miun- 
cheno. Maždaug nuo 1937 metų spaudimas „asocialiesiems“ (miglotas 
terminas, taikytas čigonams ir kitiems elementams, kurie nebuvo „nor- 
malios visuomenės“ dalis) ir ypač čigonams sparčiai ir negailestingai 
stiprėjo, nei šalyje, nei užsienyje nesukeldamas priešiškos reakcijos, dėl 
kurios naciai, bent jau pirmaisiais valdymo metais gerbdami pasaulio 
nuomonę, turėjo apdairiau elgtis su žydais. 1937 metų gruodžio mėnesį 
Reicho vidaus reikalų ministras išleido pagrindinį įsakymą „policijai dėl 
prevencinės nusikaltimų kontrolės“ ir nurodė elgesio su asocialiais ele- 
mentais taisykles: koncentracijos stovyklos turėjo tapti pagrindine prie- 
mone. Kitų metų birželio mėnesį Himmleris savo ypatingajame laiške 
nustatė visoms policijos apygardoms mažiausiai 200 į koncentracijos sto- 
vyklas siųstinų asmenų kvotą. 1939 metų kovo mėnesį buvo įvesti spe- 
cialūs asmens dokumentai: rudos spalvos čigonų mažumai, laikytai rasi- 
niu atžvilgiu gryna, rudos spalvos su mėlynomis juostelėmis — maišyto 
kraujo asmenims ir pilkos — valkatoms, kurie nebuvo čigonai. 

Austrijoje, inkorporuotoje į Reicho sudėtį 1938 metais, didžioji dalis 
čigonų gyveno Burgenlande, regione, besiribojančiame su Vengrija (ir 


* Ten pat, p. 61. 

iki 1919 metų jai priklausiusiame), kur Marijos Teresės apgyvendinimo 
politika buvo stipriausia. Vietos gauleiteris Thobias Portschy, siekda- 
mas apsaugoti arijų kraują nuo priemaišų grėsmės, pasitelkdavo įvai- 
riausių idėjų - daugiausia susijusių su privaloma sterilizacija, internavi- 
mu ir priverstiniu darbu. 1939 metų birželio mėnesį iš Berlyno atėjo 
įsakymas suimti daugelį iš 8000 Burgenlando čigonų, taikant prevenci- 
nį sulaikymą. Kai kurie buvo išvežti į dideles koncentracijos stovyklas, 
tokias kaip Dachau ir Buchenvaldas, arba į naujai įkurtas moterų sto- 
vyklas Ravensbriuke, o vėliau į Mauthauzeną pačioje Austrijoje; kiti 
buvo suginti į darbo stovyklas. 1940) metų lapkričio mėnesį vartus at- 
vėrė speciali čigonų stovykla Lakenbache (Burgenlandas) - kur kas 
didesnis objektas, nei prieš metus įsteigtas Zalcburge - ir įją veikiai 
buvo perkelta daugiau kaip 2000 kalinių. 

Tačiau nacių „rasinės higienos“ ambicijos dažnai viršydavo jų gali- 
mybes jas įgyvendinti. 1939 metų rugsėjo mėnesį Heydricho sušaukta 
konferencija nusprendė, kad visi Reiche dar gyvenantys čigonai turi 
būti perkelti į Lenkiją, ir kitą mėnesį išėjo įsakymas juos imobilizuoti ir 
surinkti į tranzitines stovyklas, kur jie būtų paruošti deportacijai; tačiau 
valstybės aparatas dar nebuvo pasiruošęs įgyvendinti tokio didingo su- 
manymo, o mokslininkai dar nebuvo atlikę iki galo savo tyrimų. 1940 
metų balandžio mėnesį Himmlens savo ypatingajame laiške paragino 
deportuoti 2500 čigonų iš vakarų ir šiaurės vakarų Vokietijos į Lenkiją 
priverstiniams darbams; kiti rudenį buvo gabenami į ten esančias mir- 
ties stovyklas ir getus iš Austrijos ir Čekoslovakijos ir ten baigė savo 
dienas bendrose duobėse; tačiau šis planas iki galo nebuvo įvykdytas. 
Praėjus dvidešimčiai metų Eva Justin, Ritterio bendradarbė, liudijo, kad 
ponai iš Vyriausiosios Reicho saugumo valdybos kaip alternatyvą ap- 
tarinėjo galimybę išplukdyti čigonus laivais į Viduržemio jūrą ir ten juos 
subombarduoti. Tam vėl sukliudė antropologinių tyrimų neužbaigtumas. 

Vokietijos įsiveržimas į Sovietų Sąjungą 1941 metų birželio mėnesį 
pareikalavo ryžtingesnės vizijos, taip pat „galutinio žydų klausimo spren- 
dimo“. Heydrichas, kuriam buvo patikėta ši operacija, į savąją ,„Galu- 
tinio tikslo“ programą įtraukė ir čigonus. Generalinės gubernijos (į Rei- 
chą neįtrauktos, tačiau tiesiogiai Vokietijai pavaldžios Lenkijos dalies) 
išvalymas buvo prionitetinis uždavinys, nes transportavimo problemos 
čia nebuvo tokios rimtos. 1941 m. gruodžio mėnesį pradėjusioje veikti 

Chelmno mirties stovykloje šalia atokaus Lenkijos kaimelio suvaryti į 
Lenkiją čigonai - tarp jų anksčiau iš Vokietijos deportuoti bei prieš 
keletą mėnesių šimtais atvaryti iš Lackenbacho ir Lodzės gete šiltinės 
epidemiją ištvėrę čigonai - buvo nuodijami anglies monoksidu sunkve- 
žimiuose (iš viso apie 5000 žmonių).* Netrukus naujai nukariautose 
teritorijose, esančiose toliau į rytus - Baltijos valstybėse ir Baltarusijo- 
je, kurios vėliau buvo sujungtos į Ostlandą, taip pat Ukrainoje - čigonai 
pajuto vokiečių civilinės valdžios galią. Tuo tarpu karo zonose Einsat- 
zgruppen (operatyvinės SS grupės), sekdamos įkandin puolančios ar- 
mijos 1000 mylių ilgio fronto linija nuo Baltijos iki Juodosios jūros, uoliai 
triūsė, vykdydamos žydų, čigonų, psichikos ligonių bei kitų „,nepagei- 
daujamų elementų“ naikinimo misiją, dažniausiai juos sušaudydavo. 
Reiche likusių čigonų eilė atėjo 1942 metų gruodžio mėnesį, kai Him- 
mlenis įsakė visus maišyto kraujo čigonus išsiųsti į Osvencimą; netru- 
kus pasirodė keletas panašių dekretų, pritaikytų okupuotoms teritori- 
joms. Osvencimo-Bžezinkos stovykla neseniai buvo išplėsta; dujų ka- 
meros ir krematoriumai, kurie pajėgė sunaikinti keletą tūkstančių žmo- 
nių kasdien, kelis mėnesius dirbo visu pajėgumu; buvo ruošiamas spe- 
cialus čigonų skyrius. Kai kurių kategorijų romams ir pusiau čigonams 
Himmlernio Osvencimo dekretas nebuvo taikomas (pavyzdžiui, tiems, 
kieno sutuoktinis buvo arijų rasės arba kas tarnavo kariuomenėje), ta- 
čiau jie buvo verčiami „savanoriškai“ sterilizuotis. Rasiniu atžvilgiu gry- 
niems sintams ir laleriams, kurie, daugelio nuomone, buvo mažiau linkę 
į mišrias santuokas, taip pat buvo taikoma išimtis. Himmleris, tikriau- 
siai norėdamas išsaugoti tyrinėjimams mažą pavyzdį to, kas hipotetiš- 
kai buvo laikoma viena iš ankstyvųjų indogermanų atmainų (bent jau šį 
motyvą jam priskyrė Osvencimo komendantas Rudolfas Hossas), bu- 
vo nusiteikęs palikti jiems ribotą judėjimo laisvę. 1942 metų spalio mė- 
nesį devyni čigonų lyderiai gavo įsakymą sudaryti sąrašą asmenų, tin- 
kamnų išskirti, tarp jų ir pusiau čigonų, kurie galėtų asimiliuotis. Šią SS 
reichsfiurerio užgaidą kiti nacių vadovai vertino labai nepalankiai; Mar- 
tinas Bormannas jam tvirtai pareiškė, kad „fiureris būtų prieš senų 
laisvių grąžinimą kad ir vienai čigonų grupei“, ir niekam nešovė į galvą 
įsteigti Čigonų rezervatą. 


* Plg. E. Thurner, Mationalsozialismus und Zigeuner in Osterreich (Vienna, 1983), 
pp. 174-9. 

Bet kokiu atveju vietos kriminalinė policija retai turėdavo laiko atsi- 
žvelgti į subtilius skirtumus, kai tekdavo valyti teritoriją, todėl galiausiai 
nė vienas čigonas negalėjo būti tikras, kad išvengė koncentracijos ar 
mirties stovyklos, tarp kurių Osvencimas įgijo didžiulę simbolinę reikš- 
mę. Būdama viena iš daugelio (žr. 5 žemėlapį), ši stovykla talpino dau- 
giausiai čigonų, suvežtų iš visos nacių okupuotos Europos, ir turėjo 
specialų 40 medinių barakų blokų anklavą, kur jie buvo laikomi šeimo- 
mis, siekiant išvengti neramumų iki galutinio momento. Čia taip pat 
buvo vykdomi įprasti iškrypėliški medicinos eksperimentai su kaliniais. 
Netrukus po to, kai buvo atvežti Vokietijos čigonai, naujuoju stovyklos 
gydytoju tapo dr. Josefas Mengele. Jis stropiai vykdė savo funkcijas 
„nustatydamas“, kam iš kasdien atvaromų suimtųjų gyventi ar mirti, 
taip pat pasmerkdamas žydus ir čigonus pragariškoms kančioms. Či- 
gonų stovykla Osvencime-Bžezinkoje gyvavo 17 mėnesių. Iš 23 000 
čia sugrūstų žmonių 20 078 mirė; likusieji buvo perkelti į kitas stovyk- 
las. Dažniausia mirčių priežastys buvo badas, pervargimas, medikų 
piktnaudžiavimas, ligos ir dujos. 1944 metų rugpjūčio 3 dieną paprastai 
triukšminga čigonų stovykla buvo rami ir apleista: per vieną naktų 2897 
moterys, vaikai ir vyrai (tarp jų ir buvę vermachto kareiviai) buvo nu- 
nuodyti dujų kamerose, visi iki vieno čigono. Antropologiniai įrašai per 
karą nebuvo sunaikinti, ir po dvidešimties metų šią medžiagą toliau 
tyrė vienas buvęs daktaro Roberto Ritterio bendradarbis.* 

Šalyse, nepriklausiusiose Reichui, čigonų likimas, kaip ir galutinio 
nuosprendžio taikymas žydams, buvo labai nevienodas.** Labiausiai 
jie nukentėjo Jugoslavijoje, Rumunijoje, Lenkijoje, Sovietų Sąjungoje ir 
Vengrijoje. Okupuotose teritorijose nacių vykdoma politika buvo inter- 
nuoti čigonus stovyklose, iš kurių juos veždavo į Vokietiją ar Lenkiją 
vergų darbui arba (ypač nuo 1943 metų) žudydavo mirties stovyklose. 
Jiems dažnai net nereikėjo jų gaudyti ar suiminėti. Likus keliems mė- 
nesiams iki Vokietijos įsiveržimo, Prancūzija įvedė griežtus apriboji- 
mus čigonams. Po kapituliacijos internuotų asmenų stovyklų skaičius 
išaugo tiek vokiečių valdomoje teritorijoje, tiek Prancūzijos dalyje, kon- 


* Apie pokario tyrinėjimus Vokietijoje skaitykite J. S. Hohmann, Robert Ritter und die 
Erben der Kriminalbiologie (Frankfurt am Main, 1991), pp. 330-379 ir 417—437. 

** Gir 7 skyriuose yra Kenricko ir Puxono darbo The Destiny of Europe s Gypsies 
(pataisytas leidimas romani kalba, Berša bibahtale, London, 1988) reziumė. 

troliuojamoje Viši, tad netrukus Prancūzijos policija 1 kariuomenė ten 
saugojo apie 30 000 čigonų bei kitų „p70mades“(klajoklių).* Galiausiai 
daugelis jų buvo deportuojami į koncentracijos stovyklas, daugiausia į 
Buchenvaldą, Dachau ir Ravensbriukeną; kai kurie įkalinti su čigo- 
nais, suvežtais iš visos Europos į Nacveilerio stovyklą Elzase, kur, tir- 
dami nuodingųjų dujų ir šiltinės poveikį, eksperimentavo SS gydytojai, 
aukomis dažniausiai pasirinkdavę čigonus.** Nyderlandai, Belgija ir 
Liuksemburgas, kur čigonų ir taip buvo nedaug, jų atsikratinėjo pana- 
šiai. Belgijoje lovarai ir sintai patyrė vienodus nuostolius; jų gaudymą 
palengvino specialus nomadų registravimas, kurį Belgija įvedė 1941 
metais.*** Olandijos policija ir žandarmerija per 1944 m. gegužės gau- 
dynes susidūrė su didesniais identifikavimo sunkumais: planus įvesti 
čigonų registravimą 1937 metais sustabdė lėšų stoka. Po to, kai wo- 
onwagenbewoners (vilkstinių gyventojai nečigonai) bei asmenys, tu- 
rintys neutralių valstybių ir valstybių sąjungininkių pasus, buvo paleisti, 
245 čigonai, daugiausia sintai, buvo išsiųsti į Osvencimą; vargu ar bent 
30jų kada nors sugrįžo.**** Tik vienoje okupuotoje šalyje nebuvo 
įvestos kraštutinės priemonės: Danijoje. Ten didžiausia problema buvo 
tokia: kilo daug abejonių nustatant etnines keliaujančių gyventojų grupes, 
nes visi jie buvo klasifikuojami kaip „„asocialūs“. 

Vokietijos protektoratuose Bohemijoje ir Moravijoje tokių problemų 
nebuvo, ir įvykiai jose nuožŽmumu smarkiai pranoko įvykius nominaliai 
nepriklausomoje Slovakijoje, kur diskriminacija nesiekė sunaikinimo, 
tačiau veikė darbo stovyklos, primenančios koncentracijos stovyklas. 
Iš 8000 Bohemijos ir Moravijos čigonų išgyveno tik maždaug 600. Vis 
dėlto daugiausia čigonų žuvo Jugoslavijoje, kai jauną valstybę pasidali- 
jo keturios fašistinės ir profašistinės šalys (Vokietija, Italija, Vengrija ir 
Bulgarija) kartu su Kroatijos, inkorporavusios Bosniją-Hercegoviną, 


* Plg. Bernadac, L 'Holocauste oubliė, pp. 43—144. 

** Prancūzijoje, kaip ir kitose šalyse, nemažai čigonų prisijungė prie pogrindžio ir 
partizaninio judėjimo; apie slaptą lovarų ir čurarų kumpania veiklą okupuotoje Pran- 
cūzijoje skaitykite J. Yoors, Crossing (New York, 1971). U. Kėnig, Sinti und Roma 
unter dem Nationalsozialismus: Verfolgung und Widerstand (Bochum, 1989) daugiau 
nagrinėja rezistencijos temą. 

*** J. Gotovitch, *'Ouelgues donnėes relatives a |'extermination des tsiganes de Belgi- 
gue', Cahiers d'histoire de la seconde guerre mondiale, 4 (1976), pp. 161-80. 

**** B. A. Sijes et al., Vervolging van Zigeuners in Nederland 1940-1945 (The 
Hague, 1979); ir Lucassen, 'En men noemde hen Zigeuners', ch. 6. 

kolaborantais. Po to, kai į valdžią atėjo kroatų separatistai, pradėję 
nekatalikiškų mažumų skerdynes, tik nedaugelis čigonų išvengė teroro 
šiaurėje. Toks nepaprastas ustašių (Kroatijos fašistų) žiaurumas bau- 
gino net ir vokiečių karinę vadovybę.* Sistemingas čigonų naudojimas 
įkaitais okupuotoje Serbijoje reiškė, kad juos nuolat šaudydavo bau- 
džiamieji būriai (santykiu 100 čigonų už kiekvieną partizanų nukautą 1r 
50 už kiekvieną sužeistą vokiečių karį), o kiti buvo numarinti mobiliuo- 
se dujų vagonuose internuotųjų asmenų stovyklose. 1942 metų rugpjū- 
čio mėnesį buvo pranešta, kad Serbiją galima laikyti šalimi, pirmąja 
„išsprendusia“ žydų ir čigonų „klausimą“. Čigonus įkaitais naudojo ir 
Graikijos karinė vyriausybė, tačiau skubi Graikijos ministro pirmininko 
1 Atėnų arkivyskupo apeliacija padėjo jiems išvengti deportavimo į 
Osvencimą 1943 metais. 1942 metų vasarą SS saugumo tarnybos už- 
sienio žvalgybos skyrius demonstravo bloga lemiantį susidomėjimą Bri- 
tanijoje gyvenusiais čigonais, todėl reikia manyti, jog okupavus ją na- 
ciams, jie nebūtų išsigelbėję. 

Visos suverenios valstybės, apsisprendusios remti Hitlerį, čigonų klau- 
simo atžvilgiu gerokai atsiliko nuo Vokietijos tol, kol pačios galėjo spręsti 
savo likimą. Italija daugelį šeimų išvežė į Sardiniją bei kitas atokias 
vietas ir paliko likimo valiai. Ir tik po Italijos kapituliacijos 1943 metais 
šeimos, vis dar gyvenusios vermachto kontroliuojamose šalies dalyse, 
buvo suimtos ir išvežtos į Vokietiją priverstiniams darbams arba išsiųs- 
tos į koncentracijos stovyklas. Albanijoje, Italijos kontroliuojamoje pro- 
vincijoje, čigonų nuostoliai buvo dar mažesni, nes italų okupantai ir 
marionetinė Albanijos vyriausybė kreipė į juos menką dėmesį; po Mus- 
solini nuvertimo vokiečiai, dar beveik metus kontroliavę Italiją, dėl ne- 
patikimos karinės situacijos turėjo mažai laiko etninėms grupėms rū- 
šiuoti. Vengrijoje, kol ji buvo nepriklausoma, žydai ir čigonai nebuvo 
aktyviai persekiojami. Didžiausios operacijos prasidėjo 1944 metais: 
per keletą okupacijos mėnesių vokiečiai deportavo apie 30 000 čigonų, 
iš kurių sugrįžo tik dešimtadalis. Rumunija išvarė 90 000 čigonų į są- 
vartynus naujai įkurtoje Uždnestrės provincijoje (nuo Sovietų Sąjun- 
gos atriektoje Ukrainos dalyje); čia daugiau kaip trečdalį jų pasiglemžė 


* Pagrindinė mirties stovykla buvo Jasenovace. Įvykiai joje analizuojami R. Djunėč 
straipsnyje “II calvario dei Roma nel campo di concentramento di Jasenovac', Lacio 
Drom (1992), no. 4, pp. 14—42. 


Kelias į Averną 259 


nepakeliamos gyvenimo sąlygos, prastas maistas ir šiltinė.* Bulgarija 
buvo unikali tarp satelitinių ir marionetinių hitlerinės Europos valstybių 
tuo, kad išliko neįtikėtinai atspari rasinių prietarų marui. Žydai, gimę ne 
Bulgarijoje, buvo deportuoti, nepaisant smarkaus Vokietijos spaudimo, 
po to, kai Bulgarija prisijungė prie fašistinių valstybių aljanso 1941 me- 
tais. Čigonams Bulgarijoje ir Bulgarijos okupuotose teritorijose sekėsi 
geriau nei kaimyninėse žemėse, tačiau su tais, kurie prisidėdavo prie 
partizanų Makedonijoje, buvo elgiamasi panašiai kaip ir kitur. Hitlerio 
pasiuntinys Sofijoje, kalbėdamas apie šią valstiečių tautą, liūdnai pa- 
žymėjo: „Bulgarų mentalitetui trūksta ideologinės šviesos, būdingos mū- 
sų žmonėms. Nuo seno gyvendami tarp armėnų, graikų ir čigonų, bul- 
garai nesupranta žydų daromos žalos ir nepateisina specialių priemo- 
nių prieš juos.“** 

Atsižvelgiant į plačią smurtavimo prieš čigonus geografiją ir duo- 
menų spragas, neįmanoma pateikti tikslaus nukentėjusiųjų skaičiaus; 
tačiau, ko gero, tikslumas čia nėra svarbus. Čigonų aukų skaičius Eu- 
ropoje per karą svyruoja nuo ketvirčio milijono iki pusės milijono ir 
daugiau;*** tokio masto žudynės niekaip nepateisinamos. Daugelis 
išgyvenusiųjų liko nepagydomai fiziškai ir psichiškai suluošinti savo- 
sios patirties. Priežastys, nulėmusios tokį elgesį su jais, netrukus tapo 
ypač svarbiu ginčų objektu skriaudų atlyginimo pokarinėje Vokietijoje 
aplinkybėmis (tai yra Federacinėje Respublikoje, nes Sovietų zonoje ir 
vėliau Vokietijos Demokratinėje Respublikoje liko tik keli šimtai sintų, 
siekusių išsaugoti ekonominę nepriklausomybę).**** Tai, kad čigonas 
buvo kankinamas kaip potencialus nusikaltėlis, o ne tiesiog kaip čigo- 
nas, leido teigti, kad jo likimas — „tik“ eilinių saugumo priemonių 
padarinys. Daugelį metų Vokietijos teismuose vyravo nuomonė, kad 
iki pat 1942 metų pabaigos čigonai nebuvo persekiojami rasiniu pa- 
grindu, todėl bet koks ankstesnis veiksmas prieš juos, nepaisant to, kad 
buvo neteisėtas, nėra kompensuotinas. 1959 metais Hamo apeliacinis 


* Plg. F. Remmel, Die Roma Rumūniens (Vienna, 1993), pp. 62-73. 

** Plg. Kenrick and Puxon, The Destiny of Europe 5 Gypsies, p. 131. 

*** Vossen, Zigeuner, pp. 85-86, išanalizavęs atskirų šalių duomenis, pateikia ben- 
drą 275 200 aukų skaičių, lyginamą su 1939 metais nustatytu 947 500 čigonų skaičiu- 
mi tose šalyse. 

**** Plg. su T. Zūlch, 'Und auch heute noch verfolgt?', Zeitschrift fūr Kulturaus- 
tausch, 31 (1981), pp. 397—410, ypač p. 399. 

teismas, išnagrinėjęs čigono Eriko Balaszo, suimto Lenkijoje 1940 m., 
kai jam buvo šešiolika, ir vėliau įkalinto penkeriems metams (abu jo 
tėvai buvo nužudyti), bylą, paskelbė: „Nesvarbu, ar ieškovą tuo metu 
buvo galima laikyti asocialiu asmeniu ar ne, bet lemiamas veiksnys yra 
tas, kad kriminalinė policija jį laikė asocialiu ir todėl jam pritaikė pre- 
vencinį įkalinimą.“* Tik 1963 metų gruodžio mėnesį Federalinis teis- 
mas priėmė nutarimą, nukėlusį rasinio persekiojimo pradžią atgal į 
1938 metus.** Net ir tuomet gyvi išlikę nukentėję čigonai, kurie bu- 
vo pakankamai atkaklūs ir raštingi, kad įveiktų griežtus dokumenti- 
niams ir medicininiams įrodymams keliamus reikalavimus ir sėkmin- 
gai pagrįstų ieškinį, galiausiai pasitenkindavo aiškiai per kukliomis 
kompensacijomis. 


* *Compensation claims rejected', Manchester Guardian, 30 March 1959, p. 5. 
** Plg. U. Korber, *'Die Wiedergutmachung und die „Zigeuner“", in Feinderklūrung 
und Prūvention (Berlin, 1988), pp. 165-75. 

Sienų perėjos 


Po Antrojo pasaulinio karo čigonų pasiskirstymas Europoje smar- 
kiai pasikeitė. Pagrindinė to priežastis buvo stambios deportacijos, 
bet iš dalies jį lėmė ir čigonų bėgimas iš vienos šalies į kitą —- pavyz- 
džiui, iš Slovėnijos ir Kroatijos į Italiją — ieškant saugesnės aplin- 
kos. Taika neatnešė ramybės. Buvę koncentracijos stovyklų kali- 
niai dažnai įstrigdavo kaip perkeltieji ar neturintys pilietybės asme- 
nys, jiems buvo taikomi įvairūs draudimai bei ribojimai. Pokario me- 
tais vykęs teritorijų perdalijimas ir gyventojų persikėlimai (Rytų Eu- 
ropą paliko 15 milijonų vokiečių) pakoregavo šalių ribas. Neretai 
perkeliamos sintų šeimos susidurdavo su dideliu priešiškumu Vo- 
kietijoje, o tos, kurios užbaigdavo savo klajones, sunkiai gaudavo 
pilietybę. Daugiau kaip dviejų milijonų Sudetų vokiečių ištrėmimas 
netiesiogiai prisidėjo prie masinės migracijos Čekoslovakijos šalyje. 
Tūkstančiai čigonų iškeliavo iš savo izoliuotų gyvenviečių Slovaki- 
jos kaimuose; kai kurie buvo perkelti į pasienio sritis vakaruose, 
išvalytas nuo vokiečių; dar daugiau persikraustė į pramonės cen- 
trus, dažniausiai kaip nekvalifikuoti gamyklų ar statybų darbininkai. 
Visai kitoks persikėlimas vyko šeštajame dešimtmetyje iš SSRS į 
Lenkiją, kai ekspatriantų srautas atplūdo iš Lenkijos teritorijų, in- 
korporuotų į Sovietų Sąjungą; tarp jų buvo didelė romų grupė, dau- 
giausia lovarai ir kalderašai, kurie karo pradžioje iš šio regiono bu- 
vo deportuoti į Užuralę. Jiems buvo labai sunku vėl integruotis į 
Lenkijos romų bendruomenę, nes internavimo metu jie griežtai lai- 

kėsi suteptumo kodekso, o Lenkijoje normos buvo sušvelnėjusios.* 

Vėlesni politiniai neramumai skatino naujus persikėlimus: tarp 150 000 
pabėgėlių, kurie pasitraukė į vakarus po 1956-ųjų sukilimo Vengrijoje, 
būta ir čigonų; aštuntajame dešimtmetyje kilus sąmyšiui Portugalijoje, 
čigonai užplūdo Ispaniją. Tačiau šių migracijų priežastys dažniausiai 
buvo ekonominės. Migrantai ne visuomet atkreipdavo į save dėmesį: 
tarp Gastarbeiter, kurių milijonai imigravo į Vokietijos Federacinę Res- 
publiką iš tokių šalių kaip Turkija, Jugoslavija, Graikija ir Ispanija, buvo 
čigonų, nuslėpusių savo tapatybę, dirbančių nuolatinius darbus 1r, kaip 
daugelis kitų, leidžiančių vaikus į mokyklas.** Tačiau panašiai kaip 
anksčiau dar viena migrantų banga, svarbi čigonų istorijai, plūstelėjo iš 
Balkanų vakarų kryptimi. Šioji kilo septintajame dešimtmetyje Jugos- 
lavijoje, kur sienų perėjimo taisyklės buvo ne tokios griežtos kaip kito- 
se Rytų Europos valstybėse. Ji nusirito per vakarinę žemyno dalį ir 
susikoncentravo Italijoje, Austrijoje, Vokietijoje, Prancūzijoje ir Nyder- 
landuose. Kai kurie čigonai norėjo emigruoti į JAV, tačiau pasisekė tik 
nedaugeliui. Šiame nevienalyčiame judėjime dalyvavo tiek sėslūs, tiek 
klajojantys įvairių genčių bei lingvistinių grupių čigonai. Labiausiai pa- 
sižymėjo čigonai iš pietų Jugoslavijos, vadinantys save Xoraxanė Ro- 
ma (Turkijos čigonai), kad išsiskirtų iš kitų, ypač čigonų krikščionių;*** 
po šiuo bendru pavadinimu glūdi ryški gyvenimo būdo ir romani (ne 
vlakų) dialektų įvairovė. 

Italija tapo vienu pirmųjų užutėkių, o gimines iš ten pasiekę palankūs 
gandai pritraukė dar daugiau čigonų iš įvairių vietų. Tai sukėlė vietos 
gyventojų priešiškumą, todėl netrukus teko žvalgyti kitas šalis. Vieni 
čigonai, sėsliai gyvenę savo gimtoje šalyje (kaip xoraxanė iš Kosovo), 


* Plg. I.-M. Kaminski, 'The dilemma of power: internal and external leaders- 
hip. The Gypsy-Roma of Poland", in The Other Nomads, ed. A. Rao (Cologne, 
1987), pp. 323—356, ypač pp. 346—348. 

** Plg. T. Zūlch, 'Und auch heute noch verfolgt?"', Zeitschrift fūr Kulturaus- 
tausch, 31 (1981), pp. 397—410, ypač pp. 401—402. 

*** Plg. M.-T. Rochas, 'Les Tsiganes yougoslaves!!', Etudes Tsiganes, 30 (1984), 
no. 2, pp. 29-37; L. Piasere, “In search of new niches: the productive organization of 
the peripatetic Xoraxanė in Italy" (apie Kosovo provincijos čigonus aštuntojo dešimt- 
mečio pabaigoje), The Other Nomads, pp. 111-132; ir W.G. Lockwood, East Euro- 
pean Gypsies in western Europe: the social and cultural adaptation of the Xoraxanė' 
(apie Bosnijos ir Hercegovinos bei Juodkalnijos čigonus devintojo dešimtmečio vidu- 
ryje), Nomadic Peoples (1986), nos 21/22, pp. 63-70. 

buvo linkę vėl tapti klajokliais, o kiti, kurie, priešingai, nomadišką gyve- 
nimą Jugoslavijoje iškeitė į urbanizuotą pusiau sėslų gyvenimą svetur, 
paprastai ir toliau keliaudavo iš miesto į miestą arba 1š šalies į šalį, 
ieškodami naujų pragyvenimo šaltinių. Daugelis jų nuolat grįždavo į 
Jugoslaviją, parsiveždami savo santaupas ir paklausių tėvynėje prekių 
atsargų. Kadangi didelė jų dalis buvo beraščiai ir bemoksliai, vargiai 
tesusišnekantys vietos kalba, o dar ir dėl tautybės, jie sunkiai rasdavo 
kokį nors nuolatinį darbą. Prekyba išnešiojamomis prekėmis ir kita veik- 
la parodė, kad jiems patogiausia veikti nedidelėmis grupelėmis, keliau- 
jant gana ilgus nuotolius į miestus ir kaimus, esančius toli nuo jų laiki- 
nų buveinių, įskaitant ir kelionėse praleistą - „sugaištą“ laiką. Kai ku- 
re ėmėsi prekybos metalo laužu. Tarp xoraxanė iš Bosnijos ir Juod- 
kalnijos vario apdirbimas buvo vienas pragyvenimo šaltinių, tačiau tuo 
metu nuo virtuvinių rykų taisymo bei alavavimo jie perėjo prie labai 
puošnių dekoratyvių dirbinių gamybos. Socialinės pašalpos tapo nauju 
svarbiu jų ekonomikos veiksniu. Šiuos šaltinius papildė elgetavimas ir 
būrimas, kurie kartais tapdavo pagrindiniu verslu. Dažniausiai elgetau- 
davo moterys, supamos savo vaikų, arba vieni vaikai, ypač ten, kur 
suaugusiems elgetoms būdavo taikomos griežtos sankcijos. Kai kurie 
ėmėsi smulkių nusikaltimų — vogė iš parduotuvių, transporto priemo- 
nių, kraustė kišenes — į juos taip pat įtraukdavo jaunesnius vaikus, nes 
jų nebuvo galima teisti. Čigonai senbuviai į atėjūnus žiūrėjo nepalankiai 
ir pridarydavo jiems nemalonumų, nors šie ir stengdavosi nesukelti vie- 
tos Žmonių priešiškumo. 

Būsto tipas kito priklausomai nuo vietovės. Autofurgonai ir greito- 
siomis suręstos lūšnos pakeitė palapines, kurios buvo statomos tik bū- 
tiniausiu atveju, O ir tos pačios dabar būdavo pagamintos pramoniniu 
būdu. Italijoje Jugoslavijos čigonai dažniausiai traukė link mažų akį rė- 
Žiančių stovyklaviečių priemiesčiuose. Vokietijoje daugelis įsikurdavo 
lūšnų, kurias skirdavo vyriausybė, kvartaluose. Prancūzijoje jie galėjo 
kurtis čigonams skirtose vietose, čia jie apsistodavo šalia Prancūzijos 
manušų (manouches) ir gitanų (gitans); dažniausiai tai būdavo lūš- 
nos, kurias jie užimdavo kokiame nors bidonville („lūšnyne“) tol, kol 
jų nenugriaudavo buldozeriu. Po keleto metų įtemptų santykių su nele- 
galiai atsikrausčiusiais čigonais Nyderlandų vyriausybė, spaudžiama 
Parlamento, 1977 metais nusprendė pagerinti maždaug 450 čigonų, iš 

kurių dauguma buvo xoraxanė, padėtį. Vienuolika olandų bendruome- 
nių pritarė kvotai. Čigonus aprūpino laikinu, vėliau nuolatiniu būstu, o 
vaikams ir (ne taip sėkmingai) suaugusiesiems įsteigė specialių mo- 
kyklų.* Tačiau ši priemonė buvo tik vienkartė, ir vyriausybė sustiprino 
sankcijas prieš naujus neprašytus svečius iš užsienio. 

Migrantų grupės susilaukė didelio socialinių organizacijų atgarsio. 
Kaip ir daugelis kitų, čigonai greitai pritaikė telefoną kaip priemonę 
ryšiams tiek su Vakarų šalimis, tiek su Jugoslavija palaikyti; tačiau 
naujos sąlygos sutraukė kai kuriuos didelės šeimos saitus ir ypač pa- 
brėžė tvirtos šeimos vaidmenį. Čigonų valdymo struktūra taip pat su- 
silpnėjo, nes gebėjimas bendrauti su gadzė ir jų biurokratijos mašina 
įgijo ypatingą svarbą, ir konkurencija (dar viena ypatybė, perimta čigo- 
nų iš vakarietiškos aplinkos) pradėjo griauti ankstesnius lyderio po- 
zZicijos pamatus. 

Pačios įspūdingiausios ir intensyviausios permainos vyko žlugus ko- 
munizmui. Tačiau prieš aptardami šį naujausią Europos čigonų migra- 
cijos etapą, apžvelgsime pokario valstybių politiką jų atžvilgiu. 


Politikos kurso problemos 


Po Antrojo pasaulinio karo dauguma čigonų klajojo po kurią nors vieną 
šalį, todėl vyriausybės vidaus politika jiems buvo pati svarbiausia. De- 
markacinė linija aiškiai skyrė rytus nuo vakarų. Didžioji Europos čigo- 
nų dalis atsidūrė komunistinio režimo šalyse.** Atsižvelgiant į tai, kad 
naujos vyriausybės vadovavosi nuostata, jog parama nepakankamai 
išsivysčiusioms grupėms yra valstybės pareiga, čigonų padėtis turėjo 
pagerėti — ir kartais pagerėdavo. Be to, marksizmo-leninizmo teorija 
puoselėjo skirtingų tautų ir tautinių mažumų (daug lankstesnė katego- 


* Plg. R. Dahler, 'Zigeuneropvangbeleid Oldenzaal' knygoje Zigeuners in Ne- 
derland, eds P. Hovens and R. Dahler (Nijmegen/Rijswijk, 1988), pp. 385—415, ku- 
rioje yra pasakojimas apie vieną iš 11 čigonų bendruomenių priėmimą Oldenzale; ir 
W. Willems and L. Lucassen, Ongewenste Vreemdelingen (The Hague, 1990). 

** The Gypsies of Eastern Europe, eds D. Crowe and J. Kolsti (New York/London, 
1991) aprėpia pokario pokyčius Rumunijoje, Čekoslovakijoje ir Vengrijoje; o Natio- 
nalities Papers, 19 (1991), no. 3 (specialus leidinys, 'The Gypsies in Eastern Euro- 
pe', ed. H. R. Huttenbach) išspausdino straipsnius apie Čekoslovakiją, Vengriją ir 
SSSR 

rija) egzistavimo vienoje valstybėje idėją ir pripažino, kad jos gali turėti 
tam tikrų teisių. Naujųjų komunistinių šalių vynausybės, daugiau siekę 
ideologinių tikslų, o ne socialinės neteisybės panaikinimo, skyrėsi pasi- 
ryžimu šiuos politikos principus taikyti ir čigonams; jų integravimas 
reikalavo ypač didelių pastangų, nes čigonai, kaip ir kiekvienas darbin- 
go amžiaus pilietis, turėjęs teisę ir pareigą į darbą, galėjo būti įdarbina- 
mi tik registruotame kooperatiniame arba valstybės valdomame vie- 
nete, o verslininkauti buvo uždrausta. Bet kuri šio modelio nesilaikiusi 
grupė prieštaravo esminei centrinio planavimo idėjai. 

Sovietų Sąjunga daugiau kaip prieš du dešimtmečius, 1925 metais, 
pripažino čigonus tautine mažuma, asmens liudijimuose ir pasuose 
įvardijama kaip Cygan (iki 1959 metų tokius dokumentus gavo 134 000 
žmonių, tačiau daug kas registravo savo vaikus rusais, armėnais ir t.t.; 
per 1979 metų surašymą jų skaičius siekė 209 000).* 1926 metais 
įsikūrė Rusijos čigonų sąjunga. Buvo atidaryta daug pradinių mokyklų, 
kuriose buvo mokoma romani kalba; buvo leidžiamos romani knygos ir 
periodikos leidiniai; prasidėjo literatūrinės kalbos kūrimo darbas. Vals- 
tybinis Čigonų teatras, įkurtas 1931 metais, buvo vienintelė čigonų ins- 
titucija, kurios nesumalė vyriausybės mašina, vėliau ketvirtajame de- 
šimtmetyje ėmusi suktis atgal. Pokario metais ši ankstesnės politikos 
kryptis nebuvo atgaivinta. 1956 metais išleistas įstatymas nomadizmą 
uždraudė, tačiau jis buvo vykdomas nenuosekliai, ir kai kurios klajoklių 
grupės toliau keliavo iš vieno kolektyvinio ūkio į kitą, aprūpindamos se- 
zonine darbo jėga; kitos toliau sudarinėjo neteisėtus privačius sandorius, 
prekiaudamos gatvėse (verslas, į kurį neretai buvo žiūrima pro pirštus). 

Šeštojo dešimtmečio pradžioje Lenkija tapo pirmąja komunistinė 
valstybe, pabandžiusia integruoti klajojančius čigonus, suteikdama 
jiems būstą ir darbą (pietinėje Užkarpatės dalyje didelė dalis čigonų 
nuo seno gyveno sėsliai). Mokyklos įtraukė į sąrašus daug vaikų, buvo 
stengiamasi įkurti kooperatines dirbtuves, pagrįstas tradiciniu menu, 
tokiu kaip varkalystė; tačiau apskritai siūlomi darbai - nekvalifikuoti, 
menkai apmokami 1r fiziškai alinantys — čigonams buvo nepatrauklūs. 
Nomadai nesiliovė migravę, todėl 1964 metais vyriausybė griebėsi prie- 
vartos: čigonams buvo uždrausta keliauti taborais, jie privalėjo regist- 


* G. Puxon, Rom: Europes Gypsies, 2“ edn (London, 1975), p. 12; Y. Druts and 
A. Gessler, Zsygane (Moscow, 1990), p. 31. 

ruotis, buvo taikomos griežtos taisyklės dėl susirinkimų ir sambūrių. 
Per dvejus metus klajoklių skaičius smarkiai sumažėjo, ir netrukus bu- 
vo teigiama, kad mokyklas (nors ir su pertrūkiais) lankė per 80 pro- 
centų čigonų vaikų. Dėl čigonų apgyvendinimo taip pat kilo sunkumų: 
devintajame dešimtmetyje ginčai tarp naujųjų gyventojų ir jų kaimynų 
buvo įprasti; šimtai čigonų neteko pilietybės ir buvo išvaryti iš šalies.* 
Vengrija taip pat susidūrė su socialiniais nesklandumais. Vis dides- 
nis čigonų pastebimumas visuomenėje (dėl padidėjusi0 gimstamumo) 
stiprino įtampą ir antagonizmą. Partija, atsižvelgdama į sparčiai didė- 
Jantį jų skaičių, kaitaliojo oficialų politikos kursą. Septynerius metus 
čigonų orkestrėliai buvo draudžiami kaip dekadanso laikų atgyvena. 
1958 metais buvo įkurtas Čigonų konsultacinis komitetas, tačiau 1960 
metais, vyriausybei pareiškus, kad čigonai nėra tautinė mažuma, o kai- 
me veikia kaip „prietarų falanga“, jis buvo paleistas. 1974 metais šis 
komitetas buvo atkurtas, o 1986 metais jį pakeitė geriau čigonams at- 
stovaujanti romani taryba, po kurios susikūrė nacionalinė čigonų aso- 
ciacija, siejusi apie 200 vietos kultūros klubų. Tam tikra pažanga buvo 
pasiekta aprūpinant būstu ir darbu; švietimo srityje vyriausybė iš pra- 
džių pritarė čigonų vaikų mokymui Vengrijos mokyklose, tačiau vėliau, 
supratusi, kad vaikams, kurių gimtoji kalba buvo romani arba umunų 
dialektas, mokytis mokyklose sunku, ėmė skatinti eksperimentus mo- 
kyti vaikus vien jų gimtąja kalba arba kartu ir vengrų kalba. 
Čekoslovakija bene geriausiai iliustruoja tipiškas komunistinių reži- 
mų elgesio su čigonais permainas ir tendencijas.** Čekų politikos kur- 


* Plg. Ficowski, *The Gypsies in the Polish People's Republic', JGLS (3), 35 (1956), 
pp. 28-38, and The Gypsies in Poland (n.d. [Warsaw, 1990]), pp. 49-53; Kaminski, 
"The dilemma of power", pp. 348-352; ir A. Mirga, "The effects of State assimilation 
policy on Polish Gypsies', JGLS (5), 3 (1993), pp. 69-76. 

** E. Davidėova, 'The Gypsies in Czechoslovakia', JGLS (3) 50 (1971), pp. 40-54; 
W. Guy, *Ways of looking at Roms: the case of Czechoslovakia", in Gypsies, Tinkers 
and Other Travellers, ed. F. Rehfisch (London, 1975), pp. 201-229; W. Oschlies, 
“„Schwarze“ und „Weisse“': zur Lage der Zigeuner in der Tschechoslowakei', Giesse- 
ner Hefte fūr Tsiganologie (1985), 1/85, pp. 24—32; O. Ulč, *“Gypsies in Czechoslo- 
vakia: a case of unfinished integration', Eastern Europe Politics and Societies, 2 
(1988), pp. 306—333; D. J. Kostelancik, “The Gypsies of Czechoslovakia: political 
and ideological considerations in the development of policy*, Studies in Comparative 
Communism, 22 (1989), pp. 307-321; R. Tnitt, Struggling for Ethnic Identity: Cze- 
choslovakia s Endangered Gypsies (New York, etc., 1992). 

są galima apibūdinti kaip atlaidumo ir nepakantumo, tėviškumo ir des- 
potizmo, labdaringo neveiklumo ir bandymų imtis radikalių sprendimų 
mišinį. Pirmąjį dešimtmetį po 1948-ųjų metų komunistinio perversmo 
partiniam valstybiniam aparatui nedavė ramybės daugelis svarbesnių 
nei čigonų integravimas į visuomenę klausimų; buvo paplitusi ideologi- 
nė prielaida, kad „čigonai yra kapitalizmo aukos“, todėl kapitalizmo 
žlugimas savaime turėjo išspręsti visas jų problemas. Nepaisant ži- 
niasklaidos pranešimų apie įprastinius įspūdingus laimėjimus mokyklų 
lankymo, užimtumo ir asimiliavimo frontuose, 1958 metais įvyko lūžis, 
kai valdžios organai (netikėdami, kad čigonai išvis gali daryti pažangą) 
pasiryžo paneigti jų savitumą, pareikšdami, kad jie nėra etninė grupė, o 
„turi visiškai skirtingą demografinę struktūrą“. Tais metais buvo priim- 
tas įstatymas, pagal kurį nomadai (čigonų mažuma, priklausiusi valakų 
grupėms) ir pusiau nomadai privalėjo gyventi sėsliai 1r leisti vaikus į 
mokyklas. Jie buvo registruojami pagal gyvenamąją vietą ir negalėjo 
įsidarbinti kitur. Įvedus tokią tvarką, šalyje beveik pavyko likviduoti 
klajoklius, nes arklių traukiami valakų vežimai buvo lengvai pastebimi 
policijai, kuri rengdavo reidus į stovyklavietes, žudydavo arklius ir de- 
gindavo vežimus. Šios priemonės buvo visiškai neveiksmingos kontro- 
liuojant pusiau nomadų judėjimą (daugelis jų keliaudavo tarp savo na- 
mų Slovakijoje ir darbo vietos Čekijos rajonuose), nes integravimo pla- 
nas buvo vykdomas taip pat entuziastingai kaip ir kitos „garsios“ to 
laiko programos, nesvarbu, ar žiedinių kopūstų sodinimas, ar amžinos 
draugystės su tolimąja Mongolija propagavimas. Vietos valdžios orga- 
nams, privalėjusiems registruoti čigonus ir aprūpinti juos darbu bei būstu, 
parankiau buvo juos ignoruoti. 

Pusiau klajokliškai gyvenantiems čigonams nekreipiant dėmesio į 
sambūvio programas ir neraštingumo likvidavimo kursus, vyriausybei 
teko dar kartą įvertinti savo poziciją. Šalies periferijos gavo nurody- 
mus surinkti duomenis apie vietos čigonus ir parengti ilgalaikius jų asi- 
miliavimo planus. 1965 metų politikos kursas pabrėžė dvi užduotis: įdar- 
binti visus darbingus čigonus ir likviduoti čigonų kaimelius bei kitas 
„nepageidautinas čigonų sankaupas“ (jų suskaičiuota apie 1300). Be 
to, buvo paskelbta kampanija prieš neraštingumą ir parazitišką gyven!i- 
mą, o Mokslų akademijai įsakyta tirti čigonų gyvenimą. Integravimas 
buvo suvokiamas kaip besąlygiška čigonų, laikomų atsilikėliais, primi- 

tyvais ir degeneratais, kapituliacija. Per kitų metų gyventojų surašy- 
mą įregistruotų čigonų skaičius (daugiausia šalies rytuose) siekė 
221 526; tuo metu kas vienuoliktas naujagimis Čekoslovakijoje buvo 
čigonas. 

Vyriausybė, siekdama kuo plačiau išsklaidyti čigonus po visą res- 
publiką, parengė naują „išskirstymo ir perkėlimo“ programą, pagal ku- 
rą čigonai buvo planingai iškeliami iš savo gyvenviečių Slovakijoje į 
Čekijos vakarinę dalį, kur jų tankumas buvo mažas. Šią programą nuo 
pat pradžių trikdė neadekvatus finansavimas, biurokratiniai ribojimai, 
vietos valdžios priešiškumas, taip pat čigonų nesugebėjimas paklusti 
taisyklėms; per šalį dar kartą nuvilnijo grėsminga rasizmo banga, ypač 
būsto aprūpinimo srityje (viena darbininkų grupė siūlė valstybės są- 
skaita nupirkti čigonams vienkarčius bilietus į Indiją). 1968 metų pa- 
baigoje programa pateko į aklavietę. Neplanuotos šeimų migracijos 
gerokai lenkė skaičiumi planuotus gyventojų perkėlimus: ekstensyvus 
čigonų judėjimas pokarinėje Čekoslovakijoje virto tipišku migravimu iš 
kaimo į miestą, ieškant saugesnės aplinkos platesnėje visuomenėje. 
Vėliau keletą metų faktiškai buvo bandoma čigonus traktuoti kaip tau- 
tinę mažumą. Jie galėjo steigti kooperatyvus ir burtis į socialines bei 
kultūrines draugijas. Pastarųjų skaičius sparčiai augo. [jas įsijungdavo 
ne tik vargingesni čigonai, bet ir negausi, tačiau įtakinga ir laikoma 
visiškai asimiliuota inteligentija. Po Prahos pavasario prasidėjęs „nor- 
malizavimas“ šį eksperimentą nutraukė, ir 1973 metais visos čigonų 
visuomeninės organizacijos buvo panaikintos , neva „nepajėgiančios 
vykdyti integravimo funkcijos“, tad idėjos mokyti pradinėse mokyklose 
vaikus romani kalba buvo atsisakyta. Valdžia sugrįžo prie asimiliavimo 
kaip vienintelio sprendimo. Kai kurie nurodymai buvo slapti (pavyz- 
džiui, prievartinis tūkstančių čigonių, pagimdžiusių po keletą vaikų, ste- 
rilizavimas). Per gyventojų surašymą 1980 metais išryškėjo kai kurie 
demografinio sprogimo požymiai: čigonų buvo suskaičiuota 288 440; 
net pagal šį sumažintą skaičių jie sudarė apie 2 procentus šalies gy- 
ventojų (8 procentai gyveno Rytų Slovakijoje). Atsižvelgus į didelį či- 
gonų gimstamumą, buvo galima tikėtis, kad šis santykis sparčiai kis. 
Švietimo srityje, lyginant su 1970 metų surašymo duomenimis, paste- 
bėta tam tikra pažanga: pavyzdžiui, tiktai 10 procentų vyresnių nei 15 
metų čigonų neturėjo jokio išsilavinimo (prieš dešimtmetį jų buvo be- 

veik 30 procentų); baigusiųjų aukštąjį mokslą skaičius padidėjo nuo 45 
iki 345,* 

Rumunija ir Bulgarija taip pat nebuvo linkusios suteikti čigonams 
etninės grupės statuso. Rumunija, nuo pat pradžių teikusi paramą (dau- 
giau žodžiais nei iš tikrųjų) vengrų ir vokiečių tautinėms mažumoms 
mokslo ir kultūros srityse, jiems net nebandė nieko panašaus daryti; 
kadangi vis daugiau čigonų dirbo pramonėje ir žemės ūkio kooperaty- 
vuose, seniai įsišaknijęs priešiškumas jiems dar labiau sustiprėjo.** 
Vyriausybė vykdė priverstinio apgyvendinimo, vėliau didesnių grupių 
išsklaidymo politiką, o nuo aštuntojo dešimtmečio pradžios paprasčiausiai 
atsisakė pripažinti čigonų egzistavimą. Įgyvendindamas savo „siste- 
matizavimo“ programą, „dirigentas“ Ceausescu bandė sunaikinti jų kul- 
tūrą ir priverstinai iškeldinti čigonus į purvinus getus miestuose ar niū- 
rias palapinių gyvenvietes kaime. Jų turtą — masyvias senas Austrijos- 
Vengrijos aukso monetas, kuriomis mėgta kaupti santaupas — nugvelb- 
davo policija ar Securitate, todėl čigonai niekur nesijautė saugūs. 

Bulgarija vykdė asimiliavimo kampaniją, trukusią maždaug 30 me- 
tų. 1958 metais čigonams buvo uždrausta keliauti. Tarybos juos priva- 
lėjo siųsti į gamyklas ir kooperatinius ūkius. Kai kurie senieji čigonų 
kvartalai buvo nugriauti, 0 jų šeimos įkeldintos į daugiabučius namus. 
Nuo 1969 metų čigonų vaikams buvo steigiamos atskiros pradinės mo- 
kyklos, kurias baigę jie galėjo toliau mokytis amatų ar siekti techninio 
išsilavinimo; kalbėti romani kalba šiose mokyklose buvo uždrausta. Siek- 
dama pakirsti čigonų gebėjimą išsaugoti savitumą, vyriausybė uždari- 
nėjo ir eksproprijuodavo jų laikraščius bei asociacijas. Nuo aštuntojo 
dešimtmečio ji siekė įstatymais sunaikinti šios didelės tautinės mažu- 
mos (sudariusios maždaug 5 procentus visų gyventojų) egzistavimą. 
Asmens dokumentuose įrašas „čigonas“ buvo panaikintas ir (paklus- 
dami visuotinėms priemonėms prieš musulmonus) asmenys su musul- 
moniškomis pavardėmis buvo verčiami jas keisti į slaviškas. Laikraš- 
čiai ir žurnalai laikėsi informacinės blokados. Devintajame dešimtme- 
tyje šalies vyriausybė žengė dar toliau ir pabandė reglamentuoti liau- 
* K. Kalibova and Z. Pavlik, 'Demographic specificities of the Romany popula- 
tion in Czechoslovakia', 7-ajame Tarptautiniame demografijos seminare, vykusiame 
1986 m. Humbolto universitete Berlyne, skaitytas pranešimas. 


** Plg. S. Beck, 'Tsigani-Gypsies in socialist Romania", Giessener Hefte fur Tsiga- 
nologie (1986), 1-4/86, pp. 109-27. 

43 iliustracija. Čigonai varkaliai Pildeštyje, Bakėjaus provincijoje, Ru- 
munija, 1956 m. G. Lūko fotografija. 


dies muziką — drausti turkų bei kitų užsienio šalių tendencijas. Padėtį 
sunkino tai, kad čigonų muzika, kuriai didelę įtaką darė turkų muzika, 
buvo pernelyg paklausi bulgarų vestuvėse, krikštynose bei kitose šven- 
tėse, kad būtų išstumta. Tačiau galiausiai čigonai sugebėjo prisitaikyti 
ir prie socialistinės Bulgarijos aplinkos. Jų ekonominė padėtis netgi 
pagerėjo, ir čigonai vis plačiau buvo įtraukiami į švietimo sistemą, nors 
vėliau galėdavo tikėtis nebent prasčiausiai mokamo darbo; tačiau, esant 
galimybei, savo darbo užmokestį jie, nepaisydami tvarkos, papildydavo 
iš laisvosios rinkos verslų, lygiai kaip, nepaisydami draudimų, ir toliau 
rasdavo karštų savo muzikos gerbėjų.* 


* Plg. C. Silverman, Bulgarian Gypsies: adaptation in a socialist context", Nomadic 
Peoples (1986), nos 21/22, pp. 51-60; T. Zang, Destroying Ethnic Identity: The 
Gypsies of Bulgaria (New York and Washington, DC, 1991). 

Jugoslavijoje, kuri po karo tapo federacine respublika, etninės kil- 
mės klausimai dėl jos tautinės, kalbinės ir kultūrinės įvairovės, atsispin- 
dėjusios ir čigonų bendruomenėje (vienoje iš didžiausių pasaulyje), vai- 
dino svarbų vaidmenį, todėl kaip tik čia daugiakultūrė politika buvo 
pažangiausia. Čigonams šioje marksistų, ginančių pliuralistinį požiūrį, 
citadelėje 1981 metais buvo suteiktas tautybės (narodnost) statusas 
ir lygios konstitucinės teisės kaip ir kitoms mažumoms (albanams, veng- 
rams ir turkams). Jiems buvo pripažintos kalbos ir kultūros teisės, ta- 
čiau naujasis statusas toli gražu nebuvo taikomas vienodai įvairiose 
Jugoslavijos respublikose. Iš žiniasklaidos priemonių dingo žodis „ci- 
gan“, turėjęs menkinamąjį atspalvį, ir jį pakeitė „Rom“, o kelios televi- 
zijos ir radijo stotys pradėjo transliuoti nuolatines laidas romani kalba. 
Didesnėse bendruomenėse radosi vis daugiau visuomeninių ir kultūri- 
nių čigonų draugijų, ir čigonai pradėjo dalyvauti regioninėje politikoje. 
1983 metais kai kuriose pradinėse mokyklose (ypač Kosovo provinci- 
joje, kur albanai sudarė daugumą) imta mokyti romani kalba. Nepai- 
sant blogo lankomumo ir dažnų šalinimų iš mokyklų (dėl kurių tik 20 
procentų suaugusiųjų baigė pradinį mokslą), keli šimtai čigonų įgijo gy- 
dytojų, teisininkų, inžinierių ir kitas profesijas. Tačiau daugumos eko- 
nominė padėtis liko daug blogesnė už vidutinę, ypač turtingesnėse šiau- 
rinėse Kroatijos ir Slovėnijos respublikose, į kurias persikėlė daug šei- 
mų, tapdamos Zagrebo priemiesčių lūšnynų gyventojais ar menkai ap- 
mokamais samdomais darbininkais Liublianoje. Jugoslavija buvo vie- 
nintelė komunistinė valstybė, nesiekusi prievarta apgyvendinti klajo- 
Jančių čigonų. Būtinybę taip elgtis diktavo daugiau ekonominės sąly- 
g0S, o ne vyriausybės ribojimai, ir migravimas buvo tarsi atkartojimas 
įvykių, kurie prieš šimtą metų sukėlė plačiai nusidriekusius pokyčius 
tolėliau į vakarus. Klajokliškai gyvenantys čigonai drauge su savo apy- 
vokos rakandais taikėsi prie industrializacijos. Anksčiau jie stovyklau- 
davo netoli kaimo ar miesto su turgaviete, kur didžiąją metų dalį gyven- 
davo palapinėse, atsigabentose arklių traukiamais furgonais, ir užsidirbda- 
vo lėšų iš valstiečių varkaliaudami, pranašaudami, arba elgetaudavo 
maisto; dabar jie pamažu pamėgo mažus miestelius su turgavietėmis, 
kur palapines atsigabendavo automobiliais ar autofurgonais, ir pradėjo 
verstis naujų arba naudotų prekių, tokių kaip padėvėti drabužiai, gamyk- 
lų brokas ar kitos deficitinės plataus vartojimo prekės, perpardavinėjimu. 


272 Čigonai 


Vakarų Europos šalyse politikų dėmesys po Antrojo pasaulinio karo 
buvo sutelktas į kitas sritis, nes sėslių čigonų čia, išskyrus keletą įsidė- 
mėtinų išimčių, tokių kaip Ispanija, santykinai liko gerokai mažiau nei 
Rytuose. Svarbiausias klausimas buvo, kaip traktuoti klajojančias au- 
tofurgonais šeimas, kurių gyvenimo būdas prieštaravo prisirišimui prie 
žemės, įstatymams dėl valkatavimo bei sveikatos apsaugos ir miestų 
bei kaimų planavimui. Pats nomadiškumas specialiai draudžiamas ne- 
buvo, tačiau sėslioms bendruomenėms sukurti įstatymai galiojo visiems. 
Keliautojus dažniausiai išvarydavo - įsakydavo jiems vykti toliau, kar- 
tais juos pakęsdavo šiukšlynuose be vandentiekio ir sanitarijos patogu- 
mų. (Vokietijos žemėse (Lander) galiojo griežtesni įstatymai: 1953—1970 
metais Bavarijoje (kaip ir 1926 metais) buvo įteisinta ypatinga klajoklių 
kontrolė, paimant pirštų atspaudus; kiti kraštai sekė šiuo pavyzdžiu.) 

Daugeliui šalių rūpestį kėlė stovyklavietės ir švietimas. Vietos val- 
džios organai nelabai paisė centrinių institucijų nurodymų skirti stovyk- 
loms vietas. Pirmasis toks cirkuliaras, kurį Anglijoje išleido Būsto ir 
savivaldybių ministerija 1962 metų vasarį, puikiai pademonstravo, ko 
galima pasiekti be tiesioginio kišimosi ir pagalbos, vien tik raginant. 
Jame buvo teigiama, kad „tikrieji čigonai, arba romani, turi teisę į tradi- 
cinį gyvenimo būdą, todėl jų poreikis stovyklaviečių sklypams yra vi- 
siškai teisėtas... Žmonių iškeldinimas iš vieno savanaudiškai užimto 
sklypo, priverčiant juos susirasti kitą, neišsprendžia tų Žmonių sociali- 
nių problemų.“ (Nors buvo išskirti, tačiau nepabrėžta „tikrieji čigonai“, 
cirkuliaras apėmė visus keliautojus.) Praėjus dvejiems metams, veikė 
tik trys stovyklauti skirti sklypai, talpinę iš viso apie 50 furgonų, ir bent 
du iš jų buvo užimti savavališkai dar prieš cirkuliaro išleidimą.* 1965 
metais ministerija surengė keliautojų, gyvenančių furgonuose, lūšnose 
ir palapinėse, surašymą Anglijoje ir Velse; jo metu nustatyta, kad jų 
skaičius siekė 15 000, arba 3400 šeimų (dabar pripažįstama, kad šie 
duomenys toli gražu ne visai tikslūs).** Per 1969 metų surašymą Ško- 
tijoje buvo registruota apytikriai 2100 asmenų, arba apie 450 šeimų. *** 


* Plg. su A. M. Fraser. 'The Travellers. Developments in England and Wales, 1953-63", 
JGLS (3), 43 (1964), pp. 83-112. 

** Gypsies and Other Travellers, Būsto ir savivaldybių ministerijos sociologinių 
tyrimų skyriaus ataskaita (London, 1967). 

*** H. Gentleman and S. Swift, Scotland s Travelling People (Edinburgh, 1971). 

Tuo metu Anglijoje ir Velse vyriausybė nusprendė nuo raginimų pereiti 
prie įstatyminių priemonių, ir 1968 metais išleido Furgonų stovyklavie- 
čių aktą (Caravan Sites Act), kuriam visiškai įsigaliojus 1970 metais 
vietos valdžios organai buvo įpareigoti skirti keliautojams sklypus sto- 
vyklavietėms. Pagal Aplinkos apsaugos departamento duomenis, pa- 
teiktus po dvidešimties metų, 1990 metų liepos mėnesį, Anglijos sank- 
cionuotuose sklypuose (kurių beveik trečdalis buvo privačioje žemėje) 
stovėjo 7357 keliautojų furgonai, o kiti 4610 (39 procentai) neturėjo 
legalių įsikūrimo vietų. Aišku, kad pasiūla gerokai atsilikdavo nuo pa- 
klausos net ir tada, kai vienu metu procesui paspartinti visos kapitalo 
sąnaudos būdavo padengiamos iš centrinių fondų. Kita vertus, legaliai 
įsikūrusių furgonų skaičius buvo gerokai didesnis nei iki 1968 metų 
akto. 

Vienas represinį atspalvį turėjusių akto aspektų buvo tas, kad vietos 
valdžios organams jis perleido „skyrimo užsakymus“ (designation or- 
ders), kuriais remdamiesi jie galėjo įtikinti vyriausybę, kad turi pakan- 
kamai vietų furgonams arba jiems jų išvis nereikia; jie turėjo teisę įkur- 
ti draudžiamas zonas ir bausti šeimas, apsistojusias neleistinose vieto- 
se, arba jas iškeldinti, nesvarbu, ar tos vietos priklausė tarybai, ar buvo 
privačios. Kadangi vietos rinkimuose negalima tikėtis daug balsų (tie- 
są sakant, dažnai balsai būdavo prarandami) skiriant keliautojams skly- 
pus ar didinant jų skaičių, šis statusas tapo ypač vertinamas ir buvo 
suteiktas daugiau kaip 100 vietos valdžios organų. 

Su tuo buvo susijęs ir švietimo klausimas, nes neapsaugoti nuo 1š- 
keldinimo asmenys negalėjo nuosekliai mokytis. Daugelis Didžiosios 
Britanijos čigonų, nepaisant tradicinio jų nepasitikėjimo, suprato, kad 
elementarus išsilavinimas tampa būtinas. Naujieji pragyvenimo šalti- 
niai reikalavo gebėjimo rašyti sąmatas ir kvitus, skaityti brėžinius 1r 
žinynus, laikyti egzaminus vairuotojo pažymėjimui gauti ir draustis, ką 
kalbėti apie įvairių dokumentų, susijusių su sveikata, įdarbinimo pa- 
slaugomis ir socialinėmis garantijomis, pildymą. Pagal decentralizuotą 
britų švietimo sistemą vietos švietimo organai atsakė už visų jų srityje 
nuolatos ar laikinai gyvenančių vaikų (įskaitant 1r keliautojų vaikus) 
mokymą (nors formaliai tai įsigaliojo tik 1981 metais). Tai, kad Angli- 
joje ir Velse buvo daugiau nei šimtas tokių švietimo organų, reiškė, kad 
jų savarankiškos ir nepriklausomos iniciatyvos sąlygojo švietimo lygio 

44 iliustracija. Vestvėjus, Londonas, maždaug 1986 m. Didžiosios Lon- 
dono tarybos nuotrauka. 

disproporciją, kur įsipareigojimai svyravo nuo mokytojų grupių, dirban- 
Čių pramogų centruose su specialiomis programomis, iki visiško nesi- 
rūpinimo švietimu.* Nuo aštuntojo dešimtmečio buvo padaryta didelė, 
nors ir fragmentiška, pažanga; nepaisant to, etninių mažumų vaikų švie- 
timo komitetas 1985 metų ataskaitoje pabrėžė, kad keliaujanti ben- 
druomenė „susiduria su stipriu išankstiniu nusistatymu bei atstūmimų, 
kaip ir kitų etninių mažumų vaikai“: buvo teigiama, kad keliautojų vai- 
kams patekti į mokyklinio lavinimo sistemą ypač sunku.** 1990 metais 
vyriausybė skyrė dotaciją specialiai remti keliautojų švietimą, tačiau 
vėlesniais metais daugelis švietimo įstaigų prašymų buvo patenkinti tik 
iš dalies arba išvis nepatenkinti. 

1992 metais vyriausybė radikaliai pakeitė politikos kursą. Pasiek- 
tiems laimėjimams kilo pavojus: imta siūlyti panaikinti sklypų stovykla- 
vietėms skyrimo finansavimą ir uždrausti vietos taryboms juos skirti, 
taip pat įvesti griežtas naujas sankcijas neteisėtiems stovyklautojams. 
Visos šios priemonės nederinus buvo įtrauktos į Baudžiamosios teisės 
1r Visuomeninės tvarkos įstatymo projektus, nepaisant vietos valdžios 
organų, policijos atstovų bei kitų visuomenės narių, susipažinusių su 
šiomis problemomis, egzistavusiomis dar prieš 1968 metų aktą, ir su- 
pratusių, kad jos vėl sąlygos nesiliaujančius iškeldinimus ir sužlugdys 
mokymą, sveikatos apsaugą ir socialinę rūpybą, protestų. Lordų Rū- 
mai pasipriešino Parlamento siūlomam vietos valdžios organų įparei- 
gojimų panaikinimui. Jų pasipriešinimas buvo bergždžias: Britanijos vy- 
nausybė neatsisakė savo pradinių ketinimų ir pasiekė tikslą. 

Iki pat šio politikos kurso posūkio daugelyje Europos valstybių spe- 
ciali politika vystėsi panašiai, skyrėsi tik laikinosios vietos paemonės.*** 
1949 metais Prancūzijoje buvo sudaryta pareigūnų darbo grupė ištirti 
sunkią keliaujančių čigonų padėtį, nes daugelyje komunų jiems buvo 
tiesiog uždrausta pasirodyti. Ši grupė rekomendavo atsisakyti „repre- 
sinės ir draudimų politikos“, o Vidaus reikalų ministerija oficialiai palai- 


* Plg. su T. Acton and D. Kenrick, 'From summer voluntary schemes to Euro- 
pean Community bureaucracy: the development of special provision for Tra- 
veller education in the United Kingdom since 1967', European Journal of Inter- 
cultural Studies, 1 (1991), no. 3, pp. 47-62. 

** Lord Swann, Education For All (London, 1985), ch. 16. 

*** Plg. suJ.-P. Liėgeois, School Provision for Gypsy and Traveller Children (Brus- 
sels, 1987) apie Europos Sąjungos valstybes nares. 

mino pozityvesnį požiūrį. Po dvidešimties metų carnet anthropomėtri- 
gue klajokliams (žr. 246 psl.) buvo pagaliau panaikintas ir jį pakeitė 
carnet de circulation (judėjimo pažymėjimas), kurį kiekvieną mėnesį 
tikrindavo policija. Vietos valdžios vertimas skirti žemės sklypus 1šsi- 
rutuliojo iš nesėkmingo raginimo su valstybės dotacijų pagalba oficia- 
liai įpareigoti įrengti trumpalaikes stovyklavietes, paliekant teisę už- 
drausti stovyklavimą kitose vietose. Iki devintojo dešimtmečio pabai- 
gos sklypai ir keletas gyvenamųjų namų rajonų buvo netolygiai išsi- 
barstę beveik po visą Prancūziją, ypač jos šiaurės vakaruose, kur pra- 
gyvenimo lygis svyravo nuo aukšto iki labai žemo. Švietimo srityje 
savanoriškos institucijos sukūrė gana platų kursų ir mokyklų tinklą, 
tačiau nuoseklios centrinės politikos nebuvo. 

Italijoje sankcionuotų stovyklaviečių, įsteigtų vietos ar centrinės val- 
džios, buvo nedaug, o specialūs mokymo kursai buvo rengiami priva- 
čiai. Jie nutrūko, kai oficialiai buvo pabrėžta būtinybė garantuoti įpras- 
tą mokymą ir kartu teikti papildomą paramą sunkiai besimokantiems 
čigonų vaikams — pokytis, vykdytas ne tik Italijoje, ir susilaukęs svarių 
argumentų tol, kol žadėtoji parama buvo adekvati realiajai. Belgija bu- 
vo dar viena atskiro mokymo atsisakiusi šalis, o aprūpinimas žemės 
sklypais, esant vyriausybės finansavimui, buvo paliktas daugiausia vietos 
taryboms, ir dauguma iš atsiradusių kelių dešimčių sklypų buvo funda- 
mentalūs ir suprojektuoti dešimtmečiais nejudantiems taborams apsi- 
stoti. Ispanijoje klausimas, ką daryti su klajojančiais čigonais, nebuvo 
pagrindinis, nes daugelis gyveno varganuose barrios [kvartaluose] 
(klajoklystė čia buvo uždrausta); svarbiausia problema —- barrios ir 
lūšnynai. Mažiau pastebima buvo klastinga diskriminacija padienių že- 
mės ūkio darbininkų darbo užmokesčio srityje: 1989 metais vienos va- 
landos darbo užmokestis Mursijos laukuose buvo 300 pesetų vyrams, 
250 pesetų moterims ir 200 pesetų čigonams. Vyriausybė paragino 
municipalinę valdžią pašalinti trūkumus priimant būsto skyrimo pro- 
gramas (kai kur tai ir buvo padaryta); ji taip pat subsidijavo parengia- 
mąsias klases mokyklose. 

Ispanijos vyriausybė suprato, kad kiti gyventojai gali būti nepaten- 
kinti tuo, kad čigonų šeimos persikėlė į naujus namus, o jų vaikai pra- 
dėjo lankyti mokyklas. Ji nebuvo vienintelė: panaši reakcija dažnai kil- 
davo net Nyderlanduose bei Švedijoje, šalyse, pažangesnėse už dau- 

gelį čia minimų. Švedija, priglaudusi šimtus čigonų, išvarytų iš Lenkijos 
(žr. 265 psl.), traktavo juos kaip pabėgėlius ir aprūpino darbu bei pa- 
stoge. Nyderlandai taip pat įrengė namus daugeliui užsienio čigonų (žr. 
263 psl.). Buvo paplitusi nuomonė, kad woonwagenbewoners -— Vie- 
tos klajoklius — reikia sutelkti į dideles grupes keliuose centruose. Pa- 
gal 1968 metais olandų priimtą įstatymą taborų gyventojai buvo įkurdi- 
nami regioniniuose parkuose su ten įsteigtomis specialiomis mokyklo- 
mis ir suaugusiųjų mokymo kursais. Tačiau aštuntojo dešimtmečio pa- 
baigoje ši politika smarkiai pasikeitė, nes tapo aišku, jog dideli sklypai 
stovykloms netinka; pakeisti juos reikiamu kiekiu mažų sklypų buvo be 
galo sunku. Panašiai ir švietimo politikai sutelkus pastangas integruoti 
vaikus į mokyklas, vietos gyventojų reakcija dažnai keldavo problemų 
dėl žemo keliautojų išsimokslinimo lygio, taip pat dėl kitų vaikų bei jų 
tėvų nepasitikėjimo. 

Tarptautiniuose forumuose netrūko nei geranoriškų pareiškimų, nei 
detalių nurodymų. Šalims dalyvėms būdavo pateikiamos išsamios 
darbotvarkės, tačiau pavienių iniciatorių pastangos negebėjo įveikti pra- 
rajos tarp bendrų ketinimų 1r realių laimėjimų. 1969 metais Ministrų 
Taryba, Parlamentinė Asamblėja ir kitos Europos Tarybos institucijos, 
atstovaujančios daugeliui Europos šalių, neįėjusių į tuometį komunistinį 
bloką, priiminėjo rezoliucijas ir rekomendacijas, griežtai smerkiančias 
čigonų bei kitų keliautojų Europoje žeminamą padėtį ir raginančias ša- 
lių dalyvių vyriausybes bei vietos valdžios organus nutraukti diskrimi- 
naciją, išspręsti klausimus, susijusius su stovyklaviečių sklypų ir būsto 
skyrimu, taip pat skatinančius švietimą, profesinį orientavimą, sveika- 
tos priežiūrą ir socialinę rūpybą. 1977 metais Jungtinių Tautų žmogaus 
teisių komisija atkreipė dėmesį į čigonų diskriminaciją. 1984 metais 
Europos Bendrijos institucijos ypač susirūpino švietimu. 1989 metų ge- 
gužės mėnesio Ministrų Tarybos rezoliucija atkreipė dėmesį į šį aspek- 
tą, kviesdama laikytis „globalaus struktūrinio požiūrio įveikiant pagrin- 
dines kliūtis, trukdančias čigonų ir keliautojų vaikams lankyti mokyk- 
las“, remtis pagarba jų kultūrai, papildomais šaltiniais ir specialiu mo- 
kytojų rengimu.* Rezoliucijos reziumė apie tuometę padėtį Europos 


* “Resolution of the Council and the Ministers of Education... on school provision 
for gypsy and traveller children", Official Journal of the European Communities, 21 
June 1989, 89/C153/02. 

45 iliustracija. Čigonė palieka savo sugriautus namus Hederenio kaime, 
Transilvanijoje; tai vienas iš 13 namų, sudegintų 1993 m. 
rugsėjo vakarą, kilus antičigoniškoms riaušėms. Remu- 
so Marcu Slugo nuotrauka, O Associated Press, London. 


Bendrijoje pateikė duomenis apie vis dar nemažą atsilikimą dvylikoje 
dalyvaujančių šalių: tiktai 30-40 procentų iš daugiau kaip pusės milijo- 
no tokių vaikų reguliariai lankė mokyklas; pusė jų niekada nelankė 
mokyklos, o vidurinėse ir aukštesniosiose mokyklose mokėsi tik labai 
maža dalis; jų įgytų Žinių lygis buvo menkas; suaugusiųjų neraštingu- 
mas dažnai viršydavo 50 procentų, o kai kur 80 procentų ar daugiau. 
1989 metų politikos pokyčiai reiškėsi įtampa ir konkurencija visoje 
Europoje, ir tai suteikė papildomos svarbos dokumentui, patvirtinan- 
čiam tautinių mažumų teises, kurį 1990 metais pasirašė 34 valstybės 
per Europos Saugumo ir Bendradarbiavimo Konferenciją (ESBK), pra- 
dėtą 1975 metais pagal Helsinkio baigiamąjį aktą ir atgaivintą baigian- 
tis šaltajam karui. Pasmerkus visas etninio diskriminavimo formas, bu- 
vo ištarti žodžiai: „Šiame kontekste valstybės pripažįsta ypatingas či- 
gonų problemas“. Vėlesnės ESBK tai dar kartą patvirtino. 
Problemos tapo dar opesnės, nes totalitarizmo žlugimas rytuose at- 

gaivino po karo nuslopintus jausmus, o atgauta žodžio laisvė kartu iš- 
laisvino prietarus. Vyriausybinės institucijos dažnai vangiai reaguoda- 
vo; rasistinius įžeidinėjimus ir triukšmingus išpuolius. Nemaža inciden- 
tų- padegti namai, sumuštos čigonų šeimos - įvyko Vengrijoje, Lenki- 
joje, Čekoslovakijoje, Rumunijoje, Bulgarijoje ir nesiliauja iki šiolei. 
Smurtaujama buvo net ir ten, kur čigonai nuolat legaliai gyveno ir buvo 
tariamai toleruojami. Privati iniciatyva daugiau nebuvo laikoma krimi- 
naliniu nusižengimu, tačiau čigonai, sugebėję prisitaikyti ir suradę pel- 
ningas nišas, kurias suteikė laisva porevoliucinė ekonomika, sulaukė 
didelio priešiškumo dėl prekybos deficitinėmis prekėmis. Ten, kur na- 
cionalizmas, materialiniai sunkumai ir lig tol nežinomas nedarbo lygis 
reikalavo atpirkimo ožio, čigonai, jei jų buvo daug, galėjo būti kaltinami 
dėl daugelio socialinių ir ekonominių problemų. Praturtėjusi mažuma 
tapo pasipiktinimų objektu, o likusieji smerkiami už veltėdžiavimą ir 
tinginystę. Rumunijoje čigonai patyrė ekonominės krizės nukamuotų 
darbininkų pyktį, ir naujai išrinkta vyriausybė stojo nacionalistų kry- 
žiaus Žygio priešakyje. Kai 1990 metų birželį į Bukareštą buvo atpluk- 
dyti kalnakasių būriai slopinti antivyriausybinių nuotaikų, čigonai buvo 
ypač išskirti — prieš išvykdami iš sostinės kalnakasiai Žiauraus smurto 
vakarą siautėjo jų namuose, girdėdami ausyse skambančias preziden- 
to liaupses. 

Nuo 1989 metų rytuose šiek tiek grįžta prie nomadizmo; klajoklių 
judėjimas tarp šalių pagyvėjo, nes staiga iškilusios demokratinės vals- 
tybės susilpnino savo sienų kontrolę ir pirmą kartą po kelių dešimtme- 
čių čigonams buvo išduodami pasai. Per Vidurio ir Vakarų Europą 
viena po kitos nusirito emigrantų bangos, tarp kurių buvo ir tūkstančiai 
Rumunijos čigonų. Kai Jugoslaviją suskaidė aršūs konfliktai, čigonai 
ėmė plūste plūsti iš šalies. Vokietijoje, kuri daugeliui buvo pagrindinis 
kelionės tikslas, prasiveržė ksenofobiniai išpuoliai, ir „budrios grupės“ 
ėmėsi ryžtingų gynybos veiksmų prieš čigonų 1r kitų pabėgėlių ar imig- 
rantų darbininkų stovyklas 1r bendrabučius. Taip pat pasigirdo ragini- 
mų išvaryti tuos, kurie prieš daug metų atvyko į šalį be oficialaus leidi- 
mo apsigyventi, ir pataisyti šalies konstituciją, sugriežtinant politinio 
prieglobsčio suteikimo įstatymą. 1992 metais Vokietija pasirašė repat- 
nacijos sutartį su Rumunija. Pasipiktinimas tiek dėl legalių, tiek dėl 
nelegalių migrantų kilo ir Vidurio Europos šalyse - aksominės Čekijos 

46 iliustracija. Rumunijos čigono suėmimas Lebacho pabėgėlių centre 
šalia Brėmeno, 1990 m. Deutsche Presse-Agentur, Ham- 
burgas. 


ir Slovakijos respublikų skyrybos tapo nauju pretekstu įvesti griežtas ir 
išskirtines pilietybės suteikimo taisykles čigonams. 

Bendros rinkos kūrimas Europos Bendrijoje 1993 metais šiame su- 
stiprėjusios įtampos fone nulėmė griežčiau sunormintą ne EB šalių pi- 
liečių įvažiavimo kontrolę ir sugriežtino poziciją politinių pabėgėlių at- 
žvilgiu, o EB priklausančių šalių piliečiams suteikė judėjimo laisvę jos 
viduje, kuri nepanaikino visų nacionalinių ribojimų gauti darbą ar ke- 
liauti, pavyzdžiui, carnet de circulation Prancūzijoje. 


Gyventojai ir visuomenės sluoksniai 
Po tokios įvykių kaitos neturėtų stebinti tai, kad dabartinę čigonų popu- 


liaciją sudaro begalė skirtingų elementų. Tad ar įmanoma šią mozaiką 
sudėlioti tam tikra tvarka? Atsparos taškas galėtų būti daugelyje šalių 

nustatytas esminis skirtumas tarp čigonų senbuvių ir jų gentainių, atsi- 
krausčiusių praėjusiame šimtmetyje — pvz., romų ir xoraxanė - skirtu- 
mas, atsispindintis daugelyje sričių: kalboje, papročiuose, veikloje, gy- 
venimo būde apskntai. Panaši dichotomija yra tarp sintų ir romų, į 
kuriuos patys čigonai žiūri kaip į vienas kito neiginius. Sintas, kalbėda- 
mas apie čigonus, kilusius iš Rytų Europos arba bet kuriuos kitus čigo- 
nus, kurie nėra sintai, vadina juos romais, o romai savo ruožtu visus 
Vakarų Europos čigonus apibūdina kaip „sintus“. Tiksliau kalbant, sin- 
tai — tai seniai vokiškai kalbančiose šalyse gyvenantys čigonai, ką pa- 
tvirtina stipri vokiečių kalbos įtaka jų romani dialektams.* Jie aptinka- 
mi keliose šalyse; rytuose romani kalbos sinti atmaina įsitvirtino iki pat 
Volgos. Ją čia atnešė čigonai, atvykę per Lenkiją antroje dvyliktojo 
amžiaus pusėje, o per Antrąjį pasaulinį karą ji pasiekė Kazachstaną. 
Prancūzijoje jie buvo vadinami manušais (iš romani manus "[čigonas| 
žmogus'). Trečią didelę čigonų grupę po romų ir sintų sudaro Ispanijos 
calė, Portugalijos ciganos ir gitans iš pietų Prancūzijos, kartu su gi- 
miningomis grupėmis, pasiekusiomis net Lotynų Amenką. Vakarų Eu- 
ropos šalyse dažnai galima išskirti kelis sluoksnius. Prancūzijoje gali- 
ma susidurti su manušais, gitanais, romais (daugiausia kalderašais), 
xoraxanė bei kitais. Italijoje senesni sluoksniai yra susidarę iš sintų 
šeimų šiaurėje bei Abrucio ir Kalabrijos čigonų centre ir pietuose, ku- 
rie - sprendžiant iš pasitaikančių slavų ir vokiečių kalbų skolinių gimi- 
ninguose dialektuose — tikriausiai yra kilę iš čigonų, atvykusių tiesiog iš 
Graikijos. Xoraxanė ir kiti atkilėliai iš Jugoslavijos, taip pat kalderašai, 
čurarai, rudariai ir kitos Dunojaus gentys atvyko vėliau. 

Situacija toliau į rytus primena skiautinį. Balkanuose, kurie čigonų 
istorijai yra gyvybiškai svarbūs, ypač daug etninės ir lingvistinės painia- 
vos: nuo seniausių laikų čia telkėsi didžiausios čigonų grupės, ir šis regio- 
nas buvo visos Europos fons et origo (ištaka ir pradžia). Per daugelį 
amžių spalvų įvairovė čia tapo ryškesnė nei kur kitur.** Norint pavaiz- 


* Pirmą užuominą apie „sintus“ kaip apie grupę randame J. E. Biester, „„Ueber die 
Zigeuner; besonders 1m Kėnigreich Preussen“, Berlinische Monatsschrift, 21 (1793), 
pp. 108-65. 

** Bendrą apžvalgą skaitykite W. G. Lockwood rašinyje ' Balkan Gypsies: an intro- 
duction', in Papers from the Fourth and Fifth Annual Meetings, Gypsy Lore Society, 
North American Chapter (New York, 1985), pp. 91-99; išleistas su papildymais 
Giessener Hefte fūr Tsiganologie (1985), 1/85, pp. 17-23. 

duoti Balkanų čigonų atšakas, būtina atsižvelgti į daugelį kriterijų. Vargu 
ar juos galima priskirti kuriai nors tautai - daugelis čigonų genčių nusi- 
driekia per valstybių sienas, o jų vidinėje struktūroje apstu sąsajų su vie- 
na ar kita šalimi. Tarmė ir religija (musulmonųy/katalikų) yra vieni svar- 
biausių faktorių. Profesinė specializacija tiek praeityje, tiek dabar yra 
dar vienas veiksnys: mes jau matėme, kaip jis sąlygojo susiskirstymą 
tarp romų. Riba tarp klajoklystės ir sėslaus gyvenimo būdo taip pat svar- 
bi, tačiau ji nėra ryški ir pastovi: daug sėsliųjų čigonų keliauja ieškodami 
sezoninių darbų, o nomadai dažnai žiemoja vienoje vietoje*. (Taip pat nėra 
aiškaus ryšio tarp klajoklystės/sėslumo skiriamosios linijos ir kalbinio kon- 
servatyvumo: nemažai nomadų grupių pamiršo romani kalbą, o didelė da- 
lis sėsliųjų, ypač gyvenančių didelėmis bendruomenėmis, ją išsaugojo.) 

Remiantis šiais skirtumais, buvusioje Jugoslavijoje buvo išskirta apie 
20 pagrindinių genčių, kurių daugumą galima skirstyti į pogrupius. Kiek- 
viena jų gali turėti savo teritoriją, subkultūrą, verstis savitu verslu, kal- 
bėti savu dialektu ir tuoktis grupės viduje.** Pirmojo pasaulinio karo 
išvakarėse vien tik Bulgarijos šiaurės rytuose vienas tyrinėtojas iš- 
skyrė 19 genčių, pritaikęs dislokacijos, religijos, profesijos ir sėslumo 
kriterijus; septynios iš jų buvo sėslūs musulmonai, keturios - sėslūs 
krikščionys, keturios — musulmonai klajokliai ir keturios — klajokliai 
krikščionys.*** Trys išjų (tarp jų rudariai, gausiausia tuometė klajok- 
lių gentis Bulgarijos šiaurės rytuose) nekalbėjo romani kalba, o kitos 
16 genčių buvo po lygiai pasidalijusios į kalbančias valakų ir nevalakų 
dialektais; kai kurie iš pastarųjų pretenduoja būti patys primityviausi 
Balkanuose. Vėliau gentiniai skirtumai pamažu tapo ne tokie reikš- 
mingi dėl čigonų tautinio vystymosi, susijusio su priverstiniu apgyven- 
dinimu, kultūrine asimiliacija, taip pat dėl vyriausybių atsisakymo pri- 
pažinti čigonus teisėta etnine grupe.**** 


* Ataskaitą apie Bijeli (Serbijos musulmonų) čigonų asimiliavimosi procesą prieškari- 
nėje Serbijoje ir jų perėjimą nuo nomadiško gyvenimo būdo į sėslųjį bei laipsnišką 
maišymąsi su gadzė skaitykite A. Petrovič, *Contributions to the study of the Ser- 
bian Gypsies', JGLS (3), 19 (1940), pp. 87-100. 

** R. Uhlik, 'IZ ciganske onomastike', Glasnik Zemaljskog museja u Sarajevu, isto- 
rija i etnografija, new series, 10 (1955), pp. 51-71; 11 (1956), pp. 193-209. 

*** B. J. Gilliat-Smith, *Report on the Gypsy tribes of north east Bulgaria', JGLS 
(2), 9 (1915-1916), pp. 1-54, 65-109. 

**** Dabartinę situaciją analizuoja E. Marushiakova, 'Ethnic identity among Gypsy 
groups in Bulgaria', JGLS (5), 2 (1992), pp. 95-115. 

Klasifikavimą painioja tai, kad egzistuoja, ypač Vakarų Europoje, 
kitos klajojančios paribio grupės, kurių gyvenimo būdas labai panašus į 
čigonų, o kultūrinis bagažas turi daug ką bendra: jie iš kartos į kartą 
keliauja šeimomis, turi panašius verslus ir gyvenimo būdą, laikosi pa- 
našaus požiūrio į aplinkinius, taip pat teikia pirmenybę ankstyvai san- 
tuokai. Tačiau jie kalba savomis kalbomis, kunios skiriasi nuo romani 
(nors šioji jiems dažnai daro įtaką); taip pat dažnai skiriasi ir kai kurios 
tabu sistemos. 

Airijos keliauninkai, kune Bntanijos salose vadinami alavuotojais, 
tačiau dabartiniu metu turima omeny „keliautojai“, yra geras vienos 
tokios grupės, egzistavusios dar prieš atsikraustant čigonams, pavyz- 
dys.* Jie keliaudavo per kaimus, siūlydami įvairias prekes, skardinin- 
kaudami, mainydami arklius bei prekiaudami, gyveno palapinėse 1r ar- 
klių traukiamuose dengtuose vežimuose. Pasibaigus Antrajam pasau- 
liniam karui daugelis jų sugebėjimų ir paslaugų tapo atgyvena. Nebe- 
galėdami pragyventi kaime, daug jų patraukė į miestus, ypač į Dubliną, 
kur vyrai registravosi bedarbio pašalpai gauti ir rinkdavo metalo laužą 
bei sendaikčius, o moterys prašinėdavo išmaldos. Airijoje daugiau kaip 
pusė šių žmonių dabar gyvena treileriuose ar surenkamuosiuose na- 
muose specialiose stovyklavietėse arba valstybės skirtuose butuose. 
Šeštojo dešimtmečio pabaigoje daugelis jų persikėlė į Angliją, ypač į 
Midlendus (vidurio Anglijos grafystes — vert. past.) ir ėmė varžytis su 
Anglijos čigonais verslo srityje (tai jokiu būdu nebuvo pirmas tokio 
masto antplūdis: panašiai atsitiko ir devynioliktajame amžiuje per didįjį 
penktojo dešimtmečio badą). Jų slenginių kalbų, vadinamų „Gammon“ 
ar „Cant“, išsirutuliojusių iš senesnės „Shelta“, žodžiai yra paimti iš 
keltų slaptakalbės, tarp jų ir atvirkštinio-skiemeninio senovės airių kal- 
bos argo (pats žodis ,„Gammon“ yra kilęs iš „Ogam“, senojo galų rai- 
dyno); tačiau savo struktūra jos yra daugiau angliškos nei airiškos. 
Škotijoje alavuotojai taip pat buvo žinomi dar gerokai prieš čigonų at- 
ėjimą; šie autentiški gyventojai ypač stengėsi išlaikyti savo pozicijas 
prieš atvykėlius. Apie jų santykius praeityje žinoma nedaug, tačiau 
* Plg. su S. B. Gmelch, Tinkers and Travellers (Dublin, 1975, 2“ edn 1979); J. Wiedel 
and M. O'Fearadhaigh , Irish Tinkers (London, 1976); G. Gmelch, The Irish Tinkers 
(Menlo Park, CA, 1977, 2 edn 1985); 1 G. Gmelch and S. B. Gmelch, 'Ireland's 


travelling people: a comprehensive bibliography', JGLS (4), 1 (1977), no. 3, 
pp. 159-169. 

manoma, kad jų ryšiai buvo glaudūs, vykdavo mišrios santuokos, ir 
čigonų skaičius augo. Kai kurie škotų keliautojai ėmė laikytis čigonų 
tabu (pvz., draudimo plauti indus ir skalbti rūbus tame pačiame dube- 
nyje), o romani kalbos žodžiai jų „cant“ kalboje yra gana universalūs, 
šalia skolinių iš galų ir škotų kalbų, taip pat iš žargono senąja prasme 
(t.y. slapto nusikaltėlių pasaulio argo, pirmą kartą užrašyto šešiolik- 
tajame amžiuje).* 

Nemažai diskutuojama, kaip panašios prekiaujančių klajoklių gru- 
pės atsirado Europoje: vienos teorijos išskiria socialinius ir ekonomi- 
nius veiksnius, kitos pabrėžia čigoniškos priemaišos vaidmenį. Kartais 
pastarieji argumentai iš dalies grindžiami biologinio determinizmo lai- 
kais klestėjusiu požiūriu, kai čigonų nomadizmas (1r kiti jų bruožai) bu- 
vo siejamas su instinktais ir atavizmu. Toks požiūris šiandien neturi 
daug sekėjų: tai, kad čigonai ar kitos keliautojų grupės išliko nomadiš- 
kos, galima paaiškinti faktu, jog jų praktikuojama komercinė klajoklys- 
tė iš esmės yra ekonominis reiškinys, kylantis iš tam tikrų laikinų porei- 
kių, kuriuos geriausiai tenkina nuolatinis kilnojimasis, ir būtent čigonų 
kultūra leido jiems prie jo prisitaikyti. 

Bandymas tiksliai suskirstyti šias grupes į kategorijas yra bergž- 
džias reikalas, ypač jei tenka jas klasifikuoti pagal „autentiškumą“. 
Geografiškai plačiausiai paplitusi yra Jenische grupė.** Apie ją pir- 
mą kartą nedaug užsiminta 1714 metais, kalbant apie Vienos žargo- 
ną; po 70 metų jis tapo Rotwelsch (Vokietijos vagių argo) ženklu. 
Pagal vieną populiarią teoriją jis siejasi su romani kalbos šaknimi 
džan- "žinoti", suteikiančia jam „protingos“ kalbos ar tautos prasmę. 
Vokietijoje Jenische ypač telkėsi Reinlande ir aplinkiniuose rajonuo- 
se, jų žodynas buvo romani, jidiš, rofwelsch ir vokiečių kalbos miši- 
nys, kitęs priklausomai nuo vietovės; jie pynė krepšius, dirbo sietus ir 
klajodavo aplinkui prekiaudami, galąsdami peilius ar versdamiesi skar- 
dininkyste. Prancūzijos ir Belgijos yėniches atvyko iš vokiškai kal- 
bančių kraštų beveik prieš du šimtmečius. Viena vertus, jų vardai 


* Plg. A. and F. Rehfisch, Scottish Travellers or Tinkers', in Gypsies, Tinkers and 
Other Travellers, pp. 271-283; ir E. MacColl and P. Seeger, 7i/! Doomsday in the 
Afternoon (Manchester, 1986). 

** Plg. H. Arnold, Fahrendes Volk (Neustadt, 1980); and A. Reyniers and J. Valet, 
“Les Jeniš', Etudes Tsiganes (1991), no. 2, pp. 11-35. 

žymi tam tikrą giminystę su Pietų Vokietijos ir Elzaso sintais.* Kita 
vertus, įrodinėjama, kad Šveicarijoje bet koks Jenisch kontaktas 
su čigonais galėjo būti labai ribotas per praėjusius du šimtmečius, 
tačiau patikimų įrodymų nėra.** Susimaišymo laipsnis, regis, gali- 
mas bet kurioje šalyje ir neginčytinas kai kuriose (pavyzdžiui, vidurio 
Prancūzijoje manouches ir yėniches daug bendrauja ir tuokiasi vie- 
ni su kitais), tačiau juos skiria kalba ir suteptumo kodeksas. Tačiau 
tam tikros grupės Nyderlanduose, žinomos kaip woonwagenbe- 
woners („„furgonų gyventojai“) arba reizigers („keliautojai“), dau- 
giausia pasirodė aštuonioliktajame amžiuje kaip paprastai iš Vest- 
falijos atsikraustę keliaujantys prekeiviai, kalviai, peilių galąstojai ir 
pan. bei kaip tarp Šiaurės Brabanto viržynų klajojantys durpkasiai; 
vėliau, devynioliktajame amžiuje, iš įvairių grupių susiformavo nau- 
jas sluoksnis. Dabar jie daugiausia gyvena stacionariuose furgo- 
nuose. Iki pat aštuntojo dešimtmečio jie gyveno prekiaudami meta- 
lo laužu, senais automobiliais ir audiniais arba dirbdami atsitiktinius 
darbus, tačiau vėliau dažniausiai turėjo tenkintis socialinėmis pašal- 
pomis.*** 

Skandinavijoje panašių grupių ryšiai su čigonais taip pat neapibrėžt. 
Norvegijos omstreifere („klajūnai“) galėjo atsirasti čigonams ir vokie- 
čiams susiliejus su vietos gyventojais; maždaug trečdalis jų ypatingos 
rodi kalbos žodyno kilo iš romani ir dešimtadalis iš vokiečių.**** Dau- 
gelis dabar gyvena pusiau sėsliai. Švedijos keliautojai buvo žinomi kaip 
tattare, nes šį iš pradžių čigonams duotą vardą aštuonioliktajame am- 
Žiuje pamažu imta taikyti visoms klajojančioms šeimoms, o čigonai da- 
bar yra vadinami zigenare. Šių resande („keliautojų“ — vardas, ku- 
riam jie patys teikia pirmenybę) kalboje taip pat gausu romani kalbos 
žodžių, taip pat ir tarmių skolinių, todėl manoma, kad jie kilę ir iš čigo- 
nų, ir iš sėsliųjų švedų šeimų. Dėl to buvo ginčijamasi remiantis šeimų 


* Plg. J. Valet, Les Voyageurs d Auvergne, nos familles yėniches (Clermont, 1990). 
** Plg. S. Golowin, 'Fahrende in der Schweiz", Giessener Hefte fiir Tsiganologie 
(1985), 2 + 3/85, pp. 40-50; ir C. Meyer, 'Unkraut der Landstrasse' (Zūrich, 1988). 
*** Plg. J. H. A. Wernink, Woonwagenbewoners (Assen, 1959); ir A. Cottaar and 
W. Willems, 'The image of Holland: caravan dwellers and other minorities on Dutch 
society', /mmigrants 8 Minorities, 2 (1992), no. 1, pp. 67-80. 

+**> Plg. R. Iversen, Secret Languages in Norway. Part II: The Rodi (Rotwelsch) in 
Norway (Oslo, 1945). 

genealogijomis*, bet net ir šie tyrimai rodė tam tikrą čigoniško kraujo 
įsiliejimą. 

Ispanijos ir Portugalijos guingui - žodžio guinguilleros "'alavuoto- 
jai' trumpinys — vienalytė uždara grupė, neabejotinai teikianti pirmeny- 
bę artimų giminaičių santuokai.** Kai kas mano, kad jie kilę iš izoliuo- 
tos ankstyvųjų čigonų atšakos, tačiau nėra fizinio, kultūrinio ar lingvis- 
tinio panašumo. Daugelis guingui žodžių yra iš Ispanijos aukso am- 
žiaus. Pagal vieną labiau tikėtiną teoriją jie kildinami iš bežemių Kasti- 
lijos valstiečių, kurie pasirinko klajoklių gyvenimo būdą po to, kai šešio- 
liktajame amžiuje kaimo gyventojus išretino užsitęsusių badmečių ir 
marų virtinės. Ispanijoje jie klajojo iki šio amžiaus vidurio — ilgiau nei 
gitanos - keliaudami gausiai puoštais geltonais furgonais. Vėliau vie- 
nas po kito leisti nomadiškumą draudžiantys įstatymai privertė juos 
apsigyventi sėsliai: daugelis jų tapo skvoteriais (neteisėtais naujaku- 
niais) arba būdelių gyventojais lūšnynuose, kurie kaip grybai po lietaus 
dygo už Madrido, Barselonos ir Bilbao ribų, kol juos nugriovė ir gyven- 
tojus išvarė į atokesnius rajonus. Dabar daugelis jų gyvena miestų lin- 
dynėse ir gausina bedarbių gretas; žodis guingui tapo beveik sinoni- 
mu kastilietiško žodžio delincuente, ir į šiuos žmones niekinamai žiūri 
tiek gitano, tiek ir payo (pažodžiui kaimiečiai). 

Turint omenyj šią ir daugybę kitų galimybių susipainioti bei abejotinų 
1r tvirtų rasinių skirtumų nepraktiškumą, nevertėtų stebėtis, jei visi ban- 
dymai suskaičiuoti čigonus žlugtų. Per valstybinius gyventojų surašy- 
mus tokių bandymų dažniausiai nedaroma, o ten, kur jie atliekami, pir- 
miausia kyla sunkumų apibūdinant šiuos gyventojus kaip klajoklius ar- 
ba sėsliuosius, o vėliau nustatinėjant jų tapatybę arba įtikinėjant pripa- 
žinti save tais, kuo yra laikomi. Jugoslavijoje kai kurie nesutiko vadintis 
roma. Kaip tendencijos nesivadinti „čigonais“ posūkis 1990 metais Ma- 
kedonijoje kilo judėjimas, kuriuo siekta priimti vardą „Egipcani“, ir ke- 
letas tūkstančių čigonų priskyrė save prie šios klasifikacinės grupės 
per 1991 metų gyventojų surašymą. Bulgarijoje 1992 metų gruodžio 
mėnesį atlikus pirmąjį pokomunistinį gyventojų surašymą, maždaug 288 
tūkstančiai iš 8,5 milijonų šalies gyventojų pareiškė esą čigonai, tačiau 


* A. Heymowski, Swedish Travellers and their Ancestry (Uppsala, 1969). 
** Plg. su L. Ignacio, Los Ouinguis (Barcelona, 1974); 1 K. Bonilla, “The Ouinguis: 
Spain's last nomads', JGLS (4), 1 (1976), no. 2, pp. 86-92. 

kalbantieji romani kalba krikščionys dažniausiai pageidavo vadintis Tsi- 
gani, o daug čigonų, kurių gimtoji kalba buvo turkų, primygtinai tvirtino 
esą turkai. Todėl tikslesnis Bulgarijos čigonų skaičius turėtų siekti maž- 
daug pusę milijono.* 

Kompetentinguose vertinimuose, kuriais siekiama užpildyti oficialių 
skaičių spragas, gausu ryškių nesutapimų. Dviejų devintajame dešimt- 
metyje atliktų nuodugnių tyrimų šalyse rezultatai** buvo tokie: vieno 
duomenimis, visoje Europoje gyveno nuo 1 988 000 iki 5 621 000 čigo- 
nų, kito —nuo 3421 750 iki 4 935 500. Atskirose šalyse skirtumai gali 
būti milžiniški, nes pagal vieną iš minėtų šaltinių Nyderlanduose gyve- 
no maždaug 1000 čigonų, Švedijoje — 1000-8000, o pagal kitą atitinka- 
mai 30 000—35 000 ir 60 000-100 000. Dalį šių skirtumų galima paaiš- 
kinti marginalinių grupių (Jenische, tattare, woonwagenbewoners ir 
t.t.) įtraukimu į apibrėžtą gyventojų skaičių; tačiau net ir tada (kaip 
aukščiau pateiktų didesniųjų skaičių atveju) rezultatai viršija tikėtinus. 

Vis dėlto toks būdingas neapibrėžtumas nėra pakankama dingstis 
apskritai vengti šio klausimo, tad mums praverstų tam tikras dabartinio 
čigonų skaičiaus Europoje įvertinimas. Atsižvelgus į apgalvotą skaičia- 
vimų amplitudę (pvz.,,„250 000+“' reiškia tarp ketvirčio ir pusės milijono 
čigonų), atskirose Europos šalyse mažėjančia tvarka jis yra toks: 


1 000 000 +: Rumunija 

500 000 +: Bulgarija; Vengrija 

250000 +: NVS (Rusija, Ukraina ir kt.); Ispanija; Slo- 
vakija; Serbija-Juodkalnija 

100000+: Makedonija; Čekijos Respublika; Prancū- 
zija; Graikija 

50 000+: Italija; Vokietija; Jungtinė Karalystė; Alba- 
nija 

25000+: Lenkija; Portugalija; Bosnija-Hercegovina 

10000 +: Kroatija; Austrija 

1000 + Švedija; Slovėnija; Suomija; Nyderlandai; 


* A. Kolev, “Census taking in a Bulgarian Gypsy Mahala (Ruse, December 
1992)', JGLS (5), 4 (1994), pp. 33—46. 

** R. Vossen, Zigeuner (Frankfurt am Main, 1983), pp. 157-62; ir J.-P. Liėgeois, 
Gypsies (London, 1986), p. 47. 

Belgija; Šveicarija; Lietuva; Danija; Estija; 
Latvija 
Mažiau kaip 1000: Airija; Kipras; Norvegija; Liuksemburgas 


Kartais čigonų koncentracija viename atskirame kurios nors sąrašo 
viršuje esančios šalies mieste gali smarkiai viršyti apačioje esančios ša- 
lies bendrą čigonų skaičių: Šuto Orizaris, miesčiukas šalia Makedonijos 
respublikos sostinės Skopjės, kuriame gyvena apie 40 000 čigonų, dau- 
giausia musulmonų, turi pačią didžiausią atskirą čigonų bendruomenę, 
nors su juo varžosi Slivenas Bulgarijoje. Kalbant apie visą Europą, penki 
šeši milijonai neprieštarautų aukščiau pateiktiems skaičiams. Tačiau nė- 
ra kaip tuo įsitikinti, ir kai kas gali tvirtinti jų esant daugiau. 


Kalbos stilius 


Analizuojant šias grupuotes, svarbus skiriamasis bruožas - lingvistiniai 
skirtumai. Narpliojant romani kalbos tarmių painiavą, sunku suvokti, 
kur sustoti, net jei ir neatsižvelgtume į Vidurio Rytus. Visos kalbos 
kinta: kasmet anglų kalbą papildo apie 100 naujų žodžių ar naujų jau 
esamų žodžių reikšmių. Romani kalba yra ypač dinamiška. Kiekvie- 
nas kalbantis romani kalba nuo vaikystės patiria dvikalbystę, ir visose 
Europos dalyse vyksta nuolatinis skolinimasis iš vietos kultūrų. Naujų 
ypatybių atsiranda nuolat. Be sunormintos rašybos sunku sulaikyti ro- 
mani kalbos skaidymąsi, net jeigu dainos ir pasakos, kurioms čigonai 
turi įgimtą talentą, žodžiu perduodamos iš kartos į kartą. Tai yra gyvas, 
nuolat kintantis ir kūrybiškai atsinaujinantis organizmas. Kai kurių ro- 
mani kalbos atmainų daugiau negalima vadinti kalbomis, nes jos suny- 
ko- palyginti mažas žodynas, kurį galima vartoti valstybinės kalbos ar 
tarmės kontekste, pvz., Iberijos pusiasalio calo arba anglų-romani* 


* Kaip ir šiame sakinyje, paimtame iš čigonų mergaitės pasakojimo apie Eplbio arklių 
mugę: „When the little chavvies get up they take the grais down the pani and they 
wash the grais down, and then they mide the grais up and down the drom“ (Berniukai, 
atsikėlę ryte, nuveda arklius prie upės ir, juos apiplovę, tuomet išjodinėja keliu pir- 
myn ir atgal). [Chavvie yra *berniukas", grai - 'arklys', pani - *vanduo" (Edeno upė), 
drom - "kelias". Bent du iš šių žodžių yra kilę iš Indijos kalbų, vienas iš graikų kalbos, 
o kitas, grai, tikriausiai kilęs iš armėnų kalbos, jei ne Indijos.) 

(skirtingai nuo archajiškos kalbos, kurią Velse išsaugojo Woodų šei- 
ma). Tačiau netgi atmainų, kurias pagrįstai galima apibūdinti kaip kal- 
bas, leksikos diapazonas yra ribotas, paprastai ne daugiau kaip keli 
tūkstančiai žodžių. Tarmių skirtumai dažnai yra žymūs, tačiau jie ma- 
žėja, sutelkus dėmesį į pamatinius dalykus ir atmetus pusiau integruo- 
tus nesenus skolinius.* Valų tarmėje maždaug 60 procentų žodžių nu- 
statyta esant ikieuropinės kilmės; 16 procentų žodžių turi angliškas 
šaknis, 9 procentai — graikų, 6 procentai - slavų, 4 procentai — valų. 
Likusią dalį sudaro rumunų, vokiečių ir prancūzų kalbų įterpiniai. Sko- 
linių reikšmės kartais šiek tiek pakisdavo, jie visada pasipuošdavo ro- 
mani priesagomis ir paklusdavo romani kalbos gramatikai. 
Daugiausia remdamasis tokių skolinių šaltiniais, 1874 metais Fran- 
zas Miklosichius suskirstė Europos romani kalbą į 13 tarmių.** Dėl 
vėlesnio gyventojų kilnojimosi bei lingvistikos raidos ir naujų atradimų 
jo analizė jau nebetinka. Romani kalba tapo daugiau kaip 60 dialektų 
pyne, kurios gijos sudaro begalę grupių***. Jas galima įvairiai klasifi- 
kuoti. Fonologija nėra adekvatus vertinimo kriterijus,* *** tačiau kar- 
tais tam tikras garso pasikeitimas gali išskirti kurią nors grupę. Taip 
nutiko su kai kuriais dialektais, kurie turbūt ankstyvojoje istorinėje sta- 
dijoje senąjį s tam tikruose kontekstuose pakeitė A arba x garsu (pvz., 
hi/hin/hum “yra! vietoj si / is/). Šis pokytis — jau pastebimas van Ew- 
sumo šešioliktojo amžiaus septintojo dešimtmečio glosarijuje (žr. 
185 psl.) — yra būdingas sintų kalbai, ir madingą vardo „Sinti“ siejimą 
su indų „Sindhi“ daro įtartiną. Jis taip pat aptinkamas Kaale tarmėje 
Suomijoje ir tam tikru mastu Slovakijoje bei aplink Karpatus (Rytų Veng- 
rijoje, Galicijoje, Transilvanijoje). Tačiau net jei ši kaita yra ankstesnės 
sąsajos ženklas, per tą laiką įvyko daugybė permainų, atitolinusių šiuos 


* Leksikostatistinę pavyzdžio analizę rasite: M. Cortiade, 'Distance between the 
Romani dialects', GLS/NAC Newsletter, 8 (1985), no. 2, pp. 1-4, ir “O kodifikaciji i 
normalizaciji romskog zajedničkog jezika', in Romani Language and Culture, eds 
S. Balič et al. (Sarajevo, 1989), pp. 205-221. 

** Ūber die Mundarten und die Wanderungen der Zigeuner Europas (Denkschriften 
der kaiserlichen Akademie der Wissenschaften, Philosophisch-historische Klasse, 
Vienna), vol. 23 (1874), pp. 1-46. 

*** Plg. T. Kaufman, apžvalga žurnale /nternational Journal of the Sociology of 
Language, 19 (1979), pp. 131-144, ypač pp. 134136. 

**** Apie fonologija pagrįstą klasifikavimą skaitykite J. Kochanowski, Gypsy Stu- 
dies, Part 1 (New Delhi, 1963), pp. 52-118. 

dialektus vienus nuo kitų ir sukūrusių naujas atmainas. Sinti kalbos 
viduje, pavyzdžiui, Pjemonto sinti dialektai šiaurės Italijoje ir Lombar- 
dijos sinti fonetiškai ir leksiškai nutolo nuo kitų atmainų;* tačiau net 
pastaruosius, nors ir giminingesnius, galima skirstyti į tris pagrindi- 
nius poskyrius:** 


— vartojamus Vokietijoje, Nyderlanduose ir Elzase; 
— vartojamus Prancūzijoje; 
— vartojamus Venecijoje (Italija), Štyrijoje (Austrija) ir Vengrijoje. 


Nepaisant leksikos skirtumų skirtingose šalyse, kiekvienas iš šių po- 
skyrių yra gana vienalytis, ir jų ribose sintų tarme kalbantis asmuo 
lengvai supranta kitus. 

Kitas esminis skirtumas yra tarp valakų ir nevalakų. Visose romani 
kalbos valakų formose juntama stipri rumunų kalbos įtaka - iš čia ir 
pavadinimas. Kai kurias išplatino romai (plg. 221—223 psl.), kurių pa- 
grindinės tarmės yra „rusų“ kalderašų, „rumunų“ kalderašų, „serbų“ 
kalderašų, lovarų, čurarų ir (Jungtinėse Amerikos Valstijose) mačva- 
nų. Jose gausu rumunų kalbos žodžių, sudarančių gal du penktadalius 
Jų Žodyno, taip pat tam tikrų rumunų kalbos ypatybių ir konstrukcijų 
(tokių kaip daugiskaitos galūnė -uri / -uria, vartojama skolintuose daik- 
tavardžiuose, ir ramuniškas mai keitinys romani kalbos būdvardžių 
laipsniavimo afiksui -der, pvz., mai terno "jaunesnis", palyginti su Vel- 
so romani žodžiu tarnedėr). Kiti bendri bruožai yra galūnės -em var- 
tojimas preterito pirmajame vienaskaitos asmenyje (plg. kalderašų ker- 
dem ir Velso romani kedom "aš padariau"), garsų /5 ir dž pakeitimas į 
s1rŽir daugiskaitos žymimojo artikelio ė arba :—į Ie (plg. kalderašų 
le gazė ir Velso romani : gadzė). 

Nevalakiški dialektai paprastai nėra taip artimai susiję. Bėgant šimt- 
mečiams juose atsirado begalė įvairių naujovių (ne tik skolinių, bet ir 
tarimo pokyčių bei naujų žodžių, sakinių ir frazių konstravimo bei ma- 
nipuliavimo jais būdų). Tai sąlygojo jų platus geografinis paplitimas bei 
1lga sąveika su visiškai skirtingomis kalbomis. Jie paplitę Europoje nuo 


* Plg. G. Soravia, Dialetti degli Zingari Italiani (Pisa, 1977). 
** Plg. J. Valet, “Les dialectes du sinto-manouche', in Tsiganes: Ideniitė, Evolution, 
ed. P. Williams (Paris, 1989), p. 309—-314. 

Rusijos, Baltijos šalių ir Ukrainos iki Britanijos ir Pirėnų pusiasalio, taip 
pat apima Balkanuose paplitusius nevalakų dialektus, iš kurių neseniai 
persikėlė dar kitur- pavyzdžiui, arliya dialektai, kuriais kalba tūkstan- 
čiai čigonų musulmonų, arba xoraxanė. Tokioje milžiniškoje erdvėje 
tam tikri kai kurių dialektų bendri bruožai leidžia juos skirstyti į artimai 
susijusias grupeles, kaip ir jau aptartus sinti dialektus. 

Į romani kalbą prasiskverbė tiek daug kontaktinių kalbų elementų, 
kad daugeliui ja kalbančiųjų sunku bendrauti kur nors kitur: pavyzdžiui, 
čigonui iš Skopjės Makedonijoje būtų keblu suprasti sintą iš šiaurės 
Italijos; „Karpatų“ romani dialektas, kuriuo kalba čigonai, gyvenantys 
šiaurės Vengrijoje, tos šalies vlakų gentims yra praktiškai nesupranta- 
mas. Iš tiesų galima ginčytis, ar romani nepasiekė tos stadijos, kai ją 
reikėtų laikyti giminingų kalbų grupe, o ne viena kalba su daugybe 
dialektų. 


Permainų tradicija 


Platų etninės-lingvistinės įvairovės diapazoną atspindi visi dabartinio 
čigonų gyvenimo aspektai, kuriems įtaką daro čigonų santykių su ap- 
linkine visuomene vystymasis, nesvarbu, ar tai būtų gyventojų skai- 
čiaus augimas, ar didėjantis žemės trūkumas, ar sėslus apgyvendini- 
mas, ar gyvenimas greta gadzėo, ar motorizuotas transportas, ar in- 
dustmalizacija, ar galimybių užsidirbti kaita. Dažnai spėliojama, kokia 
gali būti čigonų visuomenės baigtis: faktas, kad jų kalba, papročiai, 
tradicijos ir gyvenimo būdas nuolat kinta ir savinasi svetimus elemen- 
tus, reiškia sunykimą. Viena grupė atsiskiria nuo kitos, nes jas veikia 
skirtingi gadzė sluoksniai; tačiau kiekviena jų yra bendros socialinio, 
geografinio ir profesinio prisitaikymo tradicijos produktas. Kai kurios 
grupės galiausiai sunyksta; kitos geba išlaikyti radikalaus skirtingumo 
nuo gadzė nuostatą ir kuria grynai čigonų kultūras iš to, ką yra absor- 
bavusios. Senieji puošnūs atributai ir papročiai kartais miršta - kalde- 
rašų moterys daugiau neberyši spalvingomis skarelėmis, o lovarų mo- 
terys nebedėvi įspūdingų ilgų sijonų — tačiau tai nesugriauna ir nesu- 
mažina savitumo suvokimo, nors daug kitų kalderašų ar lovarų tokius 
praradimus gali laikyti degeneracijos požymiu, ypač jei gadžo mano, 
J0g patys autentiškiausi čigonai turi būti ir patys egzotiškiausi. 

Išskiriant atskirus čigonų gyvenimo aspektus ir siekiant daryti išva- 
das apie visus čigonus, visuomet kyla nepagrįstų apibendrinimų pavo- 
jus. Bet kurį tvirtinimą, pavyzdžiui, apie „čigonų“ amatą ir verslą gali- 
ma paneigti galbūt todėl, kad kai kurie čigonai tapo rimtais profesiona- 
lais, ir ypač todėl, kad nėra jokių universalių ar išimtinių principų, nule- 
miančių čigonų pragyvenimo būdus. Daugelį savo „tradicinių“ užsiė- 
mimų jie rado eidami istorinio vystymosi keliu. Pavyzdžiui, didelę fra- 
zeologijos, susijusios su metalo apdirbimu, dalį čigonai perėmė iš grai- 
kų, rumunų, slavų ar kitų Europos kalbų; ekonominis prisitaikymas, 
išryškėjęs devynioliktajame amžiuje (plg. 7 skyrių), buvo tik šimtme- 
čius trukusio ir toliau tebevykstančio proceso dalis. Senieji su verslais 
susiję pavadinimai — Kalderaša, Lovara, Rudari ir kt. - dalį reikšmės 
prarado ir tapo etiketėmis, skiriančiomis vienas grupes nuo kitų. Pra- 
moniniuose Europos regionuose daugelis praeityje garsių čigoniškų pro- 
fesijų netenka svarbos. Tačiau keičiantis veiklos rūšims, išlieka esmi- 
nis polinkis dirbti savarankiškai ir įvainialypumas, kuris sudaro sąlygas 
tam tikram lankstumui, tinkančiam jų visuomeninei struktūrai ir jų troš- 
kimui savarankiškai tvarkyti savo gyvenimą. (Tačiau tai nėra ekono- 
minė nepriklausomybė, nes jie negali egzistuoti atskirai nuo gadžo vi- 
suomenės ir jos ekonomikos.) 

Paprastai jie ieško klientų, vaikščiodami nuo durų prie durų, siūlyda- 
mi įvairias prekes ir paslaugas, imasi vieno ar kito sumanymo. Kartais 
amatas perduodamas iš kartos į kartą (pavyzdžiui, cirko ar atrakcionų 
aikštelių artistų šeimose Prancūzijoje ir Italijoje). Tačiau ten, kur — 
dažnai taip ir būna — išlaidos įrankiams ir įrangai yra nedidelės, kur 
nėra didelio prekių asortimento ir nuolatinių darbo vietų, čigonams ki!- 
notis iš vienos vietos į kitą nuo vieno pajamų šaltinio prie kito yra dar 
paprasčiau; jiems nereikia vienintelės specializacijos, o veiklos mode- 
lis per vieno Žmogaus gyvenimą gali radikaliai keistis. Daugelyje šalių 
čigonai ryžtingai atsisakė smulkios prekybos naujomis prekėmis ir re- 
monto paslaugų teikimo gausiai klientūrai ir ėmėsi antrinių žaliavų 
nnkimo ir statybos darbų, sudaryti mažiau individualių sandorių. Atsi- 
rado ir paplito nauji pragyvenimo šaltiniai, tokie kaip — Vakarų Europo- 
je- prekyba kilimais, audiniais, metalo laužu, senais automobiliais, bal- 
dais, skarmalais ir antikvariniais daiktais, taip pat kontraktiniai staty- 
bos darbai (pvz., stogų dengimas, kelių gudronavimas). Išliko tokie 

senieji pragyvenimo šaltiniai kaip muzika ir kitos pramogos, būrimas 
(pagrįstas įžvalgiu kliento psichologijos įvertinimu) arba, dažniausiai 
kaip pagalbinis pajamų šaltinis, sodininkystės ir žemės ūkio darbai pa- 
gal sutartį. Veikla, kurią Anglijos keliautojai apibūdina kaip „,pašauki- 
mą“, apima prekiavimą išnešiotinai, būrimą, metalo laužo ir skudurų 
rinkimą, antikvarinių daiktų ar kitų perparduodamų prekių supirkimą, 
taip pat laikinų darbų paieškas. Galimybei ir būtinybei verčiant veiklos 
pobūdis kinta kartu su naujos rinkos atsiradimu. 

Šeimos vertybės yra svarbios čigonų gyvenime, ir tai akivaizdu jų 
požiūryje į pragyvenimo būdą. Paaugę vaikai paprastai ima prisidėti 
prie šeimos biudžeto. Dažnai menkai išsimokslinę tradicine prasme 
čigoniukai, keliaudami kartu su suaugusiaisiais, matydami, kaip šie dir- 
ba, jiems padėdami bei klausydami jų patarimų, gali išmokti įvairiausių 
amatų ir įgyti praktinių įgūdžių. Žmonos „pasivaikščiojimų“ pajamos 
dažnai būna reguliaresnės nei vyro, tad ji gali pasirūpinti kasdieniniais 
šeimos poreikiais, o vyras — didesnėmis išlaidomis (įranga, automobi- 
liu — sunkvežimiu ar furgonu, ilgų kelionių išlaidomis, puotomis ir šven- 
tėmis, arba tokių vertybių kaip auksiniai papuošalai kaupimu). Dauge- 
lis čigonų didžiuojasi savo ekonominiu lankstumu ir į tvarkingą gadzžė 
gyvenimą, priklausomą nuo griežtos darbo už užmokestį subordinaci- 
jos ir taisyklių spaudimo, žvelgia iš aukšto. Kai kurie čigonai klesti, 
tačiau dauguma — ne. Yra turtingų čigonų, važinėjančių mersedesais ir 
prabangiai įrengtais treileriais, yra vargšų, keliaujančių kukliomis ar 
apgailėtinomis sąlygomis, taip pat niekinamų čigonų, gyvenančių be- 
sieliuose betoninių namų blokuose. 

Būtų pravartu susieti šiuos bendrus teiginius — kad ir paviršutiniš- 
kai — su pora pavyzdžių apie ekonominį gyvenimą čigonų, kurie septin- 
tajame šio amžiaus dešimtmetyje apsigyveno kaimelyje Prancūzijos 
pietuose netoli Graso.* Vienas jų siejasi su Rosette, penkiasdešimties 
metų našle, kilusia iš didelės manouches šeimos. Kitas - su Fernan- 
du, Sinto piemonteso (Pjemonto sintu), gimusiu 1932 metais. 

Po Pirmojo pasaulinio karo, Rosette'ei augant, jos šeima keliavo iš 
kaimo į kaimą arklių traukiamu furgonu, rodydama nebyliojo kino fil- 


* Aprašyta B. Formoso knygoje Tsiganes et sėdentaires (Paris, 1986), kurioje nuo- 
dugniai analizuojamas šio kaimelio žmonių gyvenimas. Jį 1966 metais įkūrė vietos 
pročigoniška asociacija. 

mus vietovėse, kurių kinas dar nebuvo pasiekęs. Jų maršrutas driekėsi 
per Prancūziją, Vokietiją, Šveicariją ir Italiją, o paskutiniu metu jie dau- 
giausia klajojo po pietryčių Prancūziją. Trečiojo dešimtmečio pabaigo- 
je dėl konkurencijos su garsiniu kinu filmų teko atsisakyti. Tėvas tuo- 
met vėl ėmėsi galąsti peilius ir aštrinti įnagius, amatų, kurių išmoko 
vaikystėje. Kada sulaukusi aštuoniolikos Rosette 1931 metais ištekėjo 
už kalderašo, jaunavedžiai išvyko ieškoti laimės į Korsiką, kur jos vy- 
ras, prie kurio netrukus prisidėjo kiti šeimos nariai, ėmėsi skardininko 
amato, važinėdamas po apylinkes arklio traukiamu vežimu. Paraginta 
Ispanijos čigonių, Rosette čia pirmą kartą pradėjo prekiauti išnešioti- 
nai. Vėliau, iškeitę arklį į autofurgoną, jie panašiai gyveno klajodami 
po Alžyrą ir visą Prancūziją. Visur jie apsistodavo maždaug savaitei, 
priklausomai nuo galimybių užsidirbti, taip pat nuo vietos valdžios pa- 
kantumo. Vyrai apeidavo ligonines, kareivines, viešbučius, mokyklas ir 
fabrikus, ieškodami, kur galėtų pataisyti virtuvinius rykus ar gauti už- 
sakymų juos pagaminti, moterys padėdavo prie dumplių ir šveisdavo 
metalo dirbinius. Per Antrąjį pasaulinį karą šeimos grupės buvo iš- 
sklaidytos ir turėjo liautis keliavusios. Karą Rosette'ės šeima praleido 
pasibaisėtinomis sąlygomis gyvendama palapinėse. Įsivyravus taikai, 
giminaičiai vėl susivienijo 1r leidosi klajoti, iš pradžių arklių vežimu, vė- 
liau nedideliu automobiliu. Vaikų už skardininkavimą gauti pinigai da- 
bar papildė šeimos pajamas. Nuo 1947 metų jie apribojo savo keliones 
maršrutu Alpės-Pajūris, kur buvo gausu darbo, ir ilgam laikui išsinuo- 
mojo žemės sklypus Nicoje ir Kanuose, gyveno dideliame cirkininko 
furgone. Kai 1956 metais mirė vyras, Rosette liko viena su devyniais 
vaikais. Norėdama papildyti našlės pensiją ir vaikų uždarbius, ji pradė- 
jo supirkinėti iš urmininkų namų darbo baltinius ir nėrinius ir pardavinė- 
ti juos išnešiodama po namus, kartu burdama iš rankos. Vyresni vaikai 
jai padėdavo, o vienas sūnų rinko metalo laužą ir skardininkavo. Kada 
Rosette sirgo kelis mėnesius, kitos stovyklavietės šeimos dalijosi su ja 
savo uždarbiu. 1966 m. ji apsigyveno name čigonų kaimelyje 1r toliau 
prekiavo išnešiotinai bei, progai pasitaikius, būrė. Dabar vyriausias sū- 
nus, kuriam užsidirbti skardininkaujant buvo vis sunkiau plintant ne- 
rūdijančio plieno indams, vertėsi daugiausia rinkdamas metalo laužą 
bei nereikalingus sendaikčius. Vėliau jis perėjo prie prekybos senais 
automobiliais, papildomai kartais galąsdamas peilius ir pardavinėda- 

mas prekes turguje — tai užsiėmimai, kuriuos jis perėmė iš kitų čigo- 
nų šeimų. 

Fernandas, Sinto piemonteso, užaugo šeimoje, kurios galva buvo jo 
senelis iš motinos pusės. Kaip dauguma kitų tarpukario Prancūzijos 
sintų šeimų, jie keliaudavo arklių traukiamais vežimais, versdamiesi 
įvairiausiais amatais. Vyrai, kurie kasdien išvažiuodavo lengvais veži- 
maičiais ir belsdavosi į duris ieškodami kokio nors sandorio, dažniau- 
siai prekiaudavo arkliais, pynė krepšius, rinko metalo laužą, taisė kė- 
des; moterys išnešiodavo krepšius ir galanteriją, o jei jas maloniai pri- 
imdavo — burdavo ar elgetaudavo maisto ir sendaikčių. Fernandas, 
kuris nelankė mokyklos, savarankiškai pradėjo gyventi būdamas tryli- 
kos. Jis pardavinėjo virvagalius ir greit pradėjo rinkti metalo laužą. 
Sulaukęs septyniolikos metų, jis vedė antros eilės pusseserę ir pradėjo 
pinti krepšius, kuriuos jo žmona parduodavo kartu su kitomis smulkio- 
mis prekėmis; kartais jis pindavo iš vytelių kėdes. Vėliau jis ėmėsi 
metalo laužo ir automobilių ardymo, važinėdamas asilo, po to arklio 
traukiamu vežimaičiu, kol 1950 metais nusipirko savo pirmąjį automo- 
bilį, ir po keleto metų šis verslas atnešė pelną. Su seneliu ir dėdėmis jie 
keliaudavo maršrutu Alpės-Pajūris, apsistodami vienoje vietoje tol, kol 
ten būdavo darbo arba jų neversdavo išvykti. Miestams plečiantis, žmo- 
nių pakantumas blėso, ir nuo šeštojo dešimtmečio vidurio rasti vietą 
stovyklai tapo labai sunku. Galiausiai jis apsigyveno čigonų kaimelyje. 
Čia Fernandas ėmėsi supirkinėti atpigintus drabužius bei atraižas iš 
siuvyklų, urmininkų ir mažmenininkų ir, vyriausiojo sūnaus padedamas, 
pardavinėdavo juos turguje ar išnešiodamas po namus. Pajamų, kurias 
surinkdavo jo Žmona drauge su vyresniosiomis dukterimis, kartu su 
devynių vaikų kišenpinigiais, užtekdavo prasimaitinti. 1966-aisiais san- 
taupų užteko nusipirkti žemės sklypą, vėliau sutaupė dar keliems. Vie- 
name šių sklypų Fernandas pastatė namą ir pelningai jį pardavė; po to 
jis pastatė namą kitame sklype, kuriame apsigyveno su savo šeima. 
Tuo tarpu jo vyriausiasis sūnus perėmė prekybą audiniais. Ne vien 
žemės ir statybos sandoriai atnešė Fernandui pelną: nuo 1973 metų 
jis kartu su savo pusbroliais sintais ir kai kuriais kalderašais ėmėsi 
kiekvieną vasarą rengti dešimties dienų trukmės čigonų pramogų fes- 
tivalį, kuriame dalyvaudavo gitanai, romai ir manušai; kiti čigonai rū- 
pindavosi prekyba maistu ir gėrimais. Festivalis visuomet pritrauk- 

davo didelę auditoriją, tad rengėjai vėl galėdavo planuoti kitą festivalį. 

Kaip rodo šie pavyzdžiai (o juos galima papildyti begale kitų), apsi- 
gyvenimas pats savaime nepaverčia čigonų tradiciniais Prancūzijos 
piliečiais, ispanais ir t.t. bei nepriverčia jų atsisakyti „čigoniškų“ pragy- 
venimo būdų. Rytų Europoje čigonų, dažnai kaip nekvalifikuotos darbo 
jėgos, integravimas į valstybinę užimtumo sistemą buvo gerokai pla- 
tesnis; šiuo metu būtent ši darbo jėga labiausiai kenčia nuo priverstinio 
nedarbo uždarant ar pertvarkant nepelningas įmones. Tačiau čigonų 
būdas išryškėdavo netgi ankstesnėje komunistų kontroliuotoje ekono- 
mikoje. Pažvelgus į įvykius Vengrijoje,* galima pastebėti rinkos poky- 
čius, privertusius daugelį pusiau sėsliai gyvenančių valakų pasukti nuo 
amatininkystės prie antrinių žaliavų (pvz., plunksnų ir metalo laužo) 
rinkimo bei kitokios veiklos, kurią galėjo tęsti su arkliu ir vežimaičiu iki 
tol, kol valdžia, susirūpinusi dėl tokios netradicinės elgsenos, neįvesda- 
vo leidimų sistemos reguliuoti ir riboti šią veiklą. Tokia klajoklinė pre- 
kyba dažnai būdavo derinama su sezoniniu darbu (pvz., konservų ar 
cukraus fabrikuose) arba darbo formomis, kurios pernelyg nevaržyda- 
vojų laisvės (pvz., namų remontas bei priežiūra). Kiti čigonai, kurie 
gyveno čigonų gyvenvietėse, tačiau, apskritai paėmus, liko nepaliesti 
pokario žemės kolektyvizacijos, taip pat pamatė, kad jų senieji pragy- 
venimo šaltiniai užvaldyti. Tada jie galėjo priimti pasiūlymus dirbti juo- 
dą fizinį darbą toli nuo namų, mobiliose statybininkų brigadose, kurios 
galėjo kilnotis iš vietos į vietą. Tai suteikė jiems galimybę sudaryti či- 
gonų brigadas ir patiems spręsti, su kuo dirbti ir gyventi bendrabučiuo- 
se. Taip pat jie galėjo papildomai užsidirbti augančiame privačių staty- 
bų sektoriuje. Nepaisant to, pragyvenimas čigonams nėra garantuotas, 
ojų šeimos, likusios gyvenvietėse, dažnai bando sudurti galą su galu 
ieškodamos atsitiktinių žemės ar namų ūkio darbų vietoje. 

Sėslieji čigonai dabar sudaro daugumą tiek rytuose, tiek vakaruose, 
tačiau net ir gyvendami vienoje vietoje keletą dešimtmečių, jie nepra- 
randa savitumo. Mobilumas išlieka svarbus; daugeliui čigonų vakaruo- 
se motorizuotos transporto priemonės tapo pagrindiniais darbo įran- 
kiais, leidžiančiais ieškoti klientų dideliu atstumu, retai keičiant gyve- 
namąją vietą. Sėslus gyvenimo būdas nebūtinai pašalina senus noma- 


* Plg. G. Havas, 'Strategien des Beschaftigungswechsels bei verschiedenen Zigeuner- 
gemeinschaften in Ungamn', Giessener Hefte fr Tsiganologie (1984), 2/84, pp. 3—24. 

diškus čigonų įpročius. Jie yra linkę gyventi kartu, dažniausiai su arti- 
mais giminaičiais; visi gyventojai telkiasi viename kambaryje atsisaky- 
dami privatumo, nes mano, kad gyvenimas atskiruose apartamentuose 
juos izoliuoja ir griauna šeimos pamatus. Taip jie pasijunta tarsi stovyk- 
laudami, o vienatvėje jaučiasi suvaržyti, nuolat ieško draugijos - net 
laisvalaikį dažnai leidžia ne namuose. 

Vis dar keliaujantiems motorizuotais furgonais sustojimo vietos kas 
dešimtį kilometrų, kaip arklio ir vardo laikais, tapo nebereikalingos. 
Šiuos, gadžė akimis, nesugriaunamus „tikro“ čigono simbolius realia- 
me gyvenime sumenkino motorizacija. Pokyčius sąlygojo vietų, kurio- 
se keliaujanti šeima galėdavo apsistoti, stoka. Anglijoje ir Velse perei- 
namasis laikotarpis truko kelis dešimtmečius, tačiau šeštajame dešimt- 
metyje paspartėjo, ir jau 1965 metais nuo senojo transporto priklausė 
tik 6 procentai šeimų. Nuo to laiko ši dalis dar labiau sumažėjo, tačiau 
arkliai ir toliau lieka svarbūs motorizuotų čigonų gyvenime, kartais ir 
ūkyje. Naujos transporto rūšys ir mobilūs būstai taip pat keičia gyveni- 
mo kokybę. Modernūs treileriai-furgonai yra elektrifikuoti, juose įrengti 
šaldikliai ir dujinės viryklės. Televizija, atsiradusi po radijo ir kino, siūly- 
dama naujus gadzė vertybių absorbavimo kanalus, dar labiau priartino 
išorinį pasaulį prie čigonų (tiek sėslių, tiek klajoklių) ir ypač veikia jau- 
nimą, vis mažiau linkusį pripažinti save parijais. Televizija netgi teikia 
čigonams informacijos apie jų praeitį: devintojo dešimtmečio pabaigoje 
kai kurios čigonų merginos Graikijoje po televizijos laidos apie indiškas 
čigonų šaknis perėmė madą puoštis sariais, 0 jų šokiuose atsirado ry- 
tietiškų motyvų. Visai įmanoma, kad po kokių penkiasdešimties metų 
etnomuzikologai traktuos šiuos motyvus kaip kultūrinį palikimą, pavel- 
dėtą iš autentiškos gimtinės. 


Piligrimai ir sekmininkai 


Religija — tai dar viena sritis, kur čigonai atspindi aplinkinį gadžo pa- 
saulį. Jie paprastai išpažįsta šalies, kurioje gyvena ilgesnį laiką, tikėji- 
mą. Todėl yra čigonų katalikų, protestantų ir stačiatikių, o tose islamiš- 
kojo pasaulio 1r pietryčių Europos dalyse, kur ne taip seniai viešpatavo 
osmanai, yra daug čigonų musulmonų. Jei anksčiau čigonai buvo vadi- 

nami „stabmeldžiais“, „saracėnais“ ir „totoriais“, tai dabar visur kalti- 
nami dievobaimingumo stoka. Toks tariamas jų abejingumas dažnai 
pervertinamas, čigonų religingumas iš tikrųjų kiek eklektiškas. Bulga- 
rijos čigonams musulmonams Švento Jurgio diena arba kiaušinių dažy- 
mas per Velykas linkint laimės yra toks pat mažareikšmis dalykas kaip 
1r čigonams stačiatikiams. 

Čigonai pirmą kartą atvyko į Vakarų Europą apsimetę piligrimais. 
Kažin ar jie skrupulingai lankė šventyklas, į kurias tvirtino vykstą. Jei 
kalbėsime apie sakramentus, tai nors krikštas tarp jų tapo populiarus, 
laidojimo ir ypač santuokos reikalus jie dažnai spręsdavo savaip. Iki 
devynioliktojo amžiaus čigonų kelionės į šventąsias vietas tapo įprastu 
reiškiniu. Mūsų laikais maldininkų procesijos nuolat traukia į daugiau 
kaip pusę tuzino Prancūzijos šventovių, tarp jų ir Lurdą, bei į kitas, 
esančias Ispanijoje, Portugalijoje, Italijoje, Belgijoje ir Vokietijoje. Gar- 
siausias nuo seno yra kasmetinis susibūrimas gegužės 24 ir 25 dieno- 
mis Le Sent Mari de la Meryje (Les-Saintes-Maries-de-la-Mer) Ka- 
margiu (Camargue) vietovėje. „Šventoji“ Sara, tapusi šio miestelio glo- 
bėja, niekada neturėjo sau vietos bažnyčios šventųjų kalendoriuje; ji 
buvo Jokūbo motinos Marijos ir Marijos Salomėjos, Jėzaus tetų, tar- 
naitė egiptietė. Žmonės tikėjo, kad srovė ją stebuklingai atplukdė į Ro- 
nos upės žiotis, praėjus keliems mėnesiams po Kristaus nukryžiavimo. 
Tarp kitų piligrimų čigonai buvo pastebėti Le Sent Mari miestelyje tik 
devynioliktojo amžiaus viduryje, o jų dominavimas per pirmąją iš dviejų 
šventės dienų - dar gerokai vėliau. Kasmet jie apgaubia šventosios 
Saros gipsinę statulą, pajuodusią nuo kriptoje degančių žvakių dūmų, 
nauja ryškių spalvų mantija; gegužės 24 dienos bažnytinės apeigos ir 
procesija link jūros su statula, lydima garbės sargybinių ant baltų ar- 
klių, taip pat yra jų (ką kalbėti apie turistus). Kitos dienos iškilminga 
eisena abiejų Marijų garbei yra daugiau provansiška šventė, dalyvau- 
jant čigonams. Viešnagė Le Sent Mani miestelyje ar bet kuri kita pilig- 
rimų kelionė yra ir puiki galimybė atnaujinti šeimos ir visuomeninius 
ryšius, aptarti sužieduotuves, taip pat proga sutvarkyti kai kuriuos ver- 
slo reikalus. 

Po karo kilus misionieriškos ir labdaringos veiklos bangai, būtų sun- 
ku nepastebėti konkurencijos prado, kada tradicinių religijų bažnyčios 
susidūrė su nauju įtakingu judėjimu, kurį 1952 metais Bretanėje įkūrė 

gadžė kilmės pastorius bretonas Clementas Le Cossecas. Šis religinis 
atgimimas iš Bretanės pasiekė Paryžių, Bordo ir kitas Prancūzijos sri- 
tis. Jam darant įtaką sekminizmas paplito tarp Europos ir Amerikos 
žemynų čigonų, duodamas pradžią reguliariems evangeliniams suva- 
žiavimams, į kuriuos, panašiai kaip į katalikų maldingas keliones, su- 
plūsdavo daugybė čigonų.* Viena priežasčių, kodėl šis judėjimas taip 
sparčiai plito, buvo ta, kad, priešingai nei pripažintos religijos, reikalau- 
jJančios iš savo dvasininkų nuodugnaus pasiruošimo, ši bažnyčia pasi- 
kliovė pamokslininkais pasauliečiais (vyrais) iš Čigonų šeimų - žmonė- 
mis, kurie žinojo, kur sukti, galėjo kalbėti būsimų prozelitų kalba ir, skleis- 
dami pasitikėjimą, patraukti juos improvizuotais pamokslais paprasto- 
mis biblinėmis temomis. Vėliau buvo priimtas strateginis sprendimas 
dirbti misionierišką darbą gentyse, pasitelkiant manušų pamokslinin- 
kus tarp manušų, gitanus tarp gitanų ir t.t. Panašiai buvo organizuoja- 
mos ir bažnytinės pamaldos. Į užsienį išsiunčiamos delegacijos, ir sep- 
tintajame dešimtmetyje tikėjimas įsiliepsnoja Ispanijoje, kur prozelitai 
taikliai pavadinami aleluyas, ir, nors lėčiau, kitose Vakarų Europos 
šalyse bei Graikijoje. Aštuntojo dešimtmečio pradžioje kampanijos pra- 
sidėjo rytinėje Europoje ir Amerikos žemynuose; devintajame dešimt- 
metyje sekminizmo banga nuvilnijo per Jungtines Valstijas; Britanijoje 
per kasmetinius evangelikų suvažiavimus susirenka tūkstančiai keliau- 
ninkų. Teigiama, kad per pirmuosius tris dešimtmečius Čigonų Evan- 
gelikų Bažnyčia atvertė į tikėjimą ir pakrikštijo apie 70 000 čigonų, 0į 
savo susirinkimus jų pritraukė gerokai daugiau; 1600 čigonų vyrų 
tapo pamokslininkais, 0 400 — pastoriais. Šiam judėjimui dabar yra 
lojalūs apie trečdalis čigonų Prancūzijoje, kur sekmininkų misija lei- 
džia keletą periodikos leidinių, turi radijo stotį, Biblijos institutą, mobi- 
lią mokyklą, apie 50 bažnyčių, taip pat rengia specialius užsiėmimus 
stovyklavietėse. 


* Plg. T. Acton, The Gypsy Evangelical Church', Ecumenial Review, 31 (1979), no. 3, 
pp. 11-17; J. Ridholls, 'Travelling Home ' (Basingstoke, 1986); E. B. L. Sato, 'The 
social impact of the rise of Pentecostal evangelicalism among American Rom", in 
Papers from the Eighth and Ninth Annual Meetings, Gypsy Lore Society, North Ame- 
rican Chapter (New York, 1988), pp. 69-94; K. Wang, 'Le mouvement pentecėtiste 
chez les Gitans espagnols', in Tsiganes: Identitė, Evolution, pp. 423432; R. Glize, 
*L'ėglise ėvangėligue tsigane comme voie possible d'un engagement culture! nouveau", 
1bid., pp. 433—443; ir C. Le Cossec, Mon aventure chez les Tziganes (Soignolles, 1991). 

49 iliustracija. Čigonai Le Sent Mari de la Mer miestelyje, 1988 m. 


Galbūt neoficialus šių krikščionybės versijų charakteris leido įsiga- 
lėti fundamentaliam evangeliniam tikėjimui tokiose skirtingose bendruo- 
menėse kaip Europos ir Amerikos čigonai, Australijos aborigenai ir 
Zairo pigmėjai. Akivaizdu, kad ekstaziškas evangelinio tikėjimo as- 
pektas — Kristaus liudijimas — yra labai patrauklus žmonėms, kurių 
tradicinio gyvenimo būdui iškilo grėsmė. Būdinga, kad Čigonų Evan- 
gelikų Bažnyčia naujuosius prozelitus verčia jaustis ypatingais, išrink- 
tais žmonėmis, skatina jų socialinį solidarumą. Krikštijimas panardi- 
nant, religinės raiškos emocionalumas, spontaniški Dievo įsakymai ir 
visuotinis pamaldumas, įsitikinimas išganymo per Kristų būtinumu ir 
alternatyvaus pragaro realumu, charizmiškumas, pagrįstas Šventosios 
Dvasios malone (charisma — *malonės dovana') — rankų uždėjimas ir 
glosolalija — viskas susilieja į vieną „širdies religiją“, kuri apeliuoja į 
jausmus ir psichologiją. Skirtingai nei devynioliktojo amžiaus misijų, jos 
tikslas nėra asimiliacija, tačiau įtaka atsidavusio prozelito gyvensenai 
ne mažiau radikali. Fundamentalistinis požiūris į Šventąjį Raštą skatina 

raštingumą ir švietimą. Griežtos normos draudžia gerti alkoholinius gė- 
nimus, rūkyti ir vartoti narkotikus, taip pat lošti, apgaudinėti, meluoti ir 
vogti. Atsiranda vietos ir pagoniškiems papročiams: užmokestis už nuo- 
taką laikomas neprieštaraujančiu Biblijai (plg. Pradžios knyga, 24), 
tačiau, žinoma, būrimo (Pakartotinio Įstatymo knyga 18, 10-11 )ir 
slavi, arba šventųjų dienos, švenčiamos čigonų katalikų ir stačiatikių, 
turi būti atsisakyta; tradicinės romų laidojimo apeigos ir pomana (mir- 
ties šventės) turi būti modifikuotos. Naujieji tikėjimai pamažu prasi- 
skverbia ir į kai kurias buvusias komunistines šalis. Ar jie paplis taip 
kaip Prancūzijoje 1r Ispanijoje ir ar taps tvirti ir ilgalaikiai, parodys 
ateitis. 


Oprė Roma! 


Čigonų Evangelikų Bažnyčia — tai pirmasis tikras visuotinės čigonų 
organizacijos, peržengiančios gentinių susiskirstymų ribas, pavyzdys 
Vakarų Europoje. Vertinant politiniu aspektu, ketvirtajame šio amžiaus 
dešimtmetyje Lenkijoje ir Rumunijoje veikė tarptautinė įtakinga čigonų 
grupė. 1933 metų Bukarešto kongrese, kuriame, pasak abejotinų šalti- 
nių, dalyvavo beveik visų Rytų Europos ir kaimyninių valstybių delega- 
tai, buvo priimta plati ir įvairi programa, skirta socialinei padėčiai page- 
rinti ir dvasinėje srityje smarkiai orientuota į Rytų stačiatikių bažny- 
čią.* Tai nedavė nieko, kaip tik vėlesnius gausius nesutarimus tarp 
konkuruojančių čigonų frakcijų Rumunijoje. Po Antrojo pasaulinio ka- 
ro į daugybę naujų problemų, kurios čigonams kilo pažangiose pramo- 
ninėse šalyse, dėmesį atkreipė daugiausia susirūpinusios čigonų ben- 
druomenių būkle gadžė organizacijos. Bet ir patys čigonai pradėjo burtis 
į religines, politines bei kultūrines draugijas ir įtakos grupes tiek vietos, 
tiek valstybės mastu.** Nuo amžiaus vidurio Vokietijoje buvo steigia- 
mi įvairūs čigonų komitetai, daugiausia skirti kompensacijoms reika- 
lauti; vėliau jų veiklos sritis išsiplėtė, ir „Verband deutscher Sinti“ (Vo- 


* Plg. W. J. Haley, “The Gypsy conference at Bucharest", JGLS (3), 13 (1934), 
pp. 182-90; and F. Remmel, Die Roma Rumūniens (Vienna, 1993), pp. 46-61. 

** Apie padėtį Anglijoje, prieštaravimus ir konkurencinę kovą žr. T. Acton, 
Gypsy Politics and Social Change (London, 1974). 

kietijos sintų asociacija), o vėliau ,„Zentralrat deutscher Sinti und Ro- 
ma“ (Vokietijos sintų ir romų centro taryba) įgijo didelę galią ir Žiniask- 
laidos kontrolę. 

Prancūzija tapo pirmąja valstybe, siekiančia pažangos tarptautinėje 
arenoje. Iš pradžių būta ir utopinių projektų, tačiau 1965 metais Pary- 
žiuje buvo įkurta organizacija, kelianti realesnius tikslus — „Comitė In- 
ternational Tsigane“ (Tarptautinis čigonų komitetas), kuris, nors ir siek- 
damas laikytis sunkaus vidurio kelio tarp skirtingų gentinių grupių ir 
čigonų katalikų, stačiatikių, protestantų ir musulmonų, taip pat nusprendė 
glaudžiai bendradarbiauti su daugiausia čigonų tvarkoma Čigonų Evan- 
gelikų Bažnyčia. Kai kuriose šalyse CIT įkūrė savo filialus, kitose už- 
mezgė ryšius su savarankiškomis organizacijomis; kai kurios iš jų buvo 
didelės ir įtakingos, kitos egzistavo tik formaliai, dar kitos priklausė nuo 
palankiai nusiteikusių gadzė. Svarbiausias jų visų tikslas buvo ne pritai- 
kyti čigonus prie visuomenės, o padaryti galą visuomenės daromoms 
neteisybėms čigonų atžvilgiu. Jos ketino remtis gadZė metodais: demonst- 
racijomis, lobizmu ir viešomis kampanijomis. Ypač buvo pabrėžiama bū- 
tinybė išlaikyti ekonominį ir geografinį lankstumą, teisę keliauti, vartoti 
romani kalbą ir puoselėti čigonų kultūrą oficialiose švietimo įstaigose. 

1971 metų balandžio mėnesį CIT sušaukė pirmąjį Pasaulinį romani 
kongresą Londone, kurio metu delegatai iš 14 šalių sau apibūdinti pri- 
ėmė terminą „romai“ (Rom), taip pat vėliavą ir paprastą šūkį - Oprė 
Roma! ("Pakilkit, čigonai!'). Pakeitęs pavadinimą, CIT tapo kongreso 
nuolatiniu sekretoriatu ir vykdomuoju organu. Buvo įsteigtos penkios 
komisijos, turėjusios nagrinėti socialinius, švietimo, karo nusikaltimų, 
kalbos ir kultūros reikalus. Į II Pasaulinį romani kongresą, kuris įvyko 
1978 metų balandžio mėnesį Ženevoje, atvyko apie 120 delegatų ir 
stebėtojų iš 26 šalių. Indija delegavo daugiausia žmonių, ir tai ypač 
sutvirtino čigonų ryšius su pusiasaliu. Buvo išrinkti delegatai į Jungti- 
nes Tautas, Jungtinių Tautų Žmogaus Teisių Komisiją ir UNESCO. 
Organizacija, įpareigota tęsti darbą iki kito kongreso, buvo vadinama 
romani tarptautine sąjunga arba tiesiog Romani sąjunga: pastaruoju 
pavadinimu jai 1979 metais buvo suteiktas JT Socialinių ir ekonominių 
reikalų komisijos konsultantės statusas. Nuo tada ji energingai sten- 
giasi sau palankia linkme daryti įtaką vyriausybėms ir tarptautinėms 
organizacijoms. 

Trečiajame kongrese, kuris buvo sušauktas Getingene 1981 metų 
gegužės mėnesį, daugiausia buvo diskutuojama apie čigonų likimą na- 
cių režimo laikotarpiu. Mūsų dienomis ankstesnis Vakarų Europos či- 
gonų dominavimas susilpnėjo. Jugoslavijos čigonų vaidmuo šio tarp- 
tautinio judėjimo raidoje nuo pat pradžių buvo ypatingas, tačiau kitų 
Rytų Europos šalių čigonai buvo labiau varžomi. Žlugus kietos rankos 
režimams, ketvirtąjį kongresą 1990 metų balandžio mėnesį tapo įma- 
noma sušaukti Varšuvos priemiestyje, į kurį net 75 procentai iš maž- 
daug 250 delegatų atvyko iš buvusio komunistinio bloko šalių. 1989 
metų perversmai taip pat atvėrė naujas galimybes čigonams skverbtis 
įvalstybinę ir vietos politiką. Naujos aplinkybės pasirodė palankios at- 
skiroms čigonų partijoms kurtis bei jų vėlesniems aljansams su didesnė- 
mis panašios ideologijos partijomis. Pavyzdžiui, Vengrijoje Laisvoji de- 
mokratinė romani partija per 1990 metų balandžio mėnesio rinkimus ėjo 
išvien su Vengrijos laisvaisiais demokratais, siekdama turėti du čigonų 
parlamentarus; Čekoslovakija, Rumunija ir Bulgarija taip pat įgijo keletą 
čigonų parlamentarų. Kartais nesutarimai dėl postų padidindavo čigonų 
politinių partijų skaičių: Rumunijoje jų buvo įregistruotos net septynios. 

Ketvirtasis Pasaulinis romani kongresas įpareigojo atsakinguosius 
darbuotojus vykdyti įvairias ambicingas programas, susijusias su kom- 
pensacijomis, švietimu, kultūra, visuomeniniais santykiais, kalba ir či- 
gonų enciklopedija. Pastarąją jie įsivaizdavo kaip enciklopediją čigo- 
nams, 0 ne apie čigonus, kurioje Žinios apie pasaulį pateikiamos pa- 
saulio čigonų akimis. Taip pat dedamos ilgalaikės pastangos tobulinti 
norminę kalbą, atsižvelgiant į tai, kad iki šiol mažai padaryta morfologi- 
nės įvairovės suderinimo srityje, nėra norminio žodyno, netgi esminės 
sąvokos reiškiamos gausybe dialektinių variantų. Kol kas drąsiausias 
bandymas įdiegti standartizuotą romani kalbą* Makedonijoje, Kosove 
ir gretimuose Serbijos rajonuose, ketinant ten steigti mokyklas roman! 
dėstomąja kalba. Pagrindu paimtas Arliya dialektas iš Skopjės, tačiau 
pasinaudota dar trimis Jugoslavijos dialektais; vis dėlto, nepaisant gan 
artimos šių dialektų giminystės, kilo didelių suderinamumo sunkumų. ** 


* Š. Jusuf and K. Kepeski, Romani gramatika - Romska gramatika (Skopje, 1980). 
** Plg. V. A. Friedman, “Problems in the codification of a standard Romani literary 
language" leidinyje Papers from the Fourth and Fifth Annual Meetings, Gypsy Lore 
Society, North American Chapter (New York, 1985), pp. 56-57. 

Siekiant šios rizikingos iniciatyvos kompromiso, keliamas klausimas, 
ar standartizuota romani kalba iš tikrųjų galėtų pasiekti visus čigonus, 
o ne vien skaitantį knygas, žurnalus ir laikraščius elitą. 


Norminės kalbos paieškos yra tik vienas bandymų nutiesti tiltus per 
prarajas, atsivėrusias per ilgą čigonų istoriją, ir rasti bendrą taką jų 
įvairovėje, kuri yra ilgalaikių čigonų santykių su plačiąja Europos vi- 
suomene padarinys. Būti čigonu nereiškia vien būti užaugintam čigonų 
ar gyventi tarp čigonų, tai reiškia būti ir susijusiam su sėsliais gyvento- 
jais. Didžiojoje šios knygos dalyje bandyta atsakyti į klausimą, ar nedi- 
delė pažeidžiama mažuma tun teisę į savitumą; šis klausimas nuolat 
nedavė ramybės visuomenei, kuri, kartą čigonus akivaizdžiai atstūmu- 
si, ieškojo būdų galutinai juos asimiliuoti. Kad išliktų, jie gindavosi 
nuo priešų daugiau gudrumu nei jėga, nuolat keliavo bandydami išvengti 
sunkumų, nors ir nepaisė įstatymų šalių, kuriose gyveno. Jie išsaugojo 
savarankiškumą, prisitaikydami prie dominuojančių kultūrų, tačiau iš- 
laikydami socialinį atstumą, kurį stiprino gadzė įtarimas. Dabar, užuot 
kaip anksčiau stengęsi likti nepastebėti ir vengę viešumos, kai kurie jų 
1eško naujų kelių ir siekia patys tvarkyti savo reikalus bei priešintis 
prietarams, kurie per pusę tūkstantmečio išliko bemaž nepakitę. Bet 
santarvę pasiekti nėra lengva. 

